
Navi, Snail, Sneti, 
Retro, Yohan 

marketing) joker.si 


telefon: 01 / 473 81 23, 473 81 24 


Naročniki imajo 15% popusta pri plačevanju na šest mesecev in 
20% pri plačevanju na eno leto. Naročnina se po izteku plačanega 
obdobja samodejno podaljša, če naročnik naročnine ne prekliče. 


CTP d.o.o. in Delo tiskarna d.d. 
Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5%. 

CDja in DVD so sestavni, neodtujljivi deli revije! 


Če to prebereš, imaš dobre oči. To pa zato, ker veliko drkaš. 


Odslej ne bomo več nestrpni do ritovrtov, 
marveč se bomo spravili na Irce, Žide in Itali- 
jane. Gorje zategadelj onemu, ki mu je ime 


NILA. ze 


Sean Giovanni Goldberg. No, ampak o tem 
drugič. To pot oznanjamo Gears of War, Rain- 
bow Six Vegas, Pacific Storm ... 


IROVJE, KONZOLEC EI mera 


Pro Evo Poker 6 
Strongbold Legends s 
Sguinter Bell: Bubble Agent 34 


Lawn of War: Bark Palisade 55 
Bleed for Weed: Bourbon 56 
Night Stimulator X 58 


Marvel Primate Appliance 66 
Kortal Wombat 
Armageddon (konz.) 70 


Rattlefield 2140 36 Sid Meier's Nailtoads 59 LSD 2KG (konz.) 70 
Sguareface 38  Lootcall Onager 2007 60  Cumis Seriem Srdit (konz.) 72 
EI Retardor 40  Slaws Unmissed 62  FAFA 07 (konz.) 13 
Degenerated Mousewives 43 Shark Messiah of Raw Resolution Joker 

Gnathic 3 44 Delight and Tragic 63  (konz.) 74 


MJE A 


sadi 


Četvorni procesor Uganite! Nov procesor! O, kakšno presenečenje, tega pa že dolgo ni bilo. 78 


Geforce 8 - prihodnost je tu Uganite ponovno! Nova grafična! 0, kakšno presenečenje. 82 
Novi Nabukadnezarji Pomer novih brskalnikov za brskanje po internetni brskarski stelji. 82 
[PREOSTALNIK — še TE 
omota ie ANS 
UMS, bodi priden Par povedi na temo Microsoftove domnevne monopolistične porednosti. 18 
Welcome back, commander /ntervju s producentom Tiberijskih vojn, novega C8Cja. 20 
Lahko se igrajo tudi starši Predstavitev hecnih retroidnih televizijskih drkalic. 24 


POGOSTO STALNE RUBRIČICE | 


Uvodnjak 5 
Uma Turban 28 
Slikosuk 92 

Prav neverjetno je, koliko agresije opažam 
zadnje čase na naših cestah. Avto je lahko 
sicer hudirjevo zadovoljiv čustveni podaljšek 
in katalizator (mantro o obratno premoso- 
razmernem razmerju med velikostjo avta in 
moškega ponosa bom tokrat izpustil). Ampak 
nekateri ljudje nosijo svoje težave v avto in jih 
kozlajo naravnost na armaturne plošče. 
Takega človeka za volanom moti vse. Nekdo, 
ki vozi prepočasi. Nekdo, ki vozi prehitro. 
Nekdo, ki ustavi pri rumeni luči. Nekdo, ki ne 
ustavi pri rumeni luči. Nekdo, ki sili / ne sili v 
ko gre mimo običajnega policaja. Glasno, ko 
zapelje čez ležečega. Četudi ima zadaj dete. 
Ni ga sram prehitevati po desni ali v škarje, 
izsiljevati vsevprek, parkirati na mestih za in- 
valide. Takile se zadnje čase množijo. Vendar 
ne bom krivil represivcev, še manj avtošol. 
Kljub vsemu verjamem, da si vsak človek, ki 


Štorija 
Kražka gi 
Crtič deluks 95 


je opravil izpitno vožnjo, zasluži izpit in 
uporabo cest, seveda v mejah nekih pravil, ki 
jih je takrat moral zdrdrati opolnoči, mrtvo pi- 
jan ter obrnjen na glavo. Če izvzamem 
neogibno mladostniško objestnost, do 
kritičnega premika pride kasneje, ko je človek 
rutiniran in ima med vožnjo čas razmišljati o 
sebi in svojih problemih. Taki, ki dovolijo, da 
jih to podžge in izgubljajo mirno kri, so resna 
nevarnost. Zato predlagam, da bi moral vsak- 
do, tako kot avto, na generalko po določenem 
številu kilometrov ali let, kar pride prej. S 
čimer ne mislim na ponovno opravljanje izpi- 
ta, bolj na psihološki test, na osnovi katerega 
bi naredili sito in agresivnežem za nekaj časa 
ali kar za stalno odvzeli vozniško dovoljenje, 
četudi mu v tem času niso dokazali nobenega 
prekrška. Normalni bi se počutili varnejše, 
razgretoglavcem pa bi športanje izboljšalo 
zdravje. Vsi zmagamo. Yohan 

12 Media - Flirt Cenex 

8Line Mobile 27 Electronic Arts 63 
Anni 100 Eurovision 23 

Kolosej 57, - Nokia ja 

Medex 95  Sisplet 78 

Najdi.si 54 T-2 85 


Naslovnica je pač taka, kot je, in vi ne morete nič zato. Šlik šlak blbibibibih ... 

rejšnji mesec je bilo po računalniških in 
potrošniških kuloarjih daleč največ govora 
o nenadni 'dredbi o nadomestilih za pri- 
vatno in drugo lastno reproduciranje" ozi- 
roma, z bolj zemeljskimi besedami, o dav- 
ščini na medije ter snemalne naprave. Odlok, ki ga 
je na teženje Urada za intelektualno lastnino spreje- 
lo Ministrstvo za gospodarstvo, sam po sebi ni nič 
novega, saj je bil v osnovi zastavljen že osem let te- 
ga. A če smo doslej - zvečine nevede - plačevali do- 
datne cekine le za tračne nosilce in njih zapisovalni- 
ke, bodo odtihmal novim dajatvam podvrženi še vsi 
računalniški pogoni in mediji, pa še kupek ostalih 
naprav. O tem smo že pisali v Jokerju 134, vendar 
je takrat Gospodarska zbornica uspela direktivo pre- 
staviti. 21. oktobra pa je befel brezkompromisno pri- 
čel veljati in pridodani zneski so vsekakor nezane- 
marljivi, četudi so nas oblastniki v časopisih in po 
poročilih skušali prepričati v nasprotno. 
Razlaga je sledeča. Grdigrdi zakon (ZASP, 37. člen) 
omogoča kupcem muzike, filmov in knjig (ne pa tudi 
softvera), da morejo za zasebne potrebe izdelati tri ko- 
pije teh del. S tem so avtorji baje oškodovani, zatorej 
jim pripada nadomestilo, ki ga gre izterjati pri nakupu 
kopirnih naprav in medijev. 
To je kajpakda licemersko metanje peska v oči. Reci- 
mo bobu bob. V deželi Utopiji, kjer avtorji ne precen- 
jujejo svojih izdelkov in posledično piratstvo ne obsta- 
ja, se zagotovo nihče ne bi domislil takih uredb. Nele- 
galno presnemavanje je seveda rak rana glasbene in 
filmske industrije, zato obe branži lobirata pri oblasteh 
in iščeta vse načine, da bi dodatno omastili svoje že 
tako tolsto salo ter ruljo, ki piratizira kot za stavo, vsaj 
malo lopnili po prstih. Davka niso mogli enostavno 
poimenovati piratnina in ga podkrepiti z očitnim raz- 
logom gusarjenja, saj bi na tak način neposredno op- 
ravičili neavtorizirane duplikate. Zato so si izmislili za 
lase privlečeno argumentacijo. Prosim lepo, kdo pa si 
dela presnetke kupljenih avdio zgoščenk, filmskih 
DVDjev ali celo knjig? Ni-kdo! Snovalci zakona se bra- 
nijo, češ, da so izvedli terenske raziskave in da upo- 
rabniki to počno. Naj se ministrantje zdaj odločijo, ali 
bodo imeli narod za kriminalce ali za norce. Poleg te- 
ga bi rekel, da pravice za tako imenovano pošteno 
rabo (fair use), ki vključujejo tudi možnost varnostne 
kopije in izluščenja komadov v MP3 za poslušanje v 
hodimožu, pošteno plačam ob nakupu CDja. Vnebo- 
vpijoče hinavstvo še bolj pride do izraza v predlogu za 
dotično uredbo, napisano s strani direktorja Združen- 
ja avtorjev Slovenije. V njem ni niti z besedo omenje- 
nih onih treh zakonitih duplikatov, marveč človeček 
apelira na vlado, da naj zaradi rabe izmenjevalnih in- 
ternetnih programov iz didaktičnih razlogov z najvišjo 
možno stopnjo obdavči 'vse izdelke, ki omogočajo re- 
produciranje avtorskih del ali vsebujejo elemente, ki 
to omogočajo'. Samo na tak način naj bi po njegovem 
avtorji dobili svoj pravičen delež. 
Sogovornik z ministrstva me takoj opozori, da Slove- 
nija na tem področju zgolj sledi ostalim članicam EU. 
Da je nekaj v tujini prav tako stalna praksa, je tipičen 
izgovor oblasti na kakršnekoli preveč zvedave pitalice 
sedme sile. Ja, v Afriki pa ljudje stradajo, v Amster- 
damu kadijo jointe na ulici, v Franciji ne smejo nositi 
naglavnih rut, DDV na grških otokih je 13 %, v Italiji 
lahko aretirajo moškega v krilu in v Švici je prepove- 
dano stoje scati v naravi. ln? Živimo v Sloveniji, ki je 
resda del povezave in ne izoliran otok, vendar smo še 
vedno samostojna enota. Zakaj moramo vedno slepo 
slediti? To je ob naših ovčarskih poglavarjih žal reto- 
rično vprašanje. Skratka, ni res, da imajo vse države 
članice tako uredbo, in za nameček je Slovenija pov- 
zela najslabšo inačico - tisto s fiksnimi, ne odstotkov- 
nimi zneski. 

Nekaj primerov iz 'cenika' iz Uradnega lista: 8 SIT na 
začet gigabajt za vse sorte digitalnih nosilcev (ploščki, 
trdi diski, pomnilniške kartice), 500 SIT za skener, 
900 SIT za videorekorder, 200 SIT za računalniški op- 
tično pekalni pogon, 23 SIT za glasbeno kaseto, 1000 
oziroma 2000 SIT za MP3-predvajalnike in multimedi- 
jske mobilnike do oziroma nad 2 GB, 500 - 7000 SIT 
za fakse, tiskalnike in fotokopirce, odvisno od hitrosti 
bljuvanja strani ... Konkretne vsote, kajne? Pri tem je 
treba poudariti, da ta 'nadomestila' odvaja uvoznik, 
kar pomeni pribitek k nabavni ceni, ne k obruteni ma- 
loprodajni postavki. Na te zneske prištejemo distrib- 
uterjevo in trgovčevo maržo ter DDV, To bi v praksi 
pomenilo od oka 2800 tolarjev (12 %) dražji 250-giga 
disk, 1400 tolarjev (45 %) dražje vreteno 25 DVDjev 
in 4200 SIT (17 %) dražji povprečen tiskalnik. Zaradi 
vnaprej določenih kvot se bo razmerje davščine glede 
na ceno proizvoda še višalo s pocenitvami slednjega. 
Ni daleč dan, ko bo 40 SIT predstavljalo stoodstotni 
delež nabavne cene DVDja. 


UVODNJAK 


bo pri državi, da le-ta terja denar za neke votle pred- 
postavke. Če se že lotevajo takih vaj, bi nemara raje 
konkretno, brez slepomišenja obdavčili široke inter- 
netne pipice, za katere je jasno, da v domači rabi ko- 
ristijo le dol-vleki. 

Še besedoslovni spotik. Kaj 'reproduciranje' sploh je? 
SSKJ veli, da tujka pomeni tako razmnoževanje kot 
predvajanje (z napravami povzročati, da postane ton- 
ski ali zvočni zapis slišen oziroma viden). Pustimo ob 
strani oslovstvo, da se moramo pri vsej bogatiji slo- 
venskega jezika ukvarjati z dvoumnimi sposojenkami. 
Dejstvo je, da lahko zadevo razumemo tako, da so 
glasbeni CDji, kot kaže, namenjeni le ležanju na polici, 
saj pravice za karkoli uporabnega, na primer za 're- 
produciranje/predvajanje', pri nakupu niso plačane. 
Znabiti, da nam obdavčijo vokalne organe, da z njimi 
ne bomo ob brundanju, požvižgavanju ali celo glas- 
nem petju odžirali kruha avtorju. 

Kdo ve, ako se panoga sploh zaveda, da si s takimi 
potezami dela medvedjo uslugo? Se ne bi čudil, če bi 


Bolj kot bo raja vlekla špile in filme z interneta ter z 
robo polnila diske, trde in poltrde, več bo kapnilo 
našim zvečine amaterskim muzikantom. Sem 
prepričan, da komaj čakajo na prihod HD DVDja in 
blu-raya, ki bosta spričo kapacitete navrgla še več 
cekina v prašičevce brez dna. 


Razvpita uredba je konkretno poleno pod noge trudu 
za večjo informacijsko razvitost države, čeprav zgorn- 
ji prikoritniki trdijo, da se cene ne bi smele zvišati in 
da bodo posredniki ter prodajalci zategnili pasove. 
Ker stopi v veljavo šele ob prvem uvozu in so posred- 
niki pravočasno napolnili skladišča s paletami plošč- 
kov ter ostalih piratnini podvrženih reči, v času pisan- 
ja podražitev še ni. Vseeno pa sta zanikanje in sprene- 
vedanje višek slaboumnosti. Zaradi konkurenčnosti 
se bodo vsi v verigi morebiti res odpovedali procentu 
ali dvema, kak Big Bang, ki veliko uvaža sam, celo 
petim. Toda navsezadnje to ni njihova daca. Piratnin- 
ski zavezanec je končna jebena stranka. Izjava, bistra 
kot Ljubljanica v spodnjem toku, je zato trditev 
Virantovega valpeta, da so bile k optimalnemu ses- 
tavljanju te odločbe pritegnjene vse vpletene strani: tr- 
govci, razpečevalci, avtorji in njihova združenja. Kje 
pa smo bili tedaj potrošniki)? Nas seveda ne bodo 
pritegnili, zgolj nategnili. Poleg tega je skrajno ab- 
surdno v isti koš vreči še kasetke miniDV in tiskalnike 
ter kartice za fotoaparate in mobilnike. Kaj trikopijs- 
kega pa lahko ustvarim z ročno kamero ali s tiskalni- 
kom? 

Nadomestila bodo pobirale združenja SAZAS, 
IPF in ZAMP. Kam bodo konkretno šle te sto- 
tine milijonov, mi Ministrstvo za gospodarstvo 
ni vedelo povedati. A zagotovo drži, da 
bolj kot bo raja vlekla špile in filme z 
interneta ter z robo polnila dis- 
ke, trde in poltrde, več bo ka- 

pnilo našim zvečine amaters- 

kim muzikantom. Sem pre- 
pričan, da komaj čakajo na 
prihod HD DVDja in blu-raya, 

ki bosta spričo kapacitete navrgla 
še več cekina v prašičevce brez dna. Mor- 

da celo komu ne bo treba prodati niti enega la- 
stnega ploščka. Vsa čast panogi, ki ima tako zaslom- 


množice pričele bojkotirati kupovanje glasbe, zlasti 
slovenske, po načelu zob za zob. Tako kot je piratst- 
vo kraja je namreč lopovščina brez primere tudi tale 
uredba, ki po nekem principu povprečnosti oziroma 
za lase privlečene statistike izenači vse uporabnike in 
vse uporabe 'reproducirnih' naprav in nosilcev. 

Ker bo neumnost vsaj nekaj časa obveljala (dokler je 
Ustavno sodišče, kamor je že romala pobuda od tr- 
govcev, ne prekliče, kot je to storilo z odpiralnimi časi 
štacun), predlagam, da vsaj dodobra izkoristimo, za 
kar bomo plačevali. Zakon, ki pravi, da se za nejavno 
rabo dovoli presnetek določene avtorske vsebine v 
treh primerkih, tolmači besedo 'javen' kot večje šte- 
vilo oseb izven družinskega kroga. S kopijami zato 
lahko povsem legalno obdarimo vse svoje bližnje, ne 
oziraje se na krvno sorodstvo. La famiglia je pač širok 
pojem. Recimo Jokerjev mn3njalnik je tudi ena velika 
srečna komunistična družina. Zamenjam fotokopiran 
telefonski imenik za duplikat cedeja Damjana Murka. 


David Tomšič 


OZNANILA 


Virtualnih letavcev klub 

Računalniški civilni piloti ponavadi niso igrarji, am- 
pak zgolj nebesni zanesenjaki, ki jim najbolj doga- 
ja vzleteti v Parizu in nato vso noč brez avtopilota 
krmariti v New York. Njihovi računalniki so pravilo- 
ma opremljeni s Flight Simulatorjem, do kraja nap- 
hanim z dodatki, včasih pa se najde tudi kak z X- 
Planom in Condorjem. Največji navdušenci si las- 
tijo še doma izdelano armaturno ploščo ali kar kok- 
pit (članek o vsem tem najdete na stranki pod za- 
poredno številko 1848). Skupnost takih zagretežev 
ni majhna in tudi v Sloveniji jih ne manjka. Ravno 
zato so se prejšnji mesec povezali v Klub virtualne- 
ga letalstva, katerega namen je, citiramo, širjenje 
znanja in vedenja o resničnem letalstvu z uporabo 
virtualnih metod oziroma simulatorjev, na katerih 
veljajo enake procedure in postopki za pilote in 
kontrolorje kot v realnem zračnem prometu. Veliko 
članov je pravih pilotov in kontrolorjev, manjka pa 
jim dobrih stevardes za kratkočasenje na dolgih 
nočnih letih. Prijavite se lahko na www.avsim.com/ 
slovenia/KlubVLS. Za stevarde ne marajo. 


Prihaja Tomb Raider: 


Anniversary 
Lara ne gre nikamor, sicer 
pa po svoji zadnji, zelo solid- 
ni avanturi z nazivom Leg- 
end (J153, 81) za kaj takega 
niti nima razloga. Tako bo- 
mo kmalu spet nadzorovali 
njen poželjivi telešček, in 
sicer v Anniversary — ohlap- 
ni predelavi prve igre z njo v glavni vlogi, ki sega tja 
v leto 1996. Špil (ki ga, mimogrede, kajpak delajo 
pri Crystal Dynamic, ne pri Core Designu) bo zgod- 
bovno in okoljsko temeljil na prvencu ter obnovil 
sleherni ključni dogodek iz slednjega. Vendar pa bo 
izveden skozi novi pogonski motor iz Legenda, kar 
naj bi prineslo zapletenejše uganke in bolj dode- 
lano lazenje po ploščadih. Ker na sporedu ni verzi- 
je za xbox 360, stavimo, da Crystal Dynamics že 
klamfajo tudi pravo nadaljevanje. Anniversary dos- 
pe spomladi za PC, PS2 in PSP. 


Dobrote za Guild Wars 

Tomesečni Joker smo več kot v enem pogledu obar- 
vali guildwarovsko. Poleg opisa in kviznika na to te- 
mo ste najbrž zapazili nalepko na ploščkovem ovitku 
s priloženima kodama. Ena je namenjena zastonjs- 
kemu štirinajstdnevnemu preizkusnemu obdobju 
Factions. Polni, 2 GB težki klient domuje na natla- 
čenki, tako da se bodo lahko poigrali tudi nesrečneži 
brez zares širokopasovnega internetnega dostopa. 
Guild Wars na slabših povezavah sicer ni najbolj ig- 
ralen, saj s strežnikov vseskozi pretaka nove mate- 
riale, a splača se poskusiti. Druga šifra je nemara še 
bolj zanimiva, saj Joker spada v elitno deseterico 
evropskih igrarskih medijev, ki bodo svoje bralce 
obdarili s posebnim mini prijateljčkom. Črkoštevil- 
kovje vnesite v polje, namenjeno ključem za razšir- 
itve, in odprl se bo dostop do posebnega kvesta. 
Odpotujte v Kamadan in tam, tako kot katerokoli 
drugo komando, vpišite /bonusitems. V malhi bi se 
moral pojaviti Broken Toy, ki ga nesite pokazat Mah- 
ku in opravite njegovo srceparajočo nalogo. Poslej 
se boste lahko postavljali s čisto pravim sivim mini 
velikanom, ki bo garantirano deležen zavisti soigral- 
cev. Igrača je resda malce glupava saj ne počne dru- 
gega kot postopa naokoli kjerkoli jo pač prikličete, je 
pa vsled redkosti znak igrarske elitnosti in kdor jo 
poseduje, avtomatsko velja za nenOOba (in bralca 
Jokerja). Sekskluzivno! 


dek vonj po igri leta? ln ko rečemo 

'vi', mislimo tako na redke slovenske 
lastnike xboxa 360 kot na vse ostale, ki 
bodeste prodali ledvičko in si Microsoftovo 
konzolo omislili samo zavoljo Gears of 
War. Zakaj bi se pretvarjali? Veste, da bo 
tako. Tega si želijo Epic Games, ki kanijo z 
naslovom premierno pokazati nadmoč Un- 
real Engina 3.0. Tako zahteva frontman 
špila, zvezdniški CIiffyB, ki ga v zadnjih me- 
secih ni reklamiral edinole še na TV Pri- 


S nif, snif. Ahhh. Tudi vi že vohate sla- 


morka. In tako hočejo vsemo- 
gočni vladarji vesolja. Kdo smo 
mi, da bi se upirali? 

No, mi smo odpadniški soldat 
Marcus Fenix, ki se z druščino 
soborcev znajde v epskem spo- 
padu med človeštvom in hordo 
monstrumov, ki izvirajo iz pod- 
zemlja. Kdo so in zakaj so jim 
popustili živci, bomo zvedeli edi- 
nole, ako bomo špil končali. Ve- 
mo pa že, da bo šlo za taktično 
drugoosebno streljačino - saj 
veste, kamera tik za rameni ju- 


naka. Taktika v tem primeru pomeni 'stop 6 pop' meha- 
niko streljanja, o kateri Epic meni vse najboljše, dočim 
bo morala nas še prepričati, saj po doslej videnem delu- 
je nekoliko ... pretirano poudarjena. Bistvo te hude fore 
tiči v prikritem teku do najbližjega gradnika okolja (zi- 
dovi, stebri, pohištvo ...), podprtim z malodane filmsko 
animacijo, v katerega se bo naš slaboritnež spustil, čim 


bomo pritisnili temu namenjen 
knof. Iz kritja bomo nato na 
beštkote mirneje spuščali koli- 
čine svinca, ki se jih ne bi sra- 
movala niti največja železarna, 
dočim se bo ob zadetju sovra- 
gov špricajoči rdeči tekočini v 
objem gravitacije pridružilo tudi 
meso, pomešano s koščki kos- 
ti. Ugh. Da, kajti nasilna in uma- 
zana igra Kolesje vojne vseka- 
kor bo, posebej zahvaljujoč za- 
res, ampak čisto zares čeljust 
spuščajoči podobi. Pri dotični 


bolj kot tehnična naprednost srčike nav- 
duši fantastično realističen stil dizajna 
okolice in karakterjev. Epic pri proračunu 
ni šparal, in to se pozna. 

Pomemben del Gearov bo večigralnost. O 
standardnih načinih, kjer so se v timskih 
različicah krvave jebačine (deathmatch) 
srečneži pri koritu že imeli priliko pomeri- 
ti, je slišati le dobre stvari. Toda za slado- 
kusce bo nemara veliko bolj vzburjajoča in 
visceralna izpadla po svoje revolucionarna 
možnost skupnega nabijanja enoigralske 
(torej dvoigralske, hehe) zgodbovne kam- 
panje. Da, tudi mrežno, po servisu Xbox Live!! 
Navdušeni? Mi se že tresemo. Samo ... še ... dva 
... dni. (Mimogrede, od nekod se je prikradla neu- 
radna vest, da naj bi GoW koncem 2007 prišli tu- 
di na Visto. Seveda je take govorice treba jemati 
z rezervo, ampak - a ne bi bilo fantastično lepo?) 
Microsoft za xbox 360, 17. novembra 

ot da vedeti že ime, bo okolica 

Tihi ocean, kjer sta se spopadli 

ameriški in japonski vojni ma- 
šineriji. Na voljo bodo igranje posa- 
meznih zgodovinskih in izmišljenih 
misij, ustvarjanje svojih ter omejena 
večigralnost. Ampak sredico izkuš- 
nje bosta predstavljali masivni eno- 
igralski kampanji, po ena za posa- 
mičen tabor. Zanimivo je, da bomo z 
igranjem začeli že nekaj mesecev 
pred napovedjo vojne. Ta čas bomo 
izkoristiti za taktično načrtovanje in 
smotrno razpostavljanje vodnih (boj- 
ne ladje, letalonosilke, podmornice) 
in zračnih (nebroj resničnih frčal) sil, 
nasprotnik pa medtem ne bo po- 


čival. Kaj storiti, ko opaziš, da se Pearl Harborju nevarno 
približuje poševnooka flota? Lahko recimo napadeš prvi 


in vojni momentum prevesiš sebi v prid, 
dasi s tem izgubiš del domače podpore 
ter padeta morala in materialna sredstva 
(Američani bodo imeli na svoji strani 
prav slednje, dočim se bodo lahko Ja- 
ponci pohvalili z že oblikovano mornari- 
co ter izkušenejšimi vojščaki). Pacific 
Storm bo tudi sicer poln podobnih fines, 
ki bodo dopolnjevale preverjeno strateš- 
ko osnovo. Ta bo temeljila na tradi- 
cionalnem postavljanju baz, grajenju ne- 
štetih enot in urjenju sposobnih kadrov, s 
čimer bomo trošili štiri osnovne vire: 
denar, aluminij, železo ter nafto. Nič ta- 
kega, česar ne bi bili počeli v realnočas- 
ovnih strategijah po kopitu CSCja, ven- 
dar gre poudariti, da bo obseg surove 

strateškosti tu neprimerno večji, saj 
se bo raztezal od sprejemanja bist- 
venih političnih odločitev do sod- 
nikovanja o usodi posameznih vo- 
jakov. No, ker se je avtorjem zdelo 
škoda, da bi slastna grafična srčika, 
ki se lahko pohvali z odlično vodo, 
dnevno-nočnimi cikli in vremenski- 
mi spremembami, spričo taktičnega 
udejstovanja preselila na drugo 
plan, so v špil vključili nadmočno 
opcijo. Potom nje bo lahko igralec 
skočil za krmilo poljubne enote in 
smrdljive jenkije ali tokijske pritli- 
kavce lastnoročno pošiljal Pozejdo- 
nu v naročje. 

Vse torej kaže, da v drugi polovici 
decembra, ko Pacific Storm izide, Ti- 


hi ocean ne bo nič kaj tih. Tora, tora, tora! 
G2 Games za PC, decembra 


OZNANILA 


Film Halo na čakanju 

Sredi prejšnjega meseca sta se Fox in Universal, 
glavna financerja filma po igri Halo, nenadoma od- 
ločila, da se ne gresta več. Glavna vzroka naj bi bi- 
la huronsko rastoči proračun, ki se je bližal dvesto 
(200!) milijonom zelencev, ter nezaupanje v novin- 
ca na režiserskem stolčku, Neilla Blomkampa. Po 
tej novici je Microsoft sicer najprej naznanil, da to 
prihoda filma ne bo oviralo — nato pa je postalo jas- 
no, da je bil to (pre)hud udarec. S kreativnim in 
producentskim vodstvom na čelu s Petrom Jack- 
sonom in Fran Walsh so se sporazumeli, da projekt 
prestavijo za nedoločen čas, ker "pri velikoekranski 
verziji Hala ne pristajajo na nič manj kot popol- 
nost". Hja, če bomo film za časa življenja še videli, 
bo vsaj dober, a ne? 


Preložili Crysis, The Sims 3 ... 

Ko je EA podal poročilo za vlagatelje, je kajpak na- 
povedal frišne dele svojih zmagovito denar-bacajo- 
čih franžiz. Tako se lahko do aprila 2009 nadejamo 
The Sims 3 (česa ne poveš, Poirot!) in novih delov 
SimCityja, Road Rasha, Gospodarja Prstanov ter 
Blacka. Crysis in Army of Two pa sta žal doživela 
prestavitev — oba v fiskalno leto, ki se začenja z ap- 
rilom 2007. Tako to je. 


Dragon Age vendarle napreduje 

Dolgo nismo ničesar slišali o sledeči frpjki kultne 
skupine BioWare. Zdaj so končno obelodanili nekaj 
slastnih faktov. Prvih nekaj ur te od zgoraj buljene 
igre bo popolnoma samosvojih glede na izbrani lik; 
bojevanje bo slično kot v Baldurjevih vratih, torej z 
možnostjo aktivnega premora, le da bodo vdelane 
akcijske poteze v slogu zdrknenja velikanom med 
nogami; nabor pravil pa bo blizu Dungeons 8 
Dragons, čeprav špil ne bo licenčen. In, evo, 
čakamo dalje. 


The Burning Crusade kasni 

Po nekajtedenskem šušljanju in ugibanju je prišlo 
uradno potrdilo, da bo težko pričakovani dodatek 
za World of Warcraft nekoliko zamudil. Za ekspan- 
zijo se je dolgo govorilo (neuradno, seveda ...), da 
bo na police prišla 2. novembra. Redni prilivi infor- 
macij o sveži vsebini in zadovoljna poročila beta 
testerjev so kazali, da je vse v najlepšem redu in da 
datum ni iz trte izvit. A perfekcionistični Blizzardo- 
vci so mnenja, da izdelek potrebuje še nekaj poli- 
ranja, in so splovitev prestavili na sredo januarja. V 
tem času nameravajo ugonobiti pos- . 

lednje hroščke in uravnotežiti nove... f, Al 
talente, sposobnosti ter uroke. NI 
Donedavna so se recimo ukvarjali "w, 

s paladini, ki so v The Burning Cru- > 

sade postali (še bolj) vsezmožni. 

Kakorkoli, varkraftovski obseden- 

ci se od potrditve dalje nezadr- 4 

žno tresejo in praskajo po mo- Wg 

nitorjih, zadovoljni pa niso niti 

trgovci, ki so TBC napovedovali 

kot eno božičnih uspešnic. Bliz- 

zard, ki mesečno pokasira sto 

milijonov dolarjev, se ne sekira 

pretirano. 

OZNANILA 


Zgodil se je WCG 2006 


In sicer v Italiji, natančneje na avtodromu v Monzi, 
kamor so od 18. do 22. oktobra konvergirale mno- 


ajka nalinijskih konzolastičnih frpjev se vrača. 
M Sega je svojo edinstveno podzvrst mmorpgjev 

zakoličila v času dreamcasta, ko je bila prava in- 
ternetna masivnost domena tehnično naprednejših pece- 
jev, skozi leta pa je koncept omejenega skupinskega 
igranja vlog pridobil dovolj privržencev, da se je japons- 
ki založnik naposled odločil izdati povsem svežo epizodo. 
Če odštejemo klasične izvirne Phantasy Stare za mega 
drive, so ostali deli nanizanke skušali zvito zadovoljiti 
pristaše obeh frpjskih vej, puščavniške in mrežne. A 
medtem ko je Phantasy Star Online veliko več pozornos- 
ti namenil slednjim, saj je bilo njega enoigralstvo okrasne 
narave, bo Universe dotično močno poudaril. V bojda 
štirideset ur dolgi izkušnji se bomo kot najstniški Ethan 


zoperstavili zlim alienom, Seed imenovanim, ki nekega 
lepega dne, ko federacija treh planetov ravno praznuje 
stoto obletnico ustanovitve ter nastop dobe galaktičnega 
miru, uletijo in naredijo pregovorni kažin. Skrivnosti, ki 
ležijo za še bolj skrivnostnimi neznanci in so povezane z 
ancientnimi ruševinami ultra stare civilizacije, bo Ethan z 
bando pisanih likov odkrival skozi raziskovanje z opravl- 
janjem misij. Te kanijo vsebovati iskanje artefaktov, 
ključev in drugih predmetov, skupni imenovalec pa bo 
značilno realnočasovno tepežkanje, ki seriji daje pečat. 
Poleg rase bo največ junakovih lastnosti določala klasa, 
ki si jo bomo izbrali (fizični lovci, magični forci, vseob- 
vladajoči klateži - 

razred bo moč večkrat zamenjati kar med 
igranjem!), ne glede na to pa naj bi caroval zlasti 
podroben sistem opremljanja herojev. Dotični bo 
poznal vihtenje dveh palic smrti hkrati (vseh bo 
več kot dvesto) in njihovo nadgrajevanje po moči 
ter dosegu. No, kljub zgodbovni podlagi, govor- 
jenemu tekstu in številnim animacijam ne bo izos- 
tal vsemrežni modus. V njem se bomo z največ 
petimi človeškimi kompanjoni, ki jih bomo za so- 
delovanje v izbrani misiji fehtali v lobiju, udejstvo- 


vali z ločeno ustvarjenim likom, dočim si bo sp- 
letni način mehaniko pretepanja, svet ter njegove 
prebivalce in značilnosti razumljivo delil in jih do- 
polnjeval z onim iz puščavništva. 

Pri vsem tem je najlepše, da bodo Phantasy Star 
Universe mogli končno zaužiti tudi lastniki bež 
škatlic! 

Sega za PC, xbox 360 in PS2, novembra 


žice igrarskih zanesenjakov, da bi se v finalni fazi 
ekipnega svetovnega prvenstva v računalniških ig- 
rah pomerile s tipkovnicami, miškami, ploščki ter 


smrdljivimi zadahi. Lovci lovorik so prišli iz več kot 
sedemdesetih držav, uradno pa so tekmovali v os- 
mih igrah. Šest jih je zastopalo tabor pecejašev (Fl- 
FA 06, Counter-Strike 1.6, NFS Most Wanted, Star- 
craft: Brood War, Warcraft 3: The Frozen Throne, 
Warhammer 40.000: Dawn of War — Winter As- 
sault), dve pa konzolaškega (Dead or Alive 4, Pro- 
ject Gotham Racing 3). Skupni nagradni sklad je 
znašal spoštljivih 462.000 $, zmagovalni državni 
ekipi posamezne kategorije je šlo 40.000 dolarjev, 
dočim so mezdo kakopak prejeli tudi posamezniki, 
ki so osvojili pozicije od prvega do osmega mesta. 
Največ je štela zlata medalja v Counter-Striku 
(60.000 $), medtem ko so se ostali prvaki morali 
zadovoljiti" z nižjimi zneski (15.000 do 25.000 ze- 
lencev). Največ kovinskih okroglin so pričakovano 
pobrali nori Korejci, vendar so jim bili za petami 
Rusi in Nemci. Poleg uradnih turnirjev se je na kra- 
ju dogodka vršil kup obstranskih, recimo Ouake 4 
ALI Stars, kamor so povabili dvajset najboljših kve- 
jkašev. Veleznani Fatal1ty je jadrno spušil, slavil pa 
je Šved Johan 'Toxic' Ouick, že zmagovalec letoš- 
njega OuakeCona. 

Navdušujoče je predvsem to, da so organizatorji 
poskrbeli ne le za fanatične igralce, pač pa tudi za 
naključne obiskovalce. Ti so mogli uživati v gokar- 
tiranju po pisti, brezplačnih plesnih tečajih in šte- 
vilnih koncertih, na katerih so peli italijanski ter tu- 
ji artisti. Postajajo mar igre resen biznis? Prihodnje 
leto se bo World Cyber Games odvil v Seattlu. 


Mutant Storm Empire 

Jočite PCjaši, zakajti nadaljevanje psihadelične ve- 
soljske arkade Mutant Storm, ki nas je 2002. nav- 
dušil zadosti za oceno 91, bo na voljo le za xbox 
360, ustvarjalca iz PomPoma ga klamfata za Mi- 
crosoft, ki ga bo izdal na Xbox Live Arcade. Sistem 
igranja kani biti enak, torej od zgoraj nažiganje po 
biološko-tehnoloških nebodijihtreba v fraktalno-pi- 
janskem okolju, obeta pa se orenk obnovitev sov- 
ragov ter oko- 

lice. Bržda torej 

zopet ogromno 

zabave in adre- 

nalina za maj- 

hen denar! Izid: 

zdaj zdaj. 

OZNANILA 


O nesrečnem čefurju 

Čefur, ki igra čefurja in 

konča kot čefur? Neprece- 

nijivo. Takšna usoda je do- 

letela nekega Kanadčana, 

ki je svojo ljubezen do 

Rockstarjeve uspešnice 

kronal s tetoviranjem lo- 

gotipa franšize na lastni 

hrbet. Pravi tatu, da se ra- 

zumemo, ne začasni, kakršnega je na letošnji Mic- 
rosoftovi E3-konferenci razkazoval Peter Moore. 
Shylo Kujawski, kakor je možičku ime, se tudi sicer 
v življenju ukvarja s krajo avtomobilov in je zaradi 
dotične nečednosti že odsedel kazen v pržonu. No, 
ko so kanadski policisti v okolici Vancouvra opre- 
zali za neumornimi avtomobilskimi zločinci, so Ku- 
jawskega, ki so ga opazili pri tem, ko je vdrl v tuje 
vozilo in se odpeljal, prepoznali ravno na podlagi 
tetovaže, ki mu je kukala izpod oblačil. Zasledovan- 
je ni bilo potrebno, saj je nespretni lopov že po ne- 
kaj metrih sprožil zaklepni mehanizem volana in 
obtičal sredi ceste. Ne, kraja avtomobilov v GTAju 
res ni prikazana najbolj nazorno. 


Kakšen bo novi E3? 

Ko je E3 v leta znani šov-obliki crknil, so vsi rekli 
EEE?!, ESA se je zdaj izjasnila. Frišni E3 naj bi se 
odvijal od 11. do 183. julija 2007 v Santa Monici, 
mondeno joškatem predelu Los Angelesu (tam 
smo ponavadi nakupovali in prodajali zijala na 
plaži). Imenoval se bo E3 Media and Business 
Summit in bo prirejen v hotelu, saj se bo osredo- 
točal na sestanke med predstavniki medijev, za- 
ložnikov ter avtorskih skupin. Igre bodo pak kazali 
v Barkerjevem hangarju, predelanem vojaškole- 


talskem prostoru, ki je zdaj namenjen predvsem 
glasbenim dogodkom (tam so imeli živ performans 
Inxs). Predsednik Ese, Doug Lowenstein, pravi, da 
bo novi E3 "bolj oseben, učinkovit in osredotočen." 
Morda pa res. 


Dodatek za Oblivion 

Oblivion, zadnje poglavje frpjske svobodnjaške 
sage, bo 21. tega meseca za ceno dveh jurjev do- 
bilo razširitev. Naslov Knights of the Nine dobro 
povezema vsebino: vitezovanje. Le borec čistega 
srca bo namreč porazil čarovniškega kralja, ki je 
vstal od mrtvih. Kvesti, s katerimi bomo otvorili 
nov viteški red in iskali artefakte legendarnega kri- 
žarja, nas bodo vodili čez ves Cyrodill, poleg novih 
temnic in sovragov pa bomo dobili docela nov sku- 
pek oklepa in cepanic. Za nameček bo komplet no- 
sil vseh sedem doslej izdanih komercialnih mini 
razširitev, ki jih tržijo na internetu v povprečju po 
dva dolarja. Trije so na primer Wizard's Tower (nov 
stolp s čuda zanimivostmi za čarovnike), Mehru- 
nes' Razor (največji Oblivionov blodnjak s fantas- 
tičnim orožjem kot nagrado) in The Vile Lair (raj za 
zlobne igralce). Kot kaže, bodo za svojo bagatelno 
ceno Vitezi devetih božanstev obvezen nakup. Na 
voljo bo tako za PC kot za xbox 360, prek spleta. 


Rainbow Six: Vegas 


retji del Mavrice šest, pod- 
T naslovljen Raven Shield, je bil 

uspešnica, kar je razumljivo 
ob dejstvu, da se je igral podobno 
kot Counter-Strike. Prebivalci do- 
mov za upokojence sicer pomnijo 
čase, ko je bila serija, tedaj jo je 
ustvarjal Red Storm, še zatežena 
taktična streljanka, a kot se je v 
akcijske vode potopila sorodna 
S.W.A.T., se je isto zgodilo z R6. 
Lani je Red Storm z Lockdownom 
šel daleč čez mejo akcijskega, toda 
čeprav se pristop, milo rečeno, ni 


posrečil, bo Vegas prakso nadaljeval. Še 
več: ker špil družno izdelujeta Red Storm 
in Ubisoft Montreal, bo združil akcijadno 
streljanskost s šunjačko-tajinstveno-led- 
rastim občutkom serije Splinter Cell. De- 
nar ne smrdi! 

Tokrat bodo avtorji teroriste poslali teror- 
izirat največji cirkus na zemlji, Las Ve- 
gas. Ko falotje zapravijo premoženje na 
igralnem avtomatu, se jim strga in se za- 
barikadirjo v božična drevesca, err, igral- 
nice. Tu boste vstopili v igro vi, Logan 
Keller, novi vodja tima Rainbow Six. Ob 
strani vam bosta stala snajperist Jung 
Park in piromanček Michael Walter. Azijec in črnec, jas- 
no. Navsezadnje so igre novi Hollywood, a ne? Trojica 
mora rešiti kar se da veliko civilistov, da bodo ti lahko za- 
pravljali dalje. Vendar naloga ne bo lahka, saj imajo 
nepridipravi v rokavu najmanj pet asov. Zato pa so 
nepridipravi! 

Štorija bo z mnogo preobrati posnemala televizijsko seri- 
jo 24, kar obeta napeto dogajanje. Akcija bo še hitrejša 

kot v trojki, ker ima igra sedaj sis- 
tem zdravja iz Hala. To pomeni, da 
bo treba po obstreljenosti nekaj 
časa počivati in že se bo dobro 
počutje čudežno povrnilo. Česa 
vsega ne obvladajo ameriški spe- 
cialci! A kruta smert naj bi bila vse- 
eno hitra, če kameradoma skozi 
mnogotere ukaze ne bomo dobro 
taktično zapovedovali. V realnem 
času jima bomo odrejali tarče in 
način njih odstranitve, dobro naj bi 
se znašla tudi sama. Novost bo na- 
čin kritja, kjer bo ob objemanju 


stene pogled prestavil v tretjeosebnega, da bomo 
lahko falote pokali izza vogala. Ti seveda ne bodo 
ostali dolžni in bodo umeli izvajati lastne akroba- 
cije. Takisto bo važno tiho premikanje, medtem 
ko ne bomo le na enem mestu viseli z nogami 
zataknjeni za strop, streljali skozi spektakularno 
razsuvajoča se okna in uporabljali termalni pog- 
led. Samo Ribič, povsod si. 
Ko se bomo naveličali umetnih teroristov, 
bo tu večigralski sistem, temelječ na us- 
pešnem iz trojke, a z mnogo dodatki. Med 
njimi bo podrobno stvarjenje nalinijskega 
lika, v katerem bomo lahko na xboxu 
360 celo s kamerico posneli svoj fris in 
nato vanj fasali headshote. Da nas bo od 
rulete res vrtelo, bo poskrbel grafični mo- 
torček Unreal 3.0, in po slikah sodeč bo- 
mo v mestu sanj uresničevali vsaj grafič- 
ne sanje. Kockanje s svincem se na PCju 
in 360ici začne še ta mesec. 
Ubisoft za PC in xbox 360, novembra, za 
playstation 3 pa marca 2007 


o novemher 2006 


Call of 
Duty 3 


Novica, da tretji 
Klic dolžnosti ne 
bo na voljo za 
abake, je dolgo- 
letne ljubitelje se- 
rije zabolela bolj 
kot drobec šrap- 
nela pod popek. 
Zato pa Activison obljublja, da bo to pr- 
vi Call of Duty, ki so ga s hardverom 
naslednje generacije krojili od temeljev 
navzgor. Akcija se zopet seli v Norma- 
ndijo, vendar tokrat črev ne bomo vla- 
čili po tamkajšnjih obalah, pač pa bo- 
mo v diviziji pripadnikov ameriške, bri- 
tanske, kanadske in poljske vojske op- 
ravljali misije, ki nas bodo 25. avgusta 
leta 1944 pripeljale v osvobojeni Pariz. 
Za maziljenje učev in ušes bo poskrblje- 


FF7: Dirge 
of Cerberus 


Japonski razvijalci se s 
streljačinami ne ukvarja- 
jo iz taistega razloga, za- 
radi katerega zahodnjaš- 
ki avtorji ob omembi ja- 
ponskih rpgjev zbežijo 
daleč stran. Niso jim do- 
mači in redki poskusi na 
eni in drugi strani se sko- 
raj vedno končajo klavr- 
no. Izjema, ki potrjuje pravilo, bo nema- 
ra Dirge of Cerberus, ki bo pod reflek- 
torje postavil Vincenta Valentina, stran- 
ski igralni lik iz priljubljene sedme Po- 
slednje fantazije. Fabula bo njegovim 
prvo- in tretjeosebnim streljaškim avan- 
turam sledila tri leta po zaključku sed- 
mice, ko se model skupaj z grupico 


moštnik 2006 


no kot nikoli doslej, nadgraditi pa kani- 
jo tudi igralnost. Obilo izboljšav si mo- 
remo obetati zlasti na področju bojeva- 
nja mano a mano, pri čemer naj bi ime- 
la bistven vpliv na doživljanje spopadov 
huda fizika, ki bo skrbela za realistično 
destruktivnost okolja, zaradi česar bo 
iskanje zavetja bojda dobilo novo raz- 
sežnost. Prisotna bo večigralnost za naj- 
več 24 igralcev in poudarek v njej naj bi 
bil na vozilih ter timskem sodelovanju. 
Ako smo se klicu 
dolžnosti odzvali 
kot utrujeni vetera- 
ni ali kot klanja žej- 
ni zelenci, boste 
brali prihodnji me- 
sec, ko zadevo ore- 
nk preigramo. 
Activision za 
xbox 360, wii, 
PS2, PS3 in 
xb, novembra 


soborcev bori za preživetje v ruševinah 
velemesta Midgar. No, ker gre za japon- 
ski umotvor, bodo poleg nabora kuler- 
skih pistolerskih potez prisotni frpjski 
elementi. V taki ali drugačni obliki bo 
moč podoživeti številne finalfantasyjske 
elemente, denimo magične napade in 
limit break', ki bo Vincenta mutiral v 
močnejšo volkodlaško obli- 
ko. Tisti, ki so igrali japon- 
sko in ameriško enačico, 
omenjajo naravnost ubijals- 
ke animacije, žal pa tudi ne- 
natančen nadzor in zanič 
umetno pamet. Nemara bo 
evropska verzija boljša, če- 
prav bo ostala brez vsemrež- 
nega modusa. Zanj naj bi bil 
obvezen trdi disk, ki je tod 

menda docela nerazširjen. 
Sguare Enix za PS2, 
17. novembra 


Thrillville 


To je nov naslov iz štalce 
LucasArtov, s katerim za- 
ložnik nadaljuje hlastanje za 
trgom vsakomur prijaznih 
špilčkov v slogu Lego Star 
Wars. Bagatelca: tega so 
Američani očividno prepus- 
tili britanskim razvijalcem, 
saj so za LWS poskrbel Tra- 
veller's Tales, dočim Thrill- 
ville klamfajo pri Frontier 
Developments, hiši v lasti znanega Da- 
vida Brabena (Elite). Ker so taisti fantje 
že izdelali Rollercoaster Tycoon 3, nalo- 


ga ne bi smela biti pretežka. Poanta igre 
bo enostavna gradnja zabaviščnega 
parka. Tega bomo svobodno prečili v 
tretji osebi, si ogledovali naprave in se 
zgovarjali z obiskovalci, bodisi v koži di- 


Superman Returns 


Dobro, res je, da nam za čisto vsak li- 
cenčen kos kode založniki obljubljajo, 
da dotični ne bo poflast zvarek brez 
vsakršne vizije. In vendar prihajajoča 
igrarska epizoda jeklenega moža obeta 
- pa čeprav zaenkrat le zato, ker oblju- 
blja napreden model igralnosti, po ka- 
terem se bomo v oprijetem trikoju mo- 
tali nad več kot 120 kvadratnimi kilo- 


metri urbane površine z 10.000 najra- 
zličnejšimi stavbami. Zomg! A še bolj 
kot hladne številke impresionirajo na- 
mere avtorjev o pod- 
vigu kreacije utripa- 
jočega mesta in nje- 
govih prebivalcev, ki 
se bodo na okoljsko 
ne- in sprejemljiva 
dejanja kriptonskega 
junaka odzivali skraj- 
no življenjsko. Super- 
man je malodane ne- 
uničljiv, Metropolis 


OZNANILA 


rektorja, bodisi kogarkoli, ki ga bomo 
najeli in izurili. Naslednja zanimivost bo, 
da se bomo lahko zabaviščnic lotili sa- 
mi, skozi kupek mini iger, 
namesto da bi zgolj opazo- 
vali, kako ga rulja žura. St- 
reljali bomo v tarče, gonili 
kartinge po kratkih krožnih 
stezicah, zabavali stranke 
s pritiskanjem gumbov v 
pravilnem zaporedju in z 
reševanjem puzel šraufali 
mašine. Bojda je vmesnik 
učinkovit, a poenostavljen 
do obisti, interakcija med 
strankami in teboj pa je 
rahlo simovska. Mini igre 
bo moč opravljati v solo ali večigralsko, 
špil pa bo vseboval nad sto misij v petih 

parkih. 
Atari za PS2, xbox in PSP, 
decembra 


žal ne. Nevarnosti bo heroj v pajkicah 
odvračal z mikastenjem potom dodela- 
nega tepežkalnega sistema, 
ki bo nagrajeval domišljijs- 
ko sestavljanje verižnih ko- 
mbinacij. Med specialnimi 
napadi, ki jih bomo odkle- 
pali sproti, 'naravnimi' mo- 
čmi Supermana, kot sta la- 
serski vid in ledena sapa, 
ter prostem letenju nad ne- 
botičniki in opravljanju ne- 
linearnih misij bo raznolike- 
ga početja menda dovolj. 

EA za xbox 360, xbox, PS2, 

PSP in DS, konec novembra 

Viva Pinata 


Pinata - kjer se n izgovori kot 'nj' - je pisana 
šatulja, ki jo napolnijo s sladkarijami in jo 
obesijo na strop ali vejo, nakar jo folk z za- 
vezanimi očmi skuša zadeti in razbiti. Igra, 
kjer The Sims srečajo Animal Crossing, še 
zdaleč ne bo tako nasilna, ravno nasprotno. 
Skrbeli bomo za vrt na rajskem otoku in 
skušali privabiti pinate, simpatična bitjeca z 
napol psihotičnimi nasmeški. Ta se bodo 
potem na različne umetnopametne načine 
zabavala, lovila in hopa-cupa delala 
majhne pinate, mi pa se bomo tačas 
ukvarjali z mini igrami ter po Livu 
špegali v vrtove drugih igralcev. 
Microsoft za 360, novembra 


Vzpon Kralja-čarovnika je samoumevna razširitev realnočasovke The Battle for Mid- 
dle-earth 2. Špil se bo odvijal tisoč let po tistem, ko so ljudje in vilini porazili 
Saurona, igrali pa bomo tudi kot Witch-king iz Angmarja. Njegove enote bodo 
močne, a počasne, v slogu škratovskih, in bodo tvorile sedmo stran. Obljubljajo trol- 
sko raso za ustvarjenje heroja in izboljšave načina war of the ring, kjer naj bi se stan- 
je enot odslikavalo na potezni karti, po dotični pa naj bi harale tudi oblegovalne 
naprave. 


HoMM 5: Hammers of Fate 


Hammers of Fate bodo v dveh pomenih zimski dodatek za 
pete Heroje. Prinesli bodo tri kampanje s po petimi mi- 
sijami in sedmo raso oziroma mesto: bra- 
date, čokate, na mamutih jezdeče, kladi- N 
va vihteče škrate. Novih bo, kot vedno 


Electronic Arts za PC, decembra 


Elite Beat 
Agents 


Odbita japonska ritmiščina Osu! 
Tatakae! Ouendan (ponavljajte si 
to kriče vsako jutro namesto te- 
lovadbe) naposled prihaja v Ev- 
ropo. V špilu nastopamo kot sku- 
pina moških navijačk - ne spra- 
šujte - ki superjunaško uletava v 
stanovanja in z bodrenjem poma- 
ga ljudem iz stisk. Igranje sestoji 
iz peresnega žokanja točk na za- 
slonu v ritmu muzike, katere na- 
bor bo v zahodni izdaji hud - Gu- 
een, Deep Purple, YMCA, Mado- 
nna, Destiny's Child, Cher, David 
Bowie in Stonesi. Škoda za j-pop 
iz izvirnika, ampak vsega ne mo- 
reš imeti. 

Nintendo za DS, decembra 


poprej, še par artefaktov, urokov, kreatur — ito | 
in bajturin, med ostalimi se vrača karavana 
za hitre premike enot iz mesta v mesto. ) j 44 
Ubisoft za PC, decembra h bi 44 
z 


Jade Empire Special Edition 


Take2 bo predelavo Biowarovega tepežkarskega azijatskega frpja Jade 
Empire z xboxa za PC izdal pod nazivom Jade Empire Special Edition, 
kjer naj bi slednji besedi upravičile izboljšana grafika, nadgrajena pamet 
in dodatni mlatilni slogi ter povišana težavnost. Vse to bo dobrodošlo, 
kajti na šatulji iks sta igro zatrli prav obupna lahkost in enoličnost. 
Take2 za PC, januarja 

Ustvarjalni izziv 06 
Izzivamo te! Sprejmeš? 


Sprejmi izziv, ustvarjaj in si z malo truda pribori 
žepni multimedijski računalnik Nokia N93 
in občudovanje na festivalu Animateka. 


Sodeluješ lahko z animacijo ali kratkim videom. 
Več na www.nokia.si/izziv 


Nokia Nseries 
Več slike. Več zvoka. Več občutka. 


NOKIA 


TELERAY čji MEHO'OB Connecting People 


OZNANILA 


HP prevzel krono Dellu 


Zadnje čase smo vajeni, da mesto prvega in naj- 
večjega med računalniškimi proizvajalci trdno drži 
Dell. A kako dinamična in zahtevna je informacijs- 
ka industrija, se je vnovič pokazalo ob nedavnem 
zaključku tretjega fiskalnega četrtletja. Dell je prvič 
po treh letih zdrsnil s prestola in priznal premoč 
svojemu tradicionalno najbolj nevarnemu tekmecu, 
Hewlett-Packardu. Ta je zabeležil petnajstodstotno 
rast prodaje, kar je zadostovalo za 9,65 milijona 
prodanih računalnikov, medtem ko se je staremu 
šampionu ustavilo pri 9,54 mio kosov. Za to so jih 
borzni mešetarji kojci kaznovali s padcem cene del- 
nic. HPjevci, ki so se v približno istem času okrepili 
z nakupom sestavljalca igričarskih računalnikov 
Voodoo PC, so prezadovoljni in izpostavljajo, da 
zasluge za uspeh nosi predvsem novi vrhovni šefe, 
Mark Hud. Stotine delavcev, ki jih je med 'reorga- 
nizacijo" odpustil kmalu po prihodu, so nekoliko 
drugačnega mnenja. 


Toshibina lol-čelada 

Okej, da so Japonci relativno udarjen narod, je jas- 
no, a včasih si enostavno ne moremo pomagati, da 
ob njihovih pogruntavščinah ne obstanemo odpr- 
tih čeljusti. Zadnjo glupofrisno seanso je povzroči- 
la Toshiba, ki je na nekem sejmu razkrila projekci- 
jsko mega čelado. Neznano čemu so skonstruirali 
ogromen naglavni čeber, ki vključuje širokokotni 
projektor, 40-centimetrski polkrožni zaslon in os- 
vetljevalne ledice. Zadeva je v teoriji kul, saj ponuja 
120-stopinjski vidni kot in sledenje glavomuvanju, 
kar je kot naročeno za letalske situacije. A potem 
zagledaš fotko ubogega ženščeta, ki so mu pripra- 
vo dejansko poveznili čez fris, in se vprašaš, koliko 
dni je potrebovalo za rehabilitacijo vratnih mišic. 


Prodaja novih in rabljenih 
iger za PC, PS2 in PSP 

Tekaški spodbujevalnik 


Spomladi sta v Čezluži Nike in Apple razkrila združek 
tekaških športnih copat ter kultnega igratorja muzike, 
sedaj pa je reč dospela tudi k nam, kjer so jo izdatno 
predstavili na nedavnem Ljubljanskem 
maratonu. Za kaj gre? V Applovih štacu- 
nah najprej za okoli šest ti- 
sočakov kupimo senzor in 
brezžični sprejemnik. Nato 
pljunemo še za ipod nano 

in dvajset jurjev za par naj- 
kic, ki imajo usred podplata 
na notranji strani vdolbino. 
Semkaj ponavadi vtakne- 
mo kokain za čez mejo, 
sicer pa omenjeni sen- 
zor. Sprejemnik gre v 
ipod, le-ta v žep ali pri- 
ročno držalo na roki, na- 
kar premaknemo noge do 
bližnjega hriba in še čez, 
senzor pa medtem spreje- 
mniku govori grde na rač- 
un našega teka. Semkaj 
spadajo karakteristika korakov 
in časovne meritve, glede na to pa 
ipod ogovarja nas, naj stopimo hit- 
reje. Lahko v obliki posnetega gla- 
su, da pa se nastaviti tudi samosvo- 
jo listo muzike, ki naj se rola glede 
na tekaški ritem. We are the Cham- 
pions ob šprintu? Ni problema. 

A tu se še ne konča. Na strani www. 
nike.com/nikeplus je moč voditi lasten tekaški dnev- 
nik, ki beleži dosežke in jih primerja z drugimi ljudmi. 
Ko podremo kak rekord, nam čestitata kar Lance 
Armstrong ali Paula Radcliffe. Oziroma njuna glaso- 
va. Programska oprema naj bi bila iz podatkov zmož- 
na oceniti tudi pravilen režim teka, vendar o tem rahlo 
dvomimo, saj brez nadzora srčnega ritma, ki ga sen- 
zor kajpak ne beleži, resna analiza telesne pripravl- 
jenosti odpade. Zato je tale ideja namenjena pred- 
vsem za spodbudo lahkim rekreativnim tekačem in 
pop-mladeži, ki prebije preveč časa v sedečem polo- 
žaju. Imeti visoko mesto na Nikovi spletni lestvici je 


2006 bo med drugim ostalo v spominu kot dvana- 
jstmesečje obletnic. Doslej smo se z nostalgično za- 
zrtim pogledom spomnili kupa podjetij in izumov, to- 
da navalu še ni videti konca. Sedaj se je ponosno 
oglasil Logitech in naznanil, da so drugega oktobra v 
švicarski vasici Apples pošteno zapili svojo četrtsto- 
letnico. In imeli so razlog za veselje, kajti podjetje 
posluje bolje kot kadarkoli in beleži stabilno rast. To 
leto so denimo v promet spravili že slabih 150 mili- 
jonov kosov izdelkovja, kar jih postavlja na prvo 
mesto na področju najrazličnejše periferije. Glede na 
to, da ne proizvajajo najcenejše škart robe, je to 
:ava:nja vreden dosežek. A venomer ni bilo tako. Fir- 


mica je začela kot softverska hiša, od koder izvira tu- 
di njihovo ime. Logi je namreč okrajšava francoske 
besede logiciel, ki pomeni programje. Ustanoviteljs- 
ka trojica je najprej packala grafične editorje za Ri- 


CO Ne, slika ne pomeni, da si 
ipod s slušalkami privežemo na 
superge. Za igralo je potrebno 
kupiti drugo držalo. 


zaprmej bolj zdravo kot biti prvi v Counter-Striku. Ima 
pa zasnova nekaj hecnosti; prva je dejstvo, da je 
menjava baterij v senzorju nemogoča in je treba os- 
novni komplet v grobem vsako leto kupiti znova. Prav 
tako se je možno, ako ne želite podpirati korpora- 
tivnega zastavonoše, izogniti nabavi su- 
perg, saj naj bi senzorček pogojno delal 
tudi zgolj pravilno zatakn- 
jen med vezalke. Omeniti 
velja, da reč deluje samo 
in le z nanopodi. No, za 
našega Aggressorja dile- 
me ni, ker ne mara teči z 
muziko na ušesih. Pravi, da 
je za tek najboljša spod- 
buda lajanje podivjanih 
psov, pred katerimi 
je treba bežati. 


So virusom 
šteti dnevi? 


Tako AMD kot Intel v 

svojih procesorjih že nekaj 
časa furata protivirusni meha- 
nizem, čeprav je ta omejen le na 
eno vrsto napadov. A to je le 
začetek, vsaj sodeč po obljubah, 
ki jih prinaša Intelova tehnologija 
trusted execution technology - 
TXT. Veliki modri pridno dela na 
viziji popolnoma zaščitenega raču- 
nalnika, v katerem bi skozi TXT 
vsaka komponenta varovala svoje podatke. Do infor- 
macij bodo smeli dostopati le avtorizirani programi, ki 
bodo pravilno rokovali z vdelanimi strojnimi ključi. Če 
bo tok prestregel kak nezaželen gost, bo videl le sku- 
pek kriptiranega ščiša. S tem bo v veliki meri onemo- 
gočena kraja uporabniških imen in gesel. Na enak 
način bo zaščitena podatkovna shramba, saj bo lahko 
do podatkov na disku dostopal le krmilnik s pravim 
ključem. A TXT gre še veliko dlje. Ustrezno opreml- 
jen procesor bo denimo razdeljen na neodvisne raču- 
nske particije, ki bodo lahko zaščitene ali odprte. Do- 
ločene kritične programe, na primer jedro operaci- 


coh, vendar jim je na nekem švicarskem inštitutu v 
oči padla repata in gumbeljnasta nadzorna naprava 
za porajajoče se oknaške uporabniške vmesnike. 
Fantje so prepoznali obetaven izdelek, programerski 
posel obesili na klin in se lotili trženja podgane. Na- 
jprej jim ni šlo in so skakali od veselja že, ko so pro- 
dali osemsto kosov na mesec. Toda naposled so 
miško opazili HP in ostali računalniški velikani ter 
mlademu podjetju so se odškrnila vrata uspeha. 
Kljub udobnemu življenju, ki je sledilo, pa podjetje ni 
zaspalo na lovorikah. To je opaziti že po širjenju nab- 
ora izdelkov: osnovni kosmatinski posel so nad- 
gradili s tipkovnicami, igralnimi pripomočki, zvočni- 
ki, spletnimi kamericami, dodatki za konzole in 
prenosne napravice, univerzalnimi daljinci ... Vsaka 
njihova priprava se ni izkazala za dobro in veleuspeš- 
no; spomnimo se le smešnih cybermanov, neupo- 
rabnega suvalnega kvazimiškona in poskusov z digi- 
talnimi peresi. Jim pa zato ni moč očitati neinova- 
tivnosti, četudi jih to stane kakega flopa. Svojega po- 
sla se pač lotevajo z opaznim zanosom, o čemer pri- 
ča vojska priprav, ki spadajo v vrh svojih razredov. 
Tako jim lahko zgolj zaželimo še najmanj enkrat to- 
liko uspešnih let. Magari ako bomo čez dve dekadi 
uporabljali Logijeve miselno-kontrolne vmesnike! 

Sony ubil Lik-Sang 

Lik-Sang (www.lik-sang.com), znana in spoštovana 
nalinijska štacuna, ki deluje kot blagovna znamka 
azijskega podjetja Pacific Game Technology, je spo- 
ročila, da je v procesu bankrota in da je zaprla vrata. 
Katastrofa je posledica (še ene) Sonyjeve dobljene 
tožbe glede dejstva, da je Lik-Sang prodajal japon- 
ske playstatione in PSPje kupcem v Evropski uniji ter 
s tem izvajal tako imenovani sivi uvoz. Tožba je te- 
meljila na raznoraznih argumentih, med katerimi je 
bil eden ključnih ta, da je sivi uvoz zavajanje kupcev, 
ker da azijski playstationi delujejo pri drugačni nape- 
tosti kot evropski in ne predvajajajo PAL-iger ter fil- 
mov, Sony pa naj bi zgolj ščitil kupce. Ne glede na 
to, da importerji običajno dobro vedo, v kaj se spuš- 
čajo, je britansko visoko sodišče odločilo, da je to 
početje nezakonito, kar je bilo stroškovno naposled 
dovolj, da je Lik-Sang moral prenehati s poslovan- 
jem. Lik-Sangovci so nato obtožili Sony, da so njiho- 
vi lastni direktorji kupovali PSPje pri Lik-Sangu, gle- 
de česar so navedli konkretna imena, in japonsko 
podjetje primerjali z Imperijem iz Vojne zvezd. Sony 
pa jim ni ostal dolžan in jim je povedal, da se niso ni- 
ti pojavili na sodišču, da blatijo britanski sodni sistem 
ter da je izdajanje osebnih podatkov neetično. Ne 
glede na to, ali se človek strinja z enimi ali drugimi in 
s Sonyjevim jurišniško-pravnim načinom obračuna- 
vanja z nevšečneži (na podoben način so ubili emu- 
lator playstationa 1, Bleem, ki so ga tožili toliko časa, 
da so avtorji dvignili roke), je dejstvo, da je pod rušo 
šel zanesljiv nalinijski trgovec s kul konzolastično ro- 


jskega sistema, bo tako moč goniti popolnoma 
izolirano, kar naj bi pobelilo lase pisunom vo- 
hunine, črvov, virusov ter ostale maliciozne za- 
lege. TXT je že v fazi končnega preizkušanja in 
bo luč sveta ugledal enkrat prihodnje leto v 
okviru Intelove poslovne platforme vpro. Up- 
amo, da bo od tam čim prej našel pot na namiz- 
ja. Da se le ne izkaže, da za vsem skupaj stoji 
kaka DRMju podobna namera ... 


Enajsti WMP 


Predzadnji dan oktobra je po dolgotrajnem pre- 
izkuševalnem obdobju uradno izšel Windows 
Media Player 11. O njega funkcionalnosti smo v 
preteklosti že pisali, a kratka osvežitev spomina 
bo prišla prav. Večpredstavnostni multipraktik 

bo, ki ga bo srenja močno pogrešala. (Soliden nado- 
mestek je www.play-asia.com.) Sonyjeva logika je 
sicer hecna: prodana konzola je pač prodana konzo- 
la, ne glede na to, kje jo spraviš v promet, igra in film 
takisto, importerji pa potem, ko zadovoljijo neutolaž- 
ljivo žejo po takojšnjem posedovanju želene mašin- 
ce, radi kupijo še lokalnopodročno napravo, tako da 
ima firma dvakraten dobiček. A velike korporacije 
delujejo drugače kot neki bedni podalpski kmečki 
možgani. 

Sony tačas že maršira dalje in je opogumljeno napo- 
vedal, da bo tožil vsako podjetje, ki bi si drznilo v EU 
brez izrecnega dovoljenja tržiti njihove sivouvozne 
produkte, najsi gre za PS3, PS2 ali PSP. You have be- 
en warned, Jedis! <Vaderjevo astmatično dihanje> 


€ Novi WMP je v svojem črnem gvantu videti jako fen- 
si. Sama uporabnost ostaja bolj kot ne nespremenjena. 


HITER IN DOBER SERVIS! 
pokličite: 01 423-48-22 

160-megapikselni 
digitalec 
Švicarsko podjetje Seitz je 
dalo na plano digitalni fo- 
toaparat, ob katerem se 
vsakem navdušencu poce- 
dijo sline. Zadevščina se 
ponaša s ta hip daleč naj- 
večjim tipalom, ki zmore 
um begajočih 160 mega- 
pikslov (za primerjavo: mo- 
derni osebni digitalci vse- 
bujejo tipala s 5 do 7 MP). 
To zadostuje za zajemanje 
slik v ločljivosti 21250 x 
7500, vsak tak posnetek pa zasede okoli gigabajt 
prostora. Kot bi si lahko mislili, s superlativi pre- 
kipevajoča priprava ni poceni. 'Prenosna' (oklepaji 
vsled velikosti in teže) inačica velja slabih 29 evr- 
skih tisočakov, studijska je zanemarljivega jurja 
EUR cenejša. Bakšiš! 


USB-hrček 

Hja, tako je. Raču- 

nalničarji smo za- 

poslena kasta in ni- 

mamo časa za pra- 

ve domače živali. 

Nadležne kosma- 

tince, perjatince in 

luskatince je treba 

hraniti in spreha- 

jati, povrhu kmalu zasmrdijo. Vse to odžira drago- 
ceni čas ircanju in nabijanju špilov, tako da živad 
ne pride v poštev. A brez skrbi, tipi pri Crazy About 
Gadgets so skonstruirali robohrčka, idealnega paj- 
daša za vsakega gika. Kožuhar se prisesa na USB 
in je aktiven toliko kot gospodar. Nenehno zaznava 
hitrost tipkanja in ko s kom vroče debatiraš, goni 
svoj kolešček, kot da ga lovi robomačka, ko pa 
skulirano poklikavaš, tudi on sproščeno kruza. Si- 
cer je malo dražji od navadnega hrčka in stane sla- 
bih 40 evrov 4 poštnina, a ob vseh prednostih to 
sploh ni pomembno. Mi smo že naročili krdelo. 


Pingvin tudi na playstationu 3! 

Ken Kuturagi, ekscentrični ata igralne postaje, nas 
je glede Sonyjeve nove konzole nategoval glede 
marsičesa. Toda očitno je mislil resno, ko je ob 
vsaki priliki zatrjeval, da bo playstation 3 v bistvu 
računalnik. Tak, na katerem bo moč poganjati raz- 
lične operacijske sisteme. Beseda je meso postala 
sredi prejšnjega meseca, ko je tvrdka Terra Soft 
Solutions naznanila, da je z japonskim gigantom 
prišla do poslovnega sporazuma. Njihova polno- 
pravna distribucija Linuxa, Yellow Dog Linux 5.0, 
ki izide novembra, bo bazirala na Fedora Core 5 in 
se bo za simuliranje namiznega okolja posluževala 
naprednega vmesnika Enlightenment (E17), bo naj- 
prej ugledala prav trde diske tretje igralne postaje! 
Res je, da je bilo Linux moč poganjati že na PS2 
(članek na to temo je v Jokerju 157), vendar je šlo 
tam za razmeroma nerazširjen ter drag špas, saj si 
moral paket s trdim diskom, mrežnim vmesnikom, 
miško, tipkovnico in VGA-kablom dokupiti. Tokrat 
bo zgodba bržkone drugačna, saj bo YDL 5.0 dva 
tedna po uradnem izidu na voljo kot zastonjski dol- 
poteg, dočim sta disk in mrežna kartica v PS3 pris- 
otna privzeto, na konzolo pa lahko bojda priklopimo 
katerokoli kombinacijo USB- in modrozobih klamfal 
ter glodalcev. Linuxaška nebesa? PS3, ki se bo raz- 
vil v najhudejši multimedijski predvajalnik in zavla- 
dal svetu? Tako kaže, Sony dopuščajoč. Hozana! 

Vista in Office 2007 nared 

Saga o novih Oknih in Pisarni se počasi zaključuje. 
Vista je v začetku meseca dosegla status RTM ozi- 
roma Release To Manufacturing, kar pomeni, da je 
končna različica nared. Microsoft je ob tem razkril 
uradne datume splovitve. Biznismeni bodo opera- 
cijski sistem dobili konec novembra, dočim bomo 
fizikalkoti morali počakati na 30. januar. Skoraj so- 
časno je pozlatel Office 2007, katerega datum izida 
še ni zapečaten, vendar po vseh indicih ne bo veli- 
ko zamujal za naslednjegeneracijskimi Okni. V slo- 
venščini bomo skozi Visto gledali konec marca, po 
Pisarni pa pospravljali maja. 


Kiberpoveljstvo ameriške vojske 

Armade hekerskih znalcev lahko povzročijo neslu- 
teno škodo, od kraje občutljivih strateških informa- 
cij do popolnega izklopa komunikacijskih siste- 
mov. Zato ne preseneča, da je ameriška vojska v 
okvirju svojih zračnih sil ravnokar ustanovila tako- 
imenovani Cyberspace Command oziroma oddelek 
za delovanje v navideznem elektronskem svetu. 
Enota naj bi bila prvenstveno zadolžena za obram- 
bo domačih sistemov, ki so pogosta tarča kitajskih 
in severnokorejskih vdorov ter bo pokrivala od 
satelitskih komunikacij prek radarskih ter navigaci- 
jskih inštalacij do interneta. Toda njen sekretar 
Michael W. Wynne pravi, da bo njena naloga tudi 
iskanje občutljivega podatkovja nasprotnikov in 
motenje 8 uničevanje njihovih sistemov. Ni kaj, 
obdobje kibervojn se je pričelo. Spet. 


IZ NAŠE SPLETNE PONUDBE 


THERMALTAKE 
KANDALF 
VA9000SWA 
ALU -- OKNO 


Spletna cena: 47.994,00 SIT / 200,28 € 


bp običjac ATX stolp, barva: sebna, matevlat aluminij, leva stranica: prozorna, 
skupno število mest za enote: 11, zunanja mesta za enote: 10x 5.25" / 2x 3.5 
"notranja mesta za emote: 6x 35% priključki: 2u VSE 20x JEE1394, 
avdio in slušalke, vertlanorji 1x IZ06em spredaj, ix 120mm moder LED is 1x 
Son zadaj, 1x SOesm zgoraj, kompatibilnost matičnih plošč: MikrATI, KIK, 
Ertended AFX, ETA, dimencije: 530 x 220 x 560 zam (V x Š x G), teža: 10. V0kg 


ne ponuja revolucionarnih novosti napram predhod- 
niku, temveč so se snovalci prvenstveno osredotočili 
na uporabniško prijaznost. Enajstica zato premore 
povsem nov videz: elegantni črni vmesnik je očem pri- 
jazen in hkrati toliko popreproščen, da je končno 
postal samoumevno uporaben. Videzne spremembe je 
bila deležna tudi knjižnica, ki je sedaj povsem slikovno 
naravnana. Namesto teksta so privzeti način prikaza 
ikone albumov. V isti koš spada še pridobitev indeks- 
nega iskanja. To pomeni, da si algoritem zapomni re- 
levantno datotekovje na disku, zaradi česar so rezul- 
tati mnogo hitrejši. Druga očitna pridobitev je muzika- 
lična spletna štacuna Urge, ki je privzeto vdelana po 
zgledu Itunes in namenjena le Amerom. WMP11 sicer 
podpira brskanje po drugih servisih, denimo Napster- 
ju, Emusicu in MSN Musicu, toda uradno podprt je le 
Urge. Plod sodelovanja med Microsoftom in MTVjem 
trenutno ponuja okrog dva milijona štiklov, s tem, da 
sta prva dva tedna uporabe povsem zastonjska. Nato 
je muziko moč kupovati po 99 dolarskih centov oziro- 
ma plačati pavšalno mesečno ali letno naročnino ter 
sesati, dokler ne pokne diskovje. WMP11 je kakopak 
zastonjski in na voljo za dolpoteg z www.microsoft. 
com/windows/windowsmedia, vendar bodite priprav- 
ljeni na potrdilo o avtentičnosti Oken. 


Mani pulite, 
em, hladne 


Playstation 3 se še niti ni 
dobro prirolal u Japan iu 
Amer, že zanj padajo 
tretjezabavni izdelki. 

Logitech je za dotič- 

no next-gen drkalico 

tako sklamfal igrator, 

imenovan chillstream, 
ki se ponaša s sistemom 
hlajenja špilavčevih dla- 
ni. Enako zvana tehnolo- 
gija vključuje 40 mm ve- 
ntilator, ki z bojda jako ti- 
him sukanjem povzroči, 
da okrog ploščka vsako 
minuto zaokroži 0,1 ku- 


C če 
bo imela za- 
devščina rep, kot 
nakazuje fotka, zna biti 


THERMALTAKE 
—  TAICHI VBSOOTSNA 
Z VODNIM HLAJENJEM 


Spletna cena: 74.898,00 SIT / 312,54 € 
Rode 8 ZM LOO S ROI 


Hp običja: MIX stolp, barsac srebna, material: »luminij, skupno Stevilo mest za 
enote: 11, zananja mesta za enotec 10x 5.25" / 1x 3.5" notranja mesta za enote: 
32.5", priklic Ža USE 2 0,10 881194, zdio in skulalke, venslatorje ta 120mm 
moder LED spredaj, ix 120mm moder LED zadaj, komgasbiinssi matičnih plošč: 
MicrokiX, ATX, Edended ATX, ETX, dimenuije: 60) x X61 x 546 mm (VxŠxG), 
teža: 19. 70ky 


neugodno, saj je privzeta 
brezžičnost ena glavnih pri- 
jetnosti next-gen konzol. 


bičnega metra zraka. Skozi tri ozke odprtine na vsaki 
strani ploščka zrak piha neposredno na štiri prste, 
spodnji del placa ter dlan. Na voljo bodo tri jakostne 
nastavitve, odprtine prekriva kovinska mrežica, do- 
čim za oprijem skrbi gumiranost. Napravico bodo v 
Evropi začeli tržiti marca, ko bo Sony semkaj končno 
izvolil prinesti PS3, za 40 evrov. 


Google kupuje YouTube 


Vsi vemo, kaj je Google; če ste padli z Lune, si poglej- 
te članek v 139. številki (stranka: 1339), ko smo se 
nazadnje razpisali o njem. A prav takrat, februarja 
2005, se je pojavilo še eno internetno čudo božje, 
YouTube, ki je pričelo hraniti in distribuirati takšne in 
drugačne filmčke, od smešnih reklam in oddaj do 
amaterskih posnetkov. Uradni podatek za oktober 
2006 je sto milijonov zagnanih videov na dan. Lahko 
bi rekli, da je portal YouTube v zelo kratkem času re- 
definiral pojem večpredstavnosti, saj je njegov vpliv 
na druge vrste razpečevanja videa ponekod že viden, 
kar se pozna po številu tožb na njegov račun. V letu 
in pol je podjetje z minimalnim vložkom postalo leg- 
enda in 9. oktobra najavilo, da se je pustilo prodati 
Googlu za neverjetno milijardo in šesto petdeset 
milijonov zelenčkov. Sicer v delnicah, ven- 
dar za ustanovitelje, tri bivše sodelavce 
PayPala (Chada Hurleyja, Steva Chena 
in Jaweda Karima), dvomimo, da bo- 
do še kdaj vsak dan natepavali zelje 
in fižol. Kvečjemu bodo to počeli s 
Paris Hilton. Transakcija bo v celoti 
opravljena do konca leta, YouTube pa bo 

lahko obdržal blagovno znamko in vse zaposlene, 
zatrjujejo Googlovci. Novica ni ravno šokirala, a 
rahlo presenečenje je le bila. Vemo, da Google raz- 
vija lasten portal za distribucijo videa, ki sliši na 
jako originalno ime Google Video (beta, kot vse 
pri Googlu), toda bitko proti YouTube je očit- 
no izgubljal. Zato liberalne in anarhistične st- 
ruje spet dvigajo obrvi, češ, da Google posta- 

ja drugi Microsoft, ki bo uničil vso konkuren- 
co. V katero smer se bosta razvijala portala, je 
težko reči, a vprašanje rentabilnosti je, kako dol- 
go bosta tekla vzporedno. Naj čas pokaže svoje 
in ne bomo sodili na temeljih lastnih zlih slutenj. 


THERMALTAKE 
MOZART 
TX VET000BNS ČRN 


- 


Spletna cena: 47.424,00 SIT / 197,90 € 


Np obiljac ATE visoki stolp, barvi: čma/uwetna, material: iešero, aluminijasta 
maska, skupno števiki mest za enote: TI, zunanja mesta za eogte: S 525" / 
x 3.5" notranja mesta za enote: £a 3.5" prila 4 USB 2.0, 1u I£E1394, avlo, 
€5ATA, vestilatov: 2x 12ornan spredaj (opcijsko do 5], žu t20mm zadaj (opcijsko 
do 5 in ca šlimn], kompatibilnost matičnih plošč. 

drmenzije 7204 330 x 260 mem (V x Š x GI, teda: V6.50kg 


MODRA ŠTEVILKA 


[Illaco 

ajprej tečajček za one, ki so letos 

preživeli pod skalo, pravo ali v obliki bež 

škatle z napisom Alienware: wii (bivši 

revolution) je sobni igralnik, ki namera- 

va igre vrniti v nedrja pristne zabavnos- 
ti. V to svrho ne stavi na podobo, saj naj bi bil njegov 
drob sposoben izrisovati le 'dva- do trikrat boljšo 
grafiko od gamecuba'. Celo tako skrivnosten je N 
okrog tega, da še vedno ni dal na plano uradnih spo- 
sobnosti - razkrili so le, da ima reč enojedrno proce- 
sorsko srčiko, kodno zvano broadway, ki so jo razvili 
z IBMom in temelji na powerPCju, ter grafikuljni čip, 
za katerega je poskrbel ATI in ki lahko z najvišjo loč- 
ljivostjo 480p kljub podpori širokozaslonskosti sanja 
o hi-defu, kot ga propagirata Sony ter Microsoft. Vsi 
v en glas: cifre so za grafične lajdre! Takisto wii ne 
šmirgla večpredstavnih sposobnosti, saj ne bo sukal 
niti glasbenih cedejev, niti filmskih devedejev (tega 
naj bi bil sposoben ločen, dražji model), kaj šele 
ploščkov blu-ray ali HD DVD. To bo pač simpatična 
bela šatuljica, pri kateri bo vse v igrah. In internetu. 


Vodim z mahanjem 


Za prvi del trditve je v največji meri odgovoren dvo- 
delni igrator, ki ga tvorita daljinec (remote) in nunčak 
(nunchuk). Daljinec bo temeljni vodilnik reči po zaslo- 
nu in bo s konzolo povezan po modrem zobu. Pač po- 
meriš proti televizorju, pod / nad katerega je položen 
sprejemnik, sensor bar, in vodiš merek. V daljinec 
bosta vdelana tresenje in mikrofon za sprejemanje 
glasovnih ukazov. Z njim bo po žici povezan nunčak, 
ki bo zaznaval položaj v prostoru in z gobico ter pe- 


telinom nudil učinkovitejše pinjauanje. Poanta te na - 


veze je v naravnosti. Medtem ko neukeži, ki v možga- 
nih nimajo vmesnega pomnilnika 4 procesorja za sp- 
reminjanje gibov v pritiske na gumbe in križce, vrešče 
bežijo od joypadov, Nintendo upa, da bodo zavetje 
našli v wiiju. Kaj je naravnejše od tega, da vihtenje 
teniškega loparja simuliraš z zamahom remota? Ali da 
muho vodiš z gibi zapestja, ki jih uporabljaš, ko iščeš 
najnovejšo epizodo Razočaranih gospodinj? S pad- 
cem tehnološke prepreke bi lahko igrarstvo pridobilo 
ogromno novih navdušencev iz vseh plasti življenja, 
od česar bi nedvomno pridobilo. 

Prav sem merita relativna tehnološka nenaprednost 
wiija, ki ne zahteva HD-televizorja, in cena. Ta pri 249 
evrih ni tako ugodna, kot smo pričakovali, niti ne bo- 
do cenene igre ter dodatna oprema. Prve bodo za- 
količene pri 60 EUR, kar se zdi vsaj kanec oderuško, 
za dodaten daljinec bomo plačali 40 evrov, za nunčak 
oziroma klasični plošček 20 evrov, 35 njih pa za kom- 
ponentni kabel (pridodan bo kompozitni), LAN-vmes- 
nik ali kabel RGB. Bo pa wii zastonj spremljala lušt- 
kana športščina Wii Sports; konzola bo jemala obi- 
čajne kartice SD, take, kot domujejo v fotoaparatih; 
goltala bo tako 12-centimetrske wiijeve kot 8-centi- 

8. decembra v evropske trgovine prihaja nova 
sobna konzola, Nintendov wii. Kajpak ste lahko 
gotovi, da bo v naslednji številki izčrpen testis, 
saj v mislih že kurblamo trabante in vihtimo 
nunčake — a v podobno stanje velja spraviti tudi 
vas. Dih zadržuje Sneti. 


metrske gamecubove ploščke (združljivost naj bi bila 
popolna); imela bo 512 MB pomnilnika flash za hran- 
jenje vsega mogočega; opremljena bo z vrati USB 2.0; 
in bode iz škatle wi-fijala kot nora. 


Sem del sveta 


In prav je tako, kajti spletni dostop bo eden temeljnih 
elementov naprave. Sistem menijev bodo tvorili raz- 
noteri kanali: mii channel bo namenjen ustvarjanju 
poligonskega avatarja, ki ga bodo nekatere igre, na 
primer Wii Sports, sceloma pograbile in ga uporabile 
v sebi; photo channel bo kazal fotke s kartice SD; na 
forecast channelu si bo moč ogledati vreme in na ka- 
nalu news novice; internet channel bo namenjen des- 
kanju po internetu skozi brskalnik Opera; message 
board bo forumski; dočim kani biti wii shop channel 
osrednja točka za nakupe. Tem bodo namenjene wii- 
točke, ki jih bomo kupovali v paketih; cena za 2000 
njih naj bi bila okrog 20 evrov. Zanje bomo spočetka 
nabavljali stare igre za NES, SNES, N64, mega drive 
in PC engine, ki jih bo wii gnal skozi 'navidezno kon- 
zolo' (virtual console). Najdražji bodo špili za N64 - 
po tisoč pik, one za SNES bodo prodajali za 800 točk, 
za NES po 500. Ob lansiranju naj bi bili za dolpoteg 
na voljo Super Mario 64, Donkey Kong Country, Gold- 
en Axe, Gunstar Heroes ... S časom naj bi količino 
kanalov orenk povečali in dodali nove kupljivosti. Vse 
za ljubi kruhek. 

No, najpomembnejše so igre. Lansiranje wiija po tej 
plati ne bo huronsko močno, saj je le nekaj iger, ki so 


videti, kot da jih enostavno moraš imeti, sicer se ti bo 
lulek posušil ter odpadel. So pa te tolikanj močnejše. 
Na področju ekskluziv prednjačita Zelda: Twilight 
Princess, ki je po zanesljivih poročilih hudo dobra ter 
katere verzija za wii naj bi bila ultimativna (izide tudi 
za kocko), ter rezljačina Red Steel. Spremljali jih bo- 
do skupek mini iger Wii Play; skejterščina po poboč- 
jih Tony Hawk's Downhill Jam; za wii posebej nare- 
jeni Far Cry Vengeance; in Super Monkey Ball: Ba- 
nana Blitz. Od večplatformskih naslovov gre omeniti 
Call of Duty 3, Raymana, Splinter Cell: Double Agent, 
NFS Carbon in Marvel Ultimate Alliance, nič čudnega 
pa ni, da bo z njimi korakala vrsta otroških, licenčno 
podprtih iger - Happy Feet, Open Season, Cars, 
Spongebob Sguarepants. 

Kar se Slovenije tiče, nam je Big Bang povedal, da 
bodo imeli na lansirni dan sto komadov wiija po prib- 
ližno enaki ceni kot v tujini, tako da navdušencem ne 
bo treba hribolaziti čez Karavanke. Glede ostalega, 
recimo iger in dodatkov, se pa še ne ve. 


Pridi, 8. december! 


Smeli Nintendov načrt je, da bo wii do Božiča dne 
razprodan, bodisi kot druga, bodisi kot prva konzola 
oziroma igralna naprava v gospodinjstvu. Ta cilj je v 
teoriji uresničljiv, kajti cena je dokaj, čeprav ne pov- 
sem ugodna; nenevarnost bo gotovo ugajala splošni 
publiki; medtem ko je cel kup hardcorašev že naveli- 
čan pokanja nacijev na stalno enak način. Zdaj je na 
Nintendu, da namere uresniči. 


CO Neki južnoameriški dilerji droge (levo, sredina) so si wii že prilastili, seveda z rabo metod v stilu ma- 
hanja z meči iz Rdečega jekla (desno). Še nam enega, Reggie! 


MS, bodi priden! 


ekako konec poletja so se razširile go- 

vorice o tem, da bi Vista, naslednik XP- 

jev, zaradi pričkanja z Evropsko komisi- 

jo utegnila dodatno zamuditi. Itak so jo 

pred meseci zopet prestavili, a grozilo 
je, da bi nova Okna drugod izšla po planu, decembra 
ali januarja, v EU pak ne. Grožnjo o zakasnitvi izda- 
je na stari celini je v medijsko sfero butnil kar sam 
Microsoft. Komisiji je poslal zadnjo različico Viste in 
hotel izsiliti, da bi bruseljski veljaki vnaprej dali pot- 
rditev, da jih reč zadovoljuje v duhu razsodbe pri XP- 
jih (do nje pridemo kasneje). Komisarji so nazaj 
sporočili, da tako ne gre, ker pač venomer zagovar- 
jajo tezo, da zadevo pogledajo šele, ko je na trgu. 
Microsoft bi moral sam poskrbeti, da bo na police 
prišel operacijski sistem po zahtevah Bruslja, in za 
zamudo bi bil odgovoren sam. Tako so v Redmondu 
naposled presodili, da z novo zakasnitvijo ne bi niče- 
sar pridobili. Vista zato prihaja januarja, iz Belgije pa 
so dahnili, da bodo novi operacijski sistem natančno 
prečekirali in preštudirali njegove učinke na trg. Pog- 
lejmo potemtakem, kako so prav Okna postala glav- 
ni razlog za intenzivno prerekanje, ali svobodno tek- 
movanje na trgu sploh še obstaja. 


0 stricu Billu gre Belgija zdaj že pošteno na živce. 
Najprej mu tam prileti torta v faco, nakar se iz 
Bruslja usujejo kazni. 


Velike firme, ki se ne ženejo za širjenjem in dobičkom, 
so pogoste kot tretje oko, perfektne ženske ali dobri 
filmi Uweja Bolla. Ni jih. Oboje je moč doseči na raz- 
lične načine: z boljšimi idejami od konkurence, kvali- 
teto, nižjimi cenami in domiselnim oglaševanjem - ali 
s prevzemi, združevanji ter nelojalnim, celo nasilnim 
uničevanjem tekmecev. Tako si podjetje ustvari mo- 
nopol, od koder je do njega zlorabe le korak. Mono- 
polen položaj pomeni, da ima nekdo na trgu popolno 
prevlado, da torej potrošnik nima izbire. Konkurenčni 
proizvodi sicer lahko obstajajo, vendar so nepomem- 
bni. Monopol resda ni prepovedan in lahko nastane 
brez umazanih metod; v socializmu ga je požegnala 


Microsoft je vsled nespoštovanja konkurence 
fasal novo milijonsko kazen. Prav tako zaradi 
boja z evropolitiki ni dosti manjkalo do nove 
zamude Viste. Zato se novinaR zazre tako v 
zadnjo kot v prejšnje sodne težave redmondske- 
ga giganta — in še v to, kaj so monopoli ter kako 
se proti njim borijo na tej in oni strani oceana. 


kar država. V zahodnjaški sodobnosti pa preganjamo 
njegovo izkoriščanje in zlorabo. Tvrdka lahko edina 
prodaja neke dobrine, a se mora obnašati pošteno. Če 
pretirano viša ali niža cene ali izsiljuje distributerje, je 
to lahko hitro povod, da se pristojne inštitucije odlo- 
čijo temu narediti konec. 


Zgodovina boja 


V sto in nekaj letih, odkar obstajajo kapitalistične zd- 
ružbe, se je našel kup firm, ki so jih vzeli pod drobno- 
gled vsled zlorabe monopolističnega položaja. Ne v 
protičarovniških, pač pa v antitrustovskih procesih. 
Beseda trust izhaja s konca 19. stoletja, ko so podjet- 
ja iz iste branže začela ustanavljati združenja in vse 
delnice prenesla na odbor upravljavcev (trustees). Ti 
so vodili firme v združenju, delničarjem pa so izpla- 
čevali deleže od dobička - dividende. Najbližja da- 
našnja beseda za tako obliko združevanja je korpora- 
cija. Čeprav trustov v tej obliki že davno ni več, je za 
označevanje monopolov beseda še naprej v rabi in 
tudi njih preganjanju se še vedno reče protitrustovsko 
početje. 

Eden prvih, najbolje organiziranih, najbolj razbo- 
hotenih in najbolj zatiranih trustov je bil ameriški naf- 
tar Standard Oil. Čezlužniki so protitrustovski lov zag- 
nali tik pred koncem 19. stoletja, kmalu po vzponu 
Standarda, in zakon iz leta 1890, imenovan Sherman 
Act, je še zdaj osnova te borbe. Senator John Sher- 
man je zapisal, da se kot nelegalna šteje vsaka po- 
godba, združenje ali zarota, ki bi omejevala trgovino 
tako znotraj Združenih držav kot s tujino. In naprej, da 
se kaznuje vsakega, ki bi se šel ustvarjanje monopo- 
la. Standard Oil, katerega večinski lastnik je bil Ga- 
tesov bogatinski predhodnik John D. Rockefeller, go- 
nje ni prestal nedotaknjen. Razbili so ga na 36 manj- 
ših firm, vsaka zvezna država je morala imeti svojo. 
Med temi sta bili Exxon Chevron in Mobil, še danes 
vodilni igralci, ki so se čez leta spet začeli združevati. 
Kmalu za Standardom je prišel na vrsto še večji trust, 
United States Steel Corporation, ki pa je pritisk preži- 


vel. Zadnje večje razbitje trusta se je zgodilo leta 1982. 
Takrat so na enega dolgoprogaškega in šest lokalnih 
telefonskih operaterjev razdružili velikana ATST 
(American Telephone 6 Telegraph Company). 

Ni presenetljivo, da je kladivo padalo na področjih, od 
koder še danes priteka največ cvenka: nafti, teleko- 
munikacijah, metalurgiji, računalništvu. A če se zdi, 
da manjkata farmacija ter avtomobilska industrija, do 
njiju pridemo nemudoma, saj so kemiki in mehaniki 
zaslužni za največje kazni v Evropski uniji. Tu sta za 
pravila o konkurenci (competition) pomembna člena 
ustanovne pogodbe (Unije, ki so jo leta 1957 podpisali 
v Rimu. 81. člen govori o tem, da so prepovedani kar- 
telski dogovori. Po domače to pomeni, da se firme 
med seboj ne smejo zmeniti, po kakšnih cenah in v 
kakšnih količinah bodo nekaj prodajale. 82. člen pa 
prepoveduje zlorabo monopolnega položaja, denimo 
s prenizkimi cenami (trženjem pod stroški), kar bi 
imelo za posledico uničenje vse konkurence. Komisar 
za konkurenco - zdaj Nizozemka Neelie Kroes, v času 
prve kazni za Microsoft Italijan Mario Monti - je s svo- 
jo ekipo ves čas na preži, če kdo krši pravila. Sloveni- 
ja? Kakopak imamo svoje antitrustovske agente, ki 
imajo šiht na Uradu za varstvo konkurence. Agenti 
delajo na osnovi zakona o preprečevanju omejevanja 
konkurence in naj bi se oglasili vsakič, ko kdo krši ta 
zakon ali ko se dogaja povezovanje firm v morebiten 
monopol. Tako je urad pred kakim letom izdal razvpi- 
to in dolgo pričakovano odločbo o tem, ali Pivovarna 
Laško lahko prevzame rdeče tekmece nasproti Tivoli- 
ja. Urad je rekel da, čeprav ima skupna firma več kot 
90-odstotni tržni delež. Občasno izdajo celo kakšno 
kazen, ampak česa odmevnega v tej smeri doslej še 
nismo doživeli. 

V EU je bila globa za Microsoft ena najvišjih doslej, a 
ne absolutno najvišja. Rekord držijo farmacevtske fir- 
me, ki so celo desetletje nameščale cene vitaminov. 
Novembra 2001 so skupaj fasale 855,22 milijona ev- 
rov kazni. Najbolj se je morala stegniti švicarska tvrd- 
ka Hoffmann-La Roche, ki je bila pobudnica nečedne- 
ga početja in naj bi v evropsko malho prispevala 462 

milijonov evrov. Drugi najbolj oglobljeni je bil Basf z 
296 milijoni, preostalo si je razdelilo še šest firm. Vsa 
ta podjetja so podobne kazni nato doletele tudi onst- 
ran Luže, saj so priznala, da so tam obstajali slični do- 
govori. V Evropi so se na koncu zaradi prilizovanja 
preganjalcem izmazala s polovičnim rabatom. Zani- 
mivih je še nekaj kazni v zadnjih letih. Oktobra 2002 
so Nintendo in njegove uradne distributerje v sedmih 
državah oglobili za 167,8 evrskih milijončkov, ker so 
od države do države različno določali cene. Tako so 
morali nemški in nizozemski fotri skozi skoraj vsa de- 
vetdeseta za konzole in igre plačevati vsaj pol višjo 
ceno kot njihovi angleški sotrpini. Globi, ki sta skupaj 
nanesli več kot 120 milijonov evrov, je moral plačati 
Volkswagen, ki svojim italijanskim dilerjem najprej ni 
dovolil izvažanja avtomobilov v druge države, nemš- 
kim pa je prepovedal dajati popuste za nove passate. 
Komisija se vtika povsod, tudi v prenose nogometnih 
tekem. Določila je, da angleške prve lige ne sme pre- 
našati le en kanal, ampak mora vsaj nekaj tekem do- 
biti konkurenca. 

In tako se vse skupaj vrti v krogu. Ker je vse več zd- 
ruževanj, nastajajo novi monopoli, ki jih je treba na 
novo omejevati. Protitrustovski don Kihoti imajo dela 
čez glavo. 


Mehki monopolist 


V zadnjem desetletju so sulice uperili še proti računal- 
niškim tvrdkam. V tem biznisu poznamo očiten primer 
monopola, že kar sopomenko zanj. Ni ga uporabnika 
računalnika, ki ne bi poznal Microsofta, izdelovalca 
programja s sedežem v Redmondu v ameriški zvezni 
državi Washington. Mikromehki totalno in brez nevar- 
ne konkurence prevladuje pri operacijskih sistemih za 
osebne računalnike, pisarniškem programju ter inter- 
netnih brskalnikih. Bitke na prvem in slednjem pod- 
ročju so sprožile velika in odmevna sodna procesa, 
medtem ko se zaradi Offica MSu zaenkrat ni zgodilo 
še nič. Drugih podobnih dominantnih firm v računal- 
ništvu trenutno ni. Pri procesorjih je Intel res večino 
časa pojem, a ima vseskozi dejavno, nepopustljivo in 
vsaj za silo uspešno konkurenco - AMD. Pri grafičnih 
čipih se bojujeta Nvidia in ATI (po novem del AMDja), 
pri konzolah se preklajo Sony, Nintendo ter Microsoft. 
Nemara se monopolnemu statusu bliža Adobe s pre- 
vlado glede grafičnega programja in spletnih orodij 
(odkar so kupili Macromedio), vendar so razsežnosti 
vsega tega zaenkrat daleč, daleč manjše od operacij- 
skih sistemov, ki so osnova za delovanje računal. 

Microsoft je skozi osemdeseta leta predvsem s spret- 
nostjo, srečo in neprilikami konkurence prišel do 
tega, da je postal absolutni vladar najprej tekstovno in 
zdaj grafično zastavljenih OSov. Vsi drugi sistemi, 
vključno z zadnja leta popularnim odprtokodnim Lin- 
uxom, mu po zavzetju položaja niso več mogli blizu. 
Taka nemoč je šla in gre mnogim hudo v nos, kot tu- 
di to, da za urejevalnik besedil ne obstaja drug izraz 
kot Word. Toda resno so začeli o možnosti s sodiščem 
premišljati šele ob bitki za prevlado pri spletnih 
brskalnikih. Microsoft je pomembnost tega pripomoč- 
ka zaznal dovolj zgodaj, da se je spustil v tekmo z na 
začetku vodilnim Netscape Navigatorjem. Ta je bitko 
proti Internet Explorerju jel izgubljati, ko so slednjega 
vsi dobili zraven Oken in ga začeli uporabljati kot 
nekaj samoumevnega. A kar se je raji zdelo običajno, 
se osveščenim uporabnikom ni. Tako je 18. maja 
1998 ameriško Ministrstvo za pravosodje skupaj z 
dvajsetimi zveznimi državami vložilo tožbo proti Mi- 
crosoftu vsled zlorabe prevladujočega položaja pri 
distribuciji operacijskih sistemov in spletnih brskal- 
nikov. Ključna teza je bila, da MS Explorerja ne bi 
smel imeti vključenega v Okna, temveč bi ga moral 

nuditi posebej. Prilaganje 
Oknom je nepošteno, so 
vpili tožniki, kajti ostale 
programe je bilo treba roč- 
no sneti s takrat še počas- 
no modemsko povezavo. 
Nadalje so trdili, da je Mi- 
crosoft Okna prilagodil ta- 
ko, da so imela raje Razis- 
kovalca kot druge (ne fan- 
te, ampak brskalnike), in 
da je imel posebne zahte- 
ve, kakšen OEM-softver 
naj proizvajalci računalni- 
kov prilagajo novim maši- 
nam. Microsoft je sicer že 
med preiskavo, torej pred 
začetkom sodne žajfnice, 
trdil, da Raziskovalec ni 
proizvod, temveč funkcija 
(feature), ki jo sme priložiti 
Oknom. Vendar tožniki ni- 
so nasedli. 

Sodni proces, na katerem je bil Microsoft obtožen ne- 
legalnega onemogočanja konkurence, branjenja in 
razširjanja monopola, se je začel še istega leta. Na so- 
dišču so se pokazale dodatne podlosti: MS je na pri- 
mer grozil proizvajalcem PCjev z odvzemom licence 
za distribuiranje Oken, če bi z osnovnega namizja od- 
stranili Explorerjevo ikono. Neposrečeno izbrani sod- 
nik Thomas Penfield Jackson je aprila dva jurja raz- 
sodil, da je Microsoft zlorabljal monopolni položaj, za 
kazen, ki mora biti vzgojna, pa je določil razbitje firme 
na dva dela. Eden naj bi proizvajal operacijske sis- 
teme, drugi preostali softver. V Redmondu so se pri- 


0 Z evrotežaki se ukvarjajo Ballmer in ekipa, med- 
tem ko Bili raje pridiga o prijetnejših zadevah. 


tožili, kar itak stori vsak, ki je vsaj malo pri sebi. Ve- 
deli so, da se bo nekaj v njihovo korist že našlo. In se 
je: prizivno sodišče je Jacksonovo sodbo razveljavilo, 
ker nosilec črne tunike med postopkom ni znal biti ti- 
ho. Kot že večkrat prej je dajal intervjuje, v njih bese- 
dičil in prodajal svoje, Microsoftu nenaklonjeno mnen- 
je. Kljub temu je sodišče delno pritrdilo njegovi raz- 
sodbi o zlorabi monopola. Toda pravosodno min- 
istrstvo, ki so ga po Clintonu zavzeli bušmani, je čez 
dobro leto objavilo, da mu razbitje Microsofta ne diši, 
in je s firmo doseglo poravnavo. Softveraš se je za- 
vezal, da bo priden, da bo programske vmesnike delil 
z drugimi razvijalci in da bo ustanovil tričlanski odbor, 
ki bo naslednjih pet let imel dostop do njegove izvorne 
kode. Drugače rečeno, izmazal se je na lahek način. 
Ni mu bilo treba kakor koli spreminjati programja, ni- 
ti mu ni bilo treba ničesar umakniti iz Oken. 


6 od EU storsirana Okna N so čisti fiasko. 
Kupili so jih trije nesrečneži z dioptrijo, nek- 
do pa jih je celo piratiziral. 


Evropejci 
znamo bolje 


Bolj pa jih je fasal v Evropi, 
kjer se je nadenj spravila kar 
vsa Evropska unija, ki ima za 
take namene Evropsko komi- 
sijo. V Microsoft se je začela 
zaradi prijave s strani Novella 
vtikati že leta 1993, čez pet let 
je z negodovanjem uletel Sun, 
nakar so v Bruslju dobili na- 
mige, da ni vse v redu niti z 
okenskim predvajanjem pre- 
točnih vsebin. Marca 2004 so 
objavili odločitev o eni najviš- 
jih kazni v zgodovini Unije. 
Microsoft je moral zaradi zlo- 
rabe monopola plačati 497 
milijonov evrov kazni, kar je 
storil štiri mesece kasneje. 
Vendar so novci romali na blo- 
kiran račun, saj so vložili pritožbo, o kateri bo sodišče 
očitno odločalo tako dolgo, kot čakamo na novega 
Duka. Drugi, nedenarni del kazni sta tvorila obvezno 
lansiranje Oken brez Media Playerja in približno štiri- 
desetih datotek, povezanih z večpredstavnostjo, ter 
deljenje popolnih in natančnih medobratovalnostnih 
(interoperability) informacij z drugimi razvijalci op- 
eracijskih sistemov za strežnike. Tako prirejena Okna 
XP N so prišla na trg kmalu, a so totalno flopnila. Po 
uradnih podatkih so jih do aprila trgovcem in distrib- 
uterjem dostavili natanko 1787, kar je mizernih 0,005 
% vseh v Evropi prodanih XPjev. Noben razpečevalec 
PCjev na svoje sisteme ne namešča različice N, dočim 
se je lahko tistih nekaj deset osebkov, ki so jo inštali- 
rali, tako kot sem se sam, prepričalo, da je bila za- 
misel o spodbujanju konkurence morda zdrava, da pa 
je končni učinek živce uničujoč. Kaj naj uporabnik 
stori, ko pretočnega videa noče predvajati noben od 
treh najbolj uporabljanih brskalnikov? Ko ne pomaga 
nikakršno novo nalaganje vseh mogočih predvajal- 
nikov in kodekov? Skok na Windows Update razkrije, 
da se tam skriva seznam taistih štiridesetih datotek. In 
to dobesedno skriva, kajti v dolpoteg in namestitev jih 
sistem ponudi šele, ko nesrečni uporabnik inštalira 
Media Player, torej predvajalnik, ki je bil kamen 
spotike. Z namestitvijo vse te šare se težave rešijo, to- 
da v čem je potem smisel Oken N? Očitno je bolje 
uporabljati monopolen izdelek, s katerim lahko dosto- 
paš do polne vsebine, kot podpirati konkurenčno 
okolje in biti prikrajšan za pravo večpredstavnost ... 
Kakor koli, Microsoft je zahteve Komisije v tem delu 
izpolnil, čeprav to nikomur ni prineslo prave koristi. 
Ker pa ni bil poslušen pri deljenju strežniških informa- 
cij, ga je julija letos zadela nova kazen 280,5 milijona 
evrov, po milijonček in pol na dan od 15. decembra 
lani do 20. junija letos. Če te informacije še niso pri 
razvijalcih in na mizi komisarke Kroesove, se bo 
kazen zvišala na tri milijone EUR na dan. Vendar iz 
Bruslja zaenkrat še ni glasu, kako je s tem. 


A kdor misli, da se zadeva s tem končuje, nima poj- 
ma o sodnih mlinih. Microsoft se je nedavno pritožil 
na zadnjo kazen, kar je edino pričakovano in logično 
dejanje. Ker pa bo moral iste zaveze spoštovati tudi v 
bodoče, najprej pri Visti, bo vse skupaj še nekaj časa 
pestro. Enako bo v Ameriki, kjer se čez leto dni izteče 
obdobje dostopa do izvorne kode. Ker MS niti tam še 
ni predložil vsega, kar so od njega zahtevali, so vsaj v 
nekaterih delih njegovo obvezno pridnost že podaljšali 
za dve leti. 


[NHENCOMEŠRACKI 


(RO NIANDER 


oseph Kucan je seveda obritoglavi igralec, 

ki je tako legendarno upodobil zlodejskega 

Kana, da si dotičnega ne znamo predstavl- 

jati kakorkoli drugače. Tipček nove šanse 

za prikaz bleščečega pristajališča za muhe 
niti slučajno ne bo izpustil, saj se bo v Tiberium Wars 
vrnil kot Kanov glas S stas. Vendar pa pri tem (na- 
pol) zvezdniško ne bo sam, kajti Electronic Arts so 
za vmesne filmske vložke najeli (napol) starletno za- 
sedbo. Sodelovali bodo Billy Dee Williams - temno- 
poltež, ki je v Vojni zvezd upodobil Landa Calrissiana; 
Tricia Helfer - nečloveška platinasta seks bomba 
Number Six iz novodobne Galactice; Josh Halloway - 
pravomoški, kvadratnočeljustni Sawyer iz Losta; 
Michael Ironside - nastopil je v milijonu filmov, med 
drugim kot Jester v Top Gunu, in posodil glas Samu 
Ribiču v Splinter Cellih ... Poleg tega bodo v poroče- 
valskih scenah čvekali pravi čezlužni novinarji in re- 
porterji, recimo John Huck iz mreže Fox, dočim se 
bo v vlogi časnikarke pojavila Shauntay Hinton, bivša 


Med ostalimi pričakovanimi igrami bodo nasledn- 
je leto prigoseničarile Tiberijske vojne, sveže na- 
daljevanje serije Command 8 Conguer. Sneti o 
njem podebatira z izvršnim producentom Mikom 
Verdujem, ki pove marsikaj — tega, ali je Joseph 
D. Kucan slovenskega rodu, pa ne. 


ameriška misica. Fino fajn, upamo le, da bodo izdelo- 
valci znali ujeti ravnotežje med kakovostjo in pri 
FMVju mnogokrat otipljivim občutkom cenenosti, kar 
lahko, kot se spomnimo iz Act of War, orenk dopri- 
nese k izkušnji. Da ne bo prisoten zgolj slednji! 


CO Enoigralska kampanja naj bi štela več kot trideset nalog. Kljub temu, da bodo povezane nelinearno, 
naj bi jih združila kohezivna, epska zgodba, naphana s posnetki, kjer bodo nastopali živi igralci. 

Glede ostalega pak prepuščam besedo Miku Verduju, 
ki nadzira izdelavo igre v EAjevem losangeleškem 
studiu EALA. 


Nas lahko razsvetliš z ozadno pripovedjo v Tiberi- 
um Wars, posebej, kako nadaljuje izročilo CAC? 

C86C3 se bo odvijal leta 2047. Tiberij se je razširil čez 
večino zemeljske površine in planet je razdeljen na ob- 
močja glede na stopnjo onesnaženosti s tiberijem. 
Modra področja predstavljajo dvajset odstotkov pov- 
ršja in so čista; tam bi si človek želel živeti. Prav tu je 
civilizirani svet našel poslednje zatočišče in tod stanu- 
je GDI (Global Defense Initiative), združena supersila, 
ki je zrasla iz političnih in vojaških infrastruktur večine 
razvitih držav. Rumena področja tvorijo polovico po- 
vršine Zemlje, označuje jih zmerna onesnaženost s ti- 
berijem. Desetletja so jih uničevale vojne in ekološke 
katastrofe; družbeni red se je tu zlomil in v mestih, ki 
stojijo v rumenih conah, je življenje dokaj neprijetno. 
Na žalost tod živi osemdeset odstotkov svetovne po- 
pulacije - Bratovščina Noda pa zmedo in revščino iz- 
korišča za novačenje članov, skrivanje vojaške mreže 
ter izvajanje operacij. Ostalih trideset odstotkov oble 
ni primerne za naselitev in jo prekrivajo tiberijske puš- 

Kar se večigralske plati tiče, bo moč nalinijske bitke spremljati kot gledalec in jih komentirati v živo. 
Seveda bo vdelana glasovna komunikacija (VolP — voice over IP), zato pripravite mikrofone. 


čave, ki jim pravimo rdeča področja. 

Po dogodkih v drugi tiberijski vojni se je Nod potuh- 
nil. Minila so leta, odkar se je njihov vodja Kane ko- 
murkoli oglasil, zato se je domnevalo, da je mrtev. 
Med tem zatišjem v več desetletij dolgi vojni med GDI- 
jem in Nodom so se sile GDI namesto na spopade os- 
redotočile na izkoreninjenje tiberija in obnovo okolja. 
Ampak marca 2047 Nod uniči GDljev vojaški povelj- 
niški center v orbiti - vesoljsko postajo Philadelphia - 
pri čemer so na njem GDljevi politični in vojaški vod- 
je. Nemudoma sledi hiter udar sil Bratovščine Nod na 
globalni ravni. Po dolgi odsotnosti se pojavi Kane in 
prevzame odgovornost za napade v dramatičnem pi- 
ratskem videu, ki se nenadzorovano vrti po vseh sve- 
tovnih medijskih mrežah. Izkaže se, da Kane in Nod 
nista prav nič šibka - čakala sta, nabirala moči in 
spletkarila za pretresljiv, nenaden, morda smrtonosen 
udarec proti GDlju. Svet se znova potopi v grozo vo- 
jne, bitke divjajo na vsakem modrem področju - in to 
je šele začetek ... 


Postajva pri ustvarjalnem procesu vkupdajanja 
nove igre v seriji Command £ Conguer. Je trojka 
bolj zvesta koreninam, kot so bili Generali? 

Na tem projektu delajo tri generacije navdušencev 
nad C8C - moštvo je nadvse zagreto tako za Com- 
mand 8 Conguer kot za njegov tiberijski del. Občutek 
bo povsem C8Cjevski, kot bi igrali prenovljeno kla- 
siko, ki uteleša bistvo serije in hkrati izpolnjuje ob- 
ljube o sodobni realnočasovki z najboljšo tehnologijo 
in inovativnim dizajnom. 

Ker gre za Command 8 Conguer, je zgodba bistve- 
nega pomena. Ločeno moštvo na njej dela že lep čas 
in del tega procesa je globoko brskanje po tiberijs- 
kem svetu za širjenje pripovedi ter mašenje lukenj. 
Kot primer tega, kako resni smo, naj povem, da smo 
najeli znanstvenike z Massachusettskega inštituta za 
tehnologijo (MIT), ki so nam pomagali glede priro- 
doznanskih vprašanj okrog tiberija. Iz tega je nastal 
dolg, strokovno podkovan dokument, ki natančno 
opisuje, kako tiberij raste in spreminja okoliško snov 
vase, kako ga je mogoče uporabiti za orožje ter ener- 
gijo ... 


Katere so glavne oporne točke Tiberijskih vojn? S 
tem posehej mislim na izvirne lastnosti realnoča- 
sovne mehanike in na vpletenost zgodbe. 

Vedeti je treba, da izdelujemo realnočasovno strategi- 
jo, ki je hitra, tekoča in zabavna tako v puščavništvu 
kot v večigralstvu. Prav tako ustvarjamo globoko 
enoigralsko kampanjo, ki bo temeljila na privlačni 
zgodbi. 

V solerski kampanji bo igralec štoriji prisostvoval iz 
perspektiv vseh treh strani - to so GDI, Nod in tretja 
stran, o kateri še ne bo govora. Vsak od treh delov bo 
obravnaval eno od frakcij in bo sestavljen iz poglavij, 
ki jim pravimo vojni odri (theatres of war). Vojni oder 
bo specifična zemljepisna lokacija, recimo Vzhodna 
Evropa, kjer bo treba opraviti niz medsebojno pove- 
zanih nalog. Te bo moč izbirati glede na svoj slog 
igranja ter strategijo. Ena od nalog bo recimo zahte- 
vala zajetje velikega letališča, medtem ko se bo dru- 
ga osredotočala na bitko za pristanišče. Če bo igralec 
zajel letališče, bo nasprotnika v prihodnjih odpravah 
oropal zračne podpore in pridobil sposobnost klican- 
ja udarov iz zraka. Če bo zasedel pristanišče, pa bo 
imel dostop do nekaterih posebnih pomorskih enot. 
Izbire bodo tako vplivale na kasnejše misije. 

Med vsakim vojnim odrom bodo stekle video sekven- 
ce - in, v nekaterih primerih, pred posameznimi nalo- 
gami ter po njih. Vendar pa se zgodba tu ne bo kon- 
čala, saj bo prepletena z vsebino na tak način, da se 
bo zdelo, da bo pripoved prežemala njeno sleherno 
celico. Ne le v video sekvencah, marveč v načinu 
sporočanja ciljev, radijskih pogovorih z liki, ki se bo- 
do pojavljali skladno z napredovanjem, dogodkih med 
nalogami in opisih nalog v vmesniku EVA. Ponekod 
bo zgodba celo presegla okvire igre. 

Ko govorimo o mehaniki in strukturi, je vredno reči 
kakšno o vmesniku ter nadzoru. Vmesnik temelji na 
opravilnem okencu, ki bo domačno vsakemu igralcu 
Command 8 Conguerja - hkrati pa zmore še dosti 
več. Centralizirane čakalne izdelovalne vrste iz klasič- 
nega CGCjevskega okna smo združili s prostorom, ki 
je povezan s trenutno izbranimi enotami in stavbami. 
Novi vmesnik omogoča hitro izdelavo enot v različnih 
tovarnah, gradnjo stavb v več čakalnih vrstah, pre- 


€ spektakularna podoba trojke gre na račun najnovejše inačice pogona SAGE (Strategy Action Game Ac- 
tion), ki je poganjal tako Generale kot The Battle for Middle-earth 1 in 2. Dinamično osvetljevanje obiluje. 


prosto izbiranje in nadzorovanje grupiranih enot in 
aktiviranje nadgradenj ter sposobnosti bodisi za posa- 
mezne enote, bodisi za tiste v skupinah. Do izdeloval- 
nih vrst je moč dostopati od kjerkoli na karti, tudi sre- 
di bitke. Obenem pa je globina kontrole nad enotami 
večja, kot smo je vajeni celo od najbolj modernih re- 
alnočasovk. 


Razloži, Miha, našim bralcev nove enote, moči in 
podobno. Je bila umetna pamet deležna kakih 
važnih izboljšav? 

Vsako od strani označuje samosvoj slog igranja in ro- 
busten nabor enot ter stavb, ki so usmerjene bodisi 
proti zgodnji, srednji ali pozni fazi. Trudimo se, da bi 
bile njihova cena, moč in sposobnosti pazljivo urav- 
notežene in da bi jih vpeljali v natanko pravem tre- 
nutku. Pehota se zdaj obnaša dosti bolj realistično - 
izkoriščala bo zaklone na bojišču in moralno klonila 
pod močnim ognjem, nekatere enote pa se bodo lah- 
ko vkopale in izdelovale branike. 

GDljeva vozila in stavbe so zdržljive, vendar so njihovi 
tanki ter druga vozila počasna. 
GDI ceni človeška življenja, zato 
so prašinarji in tanki te strani 
zaščiteni z oklepi. Tipična takti- 
ka je frontalni napad - udari po 
sovražniku z vsem, kar imaš. 
Orožja vključujejo puške, grana- 
te, brzostrelke, topove, rakete in 
rail gune, pri čemer je orožarna 
mešanica novih in starih krepel 
ter vozil. Klasične GDljeve enote 
so orce - ogleduški letečneži s 
sposobnostjo navpičnega vzleta- 
nja in pristajanja; firehawki - lov- 
ski bombniki za napadanje tako 
zračnih kot talnih ciljev; guardia- 
ni - oklepljeni transporti za pre- 
voz enot; pitbulli - hitra izvid- 
niška vozila; juggernauti - orjaš- 
ki topniški roboti; predatorji — os- 
rednji bojni tanki; in tanki mamu- 
ti, opremljeni z dvema kanono- 


ma ter izstreljevalniki raket, ki lahko sami prevesijo 
bojno tehtnico v korist GDlja. 

Bratovščina Noda je drugačna. Njihova vozila so hi- 
tra, eksperimentalna, nezanesljiva in ne prav varna, 
zato pa so mnogokrat opremljena z eksotično visoko 
tehnologijo, ki jim daje zanimive sposobnosti. Nod 
življenj svojih vojakov ne ceni prav dosti: to sicer ne 
pomeni, da jih pošilja v smrt po nemarnem, vendar 
jim je čisto domačna misel na to, da jih zamenja za 
strateško prednost. Ta stran obožuje rakete, tiberij, 
strupe, laserje in jedrsko orožje. Tipični nodovski pri- 
jemi so zaseda, prikrit vdor, taktika napadi-in-zbeži 
ter premetene kombinacije enot. Dotične zajemajo 
prikrite in plamene bljuvajoče tanke, plus kup novih, 
kot sta bombnik vertigo, podoben netopirju, ter hitro 
vpadno vozilo raider. 

Zelo samosvoja je tudi tretja stran, vendar o njej še ne 
bomo izdali ničesar! 

Kar se tiče umetne pameti v CSC3, smo opazili, da 
ljudje k realnočasovnim strategijam pristopajo na ze- 
lo raznotere načine. Naš cilj je bil zato ustvariti UP, ki 


€ Ko se človek dotakne tiberija, mu snov zažge kožo, nakar se meso 
kristalizira in žrtev izkrvavi — ali pa mutira v novo obliko ... 


se bo prilagodila različnim pristopom. Igralci RTSjev 
so ponavadi bodisi 'rusherji', napadalci skozi navale, 
ki igrajo hitro 3D različico šaha, bodisi 'turtlerji', žel- 
vaki, ki želijo počasnejšo izkušnjo z večjimi oporišči, 
večjimi vojskami in epskimi bitkami v pozni fazi igre. 
Računalniški nasprotniki so tako bodisi rusherji, ki 
nadlegujejo želvaške igralce, ki se radi branijo, bodisi 
turtlerji, ki so ranljivi proti tistim, ki radi izvajajo 
navale. Ljubitelj navalov, ki naskakuje umetnopamet- 
nega sovražnika, ne bo prav užival, saj bo vsega 
konec v petih minutah. Težišče je mogoče pomakniti 
v eno ali drugo stran, vendar bi morala dobra tovrst- 
na strategija vključevati obe. Rusherji se ne smejo dol- 
gočasiti ob igri, ki vztraja pri počasnem tempu, 
turtlerji pa se ne smejo počutiti, da jim bo nekdo pri- 
redil ognjeno zasedo še isto sekundo, ko bodo igro 
pognali. 

Za Tiberium Wars tako kodiramo umetno pamet, ki 
se bo prilagajala igralčevemu slogu, oziroma bo vnap- 
rej ponudila možnost boja proti napadalcu ali želva- 
ku. Morda bomo to predstavili z različnimi računalniš- 
kimi nasprotniki, od katerih bo imel vsak svoj pristop, 
ali pa s klikanjem po možnostih (recimo izbira, kako 
napadalen naj bo abak). Merimo na silicijevo inteli- 
genco, ki bo ponudila uživantsko izkušnjo ne glede na 
človekov slog igranja. 


So kake novice glede večigralske plati? 
Multiplayer je za nas bistvenega pomena. Ta del igre 
že teče in v pisarni se odvijajo nore bitke med GDI- 
jevci ter Nodovci, kar pomaga pri uravnoteževanju in 
piljenju nadzora ter umetne pameti. V podrobnosti se 
mi ni dovoljeno spuščati, lahko pa zagotovim, da se 
trudimo na vse kriplje. 


So Tiberijske vojne le stopnica v franšizi CAC, ki 
se bo še nadaljevala, ali je to zaključek serije? 
Zaenkrat se pogovarjamo samo o Command 8 Con- 
guer 3 - vendar lahko povem, da je v tiberijskem sve- 
tu še dosti zgodb, ki jih je vredno povedati ... Tako kot 
v drugih delih vesolja C8C. 

ansko leto so trgovci z igrami blendali hu- 
je kot zajci v luči bližajočega se avtomobi- 
la. Če nadaljujem z živalsko prispodobo: 
jasno jim je bilo manj kot kritičnim opiso- 
valcem, ko je uspešnica postal Deer Hun- 
ter. Praskali so se po glavah, mrščili čela, nervozno 
so tapkali z nogami v dragih krokodiljih škornjih. In 
še zdaleč niso bili edini. Isto so počeli kravatarji v ig- 
rarskih založniških hišah, pripadniki medijev ter, ne- 
nazadnje, špilavci. A vse to presenečenje ni spreme- 
nilo dejstva, da so prodajne rekorde sesuvala plas- 
tično-kovinska zmeneta za dobrih dvajset dolarjev, v 
katerih so tičala primitivna čipovja, poganjale so jih 
AA-baterije in priklopil si jih naravnost na televizor. 
Iz katerega sta se nato sramežljivo kradla grafika 


Naj za trenutek odloži delo ata 


paleolitske kakovosti ter mono zvok. Kakovost gor 
ali dol, zgolj televizijski igri Namco in Ms Pac-Man so 
prodali v milijonih, ves program teh zmenet pa je 
vodilni firmi s tega področja, orjaku Jakks Pacific, v 
enem samem dvanajstmesečnem obdobju leto tega 
navrgel luštnih 66 milijonov $. TV-igram je tedaj us- 


0 ne- 

katere od teh iger so res 
apn, druge pak znajo pričarati zabavo 
tako starostnikom kot mulčadi. Razen 
če seveda ni že pri treh letih razvajena 
z modernim PCjem ter Pro Evom 6. 


pelo postati celo najbolje prodajana igra- 
ča v Združenih državah, kar je ob gromo- 


sežek. 


zanski konkurenci legic, telebajskov, akcij- 
skih mož, Barbik in vsakovrstnih elektron- 
skih ter staromodnih onegajev vrhunski do- 


in prisluhne 
starodavnemu blip-blipu ancientnih špilčičev, 
ujetih v škatlice, ki jih priklopiš naravnost na TV! 


Nekaj torej že mora biti na teh na videz neuglednih, 
brezupno zastarelih gizmih. Kaj? Poglejmo. 


Mikro mašince 


Pojem televizijske igre ('TV game') je eden najsta- 
rejših v industriji e-zabave. Tako zdaj rečemo prenos- 
ni zabavnjaški napravi, ki jo opremimo z baterija- 
mi in jo priklopimo na televizijski sprejemnik, 
igramo pa samo tiste zadevščine, ki so zapečene 
vanjo. Vendar je izraz nastal dosti pred sodobn- 
im retro valom, saj so v sedemdesetih letih z 
njim označevali kar vse konzole kot sisteme za 
nabijanje iger doma. (Druga izbira so bili kaj- 
pak avtomati v igralnicah.) Razlog je bil enos- 
taven: medtem ko so nekateri strojčki, kakršen 
je bil Magnavoxov odyssey iz 1972., poznali iz- 
menljive module - kertridže s špili, je bila vsebi- 
na v druge zadegana vnaprej. Coleco je leta 
1976 recimo jel proizvajati uspešno napravo tel- 
star: naprodaj je bila v številnih variantah, od ka- 
terih je vsaka vsebovala samosvojo kombinacijo 
tedaj popularnih iger. V telstaru classic so tičale 
tri inačice Ponga; telstar ranger je imel poleg tega 
dvoje streljanj v tarče; dočim si z nakupom tels- 
tarja combat pridobil štiri izpeljanke priljubljenega 
Tanka. Prav tako je za TV-igre tipično, da imajo ig- 
rator v sebi. Medtem ko danes običajno držimo za pal- 
ico, plošček ali volan, ki je ločen od osrednje naprave, 
so bili nadzorniki dejanj v špilih njega dni pritrjeni na 
konzolo. Ja, tako plastični kot oni iz mesa ter krvi. 
Razvoj je šel naprej, špilavni pripomočki so se iz pra- 
ktičnih razlogov odtrgali od vedno zmogljivejših čipo- 
vij in zmerom večjih ohišij, vsebina se je preselila na 
izmenljive medije - module, kasete, diskete, cedeje, 
devedeje. Vse se je zastremelo v boljše, večje, hitrej- 
še, impresivnejše igre z več eksplozijami, z boljšo gra- 
fiko ter zvokom. In k močnejšim napravam, ki so jih 
poganjale. Tačas pa se je analno smetišče polnilo in 
čakalo, da kdo pogrunta, da je naphano z zlatom. Do- 
tični nekdo je bila firma Toymax, ki je leto po dvajur- 
jevem v ultra ceneno joypadno ohišje pod nazivom 

6 ob Pitfallu po eni strani uvidiš, kako smo napre- 
dovali — a po drugi, da je smisel čisto enak. 


activision 10-in-1 stlačila deset prastarih Activisiono- 
vih naslovov za atari 2600. Prvak med njimi je bil Pit- 
fall, dočim so ostalnik zapolnili Boxing, Ice Hockey, 
Atlantis, Spider Fighter, Crackpots, Tennis, Freeway, 
River Raid in Grand Prix. (Če je zdaj v tebi pomigal 
kakršenkoli vzgib naklonjenosti, si uradno staro- 
prdčevski g33k.) Paketič spominov so tržili za 20 Š in 
ni dosegel dosti, saj je bil zakopan v kataloški proda- 
ji med čudežnimi krpami ter odmaševalniki sekretov. 
Nakar je oktobra 2002 Toymaxovce pogoltnil mali- 
bujski velikan Jakks Pacific, ki sodi med pet največjih 
čezlužnih igračarskih tvrdk in operira s takimi licen- 
cami, kot so Star Wars, Disney, Marvel, WWE ter Po- 


RETRO, A SPET NE 


Zabavno je vedeti, da je ves ta interes za drobne 
špile z velikimi piksli rodil tudi malce drugačne 
posnemovalce. Blagovno znamko colecovision, ki 
je bila nekdaj sopomenka za hudo konzolo, so pri- 
lepili na plug-and-play zbirčico, v kateri je vsak 
naslov docela generičen, namesto da bi šlo za 
predelave starost. In pojavljajo se špilčki zgolj v 
slogu intellivisiona, ki najdejo pot v roke, kamor 
dual shock še ni zašel. Mojstri takega kombiniran- 
ja so Kitajci, ki dajejo ven zadeve v slogu 'Silver- 
Lit 50 TV iger' (www.mimovrste.com), kjer v ig- 
ralno palico ruknejo doma narejene arkadice in jih 
prodajajo za pet do osem jurjev. 

Še dlje pa gredo tisti poševnookci, ki v strumnih 
fabrikah vlivajo pomanjšane plastične replike zna- 
nih konzol, kot so playstation, xbox in nintendo 
DS, ter vanje tlačijo prednastavljene špile, ki 
imajo bore malo zveze s čimer- 

koli znanim in / ali igralnim. Tis- 

to, kar je na zunaj DS, na paru 
LCD-zaslončkov laufa prastare 

igrice s prižiganjem ter uga- 

šanjem možičkov, medtem ko 

so v posnetku xboxa shran- 

jene posebej patetične kvad- 

ratnopikselne nažigancije. Ta- 

ke TV-igre najslabše baže so 

srečoma povečini na voljo le v 

domovini Mao Tse Tunga, je 

pa res, da kak rižožerski sis- 

tem, ki obljublja '20 excellent ga- 

mes!" in je videti kot plejštacjon 1, najde pot 
tudi v naše supermarkete tipa Špar. Mamice hitijo 
odpirat denarnice za šrot, otroci igrajo zadeve, 
vredne kozlanja, nakar se vsi čudimo, kako to, da 
imajo špile nekateri za debilizem. Hja, eno je 
umetnost formule 1 (< Half-Life 2, Shadow of the 
Colossus ...), drugo pa furanje s trabantom, ki 
ima štile namesto sedežev, po gozdnih kolovozih. 

kemon. Jak(ksovc)i najprej sploh niso opazili, kaj so 
dobili poleg igrač lazer challenge, zaradi katerih so si 
Toymax sploh prisvojili. No, napako so kot pravi gr- 
lorezni biznismeni kmalu popravili, zakaj uvideli so, 
da je v teh grižljajčkih starošpilavske kulture iz os- 
emdesetih velik potencial. Iz neuglednih plastik-fan- 
tastik gvantov so jih presadili v sijoče, z licenčnimi 
slikami potiskane šatuljice raznoterih oblik ter portfelj 
zlagoma razširili na več kot dvajset imen, od World 
Poker Toura prek Batmana, Spider-mana in Mortal 
Kombata do SpongeBob Sguarepantsa ter Dragon 
Balla Z. Ko sta Namco TV Games in Ms Pac-Man TV 
Games eksplodirala ter razkrila velikanski tek občin- 
stva po takih napravicah, to res ni bilo težko. 
Piskrčke so odtihmal pristavili mnogi klamfalci in šte- 
vilni so si namastili brke. Samoumevno zvano pod- 
jetjece Intellivision Productions je v estetsko nemo- 
goč plošček zlit kupek uspešnic z istoimenske konzo- 
le iz leta 1979 dalo na police kmalu po Toymaxovem 
activisionu 10-in-1. V dveh variantah, intellivision 10 
in 25, so jih že prodali nad dva milijona kosov, največ 
v zadnjem času, in so na dobri poti, da bodo po raz- 
širjenosti prehiteli samo konzolo. Atari je zbral skoraj 
milijon rezervacij za paket Flashback 2 (štiridesetero 
klasik - Pong, Asteroids, Centipede, Lunar Lander, 
Missile Command ...) in se tako devet let po tistem, 
ko je iz tovarn prišel zadnji jaguar, spet znašel v hard- 
verskem poslu. Že prvi dan pa so v televizijski pro- 
daji spravili v promet 70.000 kosov zavoja C-64 di- 
rect-to-TV, ki ga izdelujejo Tulip Computers, od 
1997. lastniki blagovne znamke Commodore. Nadal- 
je sta Konami s TV Arcade: Arcade Advanced, Radi- 
ca s serijo Arcade Legends, Mammoth Toys, Tiger 
Electronics, Majesco ... Navsezadnje na valu retro 
navdušenja jezdi tudi xbox 360 z resurrectanimi sta- 
rostami na Live Arcade, od Dig Duga do Ultimate 
Mortal Kombata 3. 


Obujevala spominov in 
druge žavbe 


A kdo so člani te silne množice, ki masovno kupuje 
instantne zadovoljevalnike potrebe po žvaka-žvaka 
fiksu? Logično je, da nje dobršen del tvorijo ostareli 
mladci, ki so bili najstniki v sedemdesetih in osemde- 
setih ter so jim igre tedaj pomenile življenje. Zdaj so v 
zrelih letih in imajo dovolj pod palcem, da si privošči- 
jo nazajpogledne pripravice. Toda pravi vir navala je 
drugod: otroci, ki so premajhni za kompleksne video 
in računalniške igre, ter njihovi starši. Ne- 
spregledljivo dejstvo je pač, da so špili 
vse bolj zapleteni in težaški. Večplastne 
nadzorne sheme, kupi gobic in gumbov, 
da o navezi miš 4 tipkovnica ne govo- 
rim, elementi, ki besno poganjajo eden 
iz drugega, nabildana zahtevnost ... Vse 
to zadovoljuje trdojedrno publiko in pos- 
pešuje občutek elitizma, ki je zapriseže- 
nim igričarjem tako ljub - a hkrati podi 
stran vsakogar, ki v sodobno zabavo ni 
pripravljen vložiti obilice denarja ter ča- 
sa. (Prav sem cilja Nintendova konzola 
wii z intuitivno zapopadljivim igratorjem, 
nizko ceno ter simpatičnim imidžem.) 
Televizijske igre so našle ravno to nišo, ki so 
jo špili izpustili v križarskem kvestu za boljšo grafiko 
ter zvestejšim simuliranjem realnosti. Ob nalepkah s 
številkami od 20 do 30 evrov so tako poceni, da jih 
kupiš mimogrede, kot darilce sebi ali deci. Za njih 
priklop ne potrebuješ drage opreme, temveč vržeš 
noter baterije, ki jih imajo v vsaki štacunim, in jih po- 
vežeš s količkaj sodobnim televizorjem, ki ima kom- 


6 Teve-igre dostavljajo v oblekicah, ki se trudijo 
posnemati izvirnik ali smisel. Tako kupimo posnet- 
ke mega drivovih joypadov za Sensi, volan za Out- 
run 2019 in blokce za Tetris. 


pozitni priključek za sliko ter zvok (rumeni in beli 
činč). Številnim se zdita spodoben PC ali playstation 
predraga za 'igrice', te pinjau-škatlice pa ne izropajo 
tošla. Dalje: mnogi ameriški roditelji jih kupujejo za- 
to, da jih vržejo tamalim na zadnjih zicih svojih futur- 
ističnih avtov, kjer svetijo majhni teveji. Ko pres- 
tolonasledniki drgnejo Time Pilota, ne težijo. Nameč- 
koma so teve-igre enostavne, saj so iz časa nedolž- 
nosti, ko so bile zasnove čiste kot studenčnica. To je 
voda na mlin tako otročadi, ki ni sposobna dojemati 
bum-tresk konzol ter računal z njihovimi relativno 
kompleksnimi zasnovami, kot staršem, ki so dosti- 
krat tehno- in igrofobični. Itak neradi poprimejo za 
karkoli interaktivno zabavniškega, tipična moderna 
streljanka, ploščada ali športščina pa jih z vsestrans- 
ko zahtevnostjo odvrne skoraj v trenutku. Bojijo se 


neuspeha, bojijo se, da bi pred mladiči izpadli nes- 
posobni, zato se raje ne podajajo v neznano. S TV-ig- 
rami ta strah izgine, tolikanj bolj pa so nad njimi nav- 
dušeni, če so jih nekdaj sami igrali in bi zdaj radi to 
pokazali potomcem. ln še nekaj je: staršem ni treba 
skrbeti glede nasilja v igrah oziroma se zgražati nad 
njim. Čeprav streljanje vesoljcev in dirkanje v srži nis- 
ta docela benigna, je vse skupaj grafično tako primi- 
tivno, da je kvečjemu smešno namesto zaskrbljujoče. 
Nič čudnega, da sta recimo intellivision 10 in 25 dobi- 
la znak odobritve The National Parenting Centra ter s 
tem postala obvezen nakup za tiste neuke roditelje, ki 
jim potomstvo stalno teži, naj mu kupijo kako igrico. 


Kot knjige in platnice 

Kar se zgodi mimogrede, saj je njihova zunanjost sp- 
retno izoblikovana. Prvenec, activision 10-in-1, je bil 
vdet v plastičen gravž, ki je gotovo doprimogel k 


VESELOIGERNE 
KONKRETNOSTI 


Priti do teh iger v naši čudoviti, v svet odprti, evrop- 
skounijski Sloveniji ni tako enostavno. Posamezni 
primerki se pojavljajo po veleblagovnicah, kot je 
Spar, nekaj jih držijo nekateri Baby centri in po Big 
Bangih so tržili C-64 Direct-to-TV za precej napihn- 
jeno ceno devetih jurjev. A vse skupaj ostaja eksoti- 
ka z nizko ravnijo izbire, saj ni nikjer, niti v sicer s 
takimi rečmi dobro založenem Muellerju, zapaziti 
uradnih Namcovih TV-iger, Mortal Kombata, Atarije- 
vih zbirk ... V glavnem fašeš daljnjevzhodne ponared- 
ke, ki se jim je v interesu igrarske higiene dobro 
izogibati. Bolje je v tujini, v celovškem Toys'r' Us ima- 
jo recimo lep nabor športnih TV-gamov, čeprav ne- 
kega kompletnega asortimana nisem zapazil nikjer. 
Logičen cilj je internet, a tu nastane težava pri pošil- 
janju. Amazon.co.uk ne dostavlja v Slovenijo, takisto 
ne odlično založeni Toysrus.co.uk, Gameplay.co.uk 
in Sendit.com sta na tem področju jako mršava, Lik- 
Sang pa je umrl po spopadu z goljatskim Sonyjem. 
Tako gre priporočiti Ebay ali zanesljivo štacuno Play- 
Asia (www.play-asia). Bati nič, ameriške — NTSC- 
inačice so docela združljive z evropskimi baterijami 
in televizijskimi sprejemniki, saj je naš Namco TV 
Games čezlužen in deluje brezhibno. 

Stroški? Na Play-Asia recimo Namco TV Games in 
Capcom TV Games skupaj staneta 35 dolarjev. 20 
dolarjev zračne poštnine ceno zviša na 55 USD ozi- 
roma deset jurjev, kar je le malo več od tega, kolikor 
pri nas stane en sam C-64 Direct-to-TV (9.000), in 
ne dosti vas od kineskega čudesa 50-in-1 (7.000). 
Zakrbljeni glede kreditnokar- 

tičnost? Vedež o tem je bil v 

prejšnjem Jokerju. 


EA Sports TV Games: 

FIFA -- NHL (Jakks) 

Predelovalci NHLa 95 

in FIFA International 

Soccerja so Digital Ec- 

lipse, ki delajo tudi konverzije 

klasik za Xbox Live Arcade in so 

pravi profiji. To se pozna, tako 

kot dejstvo, da sta Jakks in EA 

polna denarja. Če je v igri, je v ig- 

ri, in tako NHL kot FIFA sta prene- 

šena do piksla natančno ter z enakim zvokom kot na 
mega drivu. In kjer je izometrična FIFA za sodobni 


(O Treba je vedeti, da so teve-igrice na sodobnih, 
količkaj velikih zaslonih LCD ter plazmah videti kot 
razmazan kup pasjega govna. Katode so okej, a 40- 
palčen tekočekristalčnik je za te reči smrt in bo s 
svojo meglenostjo ter raztegnjenostjo izdrl zenico 
vsakemu, ki ceni kvaliteten prikaz. 


čas utrujena in nepopolna, NHL 95 ostaja le- 
genda. Hitro arkadno igranje s silovitimi ru- 

šenji po vseh teh letih še vedno navdušuje in 

kljub skokoviti animaciji je uravnoteženost 
perfektna. O umetni pameti ne bi, saj je 

robotska, kot se za 16-bitno kon- 

zolo spodobi, a multipla- 

yer je odličen. 

Strojna plat zaostaja. V 

verziji za dva špilavca do- 

biš par z žico navezanih 

kontrolerjev, ki sta pos- 

netka mega drivovih in sta 

izdelana iz dokaj cenene plastike. 

Križec in gumbi delujejo v redu, le ob- 

čutek je kineski. Gospodarjev plošček nafi- 

laš s četverico AA-baterij, nakar ga teža skupaj 

z grebenom, ki raste iz zgornjena dela, naredi ne- 
udobnega za daljše seanse. Kabel do televizorja je 
nekam kratek. Je pa res, da je to ena redkih TV-iger, 
ki ima baterijsko podprt ram za snemanje rezultatov 
ter rekordov. 

Čeprav hardver ni bleščeč in je FIFA betežna, 

je NHL 95 vreden slehernega stotina, 

zlasti če imaš koga, ki ga boš 

bodičekal širom ledu. 


Namco TV Games (Jakks) 
Izredno všečna zunanjost pot- 
rdi svoj čar, ko zadevo izbezaš 
iz celofana. Skatlica je kanec 
prevelika za res lepo lego v 
dlani in je z vstavljenimi štirimi 
AA-baterijami kar 
težka, a ni težav, 
če nisi dete. Pali- 
ca je kovinska, ka- 
kovostna, z jasno izra- 
ženimi štirimi mikrostikal- 
nimi smermi in odzivnim gum- 
bom, na estetsko dvignjenem 
delu pa sta še gumba za vklop ter 
reset. 
Problemi se, vsaj za čistune, zač- 
no z drobovjem. Vanj so zapečeni 
Pac-Man, Galaxian, Rally-X, Dig Dug in 
Bosconian. Za neukega se čisto lepo igrajo 
vsi razen Bosconiana, za katerega res ne vem, za- 
kaj so ga šli tlačit noter, saj je pri njem bistveno pre- 
mikanje po diagonalah, ki jih joystick ne podpira. To- 
da izkušenež bo videl, da so vzorci duhov v Pac- 


temu, da so ga v katalogih opazili le redki. (Verjetno 
so mislili, da bodo z njim tolkli podgane.) A ko je 
posel prevzel Jakks Pacific, so se citre zamenjale in 
citrarka se je iz babure v konfekciji prelevila v zrihtano 
mačko. Pri džojstiških modelih je najpogostejša kom- 
binacija plastike in lahke kovine za ročajček ter 
mikrostikala, ki zaznavajo spremembo smeri, dočim 
so joypadi navadno v celoti plastični. Večinoma gre za 
šminko, saj je srčika običajno narejena v Tvornici 
plastike Bačka palanka in je na otip podobna kita- 
jskim grozovitostim. A vsaj dokler reči ne primeš v 
roko - kar pomeni, da jih kupiš, saj so dotlej skrite za 
bleščečo pregrado - so jadrno vabeče. Zlasti ker sta 
pri obeh sortah obvezni pisana tematska poslikava in 
zajetna kartonska škatla. Ta rada vrešči klišejske slo- 
gane, med katerimi ne umanjka "Excellent graphics!", 
prostodušnemu laganju navzlic. No, izdelovalci se ne 
omejujejo na ploščke in palice, kakorkoli glomazne in 
nenavadno oblikovane so že. Naslovi v Atari Paddle 


Manu spremenjeni in da se labirinti ne menju- 
jejo po starem; da ima Dig Dug nov uvodni 
zaslon; da so spremenili zvočne učinke ... 
Takisto ni nastavitev težavnosti, izbire igre za 
dva in shranjevanja rekordov. 

Solidno darilo za mulčad in nezahtevne od- 
rasle, tisti, ki čislajo zvestobo izvirni- 

kom, pa naj kljub dobri hardverski 

plati držijo tačke stran. 


C-64 Direct-to-TV (Mammoth) 
C-64 Direct-to-TV je poleg Arca- 
de Legends Sensible Soccer Plus, 
kjer so našli dom Sensible Soccer, 
Cannon Fodder in Mega-lo-Mania, edina 
TV-igra, ki temelji na računalniških naslovih. 
Kmalu mu bo sledil MSX One-Chip, spectruma 
pa žal še ni na obzorju. 
Posnetek kultne palice kempston competition pro 
5000 (katere pa druge?) izgleda zakonodajen in lepo 
leže v roko kljub povečani teži zaradi 
štirih AA-baterij. Vendar ima težave. 
Prednja gumba sta okej in četverica 
zadaj takisto, toda plastična palica 
ima slabo izražene smeri, kar nare- 
di igranje včasih prav mučno. 
Kaj pa nabor špilov? Skače 
od odličnih do nepomemb- 
nih. Za skupno petindva- 
jset primerkov so odkupili 
igre založnikov Epyx, Hew- 
son in Image Works. Prve- 
mu pripadajo Summer Ga- 
mes 1, Winter Games 1, Pitstop 
1 in 2, Supercycle, Jumpman Jr., 
impossible Mission 1 in 2, Champion- 
ship Wrestling, Gateway to Apshai, Sword of 
Fargoal, Silicon Warrior ter International Karate. 
Hewsonovi so Paradroid, Tower Toppler, Eliminator, 
Cyberdyne Warrior, Cybermoid 1 in 2, Ranarama, 
Firelord, Uridium ter Zynaps, Image Worksov pa je 
Speedball. Očitno je, da je par naslovov vrhunskih, 
recimo Uridium, Speedball, Impossible Mission, In- 
ternational Karate, Summer Games, Winter Games; 
nekaj jih je okej — Paradroid, Ranarama; ostali pa so 
zapolnjevalniki prostora. Po drugi strani so konverzi- 
je dokaj zveste. 
Ne baš navdihnjen nabor iger in povprečna strojna 
plat iz C-64 Direct-to-TV naredita dokaj medel izde- 
lek, ki bo sedel edino največjim nostalgikom stare 
komodorjeve opeke. 

Pristanke v rokah splošnega občestva pospešu- 
jejo bleščave šatulje, kjer dejansko kakovost skri- 
va prozorna plastika. 


TV Games so spravljeni v posnetka lopatic z vrtljivimi 
gumbi; Arcade Legends Outrun 2019 ima za igrator 
volan, ki ga zgrabiš z eno roko in sukaš z drugo; Ar- 
cade Legends Menacer je plastična pištola; Arcade 
Legends Tetris pa si lasti nenavadna, tetrisovsko ob- 
likovana onegajčka, ki ju vrtiš in premikaš levo ter 
desno. Škoda le, da vsa poročila pravijo, da sta 
dotična pripomočka zgrešena, da je volan v Outrunu 
2019 naporen in da je menacer šrot od podna. 


POWER 

Outrun 2019 je tipičen primer lopatovera, ki so 
ga oživili zato, ker so potrebovali kvazi znano dir- 
kačino, za pravi OR pa niso imeli EUR. 


Še večji problem je z notranjostjo. Nizek strošek naku- 
pa pomeni cenene, generične čipe s Tajvana, katerih 
moč v rangu nintendo entertainment systema zados- 
tuje za grafiko z atarija 2600. Ampak svoja zgodba je 
že zvok, kaj šele močnejši sistemi, kot je SNES. 
Nekatera podjetja imajo srečo. Sega je firmi Radica, 
ki skrbi za zgoraj omenjeno serijo Arcade Legends, 
sama dostavila 16-bitni čip, ki ni drag za izdelavo in 
brezhibno poganja kodo, izvlečeno iz modulov za 
mega drive. Tako so špili v kompilaciji Arcade Leg- 
ends Sega MD Volume 1 - Sonic, Golden Axe, Altered 
Beast ... - dobesedno enaki originalnim. Toda večina 
se mora spopadati s podhranjenim hardverom. Nas- 
lednji sovražnik so morilski roki in ne prav bogat de- 
nar, ki ga dobijo prenašalci izvorne kode. Ti morajo 
nemalokrat čarati, da dopremijo kolikor-toliko spo- 
dobno verzijo. Tako v Pongu v skupku Atari TV Ga- 
mes loparja predirata gornji del zaslona in se pojavl- 
jata spodaj, legendarno skrito sporočilo v Adventure 
pa so nadomestili z besedo "TEXT"; vesoljci v Arcade 
Legends Space Invaders so bore malo podobni av- 
tomatnim; Konami TV Arcade Frogger ima novo me- 
lodijo namesto kultne stare; Asteroids v Atari Flash- 
back so ostali brez inercije pri gibanju raketke (?!); v 
Intellivision 25 obilujejo zvočne, grafične ter igralne 

nenatančnosti, čemur se pridruži 
osemsmerni nadzor namesto izvir- 
nega 16-smernega ... Capcom je za 
Capcom TV Games sicer zbral moš- 
tvo petnajstih ljudi in mu dal na raz- 
polago šest mesecev, kompilacije 
Ms Pac-Man TV Games, Atari 
Paddle TV Games, C-64 Di- 
rect-to-TV, Arcade Legends 
Street Fighter 2, Arcade 
Legends Sensible Soccer 
Plus in Activision TV Ga- 
mes pa so zelo do docela 
zveste. Ampak popolnost v 


nikov, podobe ter zvočne podlage je večini ne- 
dosegljiva. Zato ni lahko najti TV-igre, ki bi bila per- 
fektna odslikava originala - bodisi so težave s kodo, 
bodisi z igratorjem, bodisi z obojim. 
Najbolj žalostna stvar glede odnosa založnikov do 
starih klasik, s katerimi nepričakovano kujejo velike 
novce, je pak njihova brezbrižnost do lastne zapušči- 
ne. Ko so pri Radici delali Arcade Legends Space ln- 
vaders, so upali, da jim bo Taito sposoben zagotoviti 
izvorno kodo, vendar je niso dobili. Tako je glavnino 
razvojnega časa zasedlo primerjanje detajlov s pr- 
vencem. Preden so pri Codemasters našli pogodbe za 
blagovno znamko Sensible, je trajalo in trajalo. Na- 
jhujši pa so bili pri Activisionu. Ko so Intellivision Pro- 
ductions stopili z njimi v stik, modeli sploh niso vedeli, 
da so kadarkoli delali igre za intellivision, ker je firma 
vmes šla na boben in se preselila čez pol ZDA. Morali 
so jim poslati izvode njihovih lastnih iger! Nekaj 
drugih podjetij pa je reklo, da bi deset jurjev dolarjev 
stalo samo to, da bi našli izvirne pogodbe, ki da so za- 
kopane v nekem skladišču. Luštno. 


Nazaj v prihodnost 


A vse to je hardcorovsko-novinarsko teženje, ki ve- 
like večine kupcev TV-iger ne zanima. Medtem ko se 
bodo histerični pristaši historične zvestobe posluže- 
vali računalniških emulatorjev oziroma praskali vkup 
težke novce za nakup bona fide sistemov na Ebayu, 
se bodo mase valile v supermarkete in iz njih vagon- 
sko nosile tovrstne drkaličice. In proizvajalci so jim 
med metjem rok in hitroprstnim računanjem zaslužka 
še kako pripravljeni ugoditi. Jakks Pacific tako nač- 
rtuje rimejk legendarnega 3D avtomata Star Wars iz 
leta 1983, nove kompilacije pripravljata tako Radica 
kot Tulip ... Dokler bo balon držal vodo, jo bo. 

Sicer pa, kdo je rekel, da mora biti igrarstvo omejeno 
na najsodobnejše grafično-pokajoče ekstravagance? 
Več občinstva kot interaktivna zabava doseže, bolje je 
zanjo. In navsezadnje ni utopično pričakovati, da bo 
neko spodobno število novorojenih nabijačev ln- 
vaderjev sčasoma diplomiralo v ljubitelje zapletenej- 
ših iger. Nemara tudi vidva, mama 8 ata? 

impossible Mission je legendarna predstavnica 
iger, kjer si se prebijal iz ene sobe v drugo. 

okratni uvod je posvečen filozofiji. 

Klasični, zabavni filozofiji. Vedi, ki daje 

neumne odgovore na neumna vprašanja. 

Mislim, torej sem je rek, ki velja za bistvo 

vsega. Nadgradnja pa pravi: mislim, torej 
Descartes obstaja. Vklopimo možgančke. Nekateri 
sicer pravijo, da ni razlike med filozofijo in majico z 
zabavnim napisom. Ampak kako postaneš filozof? 
Za osnovo vzameš nekaj enostavnega, vsakomur ra- 
zumljivega, nakar stvar tako zakompliciraš, jo nap- 
olniš z protislovji in jo zapakiraš v pametne besede, 
da jo lahko vsakomur prodaš kot modrost. Tudi ko 
je filozof do grla v dreku, razmišlja drugače. Recimo: 
lahko bi bilo slabše, če bi bil obrnjen na glavo. Ab- 
surd je, da se filozof ne sme bati absurdov. Lahko pa 
pošilja nage babe in absurdna vprašanja na uma.tur- 
banejoker.si. 


Ali lahko galaksije trčijo? 

Trčenja galaksij se dogajajo, v tem trenutku jih ve- 
soljski teleskopi opazujejo nemalo. Kolikor se to dra- 
matično sliši, gre verjetno za največji kataklizmični 
dogodek v znanem vesolju. Skupno energijo, ki se 
sprosti ob takem parčkanju, merimo z milijardmi ek- 
splozij supernov. To je, če pretvorimo v številke, de- 
set na petdeseto in večjo potenco džulov. Zaradi tega 
ni treba steči na ulico in kričati "Vsi bomo umrli!" Tr- 
ki galaksij so časovno potratni dogodki, ki trajajo sto- 
tine miljonov let, preden oddajo vso to energijo. Vse- 
eno pa je to za udeleženke štala. Na makro ravni 
lahko pride do spremembe oblike galaksije in izmen- 
jave materiala, dočim neredko pride do združitve v 
eno samo galaksijo. Na relativno mikro ravni dogo- 
dek pomeni večjo možnost trčenja manjših objektov 
in posledično več hrane za futranje vesoljskih anoma- 
lij, ki se v normalni galaksiji ne dogajajo pogosto (čr- 
ne luknje, pulzarji in podobno). Vedi: mlečna cesta se 
bo v precej večjo Andromedino galaksijo predvidoma 
zaletela čez pet milijard let. Takrat si le pripravi ko- 
kice in odvleci fotelj na balkon. 


Si lahko pijan, brez da ga daš na zob? 

Odgovor je načeloma pritrdilen. Telo je namreč samo 
sposobno prizvajati alkohol. Črevesna flora med 
drugim sestoji iz kvasovk, ki pač delajo, kar znajo - 
pretvarjajo ogljikove hidrate v etanol. Zato se po vsa- 
kem obroku, bogatem z njimi, v črevih ustvari mini- 
malna količina etanola, ki gre v jetra na razgradnjo. 
Pri normalnem, zdravem človeku govorimo o količin- 
ah alkohola v krvi, ki so stokrat manjše od omejitev 
za varno vožnjo. Seveda lahko pride do težav, če v 
črevesju vlada razsulo in so kvasovke abnormalno 
namnožene. A tudi v tem primeru bi nesrečnež guznil 
iz drugih razlogov, preden bi se po krožniku špagetov 
počutil nažganega. No, vendarle so take primere 
dokumentirali pri nekaterih Azijcih, ki jim itak manj- 
ka encim za učinkovito predelavo alkohola. V kombi- 


Vam KRača e ig od lata 2005 


Priložnosti so videti večje, ko se oddaljujejo, in 
manjše, ko se približujejo. Yohan svari: imejte 
oči odprte, čeprav jim ni treba nujno verjeti. 


naciji s polnimi črevi kvasovk se lahko po obilnem 
obroku riža počutijo kot opice na sakeju. 


Zakaj se začne vojaško letalo, na primer F-16, 
čudno obnašati (pilot izgubi nadzor), če zapelje 


O Tetoviran metuljček, v redu. A kaj počne kitajska pismenka za 
'pozor, hud maček' na delikatnem kosu mladenkinega telesa? 


skozi izpuh drugega reaktivca? Tako je vedno v 
filmih ... 

Ni kriv izpuh, ampak turbulenca, ki jo povzroči letalo. 
Celo ne preveč veliko letalo pri nadzvočnih hitrostih 
premakne veliko zraka zelo na hitro, kar se v prostoru 
pozna, ko letala že dolgo ni več tam. Zrak 
butne okrog kril in trupa nazaj v relativni 
vakuum, ki ga je letalo pustilo za sabo. 
Da se vrne v prvotno stanje, mikro vetro- 
vi še kar nekaj časa spremenljivo pihljajo 
in se prilagajajo drug drugemu, preden se 
turbulenca umiri. Kaj se zgodi, ko vanjo 
zaide drugo letalo, pa si itak videl na tele- 
viziji. Tam je vse res. 


Zakaj smo eni moški bolj dlakavi kot 
drugi? Zakaj imajo nekatere ženske 
zelo izrazite brke? Videl sem eno s 
pravo krtačo pod nosom! 

Hja, kaj čem reči. Večje brke kot ima tvo- 
ja ženska, manj možnosti imaš, da jo boš 
na stara leta polomljeno gonil okoli v in- 
validskem vozičku. A pojdimo po vrsti. 
Za poraščenost telesa so odgovorni and- 
rogeni hormoni (tisti, ki jih najdemo 
pretežno v moškem telesu). Prvi krivec je 
anabolni steroid testosteron. Ta hormon 
je, če posplošimo, odgovoren, da je moš- 
ki videti in da deluje kot moški. Vključno 
z rastjo dlak. Vendar pa ima testosteron 
še številne druge funkcije. Pripisujemo 
mu večanje imunske sposobnosti in sek- 
sualnega poželenja ter vzdrževanje mišič- 
ne in kostne mase. Zategadelj ga v manj- 
ših količinah najdemo tudi pri ženskah. 
Kot pri vsaki kemikaliji, ki jo proizvede 
človeško telo, lahko okoliščine pripeljejo 
do povečane koncentracije testosterona. 
Recimo geni za kosmatost, papanje ma- 
mil, neposredno uživanje testosterona ali 
kaka bolezen. Pri moškem so posledice 
volkodlačenje, nabildanost in agresija, pri 
ženskah pa najprej brki ter splošna 
možatost (spomnite se atletinj iz Vzhodne 
Nemčije) - in kasneje še nabildanost ter 
agresija. S starostjo koncentracija testos- 
terona pri obeh spolih upade, ampak 
dlake večinoma ostanejo. 

a so založniki špilov nemalokrat zasluž- 
karske krastače, za katere je čisto prav, 
da jim kdo kdaj kaj spizdi, po malem tu- 
limo že od nekdaj. (Ljudstvo seveda naj- 
bolj upošteva zaključek te povedi.) Am- 
pak porka putana in kokljobrc, če ta mesec sod ni 
bil ob dno. Izbilo ga je mnogo izdajateljskih macol, 
med katerimi je težko izbrati, tako nezaslišane in os- 
tudne so. Gremo po vrsti. 
Prvič, kljub vsej rasti industrije (ali prav zaradi nje?), 
trkanju po prsih in doseganju vedno večjega števila 
ljudi je postalo izjema, da kupiš špil, ki iz škatle dela 
tako, kot bi moral. Gothic 3 - hroščevo razočaranje. 
Dark Messiah of Might 6 Magic - takisto. Pro Evolu- 
tion Soccer 6 - internetni strežniki ne delajo dneve po 
izidu. Če izpostavim samo najbolj eklatantne primere. 
Ki niti pod razno niso omejeni le na PC. Odkar so 
konzole fasale internet, so postale podvržene 
enaki zakonitosti: izdaj takoj, klamfaj 
pozneje. Nekdaj je veljalo, da so 
konzolastični špili super že zato, ker 
so zloščeni v nulo. Nič več, poprav- 
ki padajo levo in desno. Oziroma, še 
huje, sploh ne padajo, četudi bi mora- 
li. V PES6 za xbox 360 denimo manj- 
ka snemanje ponovljenih posnetkov. 
To zahteva par vrstic kode. Je popra- 
vek že zunaj? Vushde. 
Drugič, založniki postajajo vse bolj le- 
ni. Igre za naslednjo generacijo konzol 
stanejo od 60 do 70 evrov, kar pri nas 
pomeni cene tja v dvajset jurjev. S povpre- 
čno neto plačo okrog 190.000 SIT si lahko nor- 
malen Slovenec za ves mesec dela kupi dobrih de- 
set next-gen iger, s tem, da je prej pljunil sto ka za 
mašino in, recimo, tristo jurjev za televizor. In kaj za 
svojih 16, 17, 18 ali več tisočakov dobi? Okrancljane 
verzije starih špilov, ki bistveno ne napredujejo ne po 
vizualni, kaj šele po igralni plati (krivci: NFS Carbon, 
Pro Evo 6, Ninety-Nine Nights ...). Če pa po slednji že 
napredujejo, pa so okrnjeni drugje. FIFA 06 za xbox 
360 je na primer obdarjena z novim motorjem, ven- 
dar ta vsebuje dosti spodrsljajev, namesto sedemind- 
vajset lig jih je vdelanih šest, ni Slovenije, ni interak- 
tivnega nalinijskega tekmovanja. 
Tretjič, izdajatelji postajajo vse bolj grabežljivi. Digi- 
talna distribucija na računalnikih pomeni komaj kaj 

nižje ali enako visoke cene špilov, čeprav ne dobiš ne 
fizične škatle, ne priročnika, ne medija. Na konzolah 
pa veselo kasirajo za 'dodaten' material. Okej, dva 
dolarja za nek horse armor v Oblivionu še ni tako hu- 
do (čeprav je vreden tretjino tega). Da pa Electronic 
Arts po mafijsko tržijo goljufije za The Godfather za 
xbox 360 (enostavno si kupiš virtualni denar v igri za 
svoj pravi denar) ter takoj po izidu mastno računajo 
za 'dodatne' avte in pakete za Carbon na taistem sis- 
temu, to je pa bolno. Ni bilo dovolj, da smo plačali 60 
evrov za špil? Kot bi mi dostavili Joker, vi bi plačali 
1390 SIT, notri pa bi bilo nekaj strani praznih. Ko bi 
pljunili še sto tolarjev, bi vam jih pa poslali. Noro. 
Četrtič ... Mah, ne potrebujemo četrtič. Gornje točke 
so povsem dovolj za vretje krvi in sikanje pare iz var- 
ioznih orifik. Namesto da bi bodisi nižali cene, če ne 
zmorejo dostaviti solidne vsebine, bodisi te ob- 
držali na enaki ravni in dajali vsaj enako kot 
doslej, če ne več (vsaj nekaj od tega 
stranka pričakuje), ob več zahte- 
vanega denarja dajejo manj in 
odirajo levo ter desno. Naj se 
potem ne čudijo, če jim folk 
krade, kjer more. Floskule 
o tem, kako so ubogi in 
kako next-gen razvoj sta- 
ne next-gen novce, naj si 
pa prihranijo. Cene next- 
gen iger so že dolgo nasle- 
dnjegeneracijske! 
Seveda pa to pomeni, da je 
TREBA nagraditi tiste skupine in 
založnike, ki skrbijo za izvrstne, iz- 
piljene špile. Zato kojci preglejte svojo 
zbirko piratskega softvera, ki je pri večini vas 
visoka kot Mangart, in določite vsaj eno vrhunsko ig- 
ro, ki jo boste v naslednjem mesecu kupili v original- 
ni obliki. Nekaj predlogov: Company of Heroes (PC), 
Shadow of the Colossus (PS2), Test Drive Unlimited 
(360), Defcon (PC), Oblivion (PC / 360), Syphon Fil- 
ter: Dark Mirror (PSP), New Super Mario Bros (DS). 
Ali pa jih izberite sami. Ne le zato, ker jih je nemogo- 
če igrati po netu brez izvirne kode, pač pa, ker se 
spodobi. ln ker imate še vedno vest. Za razliko od vse 
več založnikov. 
Sneti 

NAJBOLJ IGRANE ZADNJEGA ČASA 


IGRA: OCENA: 
gi, FIFA 8? 33 


OZ. HOKLD OF MARČRAFT še 
43. PREY 84 


64. CALL OF DUTY ? 79 
95. HALF-LIFE 2 94 
86, THE SIM5 2 38 


€?, F.E.H.R. 8? 
88. oTR2 38 
99. 60TkiC 3 75 


STRANKE NEJBOLJ VAKAJJ hA 
- COMMANI « CONOVER 3 
- S.T.A.L.K.E.R. 


NAGRAJENCA ŽREBANJA 

- Tadej Urbanc iz Blagevice 
(igrica en: dobra) 

- Ales Ku£erbanj iz Šentjurja 
(igrica ena dobra) 


o 

Imamo veliko neuporabnih 
CD-, DUD- in ostalih romov 
Predlagano izvoz na Kitajsko, 
kjer jih bodo reciklirali. 


dd) 


HAJRALJ PRODAJANE IGRE 
RETEKLEGA IESEČA: 


b. THE SIHS 2 PETS (PO) 
dŽ. FIFa 87 (PC) 
83, PREDATOR (PS2) 

6d. PRO EVO SOCČEK € (PSZ) 
85. WORLD OF WARCRAFT (20) 
OK. ICE AGE Z (PO OO. 
67. 50 CENT BULLETPROGE (PS2) 
OB. GRAH TURISNO 4 <PSZ) 

89. AC BELKAM AR (PSZ) 

10. CS SOVRČE (PC) 


Sponzor naj prodajanih: 


BOF 


Buwdina La AA 


1st 13:54 


EiZE- EKEI 
CM | ampard 


Prosti streli so primer mešanih občutkov. Njih izvajanje je naveza znanja in ščep- 
ca sreče, vendar se oblika ni spremenila že toliko let, da je zanimivost pošla. 


este, v projektni fazi sem strukturo dotičnega 
opisa zamenjal večkrat kot Paris Hilton v 
povprečnem tednu menja jebača. Začeti sem 
nameraval s klasičnim 'leto je mimo, PES je 
spet med nami', ki bi postopoma prerasel v plitko 
filozofiranje o tem, kako nas Konami vedno znova 
osrečuje z najboljšo in sploh edino pravo simulacijo 
žogobrca. Tisto, ki se v nasprotju s Fifo ne briga za 
nedeljske igralce in ki ne stavi vsega na prezentaci- 
jsko spektakularnost, pač pa dotično stanje doseže z 
nudenjem igralne globine, ki zadovolji najbolj potreb- 
ne pristaše brcanja usnjene okrogline. A potem se je 
nekaj zgodilo. Najprej je letos FIFA po igralnosti kon- 
kretno napredovala, PES pa ... Hmm. Ko smo nam- 
reč bratje PESjani pričujočo igro naposled dobili v ša- 
pe, si o odličnosti Pro Eva 6 kar naenkrat nismo bili 
več edini. Je šlo zgolj za lažni preplah? Začetek kon- 
ca franšize? Omg, omg, vsi bomo umrli? Poglejmo. 
Z manjšo smrtjo v srcu moram sicer reči, da 
gre slika, ki jo prikaže začetni pregled fun- 
kcij in vsebin naslova, jamračem precej na 
roko. Japonci so se z zapadom v letno izda- 
janje polenili do te mere, da se poglavitnih 
načinov igranja - očitno misleč, da so jih 
perfekcionirali do skrajne meje - praktično 
ne dotikajo več. Igranje posamezne tekme, 
lige in turnirja novih funkcij ne prinaša, prav 
tako prepotrebne posodobitve ni dočakala 
Master League, v kateri moštvo neznancev 
skozi nakupe, prodaje in gojenje mladih tal- 
entov skozi več sezon pripeljemo iz najnižje 
lige na vrh fuzbalskega Olimpa. Treninga 
bodo veseli zlasti novinci, ne pa tudi profiji, 
ki napredne mehanike PESa poznajo na pa- 
met. Ampak slika ni tako temna, saj smo za 
nadomestek fasali dva doslej nevidena mo- 
dusa. Random Selection Match nasproti po- 
stavi naključno sestavljeni moštvi (PES At- 
hletic, WE Athletic), pri čemer lahko bazen 


15) 25-18 


žrebanja fuzbalerjev omejimo na posamezne klube, 
države ali regije (Evropa, Afrika, Azija ...). Še zan- 
imivejši je International Challenge. Tu gre za simu- 
liranje kvalifikacij za svetovno prvenstvo, kjer se v 
ločenih krogih pomerijo države iz evropske ter sever- 
no- in južnoameriške regije. Dinamika ni kaj dosti 
drugačna od igranja pokala ali lige, vendar je tu po- 
membna razlika: kot selektor lahko za posamično te- 
kmo vpokličemo poljubnih osemnajst reprezentant- 
ov! Morda se ne sliši kaj prida, a je opcija mana z ne- 
ba za tiste, ki se konstantno bunimo čez zastarele 
postave moštev v Pro Evu. 

Ah, da, imena in licence, stare zamere. Stanje na tem 
področju se v primerjavi z lanskoletnim žal spet ni 
kaj prida izboljšalo, tako da se s polno pokritostjo li- 
cence FIFPro bahajo samo španska, italijanska in ni- 
zozemska liga ter delno francoska. Nemške ni sploh, 
dočim sta v angleški edina polnopravna kluba zdaj Ar- 

Na sliki so trije PESniški mački in en ptič. Igranje proti živim 
nasprotnikom je z dvojicami dobilo nov pomen. 


Špil ne podpira širokozaslonskih ločljivosti, zato si, ako si lastite tak moni- 
tor, z natlačenke namestite (tudi) temu namenjeni programček Kitserver. 


senal in Manchester United. Večji klubi iz ostalih pr- 
venstev, recimo Bayern, Porto in, jok, Juventus, se sk- 
rivajo pod postavko Other Leagues. Velika večina ig- 
ralcev nosi sicer prava rojstna imena in biva v pravih 
klubih (Reyes je v Realu, Van Bommel v Bayernu), 
vendar v primerjavi s Fifo in hm, resničnostjo, vse 
skupaj znova izpade drugorazredno. Čudno je tudi, da 
razvijalska ekipa ni popravila ocen nekaterim posa- 
meznikom, ki so se zelo izkazali na svetovnem prven- 
stvu, recimo Lahmu. Za pristnost se bo treba potem- 
takem zopet zahvaliti neumornim modašem, ki jim je 
šel Konami vsaj toliko na roko, da je pod Other Lea- 
gues C postavil kup brezimenskih klubov in 'dummy' 
igralcev, ki bodo kmalu dobili prava obličja. 

Zlo slutnjo, da je Pro Evo 6, kar se puščavniških vse- 
bin in lokalne večigralnosti tiče, letos doživel naj- 
manjšo nadgradnjo sploh, na žalost v precejšnji meri 
potrdi dogajancija na igrišču. Žogobrcarski sistem, ki 
v večjem delu spet temelji na predenju mreže 
podaj, te s priliko za čisti strel načeloma na- 
gradi le, če z uspešnim driblingom, hitrimi iz- 
—-'/ menjavami in pozornim opazovanjem pos- 
tavitve soigralcev prelisičiš nasprotnikovo 
obrambo. Nizke podaje (X) so spet bistvena 
točka igralnosti in so napredovale še za 
odtenek. Bodisi ker so zaradi globine dometa 
zdaj še korakec bliže podaji v prostor (trikot- 
nik), bodisi zaradi novih animacij, kjer caru- 
je predvsem izboljšana podaja s peto, zaradi 
katere je prekinitev toka igre manj. Večjo 
uporabnost je dobila visoka podaja v prostor, 
ki je relativno oslabljena in bolj logično pred- 
videva bodoči položaj naprej drvečega soig- 
ralca, predvsem pa ščitenje žoge, ki je ključ- 
nega pomena, da svojim ofenzivcem damo 
čas, da se priključijo napadu. Programerji so 
malenkostno predrugačili tudi streljanje, saj 
so brce iz težkih položajev precej teže izved- 
ljive in tudi sicer žoga večkrat poleti visoko 


—— Kar se preglednosti tiče, ostaja oddal- 
jen pogled s kamero 'wide' neprekosljiv. 


čez prečko. Aja, znebili so se starega R2-šp- 

rinta, ki se je prej po hitrosti gibal nekje med 
navadno 'hojo' in polnim R1-šprintom. Po novem 
se nadzorovani igralec ob držanju gumba R2 postop- 
no upočasnjuje in usnje drži zelo blizu stopalom. Ide- 
alno za privabljanje nasprotnika čim bliže in hiter mi- 
mošvig z nenadnim pospeškom ter spremembo smeri 
gibanja. Ostalega, recimo nizkih štartov, krosov, izva- 
janja kotov, penalov in prostih strelov, se praktično 
niso dotikali (izjema so driblingi, dasi se animacije ne 
tičejo novih nožnih karafek, pač pa zgolj malenkostnih 
popravkov in dodatkov k starim). Ravno zaradi tega, 
pa tudi zavoljo istega zmernega tempa je PES6 prav- 
zaprav bliže Pro Evu 5 kot zadnji inačici japonskega 
Winning Eleven za PS2, na katerem evropska verzija 

navadno temelji. 

V primerjavi s predhodnikom špil še največji odklon 
tako doseže na področju umetne pameti. Sodnik so- 
di precej bolj 'po angleško' kot prej, saj ne kaznuje 
najlažjih prekrškov, ki nastanejo s presingom (rak 
rana petice), temveč rad pušča prednost, obenem pa 
z rumenim kartonom nagradi vsak nevarnejši nizki 
štart. Sistem še zdaleč ni perfekten, je pa toliko pre- 
drugačen, da v večini primerov izpade boljši. To pa 
na žalost ne velja vedno za kodo, ki skrbi za obnaša- 
nje članov nasprotne ekipe. V napadu digitalni mo- 
žički hujših neumnosti ne počenjajo. Še več, variacij 
v igri imajo več kot kadarkoli poprej, često nucajo 


—— Tudi taktični meni je repriza tistega iz prejšnjih edicij. Čr- 
nila vrednih novih strateških postavk v bistvu ni, je pa vmes- 
nik bolj logičen in do uporabnika prijazen. 

naprednejše fore in so sploh jako podjetni, ko se gre 
za strele z razdalje. Problemi so predvsem v obramb- 
ni fazi. Dejstvo je, da so celo najboljši defenzivci pro- 
ti hitrim tehničnim igralcem tipa Henry in Cassano 
precej nemočni, saj se slednji vrtijo okrog svoje osi in 
smer spreminjajo prehitro, skorajda, eh, arkadno, da 
bi jim bili dotični sposobni slediti. Posledica so števil- 
ni nizki štarti, ki ne zadanejo ne nog, ne žoge, dočim 
lahko z malce spretnosti v nasprotnikovem kazens- 
kem prostoru prosto krožiš tudi po minuto ali več in 
nase kot muhe privlačiš obrambnike, ki tvojim brzim 
vijuganjem sledijo z usodnim zamikom. 
Obramba drugače dobro drži defenzivno 
linijo, čeprav si UP še vedno ne zna pop- 
raviti postave, v kolikor pride do izključit- 
ve. Je pa pohvalno vsaj to, da je avtorjem 
uspelo rahlo omejiti 'fliper efekt' odbijan- 
ja, kar je opazno predvsem pri obrambah 
vratarja, ki okroglino zdaj odbija pod več 
različnimi koti. Skupaj vzeto fizika žoge 
sicer ni na nivoju one, s katero se lahko 
pohvali kao next-gen verzija za 360ico 
(glej Snetijev opis v konzolcu), je pa za- 
dovoljiva. 

Do sem bi torej lahko rekli, da je Konami 
domačo nalogo opravil polovičarsko, saj 
Pro Evo 6 ne prinese korenitih izboljšav 
niti, kar se tiče surove prezenacije, torej 
grafike in zvoka, kjer že vsaj tri dvana- 
jstmesečja 'caruje' en in isti duhamoren 
komentar. Toda nižje ocene, ki bi tokrat 
padla brez pardona, naslova precej (ne)- 


— Ponovljeni posnetki so zopet prekratki. Še dobro, 
da imamo dandanes vsi giga rama, a ne, Konami? 


pričakovano reši spletno večigralstvo. Res je, da so 
slednjega v tednu takoj po izidu pestile krepke po- 
rodne težave, a ko so se stvari stabilizirale, so v 
ospredje stopile tri nadmočne pritikline, ki bodo 
do izida sedmice povod za neštete adrenalinske 
spopade. Prva je mrežna združljivost z verzijo za 
playstation 2 (ta je itak zrcalna slika pecejaške, ozi- 
roma obratno); druga je spremljanje tekem v vlogi 
gledalca; tretja pa podpora povezavi štirih računal! 
Kar glede na to, da moreta za vsakim monitorjem se- 
deti dva osebka, v teoriji da po štiri igralce za vsako 
stran!! S turnirji dvojic smo PESniki že začeli in 
vedite, da zadeva ob prisotnosti ljudekov z dostojno 
internetno povezavo teče brez zatikanja. Ter da se- 
ka. Totalno. Za nameček je spletni vmesnik bo- 
gatejši za kup sekundarnih opcij. Dana nam je mož- 
nost kreiranja in vpisa v posebne skupine (klane), 
priključiti pa se je moč tudi turnirjem, ki jih organizira 
Konami! Želeli bi si sicer ustvarjanja in vodenja svo- 
jih, a za prvo in drugo silo bo že. Prihodnje leto? 
Da se torej razumemo: PES je navadna zgonjena 
kurba, ki letno terja tistih devet jurjev, nudi pa 
pretežno vedno isti žogobrcarski seks. Ampak je le 
seks, ne? In seks je dooober. Zato dvoma ni nobene- 
ga, da bo Pro Evolution Soccer 6 za nekoga, ki se z 
njim srečuje prvič, hipoma postal najboljši žogobrc 
vseh časov. Kaj pa za morje ostalih, ki ga drkamo 
sedem dni na teden, dvanajst mesecev na leto? Hja, 
pridite na IRC-kanal fpesjansa (irc.arnes.si), kjer se 
zadržuje slovenska PESniška smetana, in vprašajte, 
koliko ur se je dotična banda zadržala ob nabijanju 
enoigralskih načinov Pro Eva 6. Presenečeni boste. 
Ali pač ne. 


igrobranži je kopiranje posrečenih domislic 

stalna praksa, zato je nenavadno, da so imeli 

Settlerji, uspešna in svojevrstna strateška se- 

rija, skozi desetletje le malo posnemovalcev, 
zvečine v obliki davno pozabljenih nemških naslo- 
vov. Edini zadnječasnež, ki povzema po Naseljencih, 
je niz precej istokopitnih srednjeveških strategij St- 
ronghold. Ne na videz, saj so daleč od medvedkaste 
prisrčnosti, marveč v gospodarjenju. V preostalih re- 
alnočasovkah je ekonomska plat enostavna: poskrbi 
za enoto / bajto, ki nabira / daje glavno surovino, in 
to je to. Trdnjave se tega lotevajo dosti napredneje. 
Drvarji tešejo planke, kamnolom in rudnik v poveza- 
vi z volovsko vprego skrbita za kamenje in železo, iz 
močvare črpamo nafto. Brez lesa in zidakov ni novih 
poslopij, brez železa pa ne orožja, medtem ko črno 
zlato rabi kebapiranju neprijatelja. Najvažnejša dob- 
rina je seveda hrana. Špajzo polnimo z jabolki, me- 
som, ribami, sirom ... A tisto, kar naredi gospodars- 
ki model res edinstven, je celokupna povezanost. 


Novitete v gradbenem katalogu so le vojaške, nič gospodarskih. 


Kmet goji pšenico, mlinar jo zmelje in moko odda v 
kaščo, tam jo pobere pek in speče kruh. Razni obrt- 
niki les in železo iz skladišča spreminjajo v oklepe, 
meče in loke, ki jih oddajajo v orožarno. Da sistem 
deluje karseda učinkovito, je treba pametno razpore- 
jati stavbe, da strički ne izgubljajo časa z nepotrebn- 
im stopicljanjem. Poleg osnovnih materialov za 
blagostanje zaselka skrbita cekin in morala 
podložnikov. Denar dobimo bodisi s prodajo 
presežkov ali od davščin, dočim zadovoljstvo rulje 
pogojujejo davčna stopnja, količina futra in piva (za 
slednje nucamo nasad ječmena, pivovarno ter 
krčmo), cerkvene dejavnosti (zahtevajo sveče) ... 
Skratka, potrebne je kar dosti mikroekonomije, da 
nam graščakovanje dobro uspeva. 

Legends v tem pogledu niso nič napredovale od 
izvirnika iz leta 2001 (J100, 86), čeprav je bilo vmes 
še polnadaljevanje Crusaders (J111, 77) in neorigi- 
nalna dvojka v 3D izvedbi (J142, 72). Serija celo 
nazaduje, saj se mi je v enojki blazno dopadla gospo- 


darska kampanja, v kateri 
ni bilo vojevanja, marveč si 
moral le skrbeti za blaginjo 
naroda, gasiti požare, zati- 
rati koloradske hrošče in 
podobno. Od Križarjev nap- 
rej pa je vse skupaj le še ne- 
ko živčno bojevanje, ki je 
višek doseglo z najnovejšo 
izdajo. Tokratni Stronghold 
namreč ne pusti dihati in za- 
hteva od igralca neprestano 
zniževanje hitrosti dogajan- 
ja, finomehanično usmerja- 
nje polkov in za nameček še 
celovito upravljanje z graš- 
čino. Prvenstven problem 
je, da se je špil iz nekdaj 
uravnotežene srednjevešči- 
ne izrodil v tipično akcijsko 
strategijo, ki pa ji poleg kakr- 
šnihkoli opaznejših novosti 
manjka dvoje. Boljši vmesnik 
in izvirnejše naloge. 

Avtorji bi morali v prvi vrsti 
močno dodelati nadzor nad 
vojsko, ki je nepregleden, ne- 
roden in daje klavrne rezulta- 
te. Namesto posamičnih enot 
bi bilo bolj smotrno privzeto 
rokovanje s postrojenimi sku- 
pki enakih vojakov. Dvoklik 
jih resda označi vse, vendar 
to ni isto. Uporabnih formacij 
oziroma navez v slogu 'loko- 
strelci varno zadaj, suličarji 
vedno spredaj, konjenica na 
boku' ni, vsak juriša po svo- 
je. Lords of the Realm 3 so 
imeli svoji bednosti navzlic to 
dobro udejanjeno. Progra- 
merji se utegnejo izgovar- 
jati, da je Stronghold lahkot- 
nejša zadeva. Lahkotnejša, 
moja rit! Usklajevanje kata- 
pultov, balist, ovnov, lestvi- 
čarjev, oblegovalnih stolpov 
in nekajstotinske soldates- 
ke vkup s previsoko zajeba- 
nostjo igre ne naredi prav 
nič lahkotne. 

Kot nakaže že naslov, je 
vsebina obarvana legen- 
darno. Konkretno to pome- 
ni korak v pravljične vode, 
in sicer s kraljem Arturjem, 
lovcem na zmaje Zigfridom 
ter grofom Drakulo. Vsak 
ima svojo kampanjo. Poleg 
magičnih spretnosti glavnih 


Takole je videti Stronghold spektakularen, vendar je obleganje slabo 
nadzorljivo in zmage ne prinese taktika, temveč sreča in živčno klikanje. 


protagonistov (na primer priklic tropa volkodlakov 
ali ozdravljenje vojske) je na voljo vrsta bajeslovnih 
bitij, kot so čarovnik Merlin, velikani, po luftu leteče 
coprnice, vampirji in za piko na i še zmaji. Nadalje je 
poleg vrelega olja, naftnih jarkov in pasti novih par 
elementov obrambe: vzidni bljuvalec ognja, kotaleča 
se gigantska kroglja, orjaško ogledalo. Vsa ta količi- 
na - prisotna je velika večina hišk in enot od prej - 
daje občutek neizrazitosti. Kot bi nekdo nalopatal vse 
možne ideje brez pravega smisla. Povrhu je zaradi 
mitoloških bitij, od katerih so nekatera imuna na do- 
ločeno sorto napadov, vojskovanje še bolj oteženo. 
Vampirja, ki je super hiter, denimo uniči le črno- 
gorsko počasni vitez. Slednjega moramo najprej na- 
jti in ga precizno naščuvati na posamičnega krvos- 
esa, a preden se konzervnik kamorkoli premakne, 
smo že ob celo četo lokostrelcev. Poleg tega je moje 
mnenje, da so vdelali preveč teh beštij in s tem St- 
ronghold pokvarili. 

Prej sem se obregnil ob naloge. Le-te so preprosto 


Vlado ima največ magičnih beštij ki se na koncev niti ne izkažejo preveč. 
Kdor išče fantazijsko strategijo, naj se ozre za Battle for Middle-Earth. 


november 2006 


tični in večkrat ponavljajoči se so tisti deli, ko V podobnem duhu je storjeno večigralstvo, ki resda 
se s pičlo vojsko počasi prebijamo z enega dela ponuja čuda možnosti, celo ekonomsko tekmovanje, 
karte na drugega, na primer ko z vitezi a je podobno neugodno. Zidaj do neba, oborožuj se 
okrogle mize iščemo sveti gral. Itak do zob, nakar upaj, da bo imela tvoja brezoblična 
pa ima računalo vseskozi prednost, masa enot večjo srečo od nasprotnikove. Res sem 
saj ima in uporablja vsa razpolož- razočaran, zakajti svojčas sem Stronghold nadvse 
ljiva sredstva. Ko napadamo ozi- vzljubil. 
roma osvajamo trdnjavo, si zato 
pogrizeš nohte do komolcev, 
ko vidiš, kako peščica mož 
z natančno razporeditvijo in 


skladnim delovanjem obrani St 
rongholdovo gospodarstvo v pre- 
obzidje pred tvojo, deset se- U som ič 


kund tega še petkrat številčnejšo tiran poudarek na bitkah x vojsko- 
armado. Žal meni ni dano na roke vanju neprilagojen vmesnik x pre- 
tako ubrano voditi svoje vojske. Nič ni-  ;malo novosti x prevelik skok v fantazijo 
mam proti izzivom, vendar je to pot 
glavni sovrag vmesnik. 


slabe in nevzdušne, kar v navezi z omen- 
jenimi težavami in splošno enakostjo 
predhodnikom pripomore k neuživants- 
kemu igranju, zlasti ker izdelek bolj 
cika na poznavalce serije kot na 
novince. Vseskozi moramo hite 
postavljati ducat začetnih bajturin 

in praviloma nas takrat, ko se 
ukvarjamo z oskrbo z nujnimi živl- 
jenjskimi potrebščinami in smo še 
daleč od kasarne, že doleti prvi 
napad. Ponavljanje misij, naglica z 
zidavo, popolna podrejenost ekono- 
mije masovnemu naborništvu in ne- 
prestana hoja po tankem ledu so za- 
to venomer prisotni. Sam se rad pos- 
vetim tudi estetskemu vidiku, zato mi 
tak pristop ni všeč. Še bolj nevro- 


Na veliko žalost novi Stronghold 
prinaša še en gradbeni material: apn. 

Najboljše grajske bitke je nudil dober, a spregledani Castle Strike (J130, 85). Zmaji so ultimatna bitja, ki dobro kurijo, a se sami od sebe hitro razblinijo. 


KO PRIDE TEMA, ŠE NOS SRECAL S SVOJO USODO. 


s za sekiilijonom izralcev po vsem svetu v tretjem 
dg večkrat Nagrajene sage iz sveta Grild Wars 
stvarili bo-te Svojo skupino herojev in jo vodili v boj 
Morel vladarki, ki želi osvoboditi izobčenega boga 


it Elona pahniti v večno temo. Postavili se 


boste po robu silam noči -a v boju ne boste sami 

Splinter Cell: 
Double Agent 


em tajni agent Samo Ribič. Pajek v temi, mu- 
ha na zidu, vljudna uš v tvojem dlačevju. Pos- 
trv v toku, tresljavičen prašek v žarku luči, še- 
pet med odmevi. Moderni nindža, zobatec pod 
posteljo ... 
Eh, stara plošča. Ki je na črkovni gramofon nisem 
položil po naključju. V mnogočem je Double Agent 
namreč tipična odprava kultnega Sama Fisherja, ti- 
holazniškega in grčeglasnega člana čezlužne zbirke 
šaljivcev NSA, ki pač ne sme umanjkati z založniko- 
vega seznama. Je preveliko ime in bi lahko kak evro 
zgrešil mošnjiček, bogpomagaj. V bistvu se zdi, da je 
bil projekt za Ubijevce nujen, a niso natanko vedeli, 
kdo bi ga udejanjil, zato so ga raztalali kar štirim svo- 
jim studiem. Enoigralski del inačice za PC in xbox 
360 so sklamfali Kitajci v Šanghaju, tako kot dve leti 


C...ato ne vpliva na razplet. Greste na misijo ali 
pa je igre konec. Ah, kakšen etični prepad! 


tega dvojko, Pandora Tomorrow; proslavljena mon- 
trealska veja je imela na grbi verzije za PS2, xbox 1 
ter wii; večigralstvo je nastalo v francoskem Annecy- 
ju; izzivi (challenges) pa v Milanu. Kar se Kinezov in 
puščavništva spod njihovih kungfujsko žuljavih prs- 
tov tiče, so na prvi zadeg očesa tokrat zabluzili. V pr- 
vi vrsti so se res orenk zgledovali po doslejšnjih Od- 
padniških celicah, tako da je nivo reciklaže precej- 
šen. Fisher razen svojih občajnih aktivnosti, kot so 
šunjanje po sencah, grabljenje sovragov od zadaj in 
odvlek v najtemnejši predel, crkavanje virov svet- 
lobe, izstreljevanje lepljivih kamer in elektrokuterskih 
nabojev ter buljenje skozi zeleni nočnogled, snema 
pogovore z mikrofonom, se z vrvjo spušča z visokih 
stavb, lazi po ventilacijskih jaških, skriva mlahava te- 
lesa, heka ključavnice, z nožem reže platna ... V 
mnogočem se zdi Dvojni agent obnova predhodnic - 
žal tudi v slabem smislu. Eden glavnih kamnov spo- 
tike serije je neživljenjskost umetne pameti in posle- 
dično mnogih situacij, česar Double Agent ne pop- 


Ce Pripravljanje min za teroristični napad je primer moralne iz- 
bire: lahko jo izpolnite ali jo pustite vnemar ... 


ravi. Kvečjemu nasprotno. Nekateri sovražniki Sama 
vidijo s petdesetih metrov v temi, drugi ga spregle- 
dajo, čeprav zrejo naravnost vanj, nemalokrat se gib- 
ljejo kot roboti, stojijo v kotih, obrnjeni proti zidovom, 
ne opazijo, da jim sotrpini eden za drugim izginjajo ... 
Take situacije te osorno opomnijo, da zgolj igraš, da 
nisi zares Sam Fisher t3h L33t Agent, in tovrsten iz- 
gon iz umetne resničnosti je eden najhujših grehov, 
kar si jih lahko privošči špil, ki temelji na vzdušju. 
Takisto DA ne vpelje količkaj podrobnega poškod- 
benega modela in ne prinese kakih impresivnih sve- 
žih onegajčkov. Nadalje se mora špilavec ukvarjati s 
strojno platjo, ker so za pecejevo verzijo poskrbeli 
dokaj uborno. Moti zoprna nezloščenost v obliki 
hroščev, sesipanj in mestoma z-glavo-ob-zid okorne 
animacije tako Sama kot nasprotnikov. Da ne omen- 
jam hardverske neopti- 
miziranosti. Vklop next- 
gen učinkov v slogu 
HDR-osvetljevanja si- 
cer botruje diapozitiv- 
om na vsem razen naj- 
močnejših mašin, s či- 
mer mislim na jedrske 
elektrarne s štirijedrniki 
in geforci 8800. A če je 
to nekako pričakovano 
(dasiravno grdo v vidu 
dejstva, da xbox 360 ta- 
ko podobo poganja gla- 
dko), grajam zatik-feš- 
to v količkaj višjih loč- 


ljivostih ob pretežno taki zunanjosti, kakršno je imel 
lani Chaos Theory. In za piko na i rižožerci niso mo- 
jstri pisane besede. Kjer je bila štorija v trojki uži- 
vantska, je ta bleda, z ništrcem simpatičnosti in raz- 
voja likov ter številnimi nelogičnostmi, ob katerih bi 
se smejali celo okoreli ljubitelji B-akcijskih filmov. 
Fabula veli, da Ribič potem, ko mu umre hčer, pre- 
vzame vtihotapljenje v ameriško teroristično organi- 
zacijo z rahlo smešnim nazivom John Brown's Army 
- JBA (očividno gre za hude rednecke), ki je tik pred 
tem, da naredi vele svinjarijo. Da je središče pozor- 
nosti na Samu, je hvalevredno, toda scenarij zan- 
imive premise ne izkoristi za drugega kot za pojanje 
po svetu in izpolnjevanje ukazov. Kaka ideja sem in 
tja razsvetli temo, a so vse preredke, dočim ne zado- 
volji niti več koncev. 

A vendar se Double Agent hardcore pristašu niza 
Splinter Cell in, bržda, na splošno skrivalniške zvrsti 
prikupi. Vtis solidnosti se mu kljub napakam in ne- 
prijaznosti do začetnikov, za katere so boljše izho- 
dišče prejšnji deli, po Ribičevo priplazi izza hrbta, ga 
zgrabi za goltanec, da še sam ne ve, kdaj, in ga pos- 
rka. Kakor je reč v igralnem smislu neinovativna in 
izdelana po regelcih, je pohvalno, da skuša vpeljati 
novost na krovnem področju. Ko se pridružimo teror- 
istom, jameta Fisherja spremljati merilnika zaupanja 
- JBAjev in NSAjev. V vsaki odpravi z ene ali druge 
strani dobivamo različne cilje in na nas je, da se od- 
ločimo, katere bomo izpolnili ter katerih ne. Izpol- 
nitev cilja merilnik ustrezne strani deloma napolni, 
neizpolnitev ga deloma izprazni. Če želimo opraviti 
vse, kar od nas pričakujejo, in smo za to dovolj hitri 


€ Večigralstvo ostaja eno glavnih draži. Čeprav ga mnogi skrivni agenti ne bodo niti povohali, lepo do- 
polnjuje puščavništvo in je v novi inkarnaciji najboljše doslej. 

ter spretni, bomo uživali dober status pri obeh frakci- 
jah, v nasprotnem primeru le pri eni. Ko kake črte za- 
upanja zmanjka, je igre konec. To resda pomeni, da 
nam ni treba izpolniti vsega zadanega, če nočemo ali 
ne zmoremo, in vsaj kanec čudno je, da naraščanje 
ene črte ne vpliva na pojemanje druge. Tovrstne do- 
mislice bi nadalje zapletle položaj, povečale napetost 
in bi bile navsezadnje pričakovane. Vendar obstaja 
malo potuhe na najvišji težavnosti, ki je samoumev- 
na za izkušene splintercellaše, katerim je Double 
Agent v prvi vrsti namenjen. Urno se znajdeš v koč- 
ljivi situaciji, kjer sta oba merilnika na nizki ravni, in 
ko pride do nekaj moralnih izbir (ki to v bistvu niso), 
ti igra na ta način zvije roko in te prisili v določen 
odziv. Hkrati na tem nivoju ne dobiš nabojev za ma- 
šinko in pištolo, na vseh težavnostih pa so ukinili 
vobči pokazatelj skritosti, ki je bil prej del nazaslons- 
ke opreme, ter ga prenesli na Samovo ramo, kjer se 
zdaj blešči tribarvni zaslonček. Zelena označuje 
prikritost, rumena nevarnost in rdeča alarm. Špil 
postane najbolj zafrknjen tedaj, ko upoštevaš lasten 
ponos in želiš dobiti le najboljše tiholazniške ratinge, 
saj za razliko od Chaos Theory oceno stealtha zbija 
skoraj vse, od onesposabljanja sovražnikov do po- 
kanja luči. In prav ko igraš na hard ter z željo po per- 
fektnem rangu, začneš najbolj ceniti dober dizajn 
šunjačkih izzivov, ki se izkaže v večrešljivosti skoraj 
vsake situacije. Jasno, še vedno gredo na živce naš- 
tete napake, ki jim je treba prišteti dokajšnjo revnost 
okolij (skupaj sedem), manko občutka izrednosti ne- 


C V iedergumo odeti Ribič priplava pod ledom do ta 
po naključju stoji stražar. izvolijo kanaljin file, svež, zaledenel! 


nkega področja, kjer kot 


katerih misij iz Chaos Theory (Bathhouse, Hokkaido, 
Seul) ter relativno zajetno količino dnevnih odprav. 
To se zdi osvežitev, a hkrati zanika eno glavnih me- 
hanik celotne franšize Splinter Cell, skrivanje po te- 
mi, kar je bolj poudarjeno v drugačni verziji za PS2. 
A Kitajci so delo ipak opravili, saj jim je uspelo ust- 
variti še večje in zapletenejše peskovnike kot Mon- 
trealovcem v predhodnici. Vsak nivo ima kupek cil- 
jev, ki jih je treba naprej najti, saj na karti ni direkt- 
nih pokazateljev, nato pa pogruntati, kako zadano iz- 
peljati. Tarče se prekrivajo tako časovno kot prostor- 
sko in nudijo mavrico pristopov, od bolj akcijskega, 
ki se ponuja zlasti proti afriško obarvanem zaključku, 
prek klasične mešanice s tihotapljenjem do čistuns- 
kega skrivanja, ki nudi največ zadovoljstva in zahte- 
va izvedbo brez napak. Obenem je moč, če si predan 
golemu skrivanju, vedno ubrati različne poti skozi s 
stražarji nabite sobe in uporabiti mnoštvo prijemov: 
ugasniti luči, speljati pozornost drugam, naštudirati 
vzorce in tako dalje. Češnje na tortici so raznoliki cilji 
v časovno omejenih vmesnih misijah, kjer se potikaš 
po štabih JBA. Kljub rahlo duhamornemu okolju je 
napetost tod otipljiva, hkrati pa so izgovor za obilico 
finih mini iger, kot so vrtenje kolesljev v sefih, iskanje 
štirištevilčne kode, trirazsežna verzija sudokuja ter ar- 
kadno vstavljanje vžigalnikov v mine. 

To solidno enoigralstvo kajpak spremlja proslavljen 
LAN- ali internetni multiplayer, ki vsebuje dovolj no- 
vosti, da ga ni moč označiti za nateg, in je zadostna 
evolucija priznane osnove. Finta ostajajo spopadi 


O Nočni pogled je stalnica, dočim je elektromagnetni tu bolj zaradi lepšega oziroma kontinuitete, saj ga 
skorajda ne potrebujete. Skoda, da ni markantnih novih gizmov, saj so bili SCji po tej plati vedno kul. 

NOKTA 


€ Še ena mini igra je odpiranje sefa s sukanjem ploščic. Tu včasih nastopi 
zoprn hrošč, ki prepreči vrtenje. Shranite položaj in ga naložite, pomaga. 


med do zob oboroženimi najemniki in poskočnimi vo- 
huni, le da zdaj tudi v verziji tri na tri namesto lanske- 
ga dva na dva. Gibčni špijoni, ki zdaj še manj spom- 
nijo na Fisherja, so lahko opremljeni samo z enim giz- 
mom, a imajo na zapestju večnamensko daljinsko vdi- 
ralo, s katerim lahko z razdalje bodisi ugašajo luči, bo- 
disi vdirajo v računala. To pomeni, da jim ni treba sta- 
ti pri ciljnem strežniku, marveč se morejo skrivati nek- 
je v temi in se hihitati. No, dlje kot so, počasnejše je 
hekanje, najemniki pa jih lahko odkrijejo s posebno 
sondo in vedno vklopljenim zaznavalnikom gibanja. 
Spet gre za mojstrsko uravnoteženo, zabavno igro 
mačke in miši, ki je zdaj bolj dostopna vsakomur, a še 
vedno zahteva moštveno sodelovanje, ki je pri nak- 
ljučnih srečevalcih na liniji bolj redko. Kul zategadelj, 
da je mogoče v Double Agentu prvič v vsem nizu 
Splinter Cell za trening vklopiti bote, se pravi umetno- 
pametno vodene nasprotnike. Vdelan je tudi razvoj li- 
ka, ki pa se bo moral šele izkazati, kako uporaben je, 
ter posamezni scenariji naraščujoče težavnosti za ene- 
ga ali dva, ki prijetno podaljšajo igralni čas. 

In vse v vsem je Dvojni agent natanko to - prijeten 
podaljšek znane serije. Razočarajo sicer manko iz- 
boljšav, kot sta bolj življenjska umetna pamet in poš- 
kodbeni model, reciklaže je obilo, optimizacija je 
švoh, fabula je nepričakovano slabotna, manjka leg- 
endarnih nivojev iz Chaos Theory in veliko je neum- 
nosti, ki so zasluga tako hroščev kot oblikovalskih 
lukenj. A po drugi strani nepuščavništvo ostaja med 
boljšimi sploh, dočim enogralska avantura, zgrajena 
na trdni podlagi ene najboljših serij, očara z veliko 
zahtevnostjo, raznolikimi situacijami, peskovniško 
obilico izbir znotraj posameznih nivojev ter izvirnos- 
tjo, kjer bi je človek ne pričakoval. Drži, da postaja 
tole v slogu toliko drugih franšiz, od Gothica prek 
Need for Speeda do Pro Eva, stara, zgonjena plošča 
-a vsled temeljne kakovosti in strasti, ki je pri ust- 
varjalcih še vedno očitna, radi poslušamo zvoke na 
njej. Škrebljanje pajkovih nožic v temi, drget mušjih 
krilc na steni, skokce uši po sramkah ... 


Sam je tista muha, muha brez trebuha. Kdo ga 
je pa videl, ko je mimo šel? Edino Sneti! 

peskovniška večrešljivost raznolik- 
ih situacij v izziv za pristaše serije 
in žanra v poskus krovne original- 
nosti v zelo dobra nepuščavniškost v kup neum- 
nosti x dosti reciklaže, tudi napak x bleda zgod- 
ba x strojno prezahtevna x 


Ubisoit 


IGROVJE 


Leipzigu sem bil priča hecnemu 
dogodku, ko je EA na čisto sebi 
lasten način skušal 'popraviti' 
razmerje med moško in žensko 

populacijo na sejmišču. Medtem ko je 
Nintendu in Sonyju dekliče uspevalo pri- 
vabiti z DSom ter Singstarom, je moral 
EA udariti megalomansko (in, jasno, mi- 
mo) ter privleči boyband (US>5. Zviteži so 
nesrečno otročad seveda pustili pošteno 
čakati in ji ta čas na krožnem mini kinu 
približno dvajsetkrat odvrteli ves spekter 
EAjevih reklam. Dečve, ki so bile večin- 
oma take, kot bi ušle iz Globala, so bile 
nad vsesplošnim streljanjem in velikimi 
roboteji iz novega Battlefielda navdušene 
nekako tako kot človek, ki je ravnokar 


pogoltnil žlico. Toda bolj žalostno je, da € Oklepnikov se da odkrižati na mnogo načinov. Inženirji ima- 


EA očitno tudi za serijo zainteresirane jo za to na zalogi poskakujoče eksplozivne žoge. 


€ Namerjanje se zdi zdaj preprostejše in pogin 
morda še hitrejši, kljub temu pa se dogaja, da iz- 
praznete v sovraga ves nabojnik, pa še veselo ska- 
če naokoli. Začetnikom priporočam mitraljeze, ker 
s trajanjem rafala postajajo natančnejši. 


razume podobno: vrzimo v mega Battle- 
field 2 nekaj velikih robotov in vsi bodo 
čisto preč! Koga briga, da je reč enaka 
moštvena streljanka kot prej - ROBOTI, 
mudel! Mi pa si kupimo še en porsche 
vsak! 

Tako je, Battlefield 2142 je v grobem 
Battlefield 2 (J144, 88) z nekaj roboti. 
Saj je bilo moč pričakovati, da možje ne 
bodo izvajal inovativnih akrobacij, in jas- 
no je, da se EAjevim kravatarjem že ob 
eni originalnosti na vsako peto epizodo 
franšize stemni pred očmi. Ampak ven- 
darle je 2142 letnica, ki tiči poštenih 136 
let v prihodnosti. Sodeč po napovedih 
veleumov znanstvene fantastike bi mora- 
li tedaj naokoli frčati s kibernetično vsa- 


jenimi (kam, raje ne ugibam) ionskimi € Ko vam enkrat uspe obvladati svinčeno utež, ki je topnjača, 


je vse skupaj precej bolj preprosto, zakaj sistem je 
praktično enak predhodniku in igra bi lahko mirne 
duše nosila letnico 2042. Naokoli še vedno kolovrati- 
mo kot nebogljen pešak in streljamo s podobnimi 
orožji kot v BF2, le zaščitni jopič je zdaj modna krea- 
cija. Pa število pehotnih razredov so skrčili s sedmih 
na štiri, tako da so nekatere združili. Izvidnik nosi snaj- 
perico in sovragu zminira zadnjo plat, kot prej koman- 
dos. Jurišnik tudi zdravi in oživlja, inženirec poprime 
za bazuko, dočim je podpornik fasal pošten mitraljez. 
S tem imamo v vsaki vlogi več svobode in malce laže 
sejemo bridko smert, a kljub temu še vedno velja, da 
se napačno izbrana oprema hitro maščuje in je za go- 
tov uspeh obvezno kombiniranje z moštvenimi kolegi. 
Zato se zdi odločitev kar dobrodošla, sploh ker lahko 
od štirih dodatnih napravic na razred s seboj nosimo le 
dve in se je še vedno treba specializirati. 

Tu se velja takoj polotiti odklenljive vsebine, ker je 
sedaj osrednji element. Če je bilo odklepanje v BF2 
še eksotika za zagrizence, je sedaj ob 
štartu zaprto in zakovičeno praktično 
vse, z izjemo prve krepalice. Ja, celo roč- 
ne granate. Napredovanje skozi čine je 
hitrejše, a je hkrati zapahnjenih gizmov 
precej več. Vsaka klasa ima dve možni 
poti razvoja; kot izvidnik lahko recimo 
odklepamo v smeri boljšega daljnogleda 
in ostrostrelske puške ali pa po drugi ve- 
ji čez razstrelivo do brzostrelke. Odklepa 
se v zaporedju, torej je treba recimo za 
čisto novo orožje pridobiti tri napravice, 
ki so pred njim. No, vse skupaj je dvore- 
zen meč. Že res, da pristop podžiga željo 
po napredovanju, a hkrati pomeni, da ste 
na začetku goli in bosi. To porajtate tisti 
trenutek, ko vas petič v minuti vrže v 
zrak dobro postavljena mina ali vas oživi 


€ Roboti so zaradi višine in okretnosti posrečena ideja. In so kolega (defibrilator je ravno tako odklen- 


seveda nevarni. Ciljajte v noge ter izpuhe. 


motorji in trositi mini jedrske bombice. A boste strah in trepet vsega po tleh gomazečega. 


ljiv). Obvezno je torej treba igrati kak 


OGLASNI BLOK 


V Battlefieldovi šatulji ob ploščku čepi tudi listič z 
opozorilom, da je v igro vdelana oglasna koda 
podjetja IGA Worldwide, ki je poleg Massive Inc. 
drugo največja firma za intergracijo oglasov v špi- 
le. Ker zraven piše, da sistem dostopa do uporab- 
nikovih podatkov, so se morebitnemu spywaru 
marsikje glasno uprli. Vendar ni tako kritično. Igra 
namreč povoha le za vašim IP-naslovom, da pač 
Francozi ne dobijo plakatov v grabljicah, nič druge- 
ga. Reklame, zaenkrat še statične, ždijo na velikih 
panojih. Izdelek zato ni nič cenejši. Evropejci ogla- 
sov še ne vidimo, zato komentarja ne morem po- 
dati, Američani pa že zrejo v Intelove plakate. Lah- 
ko si predstavljam, da bi oglas za PS3 v kvazi letu 
2142 izpadel komično in nemara pokvaril vzdušje, 
a medalja ima dve plati. Obdelava v prihodnosti. 

O Titan tam zgoraj ne prodaja zijal, temveč nosi zavidljivo orožarno, kar 
je glavni razlog, da se ga premika okoli. Branilci pa v jok. 


teden, preden se hec sploh orenk začne, ker šele do- 
datna oprema ponuja malce svežine v pristopih. Iz- 
vidnik vam denimo z zakrivalom, ki ga naredi teže 
opaznega, pride za hrbet in vam skrije granato v žep; 
podpornik lahko postavlja avtomatske strojnice in 
energijske ščite; poveljnik voda pa signalno napravo, 
ob kateri se znova izrodijo soborci (fin efekt s kapsu- 
lami, ki priletijo iz zraka). 

Ti umotvori pa so - razen robotov in titanov - v bist- 
vu edini pokazatelj, da smo v znanstveni fantastiki. 
Zdi se, da so pač zmetali vkup nekaj popularnih idej, 
pri čemer mimo robotejev kajpak niso mogli. Vsaka 
stran ima po enega, pri čemer gre za orjaške hodeče 


O Napad na dobro branjeni titan je hudimano težaško delo. Ozke hod- 
nike je vse prelahko zabasati z minami in avtomatskimi strojnicami. 


dvonožne mrcine, ki iz pehote delajo krvav biftek. 
Zaradi višine so nadvse primerni za globinsko čiš- 
čenje streh in balkonov oziroma nasploh urbanih 
predelov, kjer se navadno zaredijo ostrostrelci in mi- 
traljezci. Prizor, ko robot prilomasti izza ovinka, je 
hudo adrenalinski, in ko jekleneža vidite topotati na- 
sproti, je čas, da jo ucvrete. Žal so preostala vozila 
enaka kot prej, ne glede na to, da je ruski tank reci- 
mo lebdeč, saj je vse to kozmetika. Lovce so celo 
povsem rezali, kar je veliko razočaranje, tako da sta 
od frčal prisotna le transportno in topnjača. Slednjo 
je zdaj še teže krmariti, ne da bi odleteli v prvo dre- 
vo, s čimer so jih hoteli napraviti manj uporabljane, 
a so kvečjemu zabluzili. 

Poleg njih v zraku lebdijo še titani. To so obilne zra- 

čne trdnjave in cilji edinega 
novega načina igranja, logično 
imenovanega titan. Namesto 
zastavic tu zasedamo raketna 
izstrelišča, ki vzamejo na mu- 
ho sovražnega titana in mu za- 
vdajo. Najprej njegovemu šči- 
tu, nato še trupu. Če smo ne- 
učakani, je moč po padcu šči- 
ta zapreči transportna vozilca 
in izvesti desant na sovražno 
ploščad. Tamkaj se začne srdit 
boj v ozkih prostorih, kjer je 
treba napredovati do reaktorja 
in vreči zadevo v zrak. Tako 
imamo nenehno več možnosti: 
osredotočiti se na 
invazijo, braniti svoj 
zapeček ali pa nas- 
protnika čim hitreje 
sestreliti z raketami. 
Če damo to na st- 
ran, pa za BF2142 velja vse, kar je za BF2, 
torej pomembnost moštva, velike karte in 
nemajhna vloga poveljnika. Celo sprti 
frakciji sta si na moč podobni (tako med 
seboj kot glede na dvojko): na eni strani 
EU, na drugi Panazijska koalicija, po 
domače Rusi. Tu je vojna res hladna, ker 
gre štorija tako, da se ob nastopu nove 
ledene dobe sile stepejo za kvalitetne ko- 
se planeta. A dlje od tega uvoda vsebina 
ni pripeljana in da si nasproti stojita Vz- 
hod ter Zahod, izveš le po ruski šprahi, če 
je ne izklopiš. 

Vsakič, ko me hladne 
evropske karte in mo- 
numentalna muzika v menijih 
spomnijo, da bi igra celo lahko 
imela dobro vzdušje, me zatre re- 
alnost, da gre le za sterilno nadal- 
jevanje popularne franšize. Da ne 
bo pomote: špil je še vedno za- 
baven, skoraj toliko kot predhod- 
nik, saj nima kritičnih slabosti. 
Manj pehotnih razredov in za od- 
tenek lažje merjenje, kar pomeni 
bolj tekočo akcijo, sta voda na 
mlin množicam, čeprav klanovs- 
ki veterani že mrščijo čela. Neke 
vrste moderen futurističen vtis 
plehkosti navkljub obstaja in je 
odmik od prežvečenih nacijev in 
teroristov. Igralnost rešujejo fe- 
nomenalne mestne karte z mno- 
go pristopi, ki so za nameček še 
lepega videza, čeprav zunanjost v 


IGROVJE 


splošnem ni presežek. Toda ne morem se znebiti vti- 
sa, da nam prodajajo mod za BF2, ki mu življenjsko 
dobo izsiljeno podaljšujejo z odklepanjem opreme, 
zaradi česar dobi reč mmorpgjski grinderski priokus. 
Poleg vseh tipičnih slabosti od prej, recimo poraznega 
enoigralstva, ki modusa titan sploh nima! In lepe 
zbirke hroščev ter neuravnoteženosti, glede katerih 
lahko zgolj molimo gnade za obliže. Titan v gibanju 
sproži neznosen zamik in grafične težave, ki so že od 
nekdaj del tega grafičnega pogona, ker ne prebavlja 
najbolje premikajočih se objektov. Izvidnik lahko med 
kvakovskim skakanjem kolje vsepovprek z metanjem 
usmernih min, takisto je prelahko štihati z nožem. 
Gibanje zna biti leseno in dokaj enostavno se je 
zatakniti ob vsak kamen na karti. Moram pa poudari- 
ti, da so pingi solidni in se zdijo ljudje kar civilizirani. 


€ Topniški udari si sledijo hitro in tak, ki je pravilno tempiran, 
ima uničujoče posledice. Zlasti na majhnih kartah so neznosni. 


Timsko delovanje lahko redno uzreš celo na javnih st- 
režnikih, čeprav igra zasveti šele ob glasovni povezavi 
izurjenih kolegov. Tako da ja, če niste že zagrizen vet- 
eran prejšnjih Battlefieldov in vam take sorte strel- 
janke dišijo, je to bržda prava igra za vas. Se dobimo 
pod oglasom za kiber plenice. 


Aggressor išče heinleinovske leteče oklepe, a 
spet dobi lenožmedrebra ————Oy dobi le nož med rebra. 


zabavna in ekipna v roboteji ter ti- 
19 tani v dobre mestne karte v ni 
nacijev in teroristov v odklenljiva 
oprema ... v... ki pa je dvorezen meč x le pre- 
oblečen MNE x enoigralstvo » hrošči in 
neuravnoteženosti x malo načinov x ni lovcev x 

Bogata izbira konzolnih iger 


VINI. lani CO 


A | ji 
li naslov po vasi želji!!! 
ni ] 


Playstation.C gle, oe — » 


IGROVJE 


AM 4 
e te motijo besede fuk, pofuk, 
zafuk, nafuk, obfuk, prifuk in raz- 
fuk, potem Scarface ni zate, za- 
kajti ne v filmu, ne v igri ni dia- 
loga brez fuka. V mislih imam besedo, 
ne dejanja, da ne bo kakšnemu perverz- 
njaku pomotoma otekla banana v hla- 
čah. Scenarist, drugače kultni režiser 
Oliver Stone si je dal duška, zato je 
'fuck' v taki ali drugačni obliki v filmu iz- 
govorjen več kot dvestokrat, začenši z 
znamenitim 2, yo 
č Ni čudno, da je šef 
kanadskega studia Radical Entertain- 
ment za navdih ekipe, ki je razvijala ig- 
rarsko izpeljanko Scarfaca, na stene 


Cop Medis 719 


LEFT DNEV 

You foumi a Gaspa 


O Wodre kakce je mogoče podkupovati, bodisi globalno, 


€ Avtomobile krademo težje kot drugod, 
zato imamo za celo parkirišče lastnih, ki 
nam jih pomočnik v sekundi pripelje. 


apnenčarsko konkurenco predvsem zaradi 
tega, ker ni ujet v štorijalni kalup originala, ki 
bi omejil tako igralne kot fabulativne možnos- 
ti. Raje nadaljuje tam, kjer je Oliver zaključil 
štorijo o kubanskem imigrantu, ki se zavihti 
na vrh floridske mamilaške scene. 


Vsak filmofil se je najbrž zdrznil ob protislovju, 
kako lahko v nadaljevanju igramo Tonyja, ko 
pa je bil le-ta na koncu filma vendarle zelo 
očitno naluknjan kot ementalec in se je s šib- 
rami v drobu zvrnil v bazenček. No, založnik 


€ S policaji, dilerji in bančniki se pregovarjamo 
hitroprstno - v pravem trenutku moramo spustiti 
tipko. Meni se to ne zdi baš posrečena ideja. 


pomoči nos v 'yeyo', je izpuščen) in vpijoč: 


DU g z našo pomočjo prerešeta rival- 
ske bandite. Dvorec mu nato zarubi policija, Miami pa 
prevzame bolivijski kokainski lord Sosa. Ob povratku 
ima pred očmi dva cilja: spet zavladati mestu in po- 
ravnati pretekle dolgove. l 


Scareface je igralno, videzno in čefurolično klon zad- 
njih Grand Theft Autov, še najbolj po scenariju po- 
dobnega Vice Cityja, kar pomeni svobodnjaštvo, ve- 
liko avtomobilskega zaletavanja in zbijanja dvonož- 
cev, pehar postranskih nalog ter neotesanega, pros- 


SLIKOSUČNI BRAZGOTINEC 


bodisi posamično, toda če jih enkrat dobimo za vrat, jo je 
treba kar najhitreje podurhati iz njihovega vidnega ob- 
močja. V nasprotnem primeru se pojavi napis 'You are 
fucked!' in samo vprašanje sekund je, kdaj nas instantno 
ubijejo. 


Vivendi, za katerega so pri Radicalu spisali 
igro, poseduje studio Universal in posledično 
pravice za film, zato je brez težav omogočil 
priredbo zaključka. Uvodoma Tony tako zgra- 
bi za 'malega prijatelja' M-16 (prizor, kako 


pisarn napisal 

Navdih je 
deloval do te mere, da je 
Brazgotinec v družbi Steklih 
psov, Botra in sličnega sranja 
najboljša licenčna gangsterš- 
čina s prepoznavno zajeba- 
nim Antonom Gornikom v 
glavni vlogi. To pa na žalost 
še vedno ne pomeni, da je 
naslov nadmočen tudi v šir- 
šem pogledu, saj prinese le 
par plitkih lopat že videnega 
in izkusenega, brez bistvenih 
posebnosti in naprednosti. Ni 
težko preseči izdelkov z oce- 
no izpod 50, a do remek del 
tipa GTA mu zmanjka. Špilu 
je uspelo premagati licenčno- 

taškega in gizdalinskega junaka z nogami na O. Do 
kartelnega prestola moramo postopoma osvajati 
mestne četrti, pri čemer beloprašno pot spet prične- 
mo v Mali Havani. Osrednje misije praviloma vključu- 
jejo iskanje starih 'poslovnih' partnerjev, za katere 
potem opravljamo vrsto nizkotnih zadatkov. Blazne 
izvirnosti pri nalogah ni: streljamo s takim ali drugač- 
nim motivom, prevažamo otroški puder, branimo 
poslopja ali ljude in cestno ali vodno preganjamo sov- 
ražnike. Če se je v Botru in marsikaterem podobnem 
špilu zdelo neumno, da kljub vzpenjanju po mafijski 
lestvici še vedno operiramo kot navaden ulični soldat, 
tukaj to ne izpade nesmiselno, zakaj Tony Montana je 
položaju navzlic še vedno le teleban, ki rade volje 
lastnoročno trosi svinec naokoli. Za nameček je šefo- 
vanje vsaj malček nakazano, saj imamo pomočnike, 
ki nam kamorkoli pripeljejo avto ali čoln ter nam po- 
magajo v obračunih. 


€ upravljanje premikal je zado- 
voljivo, iz njih pa moremo streljati 
na druga vozila ali mimoidoče. 


Ko lastnikom raznoraznih lokalov uspešno ustreže- 
mo, jih moremo (in moramo) kupiti. Tako sčasoma 
postanemo vladar občine in pridobimo razpečevalske 
punkte. Da pa pridemo do denarja za vsa podjetja, 
smo se primorani lotevati vrste naključnih in plačilno 
neuravnoteženih del. Sem v največji meri sodijo dol- 
gočasno prodajanje paketkov pocestnim dilerčkom in 
bolj dobičkonosno ter uživantsko iztrebljanje območ- 
nih band. V pomoč nam je pošten nabor 'prijatelj- 
čkov', od motorne žage prek Puške in kalašnikove 
hitrostrelke do bazuke. Samodejno merjenje in spek- 
takularne eksekucije pripomorejo, da 
je jebačina res krvava, z razudenji in 
obglavljenji vred. Prevlado nad so- 
sesko zaključimo z osvojitvijo skla- 
dišča, iz katerega potem velikopo- 
tezno dilamo koko. Vendar naj vas 
nakupi nepremičnin in skladiščenje 
ter preprodajanje mamil ne zavede, 
da je vključena poslovna plat. Kje pa, 
vse to je izvedeno v obliki prevozno- 
strelskih stopenj. Pogin ali drugačen 
zajeb pomeni izgubo osebne gotovine 
in ponoven začetek misije, tako kot v 
poznejših GTAjih, ki jih Scarface div- 
je kopira. Razen mestoma ta sistem 
ni moteč (daljši nivoji imajo hvalabo- 
gu vmesne shranjevalne točke), le 
disciplinirano moramo po vsakem 
uspehu obiskati banko, kjer položimo 
novce na nezarubljiv račun in posna- 
memo položaj. 

Gary Heat »$0 


Naše rogoviljenje vpliva še na par para- 
metrov. Prvi je ugled, ki odpira zaprte duri 
(beri: nadaljevalne misije). Nato so tu po- 
licaji, ki so drekasto zoprni in so še naj- 
večja nadloga oziroma vir umiranja, dasi- 
ravno jim ubežati vseeno ni prevelika te- 
žava. In nenazadnje se nam s poboji polni 
merilnik razjarjenosti, ki postopoma omo- 
goči pobesneli način, v katerem za kratek 
čas iz prve osebe in neranljivo pobijamo 
čapce kot muhe. 


Da bi vse skupaj izpadlo bolj napredno, 
keš investiramo v čuda reči. Pohištvo in 
unikatni predmeti za bajturino so preser- 
avanje brez uporabne vrednosti in pripo- 
morejo samo k višanju rišpekta. Avtomo- 
bili in čolni prav tako dvignejo ugled, 
limuzina in avion nas lahko 
hitro pripeljeta na vnaprej določene kra- 
je, najem morilca in izsiljevalca odpira 
nove dejavnosti, naposled pa so tu še in- 
vesticije v legalne posle, kot sta glasba 
(odklep peščice spočetka nedosegljivih 
komadov) in nepremičnine (nižje cene 
bajturin). A kot se pri takih sestavinah 
prerado zgodi, tudi tu vse skupaj izpade 
posiljeno, samo sebi namensko in neiz- 
popolnjeno. Nasploh vsa igra zahteva še 
dodelave, finomehanike in domiselnosti. 
Napram Vice Cityju in San Andreasu so 
igralne možnosti hudo 

skromne. Ni bicik- 
lov, mope- 


dov in helikop- 
terjev. Misije so resda 
dosti različne, vendar 
se ne morejo meriti z Rockstarovimi ideja- 

mi. Skrivnosti in dodatnih udejstvovanj v stilu furanja 
rešilcev, taksijev ali pickotov praktično ni. (Prejšnji 
Radicalov naslov, The Simpsons, so se v tem pogle- 
du bolje odrezali.) Fakultativne dirke so samo na čas. 
Razpotja oziroma vejenja zgodbe so prav tako le ne- 
uslišane želje. Čeprav je vozni model zabaven, je mes- 


GRGIN 


O Neonski klub Babylon smo videli v filmu. Videz je v redu, am- 
pak žal je vse skupaj mrtvo, saj ne moremo niti naročiti pijače. 


IGROVJE 


Balls26 


Baljst13 — 
Ballse6 
Balise6 

CO scarface je pod preobleko streljanje vesoljčkov. Samo alieni 
namreč uletavajo in uletavajo, mi pa jih pobijamo kot zajce. 


to zoprno postavljeno in niti malo podobno Miamiju. 
Zaradi kanalov in otočkov je preveč duhamornega fu- 
ranja in neprestanega pogledovanja na velik zemljev- 
id. Nekaj skakalnic je, a daleč od tega, da bi se 
igralec za žur le vozakal po ulicah, odkrival zanimi- 
vosti in uganjal vratolomnosti. Še pešci ne puščajo 
nobene krvi. Vseeno pa si Scarface z GTAJi deli pre- 
cejšnjo razvlečenost in ponavljajoče se igranje. 


Avtorji so v skrbi za verno vzdušje v nulo zmodelirali 
rdeči dvorec in še nekaj ostalih prizorišč iz filma, reci- 
mo klub Babylon. Toda na žalost so vse lokacije, zla- 
sti domovanje, sterilne. Niti v znameniti okrogli dža- 
kuzi ne moremo zlesti. Nadalje vozimo nekaj filmskih 
avtomobilov, med njimi kadilakov ciganski kabriolet 
s tigrovo notranjostjo, medtem ko nam med os- 
talimi res izvrstnimi in številnimi disko us- 
pešnicami svira tudi vrsta komadov iz 
filma. Ampak ne to, ne Tonyjevo če- 
merno mrščenje in fuck-citati ne mo- 
rejo popraviti res hude pomanjkljivosti, 
namreč odsotnosti njegove navlečene 
zasvojenosti. V filmu je model vseskozi 
vlekel črtice in na koncu celo ril z rilcem po 
kupu kokaina, v igri pa tega ni sploh, bojda za- 
radi bojazni pred purističnimi dušebrižniki. Za božjo 
voljo, ukvarjamo se z drogo, z motorko žagamo živa 
telesa in s puško odpihujemo betice, ampak snifanje 
bi bilo pa preveč za nežne dušice? Kot bi rekel Tony 
Montana, politični kubanski imigrat: 


Scarface ni podn špil, kot je to denimo The Godfat- 
her, in norcem na čefurske dogodivščine bo čisto do- 
gajal. Le preveč povprečen in zastarel je. Škoda se mi 
zdi, da razvijalci niso navrgli prgišča obrobnih dejav- 
nosti, skrivnosti in bolj življenjskih elementov ter 
vložili dodatnih naporov v bolj razgibane, bolj tony- 
jevske misije. Navsezadnje si Tony fucking Montana! 


Lord fucking ":00 v disko opravi in njegov 
mali kolega pobijata bandite ter kifeljce kot 


Ščurke, vendar sta tega neinovativnega početja 
oba že malo naveličana. 


dobro izvedeno akcijsko streljanje 

ter vozakanje v pester in kakovos- 

ten izbor komadov v nič posebej 
novega % vrsta nedodelanosti x ni snifanja 


Radical Entertainment / Vivendi 


ajbrž nisem edini, ki se med nabijanjem 

iger čedalje teže otresem občutka, da 

sem se v situaciji, ki se mi trenutno sli- 

ka na zaslon, nekoč že znašel. Ja, s ko- 
piranjem je dandanes velika jeba. A če imajo 
nekateri razvijalci pri tem nečednem dejanju 
vsaj toliko sramu, da v prežvečen koncept vk- 
ljučijo nekaj svojih idej - dasiravno se za očit- 
no krajo največkrat odločajo prav tisti brez za- 
misli in izkušenj - je drugim taka obzirnost ta- 
džikistanska vas. Lep primer je Matador, akci- 
jska tretjeosebna streljačina spod tentaklov 
polznanega nemškega studia Ascaron (Port 
Royale, Sacred: Underworld), ki se, kolikor je 
velik in širok, nasloni na preverjeno zasnovo 
staroste Maksa Bolečine. Samosvojih prijemov 


€ Prisotnost soborcev pripomore k vzdušju, ne pak k duševne- 


mu zdravju igralca, ko mu jamejo skakati pred cev. 


ima za zanohtno črnino japonskega biznismena in ob 
igranju se ti zdi, kot da žvečiš teden dni staro žvako iz 
druge roke. In vendar ... Polifem, zmaj, pazita zdaj: za- 
baven je. Relativno, a vendarle. 

Nekam žalostno je, da si scenaristom ni uspelo izmis- 
liti boljše zgodbe od te, ki standardno in nič kaj pre- 
tresljivo govori o agentu DEA, torej ameriške agenci- 
je za boj proti mamilom. Vodilni ga pošljejo v Kolum- 
bijo, da bi priskočil na pomoč lokalnemu antimami- 
laškemu oddelku policije v boju proti mafijski organi- 
zaciji. A po drugi strani se večina srčkastih animacij 
itak tiče akcijskih prizorov z mesta dogajancije, ki bi 
bili enako interesantni celo v primeru, da bi v fabuli 
nastopali pritlikavci proti gobavcem. (Okej, ne, to bi 
dejansko bilo jadrno zanimivo!) Pohvaliti velja ob tem 
grafično-fizikalni pogon, ki botruje tako dotičnim pri- 
zorom kot onim med igranjem, saj iz programske ko- 
de žarijo najsodobnejši vizualni učinki, od senčenja 


O Fizika ni na nivoju Havoka, tudi ker 
je Ascaron uporabil svoj endžin. Gre pa 
vseeno za dobrodošlo popestrilo. 


prek HDR-osvetljevanja do efektov delc- 
ev. Hkrati je zadovoljiv nivo uničljivosti 
okolice, saj stoli, mize, police in karton- 
ske škatle dokaj realno letijo vsepovprek, 
zidovi pak bljuvajo iskre. Toda hm, pre- 
bojnosti materialov igra kljub temu ne 
pozna in ne dovoli, da bi s kalašnikovko 
prestrelil les ali obešeno preprogo, izza 
katere te tolpaš suvereno rešeta. Nadalje 
je škoda, da stopnje, ki poznajo prehajan- 
je med notranjimi prostori in omejeno zu- 
nanjostjo, niso nič posebnega. ln če dru- 
go ne, ti modeli likov, količina podrob- 
nosti in splošna kvaliteta dizajna dajo 
čutiti, da El Matador ni nas- 
lov z velikim proračunom ali 
blazno nadarjenimi artisti. 

Od tod je najbrž izvirala odločitev o fo- 
tokopiranju maxpaynskega igranja: če ne 
znaš, posnemaj. Remedy se gotovo poču- 
tijo boleče počaščene. Victor Corbet, kot 
je agentu ime, zna počepati, skakati, se 
metati naprej in nazaj ter delati prevale na 
levo in desno, v stiski pa mu njegove bo- 
žanske sposobnosti omogočijo bremzanje 
časa, da lahko do nepridipravov mirneje 
in natančneje pošlje točo svinca. Avtorji 
so šli tako daleč, da so preslikali oba na- 
čina uporabe tega matrixovskega učinka: 
z eno tipko za kratek interval upočasniš 
samo polet junaka v stran, dočim s pritis- 
kom druge postaneš Neo, dokler se ne iz- 
prazni merilnik, ki se polni z delanjem raz- 
turja. Ostalo je standard. Ritem je hud, 


sovragi večinoma uletavajo v manjših grupicah 
in jih pokaš z raznoliko orožarno tipičnih po- 
kalic (pištole, puške, brzostrelke, sniperke, ba- 
zuka, granate ...). Na drugo krepelo pogube 
navadno preklopiš šele takrat, ko ti za prejš- 
njega zmanjka streliva, ne zato, ker bi po tem 
čutil dejansko potrebo. So pa razlike med oro- 
žji vseeno dovolj opazne, da moraš ob roko- 
vanju z vsakim rahlo spremeniti slog nažigan- 
ja. To je kul in doda omejen, ampak kar bist- 
ven element taktičnosti. Če ste igrali Maksa, 
itak veste, kako zadovoljujoče zna biti čepen- 
je za pohištvom, ki mu sledi spust rafala v 
sloumoušnu in opazovanje špricanja telesne 
tekočine ter fizikalno podprtega krotovičenja 
žrtev. Enostavno moraš ljubiti vonj po smod- 


€ Tiščanje desnega miškinega uhlja za približavo 
pride zelo prav, kajti zlihzlih kriminalcev se je dobro 
lotiti z varne razdalje. Ze od tam so orenk natančni, 
od blizu ... 


 Špil rahlo pretirava z efektom zabrisovanja slike med upo- 
časnitvami, dasi v gibanju ni tako hudo, kot je videti. 

niku in krvi v sončnem južnoameriškem popoldnevu! 
A vendar akcija šepa, predvsem zaradi nepoštene 
težavnosti. Špil je, po domače povedano, zajeban. 
Ne nehumano, ko se enkrat nadrkaš postopka 'skrij 
se, nato pa kreni v protinapad' in nehaš v sobe ule- 
tavati kot največji madafaka po Švarciju. Vendar ta 
preverjeni postopek, ki edini vodi do preživetja, vodi 
do ponavljajoče se akcije, ki pozna bore malo 
variacij. Problem je v tem, da drugače solidno pre- 
mikajoči se in streljajoči sovragi reagirajo prehitro ter 
so preveč natančni. Vseskozi se ti zdi, da špil slepari, 
saj jih skorajda ne moreš presenetiti, četudi se jim 


C Če ste se imeli obregniti celo čez (stilsko) nadpov- 
prečno zgodbo v Maxu Paynu, se oni v El Matadorju niti ne 


trudite slediti. 


približaš od zadaj, kar je v izrazito linearnih 
stopnjah itak redkost. Repetitivni vzorec bi 
lahko redno prekinjali dvoboji s šefi, toda 
slednji se večinoma izkažejo le za malce bolj 
nabildane / oborožene inačice navadnih 
soldatov. Prav vidi se, kako neizkušeni di- 
zajnerji so Ascaronovci in kako jih Capcom 
z nadmočnim Devil May Cry 3 pelje scat. 
Namečkoma je treba skurcati nesposobne 
zavezniške spremljevalce, ki ti stalno skače- 
jo pred cev in se vsepovprek luknjajo. Sme- 
šno jih je opazovati zlasti takrat, ko jim krim- 
inalci pod noge zalučajo granato. Se 
bodo vsaj poskusili umakniti? Kaj- 
pak ne, bum! In genocid nad možmi 
v modrem je popoln. 

Pojamrati bi se dalo še nad čim, rec- 
imo čudno razporejenimi paketki s 
prvo pomočjo, ki jih ponekod mr- 
goli, drugje pa jih nič ni, ter pohvaliti kamero. 
In to je srž El Matadorja: z eno pištolo sipa 
zabavnost, z drugo pobija navdušenje. Strels- 
ka akcija je solidna, a bi lahko bila vrhunska, 
če bi ne bilo nezemeljsko odzivajočih se sov- 
ražnikov, repetitivnosti pristopa in blesavih so- 
trpinov. Tempo je adrenalinski, toda stopnje 
so prežvečene in nivo kopiranja že prav nesra- 
men. Grafika seka, nakar ne moreš ustreliti 
skozi tepih. Ena noga igre stopa v nebesa, 
druga pa že korači proti peklenskim vratom. 
Eh, ja. Priporočam z rezervo, sladokusci raje 
počakajte na Stranglehold. 


/ 


čas 


CO Vizualni učinki so na mestu, tako kot podoba splošno. A 
vseeno se zdi, kot da buljiš v preveč napudrano (grdo) babo. 


IGROVJE 


Agent se odene v kolumbijsko tapeto iz 
kevlarja in gringe napade z udi razmesarjenih 
kompanjonov. 


podoba v kopiranje pozitivnih akcij- 

skih elementov Maxa Payna v tem- 

po, ki ne pusti dihati v neizvirnost 
in nedodelanost x abnormalni refleksi nasprotni- 
kov x glupi kolegi x številna in dolga nalaganja 


Ascaron / Cenega natlačenka 159 


od ustvarjalcev filma V "DAJMO, PUNCE" 

06.11.2006 
Fifa odbrcana 


Oktober je odšel v pazabo, 
v Fifi 07 pa bo brcal Miha 
$ Ptuja. 


> 


V novembru jahko z nekaj 
sreče vsakdo zadane igro 
Need for Speed Carbon, 
Ča vam le ni težko nekoliko 
pomučiti možganov, 


Sodeluj! 


SMS KLUB 


IGABIBA KLUB 


O podjuiju | O avtorjih 


ča 


Gulld Wars Nightfali 


Gufid Wars Nightfall je novo poglavje v prilju- 
bije večigratski frpiki. Tokrat je osrednje 
mesto dogajanja kontinent Elona, dežela 
zlatega sonca. Otoška provinca istan je dom 
ljudstva, ki živi ob spomenikih starodavnega 
imperija... 


Pro Evolution Soccer 6: 9.300,00 SIT / 38,81 € 

GTR 2: Mla GT Racing Game : %.100,00 ST7 / 33,80 € 
Guild Wars: Factioms: 7.200,00 SIT / 20,05 € 

Nba Live 07. 3.300,00 SIT / 38,01 € 

Nhi 07: 3.400,00 SIT / 39,23 € 

Fifa 07: 9.300,00 SIT / 28,81 € 


attlefieki 2: Delune Editian: 1.000,00) SIT / 37,56 € 


Uporabniki in kupci 
Osebne nastavitve 


Spremijanje nakupov 


Splošne informacije 


Playstation 2 


Sims 2: Pets 

13.300,00 SIT / 55,50 € 
Need for Speed: Carbon 
11.500,00 SIT / 55,50 € 


11.200,00 SIT / $%,50 € 
Tiha Sims 2 

6.300,00 SIT / 26,29 € 
Spyro: A Mero's Tail 
72.000,00 SET | 29,21 € 


Sims 2: Pets 

10.190,00 STT / 42,15 € 
Need for Speed: Carbon 
10.100,00 SIT / 42.15 € 
Spyro: A New Beginniny 
10.100,00 SIT / 42,15 € 


isem Mary Alice, niti Susan, Gabri- 

elle, Lynette, Bree ali Edie. Sem do- 

cela nova, poljubno imenovana gos- 

podinja, ki se z možem in sinom 
priseli na Ulico glicinij. Toda vse kajpak ni 
čisto tako, kot se zdi. Predmestna cesta, 
obrobljena z ograjami in gredicami, kipi od 
opravljanj, zahrbtnosti ter okostnjakov v 
omarah - v ozadju pa se skriva še nekaj bolj 
zloveščega. Je to, da se ne spomnim do- 
bršnega dela svojega življenja, nekaj normal- 
nega, nekaj, kar bi morala sprejeti, da se mi 
ne sesuje privid lepega življenja? Morda. A 
čeprav ne želim brskati po podstrešju, ima 
preteklost zoprno navado, da te ujame tedaj, 
ko si tega najmanj želiš ... 


NIP 


€ Predstavljamo vam nove stanovalce: ženo Fik- 
fak Mafaldo, moža Sulja in (črnega) sina Fahreda! 


Tako se odpravim na elektronsko odisejadico, ki tra- 
ja kakih deset ur. Zavedam se, da je po slikah vse 
jako podobno The Sims 2, in določeni elementi moje 
igre so res močno simasti. S pogovarjanjem, obje- 
manjem in klofutanjem si pridobivam ali nižam naklo- 
njenost prebivalcev ulice; potrebo po urejenosti za- 
dovoljujem v kopalnici in se odevam v raznolike gva- 
nte; prisebnost pa si zagotavljam z buljenjem teveja 
ter popoldansko pančiko. Z ravnanjem postelje in zla- 
ganjem umazanih cunj v stroj skrbim za urejenost 


€ Gospodinje zvečer rade igrajo poker in besno 
opravljajo. Prav iz babjih čenč zabinglja marsikaka 
nit štorije, ki jo je treba le prijeti in potegniti .. 

O Vsak odgovor ima ikonico friska, ki 
te naredi za priljubljeno ali psico. 


domka, medtem ko v luštnih mini igrah 
kuham večerjo za svoja moška, okopa- 
vam vrt ter igram poker na navideznem 
spletu. Moža lahko celo pripravim do ho- 
pa-cupa v zakonski postelji, da se obema 
zvrti od ugodja 6 medsebojne naklonje- 
nosti. 

Toda srž mojega početja je pustolovska. 
Oseba, ki žoka miško, ima nad mano s 
klikanjem po tleh ali predmetih neposre- 
den nadzor iz tretje perspektive. Da se 
preselim v naslednje poglavje od skupaj 
dvanajstih, na nelinearen način rešujem 
težave in težavice, kot je pogovor z Bree 
glede moževe joškate tajnice, pranje su- 
ma s psa Mika Delfina, ki da je razkopal 
gredice stare sosede, in sodelovanje na 
ulični modni reviji, ki jo hoče Edie po stari navadi sa- 
botirati. Tako hodim od enega ljudeka do drugega, 
sklepam, izpolnjujem zapovedano. Če ne uspe danes, 
je tu vedno jutri, ki ga bodisi predrnjoham v domači 
postelji, bodisi se plazim po hišah in vohljam. Naloge 
so izpisane v priročnem meniju in s klikanjem po mi- 
ni zemljevidu se lahko teleportiram pred bajto po želji, 
nakar potrkam ter počvekam. Namigov je obilo in nič 
težkega ni na sporedu, vendar je to ob dejstvu, da je 
izdelek namenjen ljubiteljem nadaljevanke, ki niso ig- 
rarsko podkovani ali podkovane, kvečjemu plus. 

Fan serije moraš namreč biti, da dojameš, koliko dela 
je šlo v čaranje vzdušja, ki se skoraj ne razlikuje od 
priljubljene nadaljevanke. Zvestoba se začne s frisi in 
pozami gospodinj, ki so navdušujoče podobni resnič- 
nim, ter govorkami, ki solidno oponašajo zvezdnice. 
Kar pa je šele začetek. Vsak del otvori izvirno govor- 
jen povzetek Mary Alice, Bog ji daj večni pokoj, ki 
doživeto strne v zanimivo moralo. In bolj kot se pota- 
pljam v pripoved, bolj mi je jasno, da je izdelek enega 
od originalnih scenaristov, zadegan za konec prve se- 
zone, dober v vseh pogledih. V na videz normalno živl- 
jenje stalno prodirajo skrivnostni odmevi nečesa, kar 
je v ozadju, pojavljajo se usodni ljudje, nedolžno brs- 
kanje po internetu da podatke, ki črnijo najbližje, in 

ewives 


nova soseda imata očitno nekaj za bregom. Naj- 
bolje pa je, da zasnova igre zvesto odslikava dvoj- 
nost serije. V enem trenutku režem zelenjavo in 
obračam kuretino na vroči plošči, saj gripozna 
Lynette potrebuje obed za svojo trikrat-okrog-ušes 
mulčad, v naslednjem pa s psihiatrom odklepam 
skrite kotičke duše ter gruntam, kdo mi v nabiraln- 
iku pušča obledele slike iz moje mladosti. Zdaj Di- 
nastija, potem Twin Peaks. Kako domačno. 

Škoda, da vsebino zamori predstavitvena nepre- 
pričljivost. Vsakdo se bo posmihal kvadratosti sve- 
ta in nam, ki hodimo kot lutke, se zatikamo ob po- 
hištvo ter se obračamo, kot bi imeli kole v riti. 
Ruženje po disku in zatikanje sta stalnica v vseh 
ločljivostih, kar ni kul za običajno podhranjena 
računala splošne publike, ki ji je izdelek namen- 


€ Pogled je moč oddaljevati in približevati, pri čemer vidiš v 
vsak kot trenutnega štuka hiše, kamor prideš na obisk. 


jen. Prav tako je nenaraven molk mene kot glavne 
osebe: vsi čvekajo, a jaz sem tiho kot miš. To pripo- 
more k čudnim dvogovorom in občutku nepoveza- 
nosti z igralcem. 

A če dam tehnične neprilike na stran, je moj interak- 
tivni izlet v Ulico glicinij presenetljivo na nivoju. Dobra 
zasnova, fino napeljana štorija in občudovanja vredno 
ujetje duha nadaljevanke v navezi z malce nižjo ceno 
Razočarane gospodinje: The Igro naredijo za pri- 
poročen izdelek ne-hardcoraški publiki. Zato stopite z 
mano med bele plotove in črne tajne, punce po med- 
nožju ali duši. Mary Alice nemara ni bila zadnja stran- 
ka mrliške vežice v Fairviewju ... 


Sneti rad pogleda Razočarane gospodinje. 
Ne, ne čisla žalostno suhljate Longorijke: raje bi 
odklenil vulkan v poštirkani Bree. 

posrečena zasnova v ujetje duha 
nadaljevanke v dobra štorija v 
slaba, neoptimizirana izvedba x 


nema protagonistka x 


Liguid Entertainment / Buena Vista Games 

othic 3 je bil moj in splošno najbolj pričako- 
van naslov tega leta. Nič čudnega, saj gre za 
novo poglavje zelo samosvojega igranja do- 


svobode, naravne in očesu prijazne pokrajine ter priv- 
lačne življenjskosti. 89 in 90 za enico in dvojko sta 
bili zategadelj oceni na mestu, v tretje pa se je, ozi- 
raje na obljube, napovedovala slično visoka sodba, 
morebiti celo 91. Pričakovati je namreč bilo, da bo 
nadaljevanje finomehanično popravilo vse malen- 


€ Vse živali in zveri od prej so prisotne tudi sedaj, novih pa 
je tudi kar nekaj, recimo levi, krokodili, bizoni in nosorogi. 


kostne minuse od prej, kar bi v navezi s trikrat tolik- 
šno pokrajino kot v dvojki tvorilo res fantastično iz- 
kušnjo. 

Pričetek, ko se brezimni junak s klapo starih tovari- 
šev Miltena, Diega in Gorna izkrca na celini in koj pa- 
de v množični spopad z orki, je obetaven ter tipično 
gotikovski, tako na uč kot po občutku. Nadaljnje 


urice previdnega odkrivanja in 
opravljanja kvestov zato hitro 
pritegnejo in kdor je dal čez 
pustolovščine na Khorinisu, se 
bo v Myrtani počutil kot doma, 
novinci pa bodo zaradi pre- 
proščine takisto navdušeni in 
hitro osvojeni. Prostrana dežela 
zopet nudi neomejeno pohaj- 
kovanje in očara z živo, verno 
prirodo: v gozdovih 
se prebijamo skozi 
gosto podrast in vi- 
soko praprot, na pol- 
jih se klasje ziba v 
vetru, med nogami 
se nam motajo zajč- 
ki, za nami med ska- 
lami žubori potoček, 
vsepovsod. rastejo 
raznotere zdravilne zeli in tam dolaj na jasi 
se pasejo jeleni. Potem so tukaj naselbine, 
bodisi vasice, bodisi gradovi, ki enako 
prispevajo k sliki organske resničnosti. Že 
sama arhitektura očara, saj za razliko od 
sorodnih iger v Gothicih ne najdemo no- 
benih umetnih simetrij in natančnosti, vrs- 
tnih hiš ter pravokotnih ulic. Bajturine so 
vegasto postavljene, manjkajo planke in prebivalci 
imajo svoj dnevni ritem. Zjutraj se pretegujejo in ri- 
gajo, čez dan počno, kar pač imajo početi, zvečer 
posedajo okoli ognjišča in jedo kebab, ponoči smr- 
čijo v svojih brlogih. Često na uhlje ujamemo njihove 
pogovore, posrečeni pa so tudi prizori, ko se živali 
spopadejo med seboj ali se zapletejo v naključne 


na 


Ba 

€ Gothicov svet ni tipičen za ta žanr. Med ostalim skoraj ni podzemnih 


blodnjakov v smislu starodavnih temnic ali podobnega. Je le nekaj 
(prepodobnih) krajših jam, votlin in rudnikov. 

ravse s stražarji. 

A tankočutni igralec kmalu uvidi manko kakršnekoli 
nove igralne sestavine. Vse prej naštete 'realističnos- 
ti! je vključevala že enojka polpeto leto tega. Je že 
res, da je vmesnik nadgrajen, kar pomeni tako pre- 
glednejša prikaza inventarja in statistik kot nekaj no- 
vih udrihalnih potez. Kot pridobitve ne morem zani- 
kati niti (po mojem mnenju nepotrebne) vzdržljivosti, 
ki pogojuje šprint. Nadalje je spremenjen čarovniški 
sistem, ki najprej temelji na zvitkih, nato pa na učen- 
ju coprnij v kapelicah. Drži prav tako, da je grafično 
zadevščina močno napredovala in nudi krasne pri- 
zore. A pod to preobleko sta mehanika in sistem po- 
polnoma enaka, zato je igranje pravzaprav na las po- 
dobno - če štejem še Night of the Raven - vsem trem 


CO Tale akcija je bila seveda samomorilska, saj je celo z najbolj izvežbanim 
človečkom težko preživeti v odprtem napadu na orke. Boj drugače ne premore 
nikakršnih naprednih tehnik, zgolj drkanje knofa. Skoda, da ne letijo stran udi 
in glave. Predvsem male zoprne gobline bi z veseljem presekal na pol. 


C Gothic 3 ni grd, a Oblivion je lepši in raznolikejši, k čemur izdatno prispe- 
va njegova večja barvitost napram Gothicovi tipični rjavosti. Pa še dosti bolj 
optimiziran je. Sumim, da gre tehnična neizpiljenost na račun JoWooda, ki je 
prehiteval z izdajo. Kot nekoč EA pri Ultimi IX. 

€ Pogosto se nam pridruži kakšen pomagač ali pa mi njemu. Le-ti niso ne- 
smrtni in tudi pametni ne pretirano, zato bodo neredko ob jurišanju v največjo 
gužvo žalostno poginili. Zgodi pa se tudi v žaru spopada, da jih fašejo od 
našega meča. To za idealno rešitev kvesta seveda ni kul. 


doslejšnjim brezimnikovim podvigom. Sem sodi vse 
od lastnosti, učenja in veščin prek rokovanja z in- 
ventarjem, plenjenja trupel ter prodajanja ton opre- 
me do samega avanturiziranja. Slednje še vedno ses- 
toji iz previdnega lazenja po gošči, oprezanja za zver- 
mi, izvabljanja posamičnih bitij iz tropa in partizan- 
skega boja 'udri i beži'. Seveda je možno dirjati čez 
drn in strn brez ukvarjanja s tropi beštij, ampak us- 
pešno mečevanje, sekiranje ter lokostreljanje dajejo 
prepotrebne izkušnje, ki herojčku omogočajo klesan- 


sebi jemlje voljo do rednega zaznamovanja, povrhu 
pa eden od mnogih hroščev povzroča uničevanje 
shranjenih položajev. Moja bilanca zaradi vsega naš- 
tetega je bila vsaj dvajset odstotkov stran vrženega 
časa, pri čemer so mi šle ob neki priliki v nič reko- 
rdne tri ure zavoljo pokvarjenega hitrosnemalnega 
predalčka. Kako neoptimiziran in luknjast izdelek so 
dali na police, priča 60-megabajtni popravek, ki se je 
na spletu pojavil vzporedno z izidom. Sploh ne tveg- 
ajte, da ga ne bi pred igranjem namestili (v roku ted- 

€ Štorija se suče okoli iskanja petih pozabljenih artefaktov in ducatja zlatih 
čaš. Niti med ostalimi vlečejo tudi magi ognja. Ker coprniške rune ne deluje- 
jo, se moramo uriti v ancientni magiji, ki nam kasneje omogoči pomnjenje 
urokov. Dotlej pa lahko uprabljamo le zvitke. 


gradil na drugačnih, bolj resničnih temeljih, recimo 
na socialnem, in ne na pehanju za cepanicami in ok- 
lepi s celim spiskom čarobnih lastnosti. No, kljub te- 
mu je takšne in drugačne opreme kar nekaj, od op- 
rav prek bižuterije do silnih mečev in sekir, čeprav so 
napram skrajnostim tipa Diablo razlike minimalne. 
Moremo pa po novem vihteti po eno rezilo v vsaki ro- 
ki. In še ena res dobrodošla noviteta so teleportirne 
coprnije za vsakega od mnogih krajev (dobimo jih 
šele na licu mesta, tako da je prva pot peške). 


O Takole strašljivo senčenje nastane, če imamo v rokah baklo, medtem ko 
ognjena sablja senc ne meče. Razen te neumne napake je drugače grafični 
motor kljub temu, da ima za osnovo onega iz Gothica 2, zelo dober. Le razno- 
likost pohištva se jim ob siceršnji skrbi za podrobnosti ni posrečila. 


je postave in bistrenje duha. Ker okoliški živelj na 
vseh koncih sveta predstavlja konkreten izziv, je 
napredovanje počasno in zaradi ponavljajočega se 
vzorca, velikega števila mesojedcev in pogostega 
umiranja na dolgi rok bolj duhamorno kot prej. 
Neprestano crkovanje gre na rovaš Gothicu lastnega 
arkadnega boja, v katerem so igralčeva spretnost, 
hitroprstje in sreča enako, če ne še bolj pomembni 
od junakovih lastnosti. Zato lahko kojci spočetka z 
res veliko mero potrpežljivosti z lokom ubijemo zma- 
ja, po drugi plati pa bosta dva merjasca ob trenutni 
nepazljivosti spravila na drugi svet pošteno nabildan 
lik, predvsem ker večina nasprotnikov napada v veri- 
žnih sunkih, ki jih je skorajda nemogoče prekiniti. 
Napotek o pogostem in pravočasnem shranjevanju 
je zato na mestu. Vendar, avbe, ravno to je element, 
ki do kraja zabije žebelj najedljivosti. Snemalni in na- 
lagalni časi so hudimano predolgi, kar že samo po 


moštnik 2006 C) e 


lazne opravke. 


na ali dveh pride že druga, itak nujna zaplata). Mor- 
da bo kdo navajanje hroščev in dolgotrajnega za- 
pisanja ter včitavanja označil za pikolovstvo, vendar 
mi lahko verjamete, da celo na najhitrejših sistemih 
še kako vpliva na igralnost. 

Seveda smo favno tudi v enki in dvojki redčili na po- 
dobno polžji način, a tretjič je to zapretiravano in še 
toliko bolj moti ravno zaradi glomaznosti terena. Pa 
še pridobljene izkušnje so vnovič nesorazmerne, kar 
je že star očitek seriji. Leglo zajcev ali naselje nekih 
mastnih hroščkov - ne eni, ne drugi se ne branijo - 
da tolikšno kvoto EXP kot orenk bolj zaguljena mrci- 
na. Še ena velika napaka Gothica, ki se znova po- 
javlja, je slaba motivacija oziroma nagrajenost za 
postransko raziskovanje. Če karikiram: zaboji vsebu- 
jejo skoraj standarden nabor zajemalk, bakel, zelišč 
in strelic, votlina s stotinjo okostnjakov pa ne povrne 
niti vložka v napitke. Ampak v redu, Gothic je vedno 


€ Naloge, s katerimi nihče ne skopari, so raznosortne, toda največ jih ne pri- 
tiče našemu statusu Keanuja Reevesa. Tukajle po naročilu upornikov šunjačko 
streljam krave. Dokler me ne vidijo, je vse v redu. Enako velja za ostale tiho- 


Rdeča nit se ponovno vije okoli vojne oziroma orčje 
okupacije Myrtane. Če je bil v prejšnjih delih konflikt 
omenjan zgolj skozi novice in govorice iz oddaljenih 
krajev, smo zdaj sredi dogajanja. Vihre vojne žal ne 
izkusimo, kar je neizkoriščen potencial, saj bi bilo ve- 
likansko bojno polje nadvse spektakularen prizor. Vi- 
dimo pa veliko požganih bajturin, glavno mesto spo- 
minja na Stalingrad v Call of Duty in vsepovsod so 
orki ter zasužnjeni človeki. V gozdovih se zato gveril- 
sko zbirajo uporniki, medtem ko so edini ljudje, ki jih 
okupator tolerira, najemniki. V predhodnikih smo se 
izključujoče pridružili enemu od klanov in članstvo 
obdržali do kraja. To pot nam vsaka stran nalaga raz- 
norazna opravila, s čimer si nato višamo ugled pri 
njih. Z izjemo peščice nasprotujočih si kvestov se 
lahko udinjamo za vse tri tabore - oziroma se celo 
moramo, kajti v zasedenih mestih denimo ne pride- 
mo v osrednji grad, dokler nimamo dovolj velikega 

Č stari prijatelji mali dinozavrčki nam seveda spet grenijo obstoj. Škoda, da 
ni tudi kreature, katere okostje je tam zadaj. To bi bilo vsekakor spektakular- 


na žvau. Zmaji so, a imajo vlogo statistov. 


spoštovanja med orki, te- 
ga pa dobimo le s kolabo- 
rantstvom. Škoda, da je ta 
sistem nelogičen in nez- 
loščen, saj brez posledic 
za zavezništvo na enem 
koncu pomagamo parti- 
zanom pobiti krdelo orkov, 
na drugem lovimo sužnje 
za najemnike in na tretjem 
izdamo skrivališče uporni- 
kov sovražniku. Moramo 
pa kasneje vseeno sprejeti 
določene odločitve ... 

Velikosti terena je kako- 
pak primerno število mest, 
sogovornikov in nalog. V 
vsakem kraju nas pričaka 
vsaj ducat, raje več, kves- 
tov. To sicer ne bi bilo na- 
pak, če se ne bi začele te 
naloge ponavljati: spucaj jamo / jaso / gozd od gob- 
linov / trolov / merjascev, odnesi temu to in onemu 
ono, zmagaj v areni, rodi stvori deset kož / oklov / 
rožic, nesi hrano sužnjem ... Saj vem, da so to tipični 
frpjski kvesti, toda ko v peti od kakih petnajstih vasi 
špilaš nekega bednega kurička, dostavljača futra in 
deratizatorja, ti gre - ob vseh ostalih prej omenjenih 
najedljivostih - vse skupaj že močno na živce. To- 
likanj bolj zato, ker konec koncev igramo Izbranca, 
ki ga omenjajo davne prekorbe, junaka, ki je v enki 


O strani, katerim se moramo prikupiti, je več. Najprvo so tu uporniki in or- 
ki, nato gozdovniki in plačanci, pa severnjaki in na jugu še nomadi ter aša- 
šini. Vseeno občutka pripadnosti ni in ugled se nam ne more znižati. 


€ starodavne artefakte iščemo po nič manj starodavnih templjih, toda blod- 
njakov ni. Je pa dosti več nemrtvih kreatur kot poprej. Tukaj se mumij, okost- 


njakov in zombakeljnov lotevam z dvema bridkima mečema naenkrat. 


CO oblivion pelje Gothic 3 scat tudi v oziru raznolikosti folka. Z izjemo dveh 
plesalk in par 'female slaves' žensk ni sploh, deci pa so zvečine dveh oblik: 
eni so vampasti, drugi pa taki kot majhnoglavni grunti iz Warhammerja. 


lastnoročno porazil Beliarjevega avatarja in v dvojki 
nemrtvega zmaja. Za koji kurac moram potem nosi- 
ti kurja bedra sužnjem, hoditi po moko v mlin in zbi- 
rati šefle po skrinjah? Za prst v rit in pest cekinov, 
jebem jim mater jim jebem. Mar bi Nemškutarji iz- 
mozgali par možganskih puzel, ki jih serija ne pozna 
sploh. Svoje čase smo zabavljali nad naslovi, da je 
preveč nekih stikal in ročic, tukaj pa bi se takoj od- 
povedal tretjini ozemlja za nekaj kakovostnih logič- 
nih zagonetk. ln še nekaj se mi zdi skrajno butasto: 
prvi štorijalni kvest je, da 
najdemo starega znanca 
Xardasa. Izpolnimo ga šele 
nekje pri stopnji 35 po šti- 
ridesetih urah igranja! 

Bom počasi sklenil tale ne- 
navadni in, priznam, mal- 
ce raztreseni opis. Gothic 3 
je razočaranje, to je dejst- 
vo. Najprej zaradi tehnič- 
nih napak in neoptimizira- 
nosti, ki bo puščala kri sle- 
hernemu igralcu s povpre- 
čnim računalnikom; na- 
dalje zavoljo počasnega in 
predvsem prežvečenega 
ter naveličanega sistema 
pobijanja življa in mikro- 
opravil, na kraju pa pre- 
prosto zato, ker ostaja vse 
po starem, vključno s po- 


manjkljivostmi in slabo, nevzdušno (angleško) sinh- 
ronizacijo ter ponavljajočo se muziko. Pustolovščina 
je hudo prerazvlečena in če je osrednji, zeleni del de- 
žele še čisto simpatičen, tega vsekakor ne morem tr- 
diti za moreči ledeni sever in prostrani puščavski jug. 
Za nameček je par detajlov celo slabših, na primer 
premajhen, grd zemljevid (ki bi nujno potreboval po- 
večavo in zapiske) in spisek kvestov, ki namesto jed- 
rnatih obnov nepraktično beleži pomanjkljive dialo- 
ge. In če sem že zajedljiv, se spotaknem še ob priroč- 
nik, ki najbolj spominja na fotokopiran drek. Založnik 
je hinavsko dal na police še tri smuke dražjo zbira- 
teljsko izdajo z cunjastim zemljevidom in obeskom. 
Le kje so tisti časi, ko sta bili karta na tkanini in bar- 
vna bukvica serijska oprema frpjk? Ampak pošte- 
nost velja in četudi sem se obregal ob čeden kupček 
lastnosti, je igra ipak Gothic - v dobrem in v slabem. 
Kakor jezi, je tudi kot stara kurba: hitro potegne in 
dobro vleče ter nudi res veliko ur ubadanja. Kdor je 
preigral izvirnik in dvojko, bo tudi tega. Predpogoja 
sta le močan hardver in persenov napitek. 


€ Zaslon z lastnostmi, znanji in opremo so pošte- 
no popravili, slaba pa sta zemljevid in beležnica. 
Po novem se moremo učiti vseh veščin in čarovnij, 
slednjih že relativno zgodaj. Nov je ščit, ampak 
blokiranje nima prave veljave. 


nestrpno dočaka enega redkih žel- 
jenih naslovov, a razočaran ugotovi, da je dobil 
pogreto župo, polno mrčesa. 


svoboden sistem igranja v količina 
početja v živ svet v prav nič nove- 


ga » glede kvestov in fabule najs- 


labša izvedba v seriji x ogromnost sveta ni plus 
tehnična in mehanična nedodelanost 

Dreamfall (J154, 85) 


Poberi Zoejin mobitel, ki je na stolu, nato ugotoviš, da zamuja 
v telovadnico. Odpri omaro in preobleci Zoe, nato se odpravi 
dol po stopnicah in se pogovori z njenim očetom. Odidi iz hiše 
in sledi potki, dokler ne srečaš Olivie. Vstopi v njeno trgovino 
in se z njo pogovori, nato odidi in zavij levo, da prideš do trga. 
Pri vodnjaku zavij desno, mimo taksija, na koncu poti pa je 
telovadnica, kamor je Zoe namenjena. V sredini je Jama, ki se 
ji opraviči za zamudo. Na vrsti je boj s trenerko, da se naučiš 
sistema tepežkanja. Ko se naveličaš mrcevariti miš, pojdi iz 
telovadnice, da dobi Zoe telefonski klic od Reze, ki jo čaka na 
trgu. Reza te čaka na foteljih zraven vodnjaka. Prosi te za uslu- 
go, ki jo lahko sprejmeš ali zavrneš, rezultat je isti. Po tele- 
fonskem klicu se Reza odpravi, ti pa pojdi do taksija, ki te 
odpelje do podjetja Jiva. Pojdi gor po stopnicah in pokliči dvi- 
galo, ki te odpelje v notranjost poslopja. Tam bo za kontrola- 
mi ženska, s katero se pogovori. Če jo prosiš za paket oziroma 
omeniš zamenjavo, bo šla v sobo na levi. Takrat steci do kon- 
zole zraven vrat in jo zakleni v sobo. V primeru, da se odločiš 
za druge opcije v pogovoru, sledi pretep. Zatem pojdi do kon- 
zole na sredini sobe, da odpreš steklena vrata. Na drugi strani 
vrat vidiš zaprto znanstvenico, zato poskusi odpreti vrata. Ker 
so blokirana, splezaj na škatlo levo od vrat, od tam pa na vrh 
sobice, kjer je zaprta znanstvenica. Odpri zaboj in spusti tlak. 
Splezaj nazaj dol in reši znanstvenico. Ko sta na varnem, se ji 
predstavi. Izročila ti bo paket, ki ga je želel Reza. S pridobljen- 
im paketom pokliči taksi s pomočjo terminala, ki te odpelje na 
začetno lokacijo. Pri vodnjaku zavij levo od slaščičarne, Rezin 
blok je na vrhu stopnic. Vstopi v blok, pojdi po stopnicah gor 
v drugo nadstropje in desno do stanovanja 8, kjer živi Reza. 
Odpri vrata in na tleh vidiš mrtvo žensko, nato pa Zoe ujame- 
jo policaji. Na zaslišanju priznaj vse in sčasoma jo bodo iz- 
pustili. 


Lost 

Pojdi v Zoejino sobo, kjer te ogovori Wonkers. Zatem se spre- 
hodi do Olivie, ki ti nadgradi mobitel, da se lahko dokoplješ do 
Rezinega dnevnika. Odpravi se do njegovega stanovanja in 
uporabi mobitel na pečatu, kjer dobiš uganko. Vse, kar moraš 
storiti, je, da klikneš na enake simbole v zgornjem oknu, kot so 
prikazani v spodnjem okencu. Stopi v stanovanje in opaziš ro- 
bota, ki uniči Lucio. Robota lahko onesposobiš na dva načina. 
Lahko se potiho plaziš okoli sobe do kopalnice, kjer uporabiš 
konzolo od tuš kabine. Robot pride v kabino, da bi ugasnil 
glasbo, ti pa zapri vrata in zalila ga bo voda. Pri drugem načinu 
se pretihotapiš do robota in iz njega prebereš podatke, s kater- 
imi greš do Olivie. Ta ti naloži program na mobitel, s katerim 
lahko uničiš robota. Pojdi nazaj v stanovanje, priplazi se do ro- 
bota in ga shekaj. Zmagoslavno pojdi do Lucie in odstrani 
poškodovane dele, nato pa se znova odpravi do Olivie. Ta za- 
menja en poškodovani del, zato pojdi do Zoejinega stanovanja 
in preostali manjkajoči del suni Wonkersu. Odpravi se nazaj do 
Rezinega stanovanja in tam sestavi Lucio. Pogovori se z njo, da 
ti odpre sef, v katerem je Rezin dnevnik. Vzemi Luciji dele, ki 
pripadajo Wonkersu, poberi dnevnik in pojdi do Olivie, da 
dešifrira del dnevnika. Po pridobljenih podatkih se odpravi do 
Zoejine sobe, sestavi Wonkersa in iz omare vzemi torbo, da se 
lahko Zoe odpravi na pot. 

Po sekvenci prvič v Dreamfallu zaigraš z April, s katero moraš 
sesekljati dva vojaka. 


201, Venice Newport 

Pojdi skozi tunel, nato dvakrat desno in skozi še en tunelček, 
da prideš do The Fringe. Pozvoni, da te Charlie spusti v lokal. 
Pogovori se z njim. Zatem pojdi ven in po isti poti skozi tunel, 
nato pa levo in naravnost do konca, kjer ima Kitajec trgovino. 
Zavij desno od trgovine po stopnicah in čez most. Nato pojdi 
zavij desno, na drugi strani pa je hotel, kamor je Zoe namenje- 
na. Ker je zaprt, se sprehodi povsem do zida na levi strani. Tu 
je oder, po katerem splezaj dol do kanalizacije. Zavij levo skozi 
tunel, dokler ne prideš do lestve. Splezaj gor, kjer ugotoviš, da 
so vrata zaklenjena. Uporabi mobitel in Liv ti pove, da potre- 
buješ onegaj za onesposabljanje ključavnic. Pojdi do Kitajca, ki 
pa bo v zameno zahteval program za mobitel. Ponovno pokliči 
Olivio, da ti pošlje program. Tega izroči Kitajcu, ki se bo držal 
dogovora. S pridobljeno robo pojdi nazaj do vrat in uporabi 
orodje za onesposabljanje kjučavnic na le-tej, kjer te čaka 
uganka. Imaš štiri kroge, vsak krog ima še štiri znake. Na vrhu 
in dnu vsakega kroga je znak, kroge pa moraš zavrteti tako, da 
sta znaka na krogu in znaka na vrhu / dnu enaka. Po obračan- 
ju se ključavnica odpre in Zoe lahko vstopi. Na sredini dvorišča 
je utica, v kateri je sekira. Ker je na dvorišču pes, se premikaj 
počasi in le takrat, ko gre mimo vlak. Vzemi sekiro in se 
odpravi nazaj dol po lestvi. Od tam zavij desno, kjer Zoe najde 
kanto za smeti. Odstrani ji spodnjo ročico, nato štirikrat pre- 
makni smetnjak, da bo pod oknom. Splezaj na kanto, uporabi 


sekiro, da razbiješ deske na oknu, in se skobacaj noter. V kleti 
poberi ročaj od sekire in pojdi vohat lonce. Poberi krpo in jo 
uporabi z ročajem od sekire, to pa potem pomoči v lonec, v 
katerem je bencin. Stopi do grelnika, pritisni na rdeči gumb in 
postavi baklo pred ogenj, da dobiš gorečo baklo. 

Pojdi skozi temni del, dokler ne prideš do sobe, v kateri je kri. 
Pri konzoli uporabi mobitel, da odpreš vrata na vrhu stopnic. 
Pojdi gor, kjer imaš tri možnosti, da se znebiš tipa, ki gleda 
teve. Če odgovarjaš pravilno, se ti ne bo treba takoj tepsti; na- 
jprej vprašaj, če je v hotelu kaj prostih sob, potem se mu zlaži, 
ostani miren in ga vprašaj za glavnega. V tem primeru imaš 
nekaj časa, da raziščeš poslopje, nakar te začne iskati in če te 
dobi, sledi pretep. Lahko ga pretepeš že po pogovoru, če odgo- 
varjaš drugače. Tretja možnost je, da eno sobo nazaj povečaš 
hitrost pečenja pice in se skriješ v klet, ko jo pride pojest. 
Začne se basati s hrano in takrat je tvoja priložnost, da se po- 
časi splaziš mimo njega. Nato pojdi po stopnicah gor in desno 
do konca v kopalnico, kjer odtrgaj ročko pri oknu. Pojdi v 
sobo, ki je desno od kopalnice in levo od stopnic, ter do okna, 
pri katerem uporabi ročko, ki si jo dobil v kopalnici. Splezaj 
skozi okno in gor po lestvi. Vstopi skozi okno in zavij levo v 
kopalnico, kjer vzemi brisačo. Nato pojdi do sobe, kjer je na 
tleh jogi in na njem rjuha. Če narkoman spi na njej, jo lahko 
vseeno vzameš in ga pretepeš, lahko pa se tudi skriješ, dokler 
ne odide iz sobe, in mu potem suneš rjuho. Pojdi do konca 
hodnika, kjer sta okno in radiator. Zveži skupaj rjuho in brisa- 
čo, tako dobljeno vrv priveži na radiator. Splezaj dol in vstopi 
v sobo na nasprotni strani. Tam odpri omaro in poberi sliko. 
Nato uleti Marcus, s katerim se Zoe zmeni, da se dobita v The 
Fringe, zato se odpravi tja in pokaži sliko Charlieju. Prisili ga, 
da pove čim več, nakar se bo začela dolga sekvenca. Po do- 
tični pojdi gor po stopnicah do zadnje sobe levo, kjer lahko 
uporabiš mobitel. 


Winter 

Skušaj priti do hiše. Zoe pride v neznan svet, kjer sta trola. Mi- 
mo njiju lahko prideš na tri načine. Na začetku poti sta na tleh 
kamenčka, ki ju poberi. Ko prvi trol gleda v vodo, uporabi 
desni miškin gumb in vrzi kamenček v vodo. Steci do roba 
ploščadi in postopek ponovi za drugega trola. Druga možnost 
je, da se plaziš mimo trolov, ko gledata v vodo. Tretja možnost 
je, da ju enostavno namlatiš. Kakorkoli že prideš mimo, zraven 


ploščadi je na drogu svetleče jajce, ki ga poberi in od tam 
nadaljuj pot do velikega mlina. Od tam pojdi gor po stopnicah, 
kjer je mehanizem z volanom. Jajce postavi na vrh mehaniz- 
ma, nato obrni volan. Poberi jajce, pojdi pod mlin in se ga pri- 
mi, da te popelje visoko na oder. Preskoči luknjo v odru in na 
koncu poti splezaj po lestvi. Sledi potki, dokler ne najdeš stene 
z narisanimi znaki, na katere pritisni v zaporedju: levi, srednji, 
levi in desni. Pojdi skozi portal. Razbij vrata in nadaljuj pot po 
stopnicah gor. Po pogovoru z Benrime pojdi ven in se pogovori 
s slepim Bobom, ki sedi zunaj. Pojdi nazaj v krčmo in vprašaj 
Benrime za vino. Nato zapusti krčmo in pojdi mimo Boba ter v 
dolino stran od velikega stolpa, da prideš do trga. Prvi trgovec 
na levi je tisti, ki ga iščeš. Ponudi ti zamenjavo za začimbo; 
sprejmi in se odpravi nazaj proti krčmi. A namesto da zaviješ 
v krčmo, pojdi mimo nje v dolino, kjer boš opazil modela z 
brado. Ta ti bo dal začimbo, ki jo potrebuješ, zato se vrni v 
krčmo in govori z Benrime. Stopi do pulta in daj začimbe v vi- 
no, ki se kuha. Za tabo je čutara, ki jo poberi in jo uporabi z 
loncem, v katerem je vino. Sedaj imaš dobrovoljček, ki ga je 
hotel slepi Bob. Izroči mu ga in ga vprašaj za informacije. Spre- 
hodi se do trga, pri trgovcu zavij levo skozi tunel in nadaljuj 
pot, dokler ne naletiš na prvo osebo. To je nora Clara, pogov- 
ori se z njo. Vrni se na trg; tam, kjer kroži velika žival, boš 
moral zaviti desno v ozko ulico, kjer je njen ljubljenček. Da ti 
vojak ne teži, počakaj, da pride beštija pred njega. Tako lahko 


in se pogovori z njo. Magda je tista prodajalka, ki meša juho v 
velikem loncu zraven trgovca, pri katerem si bil prej. Povej ji, 
da te pošilja Benrime Salmin. Nato sledi Brynnu. 

Prvič v igri zaigraš s Kianom, s katerim boš moral premagati 
vse nasprotnike. Nato se pogovori z osebo, ki ima rdeče lase. 
Prekine vaju deklina, ki ji sledi do vrat, kjer sta dva stražarja. 
Stopi skozi vrata. 


Alchera 

April naj gre iz krčme in do velikega stolpa. Zraven je zidarski 
oder, na katerega moraš splezati. Na levi strani odra je stražar, 
zato pojdi okoli odra po desni strani, da prideš stražarju za hr- 
bet. Počasi se pretihotapi do njega in ga onesposobi. Lahko ga 
napadeš, a bo poklical pomoč, nakar boš moral pretepsti vse. 
Splezaj na oder. Na balkonu stopi tja, kjer so vrata priprta, 
uporabi desni miškin gumb in prisluškuj pogovoru. Nato pojdi 
do stolpa, sledi neznancu v krčmo in pobaraj Benrime po njem. 
Pojdi dol po stopnicah in skozi vrata. 


Z Zoe stopi do avtomata za žvečilne gumije, na katerem upo- 
rabi mobitel, da dobiš žvečko. Le-to odpri, da dobiš nalepko. 
Odpravi se po stopnicah navzgor, kjer stoji moški, s katerim se 
pogovori. Če mu omeniš muzej, punco, komunikacije v službi, 
čenče in muzej, se prikaže njegova punca in dobiš 
dve vstopnici. Od tega daj eno punci z imenom 
Riko. Če govoriš drugače, bo Kenji raztrgal vstop- 
nico in jo vrgel v smeti. Pobrskaj po smeteh in 
poberi oba dela vstopnice, ki ju zlepi z nalepko s 
čigumija. S karto pojdi do gondole in jo uporabi, da 
se odpelješ proti muzeju. Po vstopu vanj pojdi do 
konca, kjer pritisni na rdečo konzolo. Po tečnarjen- 
ju varnostnika stopi do igrače, kjer stoji Hiro. Če si 
vzel čigumi, mu ga daj in ga prepričaj, da zamoti 
varnostnika. Če si dal Riki vstopnico, pa lahko ona 
prepriča Hira, da sproži alarm. Nato pojdi do rdeče 
konzole in jo shekaj z mobitelom. Odpri omarico 
na koncu sobe in se preobleci v delavca. Stopi v 
prejšnjo sobo in se splazi skozi ventilacijski jašek, 
od tam pa na drugo stran prehoda, kjer stoji žens- 
ka, ki ti bo zatežila. Reci ji, da si nova, in stopi v 
dvigalo. Na vrhu je robot, ki te lahko skuri, zato se 
skrivaj za avtomati, rožami in podobnim. Zavij 
desno in takoj levo do konca, da prideš do pisarn. 
V srednji vrsti vidiš moškega, ki sedi za konzolo. 
Zapleti se v dolg pogovor z njim. Pojdi dol po stopnicah do 
stopnje -58, kjer se prižge zelena luč. Tudi tu patruljira robot, 
zato se po potrebi skrivaj v luknje v zidu. Zavij desno in hodi 
toliko časa, da najdeš zarezo v zidu. Razišči jo in uporabi tele- 
fon, da bo Damien odprl vrata. Pojdi do vrat z modrima nalep- 
kama in tam poberi kapsulo, v katero vstavi črva. Zatem se 
sprehodi do vrat z zelenima nalepkama: tam skeniraj sebe na 
velikem skenerju ter črva na majhnem skenerju. Pojdi do vrat 
z nalepkama v obliki ščita. Tu ugotoviš, da ne moreš vstopiti, 
zato se odpravi do vrat z rdečima nalepkama. Na tleh boš videl 
pajkastega robota, na katerem uporabi mobitel, da ga dobiš v 
vodenje. Poišči pajka, ki patruljira, uniči ga in mu vzemi po- 
datke. S pajkom pojdi v sobo, ki ima na vratih ščita, in se 
postavi na kvadrat desno od vhoda. Deaktiviraj laserje. Z Zoe 
se odpravi do te sobe, preišči beli plašč in iz njega poberi ključ. 
Teci do vrat, ki imajo rdeč krog, in na njih uporabi pridobljeni 
ključ, da se odpro. Desno od vhoda je konzola, ki odpre še ena 
vrata pred tabo. Tam patruljirata znanstvenika, mimo katerih 
se moraš pretihotapiti, da prideš nivo niže. Bodi previden, da 
te ne zasačita. Spodaj je blizu stopnic majhen stolpec, kamor 
vstavi črva. 

Z April pojdi dol po stopnicah in sledi potki pred sabo, dokler 
ne vidiš neznanca v črnem. Nadaljuj pot do stopnic, kjer trol 
zabrunda, da se odprejo vrata. V tistem trenutku hitro smukni 
skozi vrata, da se ne zaprejo. Če si zamudil, počakaj na nasled- 


njega trola. Po vstopu v sobo se skrij za oltar in uporabi desni 
miškin gumb na vratih pred sabo, da vidiš, kakšno kombinaci- 
jo bo vtipkal trol. Nato nadaljuj po stopnicah navzdol, dokler ne 
vidiš kipa v steni. Obrni disk v zidu tako, da bo znak v obliki 
peščene ure na vrhu. Pojdi naprej, kjer se boš moral skrivati 
pred stražarjem. Če te ta dobi, teci nazaj, da te pošast ne ubi- 
je. Pri križišču zavij levo, dokler ponovno ne vidiš pred sabo 
kipa v steni. Tokrat disk obrni tako, da bo znak v obliki pisma 
na vrhu. Obrni se in teci v nasprotni smeri, kjer na koncu poti 
najdeš še en kip. Disk obrni tako, da bo znak v obliki kroga na 
vrhu. Od tu zavij levo in pojdi do konca, kjer vidiš steno, ki ima 
razpoko. Trikrat jo porini, da prideš na drugo stran. Teci nar- 
avnost gor po stonicah do konca, potem levo in nato desno, da 
najdeš četrti disk. Obrni ga tako, da bo znak v obliki trikotnika 
na vrhu. Nadaljuj gor po stopnicah, dokler ne najdeš sarkofa- 
ga. Odpri ga in vzemi svetleče jajce. Pojdi dol po stopnicah, 
kjer vidiš železna vrata: sem vstavi jajce v sredino kot ključ. 
Sledi potki, dokler lahko. Na balkonu zavij levo po stopnicah 
navzdol, da ti začne trol slediti. Obrni se in teci nazaj do balko- 
na, potem po drugi strani dol, da tako zafrkneš trola. Nadaljuj 
pot po stopnicah do vrha, od tam pa splezaj dol pri odprtini v 
obzidju, da se znajdeš za hrbtom drugega trola. Odplazi se v 
drugo smer in potem zavij levo ali desno. 

Z Zoe šprintaj gor po stopnicah in potem levo, da prideš do 
dvigala v katerega vstopi. Če ti pot prekrižajo komandosi, se 
skrij v odprtine v steni. 


Morpheus 

Ko stopiš iz dvigala, pojdi naravnost, dokler ne srečaš zelene- 
ga stvora. Po pogovoru teci levo, dol po stopnicah in skozi 
barakico na drugo stran. Od tam teci do srebrne kante na desni 
strani, splezaj na vrh in skoči na lebdečega robota. Z April se 
odpravi po stopnicah navzdol in se pogovori z Benrime. Nato 
zapusti krčmo in zavij desno po poti navzdol, ki je sedaj 
odblokirana. Pri trgu pojdi desno, da prideš do pristanišča, kjer 
je na pomolu možicelj v črnem. Z njim se pogovori tako, da 
uporabiš vse opcije. Nato se sprehodi do trga, kjer se pogovori 
s trgovcem, ki ima na mizi le svečo. Izroči ti knjigo, zato se vrni 
do možiclja v črnem in mu jo ponudi. S Kianom se sprehodi po 
stopnicah navzgor. 


Destiny 

Sledi črnemu možu, dokler se ne ustavi, nato se pogovori z 
Vranom. April se znajde v kraljestvu varuha, zato pojdi čez 
most na otok in po stopnicah navzgor. Po pogovoru z Gordo- 
nom se odpravi nazaj do portala. Z Zoe ponovno skušaj priti do 
hiše iz njenih prividov. 


Convergence 

Kiana napadeta upornika, zato ju ubij. Nato zaslišaj modela, ki 
sta ga bojevnika varovala. Po zasliševanju pojdi proti trgu. 
Kian bo zaslišal še Zoe, nato odkorakaj iz stolpa in sledi potki, 
dokler ne srečaš April, s katero se zapleteš v pogovor. Z April 
pojdi do stolpa in zavij desno, kjer je luknja v obzidju. Vran 
prileti do Zoe in ji pove, da sta jo z April prišla rešit, zato potr- 
kaj na vrata celice. Stražar pusti odprto okence. Poglej skozenj 
in ugotovitve sporoči Vranu. April naj gre do Roperja (modela, 
ki ti je dal prej knjigo) in ga prepriča, da ti izroči napoja, ki ju 
nesi Vranu. Zoe naj uporabi kislino, da uniči ključavnico. Stopi 
iz celice. Na drugi strani zapora je stražar, ki se mu približaj na 
tako razdaljo, da lahko uporabiš desni miškin gumb in dimno 
bombo, ki mu jo Zoe vrže pod noge. S paznikom se lahko sicer 
spustiš v dvoboj s pestmi, vendar je ta pretep težko dobiti. Za- 
tem ga preišči in poberi ključ, s katerim odkleneš železna vra- 
ta. Pojdi dol po stopnicah, dokler ne naletiš na novega pazni- 
ka, ki bo hotel sendvič. Sporoči to novico Vranu. Z April pojdi 
v krčmo, kjer zateži Benrime za sendvič. Nato greš lahko do 
Roperja, ki ti da uspavalni napitek, ki ga lahko uporabiš s sen- 
dvičem. Pojdi nazaj do stolpa, kjer je na desni strani vrat cev, 
skozi katero se govori. Uporabi jo, da te spustijo v stolp. Pojdi 
gor po stopnicah, na drugi strani hale odpri železna vrata in se 
približaj bojlerju. Desno od njega je dvigalo za hrano. Potegni 
ročko, v dvigalo položi sendvič in potegni ročko še enkrat. Zoe 
naj gre ponovno dol, kjer je stražar zaspal, zato se splazi mimo. 
(Če si sendviču dodal napoj, se ti ni treba plaziti, ker se je 
paznik zastrupil.) Povsem spodaj srečaš April. Skupaj pojdita 
levo od vhoda, kjer so vrata za v kuhinjo. Dekleti naj greta mi- 
mo kuhinje v drugo sobo, kjer naj s skupnimi močmi pre- 
makneta zaboj proti oknu. Zoe naj pobere vrv za vrati, spleza 
na zaboj in priveže vrv na kljuko pri oknu. Dekleti lahko tako 
zbežita. Zoe naj vpraša Vrana za nasvet in za Briana. Pojdi do 
velikega trga, kjer se pogovori z Brianom. Kian vdre v krčmo, 
kjer boš moral zaštihati dva upornika, potem pa pojdi gor po 
stopnicah in do zadnjih vrat desno, kjer srečaš Na'ane. Po 
pogovoru med Zoe in Brianom odidi skozi vrata za sabo. 


AII that we see or seem ... 
Vse, kar moraš storiti tu, je, da slediš možu v črnem. 


Crossroads 

Z Zoe zgolj hodi po potki do sekvence. April naj gre gor po lo- 
jtrah in čez viseči most. Za hišico so stopnice, po katerih pojdi 
dol in od tam proti ploščadi, kjer se pogovori s Karo. Nato po- 
jdi na ploščad za njo in levo dol do vode, kjer srečaš Na'ane. 
Pojdi levo od nje po mostu. Ko prideš do ploščadi, pojdi do 
vrha, kjer naj bi bil sel. S Kianom greš desno, kjer boš pri hišici 
našel ozke stopnice, ki vodijo navzdol. Pojdi dol in potem do 
tam, kjer je April govorila z Na'ane. Nato odidi tja, kjer si 
končal z April. Kian lahko v pogovoru z Vanonom uporabi 
katerokoli možnost, ker je rezultat na žalost isti. 


Faith 

Ko se Zoe zbudi, pojdi do konzole in jo vklopi. Nato se spre- 
hodi na drugo stran sobe in odpri vrata, da se Zoe obleče tople- 
je. Odidi iz stanovanja. V St. Petersburgu naj gre Zoe desno 
skozi odprta vrata in do nadzorne plošče avta, kjer uporabi 
orodje za onesposabljanje ključavnic. Uporabi mobitel, da she- 
kaš avto, ki se zaleti v gume. Zdaj lahko splezaš nanj in na 
požarne stopnice, od tam pa po lojtrah navzgor. Zavij desno do 
konca, kjer so še ene lojtre, po katerih moraš splezati. Pojdi do 
velike črke, ki komajda še visi. Zoe naj jo porine, da pade dol. 
Splezaj dol po lestvi in skozi luknjo, ki jo je naredila velika 
črka. Pri tem pazi, da te ne dobi robot. Prebij se do tal, od tam 
teci okoli tekočega traku na drugo stran, kjer je na steni 
plošča. Odpri jo in stisni stikalo, da pride elektrika. Pojdi spet 
na drugo stran tekočega traku, gor po stopnicah in levo, kjer 
sta konzoli. Desno uporabi tako, da bo žerjav postavljen pov- 
sem gor in čisto levo. Nato uporabi levo konzolo in spusti žer- 
jav na tla. Ponovno se sprehodi okoli tekočega traku do tam, 
kjer sta žerjav in bela mreža. Zahakljaj žerjav za mrežo, odidi 
nazaj do leve konzole in žerjav potegni v zrak, nato splezaj 
skozi nastalo luknjo. Stopi na desno stran mize, odpri predal, 
vzemi ključ in ga uporabi na levi omarici za sabo. Iz nje poberi 
kartico, ki odpira vrata. Sprehodi se na drugo stran sobe, kjer 
je zraven vrat konzola, na kateri uporabi kartico. Vstopi, pritisni 
na stikalo in poberi podatkovno kocko, ki je v otroški hiši. Po- 
jdi nazaj v glavno sobo, kjer uporabi podatkovno kocko na 
konzoli, ki je na levi strani mize. Oglej si filmček, nato pojdi do 
steklenih vrat in uporabi kartico, da se odprejo vrata. Odpravi 
se gor po stopnicah in proti konzolama za žerjav. Tam blizu so 
vrata, ki imajo zeleno lučko in zraven konzolo. Tu uporabi kar- 
tico, da prideš iz poslopja. Pojdi do glavnih železnih vrat, zno- 
va uporabi kartico in vstopi v taksi. 


Reversal 
Sprehodi se do Zoejinega stanovanja, kjer te pričaka Helena. 


The Longest Journey 
Pojdi do hiše in steci po stopnicah ... Hagbard 


Secret Files: Tunguska (J149, 70) 


Nina se znajde v opustošeni očetovi pisarni. Poberite fotografi- 
jo, kamnino, keremično posodo in stekleno bučko. Nato po 
telefonu pokličite policijo in zapustite pisarno. Na hodniku po- 
berite delček rastline in z napisa ob vratih ugotovite, kdo v 
sosednji pisarni navija tehno. Odpravite se v halo muzeja, tam 
z liste preberete številke sob v muzeju in ob pregledu pod- 
stavka tiranozavra odkrijete prestrašenega hišnika. Ta po go- 
voru za seboj pusti ključ, ki ga uporabite za odprtje varnostne 
omarice na hodniku in utišanje Maxove kompilacije. Zdaj se 
pogovorite z njim in ob ponovnem vstopu v očetovo pisarno še 
s policistom, ki vas napodi iz muzeja. Tu poberite rumeno čre- 
pinjo in s ključi odklenite sedež motorja, tam so očala in mo- 
bitel. Sedaj se z motorjem odpravite domov. 


Doma 

Poberite kasetnik (ob pregledu v inventarju dobite baterije), 
knjigo (šatuljo) in s pisalne mize pico, svinčnik ter solnico. Od- 
pravite se ven, kjer poberete selotejp, lepilo, ročaj vedra, pum- 
po, rokavico in kolesno vilico. Slednja pride prav v očetovi so- 
bi: najprej odgrnite del preproge, nato z vilico izbezajte kaseto 
iz špranje. Kaseto predvajajte na radiu na očetovi mizi in dobili 
boste namig za računalniško vstopno kodo. Rešitev je 2, 3 (na 
avtomobilski tablici), 4 (četrtina lukenj na kanalizacijskem po- 
krovu), 2 (gargojla pred muzejem). Preberite e-pošto in se z 
motorjem odpravite nazaj pred muzej. Pogovorite se s deklico 
in ji ponudite pomoč. Najprej ji popravite kolo. S kolesa vza- 
mete zračnico, jo s pumpo napihnete in odpeljete nazaj pred 
svojo hišo, kjer luknjo zapazite tako, da zračnico potopite v 
bližnje vedro. Združite rokavico in lepilo, oboje zalepite na zra- 
čnico in popravite kolo. Liza vam v popravilo zaupa fotoaparat, 
ki ga 'popravite' z baterijami, ki ste jih vzeli iz kasetnika. Vrnite 
ji ga in v zahvalo dobite magnetek. Z njim iz akvarija v očetovi 
sobi potegnite ključ, s katerim odlenete knjigo. Dobite listek in 
očetov imenik, tam preberete naslov pošiljatelja e-pošte. 


Oleg 

Odpravite se do njegove hiše. Tu poberete plastično vrečko in 
se, po pogovoru z Olegom, odpravite za hišo. Ukradite palico 
in skozi okno poškilite za Olegom. Pred glavna vrata bo prišla 
muca. Dajte ji pico, telefon s selotejpom prilimajte na muco in 
ji nato pico zasolite. Muca bo stekla noter. Uporabite telefon- 
sko govorilnico, da jo spravite ven. Dovolj ima vašega mučen- 
ja in se ugnezdi na drevesu, vaš mobitel pa ostane na veji. 
Združite vrečko, ročaj vedra in palico ter z dobljenim spravite 
mobitel z drevesa. 


Muzej, drugič 

Pojdite domov, sledi kratek filmček in gremo na pogovor k 
Maxu v muzej. Dobite diadem in si iz njegove sobe prisvojite še 
vrečko gipsa, kislino ter (z vilico) rdečo perlo iz totema. Po- 
drobno preberite muzejski listek, saj je čas, da malce zmanjša- 
te svojo zbirko predmetov. Kislino zlijte v stekleno bučko in 
vanjo potopite kamnino, da dobite ametist. Združite očala in 
rumeno črepinjo. Skupaj s perlo imate sedaj vse tri 'kamne' za 
diadem, le spraviti jih še ne morete vanj. To storite tako, da st- 
resete gips v keramično posodo, dodate vodo (iz radiatorskega 
ventila v očetovi pisarni) ter delček rastline. Z dobljenim na- 
mažete diadem in vanj vstavite vse tri kamne. Dobljeno odne- 
site v halo muzeja in ga podržite pred lučjo. Malce počvekajte 
s Maxom in v njegovi sobi po podrobnem pregledu reliefne 
plošče iz nje poberite kovanec. Odnesite ga v očetovo pisarno 
in ga pridružite zbirki. Sedaj se aktivira puzla, kjer morate pos- 
taviti kovance tako, da so horizontalno, vertikalno ter v obeh 
diagonalah vedno vsi štirje različni. Rešitev: 


Moskva 


Malce akcije, veliko govorenja in že ste v Rusiji. Poberite mati- 
co, razcepljeno palico, delavčevo malico (sendvič, elastika), 
cegel. Z njima podložite kombi, s sendvičem podmažite dvigal- 
ko in jo poberite. Pogovorite se s delavcem in stražarjem, sled- 
njemu s fračo (palica, elastika, matica) razbijte luč in dal vam 
bo časopis. Ko pregledate cigaretne ogorke, ga lahko vprašate 
še za cigareto. V časopisu popravite številke za loto s svinčni- 
kom in ga dajte delavcu. Poberite cev, palici (stražar ju ukrivi) 
in trak ter pojdite v kanalizacijo. Dobite vžigalice, z dvigalko 
odprite vrata in palici uporabite na lestvi. Znajdete se v kanti- 
ni. Poškilite pod vrata veceja, da izveste, da strojevodja išče 
ključ. Pojdite naprej in preslišite pogovor. S vžigalicami prižgite 
cigareto in jo podtaknite na krožnik. Ob pregledu omarice do- 
bite radio, kuverto (navodila) in nogavico. Sedaj pojdite nazaj 
pomagat strojevodji. Cev povežite s vodovodno pipo in jo spel- 
jite v pisoar, odprite vodo in pojdite nazaj v kanalizacijo. Ob 
vratih, ki ste jih odprli, je odtočna cev: nanjo s trakom privežite 
nogavico. Zdaj lahko odprete ventil. Vzemite nogavico in jo da- 
jte strojevodji, naj kar sam spravi ključ iz nje. Odpravite se do 
vlaka, pogovorite se z vojakom in izvedeli boste klicno številko 
centrale. Pojdite nazaj na pogovor s stražarjem, ki vam pove 
imena specialnih agentov, ki stražita vrata. Pokličite centralo z 
radiem (15, 48) in agenta bosta odšla. Pojdite v sobo, ki sta jo 
stražila, in poberite identifikacijsko značko, s katere preberete 
kodo za zaklenjeno omarico v slačilnici (31545). Dobili boste 
dovolilnico, ki jo pokažete vojaku za vstop na vlak. 


Vlak 

Poberite sok, suho sadje in iz kuhinje med. Pojdite v naslednji 
vagon na pogovor z znanstvenikoma. Vzemite kos kruha in iz 
naslednjega vagona stovatno žarnico. S slednjo zamenjajte 
šibkejšo v vagonu s spečim vojakom; prižgite luč in potem, ko 
bo znova zaspal, lahko iz njegovega nahrbtnika vzamete odva- 
jalo. Sedaj pripravite marmelado za znanstvenika, v posodo v 


kuhinji zmešajte sok, med, suho sadje ter odvajalo in pripravl- 
jeno namažite na kruh. V prazno steklenico soka natočite vodo 
in že lahko zagrenite življenje znanstvenikom. Starejšemu da- 
jte kruh z marmelado, mlajšemu pa zlijte vodo po električnem 
razdelilniku. Ko ju ni več, poberite kozarca z vzorci, vzemite 
vzorca ven in ju združite. Skupek v kozarcu položite na mizo. 
Po znanstvenem sestanku se znajdete v pisarni, malce pre- 
brskajte mizo in že vas bodo zaprli. Poberite pasjo vrvico, kos 
mesa, gumijasto in železno cev. Meso dajte v kozarec in v 
desno kletko, vzemite psu kost ter z njo odprite sesalnik. Do- 
bite lasno iglo in šop dlake. S železno cevjo zbijte strešno okno, 
jo povežite s vrvico in s tem zlezite na vrh vagona. Vzemite vr- 
vico in jo položite med oba dimnika, nato položite šop dlake v 
desni dimnik ter dimnika zvežite s plastično cevjo. Po vrvi 
zlezite nazaj v vagon, kjer poberite lobanjo, vazo in iz predala, 
ki ga odprete s lasno iglo, kipec. Kipec postavite tja, kjer je bi- 
la vaza, ter vse štiri obrnite tako, da gledajo v isto smer kot 
Lenin. Odpre se skrivni prostor; tu poberite knjigo in jo pos- 
tavite na knjižno polico. Odpre se nova niša, tja postavite lo- 
banjo in odkrije se sef. Naloga je ugasniti vse luči. Kliknite na 
polja v temle zaporedju: 

Bolnišnica 

Sedaj nadzorujete Maxa. Naberite jagode, stlačite jih v vrečko 
in jo dajte Olegu. Z rešilnega vozila preberite telefonsko števil- 
ko in jo pokličite po mobitelu. Medtem ko Oleg simulira, se iz- 
muznete v bolnišnico. Poberite škarje in si oglejte čudno senco 
v obliki ključa pred vrati, nato poglejte svetilko, s škarjami 
vzemite ključ in odklenite vrata. V sobi poberite ročni 
ventilator, poslušajte diktafon in pobrskajte po kar- 
totekah. Max izve ime pomirjevala in ga lahko pobere 
s stojala. V operacijski sobi dobite skalpel, injekcijo, 
amoniak in stetoskop, ki ga uporabite za priskuško- 
vanje na naslednjih vratih. Potem stopite skozi vrata, 
kjer opazite stražarja, ki gleda teve. Odpravite se ven 
sabotirat njegov prenos in spotoma s stetoskopom 
prisluhnite cevi, ki je poleg stranskih vrat. Pod cev da- 
jte amoniak, z ventilatorjem ga razpršite navzgor in s 
tem zbudite Nino. Z njo poberete posodo, kamen in 
odejo. Le-to raztrgajte na steni in združite dobljeno vr- 
vico s kamnom. Spustite jo po cevi in z Maxom si lah- 
ko sedaj izmenjavata predmete (želeni predmet upora- 
bite na cevi). Max naj ji da skalpel, s katerim odrežete 
nogo stolu in nekaj pene z ležišča. Nogo, peno in 
skalpel dajte Maxu, ki lahko gre zdaj grenit življenje 
stražarjem. Pojdite pred glavna vhodna vrata bolnišni- 
ce in s skalpelom uničite satelitsko anteno. Pripravite 
pihalnik (noga stola, injekcija, pomirjevalo); sedaj 
lahko na hodniku odstranite podstavek z vrat ter zaprete stra- 
žarja. Da se ne bo razburljal, ga skozi nišo pomirite s pihal- 
nikom. Z oglasne deske morete zdaj pobrati risalni žebljiček in 
potopiti peno v župo. Pojdite nazaj ven in Nini dajte peno ter 
nogo stola. Zdaj naj naredi mišolovko. Združite vrvico, peno, 
posodo in nogo ter dobljeno postavite pred luknjo. Nina ujame 
podgano, ki naj jo spusti Maxu. Z Maxom pojdite do drugega 
stražarja na vrhu stopnic in mu za vabo spustite podgano. Ko 
jo lovi, mu na stol postavite v pomirjevalo namočen risalni 
žebljiček. Stražar se bo onesvestil. Vzemite mu ključ in odklen- 
ite vrata. 


Tunguska, prvič 

Končno smo prišli do Tunguske. Najprej vas čaka preklemano 
veliko dela za tri zaslone. Iz džipa vzemite kečap, prvo pomoč 
(vodko) in lopato. Vstopite v jurto in ugotovili boste, da starec 
potrebuje zdravilo. Poberite kuhalnico, vrček, škarje, nitko in 
rešeto. Opazite, da je na ognjišču delno sežgan papir. Pojdite 
ven in se z lopato spravite nad zaboj ter drevo. Dobili boste 
deske in velik kos lubja. V vrček postrgajte malo smole z dre- 
vesa. V napajalnik vode položite kos lubja in spustite vodo iz 
soda. Košuta bo pritekla, a nam še ne koristi, zato samo na- 
točite vodo v vrček in se odpravite po potki desno. Tu poberite 
kamen, z njim nabrusite škarje in z lopato odkopljite encijan. 
Rešeto postavite nad odprtino in na njej stopite smolo v vrčku. 
Poberite oboje in se vrnite pred jurto. Ostrizite košuto in njeno 
dlako najprej povežite z nitko, nato pa jo nataknite na kuhalni- 
co. Dobljeni čopič pomočite v vrček s smolo in ga uporabite na 
papirju v ognjišču. Recept pokažite starcu in dal vam bo stek- 
lenico, v kateri pripravite napitek. Najprej dodajte vodo, kečap 
in vodko, nato jo postavite poleg priprave za trenje orehov ter 
vanjo stisnite encijan. Sedaj morate pripravljeno pogreti. Na 
ognjišču prižgite deske s vžigalicami in postavite nazaj rešetko. 
Tu pogrejemo napitek in ga serviramo starcu. 


Tunguska, drugič 

Vstopite v staro brunarico, poberite črepinjo in cunjo ter odidite 
ven. Očistite okno s cunjo in odidite po potki do drvarnice. Po- 
berite petrolejko in cev (tale punca ima očitno fetiš s cevmi) in 
se odpravite naprej. Poberite matici s kolesa, cev dajte v tank, 
napijte se vodke in natočite bencin v steklenico. Vrnite se do 
drvarnice in pretočite bencin v generator. Ko požene tuljavi, 
namagnetite matici. Nazaj v brunarico. Namočite cunjo v pet- 
rolejko, položite jo v kamin, poberite alu folijo in s cunjo obri- 
šite notranjost kamina. Znotraj napisane številke morate vnesti 
na kompas. Iglo usmerjate z namagnetenima maticama in 
srednjim gumbom. Matici razporedite takole: spodaj in desno, 
ena desno, zgoraj in levo, spodaj. Dobite filmski kolut. Popra- 
vite objektiv s združkom alu folije in črepinje, nanj dajte kolut 
ter si ga oglejte. 


Kuba 

Nina se znajde na Kubi pred umobolnico. Najprej pogovor s 
stražarjem, vstopite v recepcijo in poberite časopis. Od bolniš- 
ke sestre Sabrine ugotovite, da hoče v politiko. Pojdite naprej, 
pokramljajte s pacientom, ki postavlja hišico iz kart, ter vzemi- 
te očala zraven gramofona. Pojdite nazaj ven in na dvorišče. 
Poberite drva; od delavca na počitku zveste, da bo pričel z de- 
lom, ko se bo iz dimnika kadilo. Pojdite v kuhinjo, tam vzemite 
uteži, kuhalnico, klešče, vilico in čebulo. V štedilnik dajte drva 
in časopis. Ogenj prižgite z očali in s kleščami vzemite oglje iz 
žerjavice. Pojdite do stražarja in ga nagovorite, da vam nariše 
Sabrinin portret. Dajte mu oglje in umirite sestro tako, da po- 
ložite uteži na gramofon. Dobljeno sliko odnesite Sabrini, ki 
sliko vzeme iz vrečke in jih hoče še več za svojo kampanjo. 
Vrečko položite na ogenj in črn dim bo delavca končno sprav- 
il delat. Pacientu se bo podrla hišica iz kart; fotokopirate lahko 
sliko. Kopije dajte Sabrini in spustila vas bo v bolnišnico. Pre- 
glejte vse v sobi in po ponovnem pogovoru s Sabino bo stražar 


začel odnašati smeti na dvorišču. Z vilico pritrdite sliko poleg 
vrat in naslednjič, ko bo šel čez, se ta ne bodo zaklenila. Vsto- 
pite in odlenite trezor s kombinacijo, katere rešitev je na sliki s 
piratom. Število nog pirata, mačka, papagaja in pajka (1, 4, 2, 
8). Dobljeno kaseto si oglejte na videorekorderju in prišli boste 
do Pereza. Vrnite se na dvorišče umobolnice, poberite sliko in 
iz ognja vzemite še en košček oglja. Oboje dajte Perezu in nari- 
sal vam bo sliko. 


Irska 

Poberite znak in zastavo ter stopite v gostilno. Pogovorite se z 
lastnikom in vzemite kozarec. Nazaj ven in do morja. V kozarec 
natočite vodo, poberite ribo in kamen ter se pogovorite z 
ribičem. Pojdite v pub, kjer ob kamin postavite kozarec, da do- 
bite sol. Počvekajte z barmanom, položite ribo na znak in jo 
specite na kaminu. Z v morju zmočeno zastavo vzemite ribo iz 
ognja. Dajte jo gostu, ki zdaj zahteva še limono. Pojdite ven, na 
prometni znak dajte zastavo, vrnite se na kratek pogovor s bar- 
manom in že bo tovornjak na cesti izgubil zaboj. Iz njega pobe- 
rite limono in jo dajte barmanu. Ko se pogovarja, mu v viski 
stresite sol. Ukradite ključ in z njim odklenite klet ob morju. Iz 
nje vzemite baklo in viski ter slednjega dajte ribiču. Sedaj lahko 
odveslate s njegovim čolnom. 

Znajdete se na Morangievem posestvu, z Morangiejem v vodn- 
jaku. Vzemite meč in polkno ter pojdite skozi vhod na levi. Vze- 
mite žico, v mučilnici pa klešče in verigo. V spalnici sta ko- 
vanec in skrivni prehod, ki je zaprt z več vrati. Vrata odpiramo 
s opremljanjem viteza. Za sedaj mu dajte meč in polkno za ščit. 
Pojdite nazaj na dvorišče ter skozi druga vrata v vežo, na vrhu 
stopnic poberite svetilko in konice puščic. Pojdite nazaj ven in 
v mavzolej. Prižgite svojo baklo na tukaj viseči. Zlijte olje iz 
svetilke po sarkofagu, prižgite ga z baklo in na vrhu se bo po- 
javila odprtina. V mučilnici prižgite ogenj s baklo, primite ko- 
vanec s kleščami in ga dajte v ogenj. Žgočega uporabite na že- 


lezni devici, da dobi obliko prstana. Ohladite ga tako, da od- 
veslate nazaj na obalo in ga tam potunkate v morje. Ko ste že 
tu, pojdite do bara in poberite odpadli žleb. Znova stopite v klet 
ter s kleščami izpulite desko. Konice puščic pritrdite v primež 
in na le-tem skrajšajte desko. Vrnite se na posestvo in v mučil- 
nico. Na raztezalnici razdelite žleb in z dobljenim opremite 
viteza. Dajte mu še prstan in stopite v skrivni prehod. V niši pri 
mostu je ključ, s katerim odprete sarkofag. Notri najdeni amu- 
let z žico privežite na verigo in ga dajte vitezu. Pojdite v vežo, 
položite desko na pručko ob kaminu in nanjo položite kamen. 
Pojdite po stopnicah in spustite lestenec. Kamen bo odbil vrh 
dimnika, ki ga posadite vitezu na glavo. Sedaj lahko po skriv- 
nem prehodu pridete do Morangieja. 


Himalaja 

Vzemite živalsko lobanjo s kolom vred ter pojdite v notranjost 
jame. S kolom zrinite skalo v vodo in dvignila se bo torbica, v 
kateri je nekakšen ključ. Uporabite ga na na spodnji od treh 
lukenj na začetku. Odprla se bo pregrada, v tem prostoru je 
puzla. Kamne morate postaviti tako, kot so na risbi v očetovem 
dnevniku. Prišel bo Oleg in vas pohvalil za najdbo. 


Urg? 

Začnete v kopalnici. Poberite odmaševalnik in nekaj papirja. 
V delavnici dobite ključ, železno ploščo, sliko, ročko in nekakš- 
no stvar. Dotično uporabite na primežu, da dobite ukrivljeno 
stvar. Na vrtalnik položite železno ploščo in nato papir. Zažen- 
ite vrtalnik, papir bo zagorel. Z ukrivljeno stvarjo primite ključ 
in ga segrejte v ognju, nato z njim odklenite vrata. Stopite na 
hodnik. Pojdite levo v kotrolno sobo, poškilite skozi okno in 
vzemite dinamit. Pojdite po stopnicah dol, vzemite ribiško pal- 
ico, vrnite se nazaj gor in ribarite po desni platformi za obleko 
ter umazanim perilom. Odidete ven, kjer ugotovite, da ste na 
južnem tečaju. Poberite vedro in pojdite desno do kitolovke. 
Namočite perilo v mast in vzemite čutaro. Sedaj se odpravite 
desno od baze, vzemite znak in v luknjo položite dinamit. 
Spustite se do zamrznjenega človeka in dobili boste vžigalnik, 
amulet ter dnevnik doktorice. Vrnite se v bazo, pojdite na hod- 
nik in vrzite perilo nazaj na platformo, ki ne bo več prenesla 
teže. V vedro naložite sol in jo potresite po ledu poleg ki- 
tolovke. Malce zapustite zaslon in sol bo prežrla led. Vzemite 
ribiško palico, vžigalnik (2!) uporabite kot vabo in ulovite ribo. 
Vrnite se v delavnico, na inkubator dajte odmaševalnik in z 
amuletom naredite luknjo v steklo. Dobili boste jajce. Pojdite 
do pingvina, dajte mu ribo in zamenjajte jajci. Dobljenega upo- 
rabite na mašini ob vhodu in gretje bo začelo delovati. V dela- 
vnici uporabite čutaro na vrtalniku. Z zamaškom zamašite 
odtok v banji in jo napolnite z vodo. Sedaj odstranite jekleno 
jajce; voda v banji bo zaledenela in iz varnostne kamere lahko 
vzamete kaseto. Predvajajte jo v nadzorni sobi in v dnevnik se 
vam bo zapisala koda za most (2, 5, 1, 3). Vnesite jo in vsto- 
pite v sobo s radarjem. Iz zaboja vzemite signalno raketo ter 
vžigalice in se odpravite do kitolovke. Raketo potopite v mast 
in jo uporabite na harpuni. 

Nekaj čvekanja in spet ste na hodniku. Spustite se po levem 
dvigalu. Ročko (tapper) uporabite na ventilu, znak pa na ledeni 
sveči. Pojdite v naslednjo sobo. Poberite francoski ključ, upo- 
rabite silikon na znaku za nevarnost in ukleščite ledeno svečo 
v verigo. Dobljeno zataknite med cevi na desni. Poberite mati- 
co, ki medtem pade na tla. Pojdite nazaj do sobe z velikim ra- 
diatorjem in pred kamero pomolite vžigalnik. Na ventil dajte 
matico, združite znak in francoza ter s tem odprite ventil. Sedaj 
pred kamero pokažite znak za nevarnost in zgodilo se bo par 
stvari. Povzročite malce kaosa. Dajte jajce Olegu, pod mašino 
zabrišite mobitel in kamero obrnite proti dvigalu. 

awn of War: 


d samih začetkov žanra realnočasovne strate- 
gije smo vajeni, da nas v dodatkih avtorji po- 
častijo s po enim posebno nafrfuljenim tan- 
kom ali res rogato zverjo za vsako stran in ku- 
pom hudo zateženih enoigralskih nalog. Pač za pote- 
šitev frajerjev, ki tačas že snemajo speedrune skozi 
original. Jedrske misije v Covert Operations in zadnja 
zergovska stopnja v Brood Wars so čista klasika. Win- 
ter Assault, prvi dodatek za warhammerjevski Dawn 
of War (J135, 86), je pomenil odmik od tega modela, 
ker smo bili deležni povsem nove frakcije, ki (niti po 
načinu igranja) ni bila kopija katere od prejšnjih. Plus 
nove enote za stare sprteže. Toda Relic je sedaj podrl 


blizu in jim česa razčesniti. Možnosti 
se izključujeta, zato imamo pri igri z 
armado Tau dve ločeni možnosti, se 
pravi smeri Kauyon in Mont'ka (Vi- 
or'la v igri žal ni zapopadena). Necro- 
ni gredo še dlje. Ker so to, po doma- 
če rečeno, terminatorji, ki jim je tre- 
ba dodati zaničljivost do vsega, kar niso oni sami 
(presneti ksenofobi, kje je Hanžek?!), potrebujejo le 
energijo. Zgolj eno surovino, torej, vendar so po drugi 
plati povsod hude počasnele in zato zavzete ter utr- 
jene strateške točke pri njih pospešijo grajenje enot in 
raziskovanje. Zanimiv pristop, ki odlično deluje. 


IGROVJE 


€ Heroju lahko v roke damo večjo pletilko ali pihalnik in mu na 
glavo poveznemo rogato pokrovko. Oprema se razlikuje glede na 
frakcijo, bi si pa želel dodajanja recimo posebnih sposobnosti. 


rednjim herojem enkrat na korak, medtem ko so ob- 
rambne posadke provinc statične. Postavljanja stavb 
ni, surovine se nalagajo edino v sredstva za utrjevan- 
je ozemelj z garnizijami. Ko napademo, smo glede na 
stopnjo utrjenosti ciljne province vrženi v realnočaso- 
vni boj z eno ali več nasprotnimi bazami, izjeme pa 


€ Navkljub temu, da je Dark Crusade samostojni dodatek, je treba za nalini- 
jsko igranje s prvimi petimi rasami posedovati original in Winter Assault! 


še eno utrdbo tradicije, namreč prakso, da smo zelo 
redko deležni več kot enega dodatka na naslov. 

Dawn of War je nameram pisan na kožo, saj svet War- 
hammer 40.000 premore mnogo več kot standardne 
dve do tri sprte strani. Povrhu je bila želja ljubiteljev, 
da se vsebina v igri dopolnjuje. Prejšnjim petim se v 
Dark Crusade tako pridružijo Necroni in Tau. To je 
skupaj sedem frakcij. Dajmo še enkrat: sedem. Dejst- 
vo, da je lahko simulacija more v akcijskih relnoča- 
sovkah že uravnoteženje dveh ras, ljudi pri Relicu očit- 
no ni skrbelo. Namečkoma imata obe, sploh Necroni, 
posebnosti. Tauonski imperij predstavlja klasične ve- 
soljce s svetlobnimi pokalicami v rokah, le da so za 
razliko od propadajočih emo Eldarjev, starih klasičnih 
vesoljcev, oni mlada in vzpenjajoča se civilizacija. 
Glavna premisa Tauoncev so močne enote kastnih 
pripadnikov za boj na daljavo, ki pa so od blizu šibke, 
zato jih je treba kombinirati bodisi z 'divjaki' iz pod- 
jarmljenih ljudstev, da jih po čefursko branijo, bodisi s 
še večjo ognjeno močjo, da nasprotnik ne uspe priti 

Novih enot so zopet deležne obstoječe rase. Kaotični 
heroj lahko sedaj zmutira v Daemon Princa, Imperial- 
ci so dobili prepotreben Heavy Weapons Platform, or- 
kovska horda, ups, WAAAGH!, pa sedaj frajari z bling 
bling Flash Gitzi, ki kosijo vse pred seboj. Space Ma- 
rines so sprejeli medse elitne lovce na demone, Grey 
Knighte, kar bržčas žal pomeni, da Inkvizicije kot 
ločene frakcije ne bomo nikoli videli. Toda najbolj se 
v spomin vtisne eldarski Harleguin, ki šviga po bojiš- 
ču, prevrača vse levo in desno ter dobesedno prepre- 
či pehoti, da bi karkoli počela! Da si pogrizeš nohte. Z 
vsemi skupaj kombinacij in eksplozivnega klanja lep 
čas ne bo zmanjkalo, le Tauonce naj malo zategnejo, 
ker so za odtenek premočni. 

Ha, ni še konec! V Dark Crusade ni klasične kampan- 
je, temveč se po planetu Kronusu v korakih pomika- 
mo po strateški karti, in sicer v vlogi katerekoli od 
sedmih strani. Zgodbo govorijo zapiski o sleherni od 
zasedenih provinc, kar je še ena zanimiva ideja. 
Pristop je zelo enostaven, saj lahko napadamo le z os- 


€ Tauonci so v igri tudi dejansko tako lepega videza kot v miniaturah. Super 
za tiste ZF-zanesenjake, ki so jih Eldarji s svojim malodušjem odbijali. 


so poveljniška ozemlja, ki so prave velike enoigralske 
misije v starem slogu. Da bi ne bilo dolgčas, je moč 
heroja skozi uspehe dodatno opremiti in mu dodeliti 
stražo. Žal pa nikjer ni izkušenj. Nasploh razen 
strateškega dela ni novosti v sistemu, kar je bilo mor- 
da moč pričakovati, a bi si vsekakor želeli pokrpanja 
nekaterih slabosti. Zlasti potem, ko je tu že Compa- 
ny of Heroes spod rok istih avtorjev, ki je za celo ge- 
neracijo naprednejši. Mar bi nas presenetili še tu. 


Shas'o Aggressor vas bo zopet zasvojil z Dawn 


of War. Za višje dobro! 
8 ) strateška karta v še vedno eksplo- 
zivna v niti na strateški ravni ni 


izkušenj x starajoč se sistem x 


dve (!) novi samosvoji frakciji v 

Need for 


ajvečji založnik, pa tako nizki kakovostni kri- 
teriji in manko vsakršnega posluha za mnenja 
razumske javnosti! Serijo Need for Speed želi 
EA z najmanjšim možnim vložkom pomolsti 
do zadnje kapljice. No, resnici na ljubo je tudi kapljic 
že zmanjkalo, zato je četrto mestno preganjanje suhi 
nateg, tako uporabnikov kot vsebine. Tole je namreč 
jebivetrno skropucalo z ništrcem novosti, ponavlja- 
jočimi se napakami in namečkoma celo izvzetimi ele- 
menti. Lep poklon jubilejnemu, desetemu poglavju. 


Gaja 


COMPLETE 


JE 


O Kanjonsko dirkanje je sestavljeno iz dveh rund. Najprej voz- 
imo za nasprotnikom in glede na zaritno bližino novačimo 
točke, v drugo pa se red zamenja. Kdor ima več pik, zmaga. 


Carbon - ime naj bi dobil po kalifornijskem Carbon 
Canyonu - je naslednik Most Wanteda, saj v njem bi- 
je isto srce, tako tehnično kot igralno. Da je nekaj 
narobe z izvirnostjo razvijalcev, nakaže že začetek, ki 
je enak onemu v MW; bavarca M3 GTR, s katerim se 
pripeljemo v mesto, v uvodni dirki uničimo in spet pri- 
čnemo na dnu. Spremenjen je edinole motiv: na ulic- 
ah vladajo avtomobilstične bande in z zmagami mo- 
ramo osvajati eno občino za drugo. Ker se izdelek 
šlepa na proslavljeni film Tokyo Drift, sta osrednja 
načina drsenje in drič nizdol po hribovski cesti. A 
tržniško izpostavljanje obojega je bedno, kajti drift sta 
v enaki obliki poznala oba Undergrounda, dočim je 
kanjonsko dirkanje kvečjemu kul dodatek, ne pa na 
vsa usta opevana revolucionarna nevidenost. Zlasti 
ob dejstvu, da so brez razloga ukinili enega najboljših 
in najbolj uživantskih sestavnih delov zadnjih treh iz- 
daj, merjenje pospeškov (drag). 

Novost, dasiravno le pogojno uporabna in bolj kot ne 
posiljena, so tolpni pajdaši, ki nam med dirko na ukaz 

Speed: 


nudijo zavetrje, iščejo bližnjice ali se nešportno znebi- 
jo nasprotnikov. Prav tako so po novem avtomobili, 
okoli štirideset njih, razdeljeni v tri razrede. Tako ime- 
novane tunerje zastopajo zvečine japanski navitki tipa 
skyline, lancer, RX-8 in 350Z, mišičnjake predstavlja- 
jo starodobniki, kakršna sta charger in GT500, ter no- 
vejša viper in korveta, med eksoti pa najdemo dva 
lambiča, dva poršeja, par mečk i slično. Nič ferrarijev 
sploh. Vendar razvrščanje v skupine nič ne spremeni, 
saj ni nobenih dirk le za določen tip. Še ena pridobitev 
je zmogljivo modeliranje lastne kozmetič- 
ne opreme iz že tako velikanske zbirke 
predpripravljenih odbijačev, pragov, ko- 
a1% les, spojlerjev ter pokrovov motorja. Au- 
tosculpt, kot se zadeva marketinško ime- 
nuje, je posrečen vložek, ki pa je vreden 
toliko kot recimo grafično ustvarjanje 
lastnega lika v frpjki oziroma ga bodo na 
dolgi rok častili le tisti z Barbie-sindrom- 
om. Je že res, da je mogoče avto 'foto- 
grafirati' - celo med vožnjo - in ga pren- 
esti na EAjev strežnik, vendar taki mali 
korenčki ne morejo izničiti siceršnje miz- 
ernosti in nenaprednosti. 

Grafično je špil velik korak nazaj napram 
Most Wantedu. Ker se oblikovalcem ni 
ljubilo ubadati s podrobno in pestro okoli- 
co, so igranje spet postavili v mrak. Da bi 
še bolj zabrisali pusto, statično okolje, so 
pogled med dirkanjem pretirano zameglili 
(motion blur). Nadalje očitam programer- 
jem, da niso popravili grafičnih minusov 
od prej, zato je kljub povprečnemu videzu gi- 
banje slabo optimizirano. Težave so zlasti na 
dvojedrnikih in še vedno ni mogoče izbrati ši- 
rokozaslonskih ločljivosti. Slednje je še bolj 
vnebovpijoče zato, ker je naslov vendarle raz- 
vit za novodobne konzole, konkretno za splo- 
vitev PS3. In konec koncev, igri manjka bliš- 
ča. Ene in iste dečve, ki naznani štart, smo že 
naveličani. Kje je spektakel iz Hitrih in drznih 
in dirkaški šovi z ducati obcestnih avtomo- 
bilov in frač v minikah? Zakaj je leta 2006 
prizorišče dirke še vedno le krogec na cesti in 
ne od daleč viden shod papagajastih vagnov? 
Kje je šrekiranje po garažnih hišah? 

Dirkanje samo je tako, kot smo ga doslej va- 
jeni, torej povsem arkadno, brez rabe zavore 
in z izjemo nekaterih mišičnjakov nadmočno 
vodljivo. Ampak ker nas že predolgo pitajo z 
istim, smo tega novodobnega needforspee- 
dovstva že prenajedeni. Boljši fizikalni model 


le. 


O Na rečem, avtomobili so dobro zmodelirani, vse 
ostalo pa smrdi. Next-gen my-ass. 


in prisotnost poškodb bi izkušnjo zagotovo dvignila. 
Je pa res, da bi moral založnik za kaj takega seči 
globlje v tošel. Proge niso nič posebnega in so po- 
novno obokane kot bob steze, čeprav sem prepričan, 
da bi varianta Midnight Cluba, v katerem ceste med 
dirko niso ograjene in se sami odločamo, katero pot 
bomo ubrali do naslednje nadzorne točke, obogatila 
igranje. Razne nametane bližnjice, ki smo jih videli že 
v predhodnikih, občutka ne popravijo. Niti ne polica- 
jski pregoni, ki so izvedeni do pičice enako kot lani. 
Med dirkanjem so le manj moteče lučkasto spremst- 
vo do cilja, nakar pričnejo najedati s čelnimi naleti in 
hitrim množenjem. Znebimo se jih s sesutjem raznih 
stolpov in streh na njih betice. Prav jim je, drekom 
modrim. Obvezno ubadanje z njimi ni več del osred- 


O Autosculpt nudi trilijardne kombinacije, četudi je kosov 
manj kot v Undergroundu 2. Hidravlike ne pogrešam, ne- 
onke, pihanje nitrove pare in predvsem spinerje pa. 

Pomočniki, kot je tale, ki mi nudi zavetrje, so le izjemoma koristni, saj je 
špil itak lahek. Mar se resnično niso uspeli izmisliti nič boljšega? 


nje kampanje, marveč so prisotni v ločenih izzivih. 
Med slednjimi najdemo še čuda nalog, ki odklepajo 
ekskluzivno robo. Drugače je špil nadvse kratek. 

Večigralnost deluje le čez EAjeve namenske strežnike 
(lokalna mreža je nerazumljivo izpuhtela) in po novem 
more dirkati do osem ljudi. Razdeljenega zaslona itak 
ni, kot tudi ne lova na rekorde z duhcem. Na presene- 
čenje je prav tako graje vredna glasba, ki za razliko od 
prejšnjih inačic enostavno ne gre v ušesa. In kot da 


vse prekofaličarstvo ne bi bilo zadosti, se je založnik 
odločil še za splovitev zbirateljske različice (pri nas je 
ni na voljo), ki prinaša dodaten disk z dokumentar- 
cem o razvoju, tri nove avte (koenigsegga CCX, ni- 
ssana 240SX in jaguarja XK) ter par kožic. Sem samo 
jazst čudak, ki meni, da taki dodatki izdaje ne naredi- 
jo 'zbirateljske', marveč le še bolj zbijejo vrednost oni 
drugi? Reči, kot je pridodan DVD za sto tolarjev, bi 
morale biti pač privzete v navadni škatli. 


A 
) 

Za uspešno driftanje mora biti hitrost višja kot v Undergroundih, zato zahteva 
veliko spretnosti. Ni se mi blazno dopadlo, saj bolj spominja na vožnjo čolna. 


LordFeho ne razume EAja, majke mu. Carbon 
ni diamant, marveč oglje! 


če nisi kupil predhodnikov, je kul v 
nelubricirani nateg x ne samo, da 
ni novosti, še stare reči so izostale x 

IGROVJE 


vo, pa smo ga dobili. Po treh letih nes- 
trpnega čakanja in ugibanj je 13. okto- 
bra ugledal luč sveta novi Flight Simu- 
lator. No pravzaprav smo si že prej lah- 
ko predstavljali, kaj bo novega, saj je Micro- 
soft izdal demo verzijo v začetku avgusta, ki je 
dokaj dobro nakazala spremembe. 
Flight Simulator je legenda med računalniški- 
mi simulacijami letenja, saj se ponaša s šest- 
najstletno zgodovino, in je hkrati najbolj prilju- 
bljena civilna oponašalka frčanja. Njena zgo- 
dovina je polna mejnikov in tudi verzija X pos- 
tavlja novega; če zaradi drugega ne, zato, ker 
je opazen odmik od doslej tipične težnje k 
združljivosti s prejšnjimi izdajami. Če prišleka 
pogledamo z očmi izdelovalca dodatkov, lah- 
ko rečemo, da FSX skorajda ukinja združlji- 
vost z dodatki, narejenimi še za Flight Simula- 
tor 98, na dosti področjih pa tudi s kasnejšimi 
različicami. To za marsikoga pomeni ponovno 


ČO virtualna pisarna boeinga 737-800 nove ge- 
neracije je na las podobna originalu, knofovje 
je klikabilno. 


iskanje (in kupovanje) dodatkov, za izdeloval- 

ce le-teh pa najprej študiranje novosti in nato bodisi 
predelovanje obstoječega dela, bodisi izdelavo po- 
vsem na novo. Na forumu priznane nemške založniš- 
ke hiše z aditivi je zaslediti, da bo treba prilagoditi ve- 
liko večino le-teh, še več pa jih bo nujno izdelati z 
ničle, najsi gre za letala ali letališča. 

Flight Simulator X domuje na dveh DVDjih, in sicer v 
dveh različicah: Standard in Deluxe. Razlika med nji- 
ma je predvsem v številu letal (18 v Standard, 24 v 
Deluxe), letališč (40 proti 45), mest (28 proti 38) ter 
misij (dobrih 30 proti dobrih 50). In ceni, Deluxe 
stane 18.900, Standard pa 15.900 SIT. Prav tako sta 
v verzijo Deluxe vdelana novi, tako imenovani glass 
cockpit - najmodernejša različica komandne plošče, 
in letalska kontrola. Deluxe pobere celih 10 GB trde- 
ga diska, kar je nemalo v primerjavi s prejšnjo verz- 
ijo, Flight Simulator 2004: A Century of Flight (Jok- 
er 121, 76), ki je brez dodatkov zasedla le dobra 2 


€ Končno so prišli na svoj račun tudi ljubitelji zmajev. Prelet ma- 


rine med poletnimi počitnicami je tokratna novost. 


GB. Razlog tiči v podrobnejšem terenu in 
teksturah, položenih čezenj. Ena od za- 
mer pri FS2004 so bile razmazane teks- 
ture cest in železnic, saj je človek težko 
rekel, kaj te črte sploh predstavljajo. 
Tokrat so ceste v skladu z rekom 'če ne 
gre, vzemi večje kladivo' precej boljše in 
na njih poteka promet. Tudi ozemlje je 
neprimerno lepše in, tako kot dve leti 
tega v prejšnji verziji, posejano s stavba- 
mi ter zelenjem. Slednjega je kratkomalo 
ogromno! Celo nivo poraščenosti 'spar- 
se', ki je prvi na lestvici od nič do džun- 
gle, je preveč, saj je Slovenija tudi tu po- 
dobna amazonskemu pragozdu. Nadalje 
so avtorji dodali kupe premikajočih se 
objektov: ptiče, čezoceanke, čolne, jahte, jadrnice, 
vozila na letališčih, žirafe ter slone v Afriki in še mar- 
sikaj. Pri tem so stavbe in teksture tal 
bolj prilagojene posameznim regijam 
sveta. V primerjavi s podobnima si- 
mulacijama X-Plane in Condor je v 
tem pogledu Flight Simulator na 
neprimerno višjem nivoju. 

Nekatera v osnovni program vklju- 
čena letala so znana iz prejšnjih verz- 
ij, a nekaj je popolnoma novih. Stari 
znanci so piper J-3 cub, cessna 172, 
cessna in 208 grand caravan, extra 
300, mooney bravo, Beecheraftova 
beechraft 58 baron in beechcraft 350 
kingair, douglas veteran DC-3, bom- 
bardier learjet 45, boeing 737-400 
ter boeing 747-400, Bellov jet ranger 
in robinson 22. Na zunaj pri njih ni 
opaziti sprememb, se pa odražajo v 
dinamiki letenja, kar posebej velja za 
helikopterje, saj je z njimi končno 
moč lebdeti. Seznam novosti se zač- 


ne z ultra lahkim zmajem (air creation trike 
ultralight), za jadranje pa so izbrali DG-808S, 
ki je dosti primernejši za nove čase in s kate- 
rim je moč jadrati po pobočjih ter na termiki. 
Za letenje nad rekami in med gozdovi ter čez 
zasnežena pobočja avtorji priporočajo simpa- 
tičnega maule oriona, dočim morejo navdu- 
šenci nad pristanki na vodi sesti v legendi - 
bodisi enomotorni dehavilland beaver DHC2, 
bodisi v Grummanovo gosko (goose). Privr- 
ženci prevažanja med letališči po pravilih in- 
strumentalnih procedur lahko poleg že sta- 
rega para Boeingovih frčoplanov izbirajo med 
novim 737-800, Bombardierjevim CRJ700 in 
airbusom 321. Slednje je presenečenje, saj 
pri razvoju Flight Simulatorja že dolgo sode- 


C V švicarskih gorah je za reševanje najbolj primeren maule 
orion s smučkami, kar je le ena od zanimivih misij. 


luje Boeing, medtem ko so bili Airbus Industrie po- 
tisnjeni v ozadje. To se pozna v pilotovi pisarni, saj je 
kontrolni pult B737-800 neprimerno boljši od Air- 
busovega. Še vedno pa v teh dveh računalniško na- 
prednih frčoplanih kraljuje Garminov GPS, o katerem 
v pravem letalu seveda ni duha, ne sluha. Kot smo za 
zaslonom sedeči piloti pričakovali, ni sledu o TCASu 
(sistemu za preprečevanje trčenja v zraku) ali celo 
FMSu (računalniškim programiranjem leta). Moč pa 
je reči, da so ostali kontrolni pulti klasičnih letal bolj- 
ši, čeprav so še vedno preprostejši kot pri enakih le- 
talih drugih avtorjev. 

V prejšnjih različicah Flight Simulatorja je bila osnov- 
na kabina dvodimenzionalna, z možnostjo virtualnega 
3D po vzoru drugih simulacij letenja, z izjemo X-Plana, 
ki uporablja 2D panel. Tokrat je 3D osnova, pri čemer 
lahko preklopimo v stari način. V trirazsežnem kabins- 
kem načinu zdaj obstaja kar nekaj pogledov, pri kate- 
rih si lahko pomagamo z miško, in dodanih je par no- 
vih zunanjih. Med drugim se lahko iz pilota prelevimo 
v opazovalca po zraku letečih lepotcev ali kontrolorja. 
Ustvarjalci so kot bonbonček dodali simulacijo nihan- 
ja glave med zavoji v 3D pilotski kabini. Nasploh je bi- 

€ Acrovleka nad Innsbruckom z glasbeno spremlja- 
vo variometra. Fizika je opazno boljša, kabina real- 
nejša in užitek za ljubitelje jadranja zagotovljen. 


la podoba deležna veliko pozornosti. Terenu in letališ- 
čem so namenili dosti časa in opaziti je ogromno de- 
tajlov. Seveda pa to pomeni, da potrebujemo močan 
mlinček. Pri testiranju smo uporabili dve računali, 
eno s srčiko athlon 64 3200 in drugega z Intel core 2 
duo T6400 ter boljšo grafično kartico. Razlika je bila 
očitna in pričakovana, saj ima prvi računalnik, ki z 
lahkoto poganja FS2004, z novo inačico veliko te- 
žav. Zato je normalno pričakovati, da Flight Simula- 
tor X zahteva jako zmogljiv stroj, posebej ker izkoriš- 
ča zmogljivosti sodobnih grafičnih kartic. 

Letenje z osnovnimi programskimi frčoplani in zra- 
komlati se na prvi uč ne razlikuje od verzije 2004, to- 


oblaki so enaki kot v 
prejšnji verziji, z mož- 
nostjo prenosa podat- 
kov prave vremenske 
situacije z medmrežja. 
Novost je le vizuelni efe- 
kt mokre in zasnežene 
piste, sicer pa vreme ni- 
ma kakšnega vpliva na 
jadralne pogoje (vzgor- 
niki, termika), kakor je 
to zmodelirano v Con- 
dorju. Pri osnovnih frčo- 
planih se zlahka opazi, 
da je simulacija namen- 
jena množicam, tako 
onim, ki letenje šele sp- 
oznavajo, kot tistim, ki 
se lahko z naletenimi 
urami že hvalijo pred le- 


IGROVJE 


ne bi mogel. Je pa velike kritike vredno to, da je os- 
novni nabor letalic v špilu namenjen zelencem, do- 
čim bodo morali zahtevnejši poseči po (plačljivih) 
dodatkih, ki nivo letenja, kot je pri FS v navadi, poš- 
teno dvignejo. Pričakovali bi, da bodo vsaj novi le- 
tečneži bliže realnosti, a ni tako, Microsoft v tem 
pogledu zgleda ostaja pri svoji strategiji, ki se glasi: 
ponudi dobro osnovo, detajle, kot so realnejša letala 
in podrobnejša letališča, pa prepusti skupnosti. Zlasti 
CRJ700 deluje kot kak vojaški lovec, airbus bi potre- 
boval vsaj zaviralnik pri spuščanju in še kaj bi se 
našlo. Za vse leteče naprave je znova moč reči, da so 
preveč občutljive na premikanje palice, a to je stvar 
okusa in nastavitev. 

Tako kot v prejšnji različici je sestavni del Flight Sim- 
ulatorja X kontrola letenja in promet drugih po zraku 
letečih strojev po bolj ali manj resničnih planih leten- 
ja. Tudi sedaj je to možno in na ta način lahko poust- 
varimo zamaške na aerodromih. Na kontrolo letenja je 
padalo precej kritik, saj je nemalokrat zahtevala pono- 
ven prilet do letališča (go around). Te 
težave so sedaj krepko omilili, dru- 
gače pa kakih pretresljivih novosti tu 
ni. Vredno je omeniti, da se sedaj v 
Evropi uporabljajo milibari in ne več 
palci živosrebrovega stolpiča. 

Da bi bilo letenje še zanimivejše, so 
avanture - oziroma naloge, kot so 
znane sedaj - pošteno predelali na 
ta način, da letenje dobi nov pomen. 
Večina jih je zastavljenih tako, da se 
lahko uporabnik postavi v vlogo pi- 
lota reševalne službe, avio taksija ali 
komercialnega pilota. Nekatere so 
pravi izzivi, kot je pristanek z jum- 
bom v pogojih skoraj ničte vidljivosti 
v Singapurju ali iskanje ponesreče- 
nega pilota. Verzija Deluxe hkrati 
skriva možnost, da se uporabnik 


o Letošnja novost je 'glass cockpit', kar pomeni vse na preizkusi v vlogi kontrolorja dogaja- 
enem zaslonu. Nostalgija za klasičnimi komandnimi nja, ki se odvija v virtualnem zraku. 
ploščami? Mogoče, toda čas gre naprej in letala z njiM. Tu se mora več ljudi s Flight Simu- 
latorjem X povezati po internetu. Z 
talskimi cicibani. Zahtevnejši piloti bodo dotično novostjo bodo gotovo konkurenca nekaterim 
zato spet raje posegali po X-Planu ali Con- spletnim združbam, od katerih sta pri nas najbolj 
dorju. Prvi ima boljšo dinamiko letenja in znani organizaciji VATSIM in IVAO. Ti že nekaj let 
hitrejšo grafiko (čeprav hkrati mnogo pre- virtualno združujeta domače pilote in kontrolorje le- 
prostejšo, nekako na ravni FS2000). Con- tenja, prve s simulacijami letenja, druge s simulaci- 
dor pa je znan kot vrhunska simulacija jami radarske kontrole. 
jadralnega letenja, a z mankom vsega zu- Microsoft je z novo verzijo Flight Simulatorja naredil 
naj tega in s slabšo pokrajino. Letala, ki so platformo, ki bo z novostmi in spremembami pos- 
vključena v temeljno verzijo FSX, je moč  tavila nove mejnike, četudi to prinaša težave z uje- 
enostavno upravljati, še vedno lahko izva-  manjem dodatkov iz prejšnjih različic. Na FS se 
jaš vragolije, ki bi si jih v realnem kovins- namreč ne gleda kot na zaključeno igro, ampak kot 
kem ptiču težko privoščil ali pa si jih sploh na ogrodje, za katerega bo - po stari navadi - na 
voljo množica dodatkov in izboljšav. Za izdelovalce 
dodatkov so s to verzijo dobro poskrbeli. Žal pa stare 
hibe ostajajo, recimo dinamika letenja priloženih 
letal, čeprav je treba vedeti, da je simulacija v tej ob- 


€ Z zrakomlati je možno lebdeti. To je ena od 
pohvalnih izboljšav, na druge bomo pa še čakali! 


da ob večji pozornosti opazimo, da vse ni čisto 
tako, kot je bilo. Letalna sredstva zdaj poznajo in- 
ercijo, kar se odraža predvsem v zavojih. Še ved- 


no pa dinamika letenja zaostaja za komercialno 
manj zanimivim, a aerodinamično naprednejšim 
X-Planom. Privlačno je letenje z jadralnikom DG- 
808S: tu je moč zahtevati vleko, ki plastičnega 
ptiča potegne na slabih tisoč metrov in že se 
lahko pridružimo jati naravnih ptic, ki jadra po 
pobočjih in išče termične stebre. Za lažje iskanje 
slednjih je moč vklopiti vizualno predstavo ter- 
mike, podobno kot pri Condorju. Vendar pa ter- 


mika v FSX še zdaleč ni tako odvisna od vremena 9 Doslej smo pogrešali učinek 'mokre steze' in temu 


kot pri Condorju. Vreme je sicer ostalo enako, primerno obnašanje letala. 

Popolno letalno simulacijo bodo prinesli šele 
dodatki, razmišlja 


igranje vlog v nova letala v lepa 

grafika terena v boljša izkorišče- 

nost grafičnih kartic v v veliki meri 
enak letalni model kot prej x slaba združljivost za 
nazaj x strojna zahtevnost 

Sid Meier's 


ida Meierja ni treba predstavljati, 
kajti oče Civilizacije je ikona v 
tem fohu že več kot dvajset let. 
Car, pika. Vedno je imel rad vla- 
ke, zato jih najdemo v veliko njegovih 
špilih. Tokrat se je znova osredotočil 
nanje in naredil še eno namensko pos- 
lovno simulacijo upravljanja železniške- 
ga podjetja. Jasno, na taisto karto igra- 
jo vsi Railroad Tycooni, njegova druga 
najuspešnejša blagovna znamka. 
Podobnosti med njimi in Railroads ni 
malo. Ekonomija temelji na njih, kar je 
načeloma dobro, saj je RRT povečini us- 
pel ravno zaradi sijajnega trgovsko-dis- 
tribucijskega modela. Trojka je v J125 


O V tej igri se hiše v me- 
stih same odmikajo trasi 
železnice. Praktično in za- 
bavno. 


dobila solidnih 89. A pod- 
hranjenost na tem mestu je 
prvo, kar bo resen tajkuno- 
vec opazil v Železnicah. 
Med mesti prevažate ljudi 
in pošto, med manufaktu- 
rami, mesti ter tovarnami 
pak razne dobrine, dober 
ducat njih na scenarij. Do- 
brino A pripeljete do to- 
varne, kjer jo predelajo v 
dobrino B, to pa dostavite 
v mesto. Za vsak prevoz 
dobite nekaj denarja - in to 
je v glavnem to. Oddalje- 
nost med točkami sicer 
prispeva k večanju vsote, toda hitrost dostave ma- 
lenkostno vpliva le na prevoze ljudi in pošte. Noben 
kunšt ni izbrati optimalnega števila vagonov in vrste 
lokomotive za določeno progo, četudi je vaš IG 
manjši od konfekcijske številke tipičnega spodnjega 


primitivne ekonomije. 


čni park. 


perila. Zemljevidi so obup- 
no klavstrofobični, na njih 
je običajno zgolj okrog de- 
set mest. Spremljevalnih 
objektov ni. Tu in tam je 
moč na gumb zgraditi kako 
tovarno ali kupiti obsto- 
ječo, da kapne nekaj cek- 
ina od dividend. Tako re- 
koč ni niti bančništva. Od- 
pade trgovska diplomacija, 
kamoli običajna. Naključni 


mamin mm. 

€ Gospodarski model je povzet po RRT, vendar je preveč poenostavljen. 
Koristen je le, če želite tretješolcu na hitro razložiti nekaj splošnih pojmov 


vmesni dogodki manjkajo, prednastavljeni imajo bo- 
re malo vpliva. Ekonomski model je zato odločno 
preveč poenostavljen in trgovski čar izgubljen. Tak- 
isto manjka kampanja. Scenariji, osem zgodovinskih 


€ Prečenje nasprotnikovih prog v večjih 
količinah pokrajino spremeni v zabaviš- 


dosego katerih pa ni treba vložiti baš 
dosti truda. Posledica je, da je maksi- 
malno število doseženih točk ob up- 
okojitvi pravilo in za pošten bankrot bi 
morali hudo delati v svojo škodo. Člo- 
vek bi si mislil, da bodo izziv vsaj ro- 
botski tajkuni, vendar ni tako. So le za 
okras, saj ob normalnem gospodar- 
jenju celo na višjih težavnostnih stop- 
njah hitro zaostanejo. Nič čudnega, ko 
proge gradijo, kamor pade tračnica. 
Izziv tako leži v večigralstvu, če se do- 
menite za partijo s kolegi in jim date 
vetra. Le da morate v zakup vzeti po- 
gosta sesuvanja do namizja (obliž na- 
javljen, ko to berete). 

Vtis popravlja pristno, še nevideno vz- 
dušje. Predstavljajte si prčkanje po ve- 
liki maketi, polni vlakcev, globoko v 
kleti, ki je presvetljena z neonkami. 
Prebudi otroka v moški duši. Podrob- 
nosti je veliko, kamera je gladka (čeprav baje ne pri 
povprečnih mašinah) - Railroads so res bonbonček 
za oči in uha. Gradnja dih jemajočih prog je mačji 
kašelj, čeprav umetna pamet niti tu ni v pretirano po- 
moč. Na enem kosu proge je lahko, kot na pravi ma- 
keti, samo en vlak, zato je gradnja signališč, izogi- 
bališč ter večtirnih prog nuja. Izbira lokomotive iz na- 
bora 46 različnih strojev in vagonov ni podhranjena, 
četudi bi lahko bila boljša. Izboljšave v obliki nadgra- 
denj, pohitritev, pocenitev vzdrževanj in podobnega 
so na voljo tudi v obliki patentov, ki jih licitiramo 
vsake kvatre enkrat in omogočajo ekskluzivno upo- 
rabo izboljšave za določen čas, preden postanejo 
javno dobro. Resnega vpliva na dogajanje pa ima to 
malo. 

Če povzamemo. Sid še vedno ve, kaj dela, ne glede 
na to, da kakovost njegovih naslovov zadnje čase 
pada. Ne mara revolucij, zato boste pri njem našli le 
in samo njegovo bistvo, ki bo vedno privleklo dovolj 
džankijev. Railroads tako delujejo kot pootročen 
mlajši brat Railroad Tycoonov. RRT4 s premalo jajci 
za zaporedno številko 4, če hočete. Simpatično in cr- 
kljivo dete bo našlo prostor na častni polici marsika- 
terega mehkužnega igrarja, ki mu bo to edini naslov, 
kupljen v pol leta, in ga ima čas nabijati le dve uri na 
teden. Trdi, od ekonomskih vojn razrvani veterani pa 
ga bodo hitro zadegali na dno predala. 


se zapre v klet in 500 W reflektor us- 
meri na rezultat tisoče ur dela. Ne svojega, da se 
razumemo. Sidovega. 


vzdušje v vlakci so zmeraj kul 
preveč enos- 
tavna x manko resne kampanje 


umetna pamet ne zadovolji 


hitro padeš noter 

ralj se vračal« se je šušljalo 
med nogometnimi navdušen- 
3 ci po svetu, ko so pri SiGa- 


mes objavili, da bodo tudi le- 
tos izdali novo simulacijo nogometnega tre- 
nerstva, Football Manager. Simulacijo v 
pravem pomenu besede, saj je FM iz leta v 
leto pristnejši ter boljši. Redno se na prvi 
pogled zdi, da so te igre le zaplate lanskih 
verzij, vendar še zdaleč ni tako. Cilj, se 
pravi vkup dati zmagovalno ekipo in tak- 
tično preseči nasprotnike, ostaja enak, toda 
pot do njega je vsakič bolj kompletna, 
kompleksna in zato toliko bolj zadovolju- 
joča. Football Manager ima ogromno bazo 
predanih igralcev, ki so se sposobni z igro 
ukvarjati več ur dnevno, vsak dan, vsak 
mesec, vse leto. Tja do izida nove inačice, 
ko se ples začne znova. 
Nima smisla spet razlagati, da nisi poslovni 
direktor kluba, marveč trener, da je baza ig- 
ralcev še vedno daleč najbogatejša med tovrstnimi 
igrami (petdeset držav s prvimi, drugimi in / ali tretji- 
mi ligami, med njimi tudi Slovenija, povsod z uradno 
licenco), da kupovanje igralcev, vodenje urjenja in 
postavljanje taktike tečejo realno ter gladko ... To so 
pri tako vrhunskem izdelku samoumevnosti. Letos so 
se posvetili zlasti tako imenovanemu mikromenedž- 
mentu, torej sodelovanju trenerja z igralci, nasprotni- 
mi vzgojitelji in mediji. Tako lahko skozi medije ko- 
municirate z nogometaši širom sveta in jim izkažete 
naklonjenost, jih skritizirate ali izrazite zanimanje zan- 
je. Posledice teh na videz nedolžnih sporočil so lahko 
zelo pomembne za vašo prihodnost, saj vplivajo tako 
na tiste osebe, ki jim krojite usodo (vaši igralci in navi- 
jači), kot na ona, ki imajo v rokah škarje in platno va- 
še kariere (šefi, lastniki). S svojimi fuzbalerji se lahko 
pogovarjate, jih vprašate za mnenje o novih okrepit- 


Miha Hribar 


€ Partnerski klubi so le še ena od novosti, ki vam približajo realnost. 


vah, jih pohvalite za dobre predstave ali jih pograjate, 
ko so v slabi formi. Precej so izboljšali medijsko plat, 
ki je bila poprej nekam suhoparna. Sedaj vas novinar- 
ji dosti bolj nadlegujejo in vas lahko pobarajo po vrsti 
različnih stvari, od napovedi pred tekmo do komen- 
tarjev sodniških odločitev. Sveža poživitev je medijska 
vojna ob prestopih igralcev. Zgodba okrog tega se ne 
začne in konča pri novici, da je bil žogobrcar prodan, 
temveč največje prestope spremljajo polemike in kre- 
šejo se iskre med igralcem ter trenerjem. Zaradi tega 
se v situacijo precej bolj vživite. 

Novosti je še kar nekaj, verjetno pa je najpomembnej- 
ša vključitev 'feeder clubs' oziroma partnerskih klu- 
bov, ki delujejo kot valilnice talentov. Dotična moštva 
delujejo samostojno in svoje največje zvezdnike na- 
jprej ponudijo vam, njim pa lahko v zameno pošljete 
mladeniče, nebrušene diamante, ki potrebujejo drago- 


oa ER anno, 


dov i5:9 pomebno DREN DVE 

Media gear up for nvals clash 


€ Če ste se v prejšnjih verzijah spraševali, zakaj za boga vas sedma sila ne 
mara, vam bodo letos še prevečkrat šli vsaj rahlo na živce. 

cene izkušnje. Da bi te nadarjence odkrili, 
kajpak potrebujete dobre oglednike. Tudi v 
tej smeri so pri SiGames veliko naredili, saj 
je zdaj vsak ogleduh opremljen s kazalcem 
poznavanja določenega področja. Tako bo 
nekdo, ki se spozna na angleški nogomet, 
hitro spregledal odličnega Afričana, kar 
pomeni, da boste pošiljanju vohljačev po 
svetu morali posvetiti več pozornosti kot 
doslej. 

Pri iskanju napak v Football Managerju 
2007 bi se morali precej potruditi. Nekoliko 
moti dejstvo, da lahko za nasvet o recimo 
okrepitvah med ogledniki prosimo 15-let- 
nega mladinca v naših vrstah, kar je v res- 
ničnosti malo verjetno. Več pozornosti bi 
lahko posvetili vzdušju med tekmo, saj je 
zvok še vedno slab in ni realen odraz doga- 
janja na igrišču. Nekateri, zlasti neuki, pa 
bodo pogrešali šminko v slogu 3D predsta- 
vitve tekme, kot jo ima FIFA Manager. Ven- 
dar so to malenkosti in Football Manager 2007 v tis- 
tem, kar šteje, ostaja kralj žanra. Čeprav se po igrišču 
podijo le krogci, boste z njim izkusili najbolj pristno 
življenje nogometnega trenerja. In čeprav še vedno 
prisegate na lansko verzijo, je 2007 napravila dovolj 
velik korak naprej, da vam ne bo žal, če jo boste 
nabavili. 


mrzlično išče kliniko za odvajanje od 
Football Managerja! 


kup izboljšav odlične osnove v naj- 
boljša nogometna direktorščina 
povzroča hudo zasvojenost :) 


SiGames / Sega 


€ Pogled na tekmo se vam bo morda zdel nazadnjaški, toda FMjeva mašina, 
ki poganja tekme, je najnaprednejša v žanru. 


— Nekaj muje s knofi da instantno disekcijo ne- 
srečnikov in skokovito peštanje bark iz zraka, ven- 


(Zato so vlogo kvarjenja prevzela tri napredu- 
joče usmrajena nadaljevanja, ampak to je že 
druga zgodba.) Danes je pak dotična praksa stalnica 
in vsak film, ki ni drama ali romantična komedija, mo- 
ra povreči še igro, pika. Tudi Jaws, starost in dosto- 
janstvenost gor ali dol. Nad očitno zakleti otok Amity 


teljstva, dokler ga jako 
modro in s predvidljivi- 
mi posledicami ne zba- 
šejo v akvarij. Mrcina 
nato potone v kalne vo- 
de razsuvanja rafinerij 
in podvodnih rudnikov 
(po čemer so morski psi 
še posebej znani, eh), 
otepanja zasledovalcev 
in vsesplošnega sejanja 
zla ter razdejanja. Kar 
tako, brez pravega raz- 
loga. Saj ne rečem, tak- 
le vandalizem zna čisto 
5 dogajati, navsezadnje 
— Šefovski boji so topoumen, utrujajoč ribežen. Temu pri- nisi vsak dan v ozoblje- 
merno je spremljajoče glasbeno žaganje. nem epidermisu vele- 
plenilca. Ko z eksploziv- 


JawWS 


dar so specialke neizmerno štoraste. 
o je Spielbergovo Žrelo 1975. uspešno strašilo 
po kinodvoranah, še ni bilo licenčnih špilov. 


se tako tri desetletja po prvem spravi nov veliki beli. nimi sodi luknjaš barčice in pož- Ko te naluknjajo, bo poškrlatela voda jadrno privabila druge mrhov- 


Ti. Ker so razvijalci pri Appaloosi poprej vkup deli sa-  večiš njih kričečo posadko, ti do-  inarje. A doslednosti tu ni, saj se za kose raztrgancev ne zmeni ama 
mosvoje, a cenjene podvodne pustolovščine delfina gaja. Prav tako ob razpolavljanju nič, tako da osamljeno polebdevajo v nedogled. 


Ecca, so bila pričako- 
vanja visoka. Namesto 
prijazne pliskavke posta- 
ti par ton hidrodinamič- 
ne, destilirane zlo- 
be? Ja, takoj! 
Zgodbovni del tvo- 
ri enajst misij, ki 
jih krvolok prične 
z radostno kar- 
nažo po plažah 


Prija- 
n"— 1 
4 
ME ( 
v 3 Ob začetku misij je pametno najprej pos- 


TA praviti tečne harpuniste in patruljne čolne. 


morskega soživlja in elegantnem švistenju niz toka. 
Ali po petindevetdeseti na enak način strti podmorni- 
ci in dvestotem razudenem truplu ti vse skupaj že 
krepko gleda iz zadajšnjega konca alimentarnega 
trakta. Cilji misij so prozorni, znucani ali povsem ab- 
surdni, navodila navzlic označbam na zemljevidu tako 
kot pri Eccu preohlapna, docela neodpustljivo pa je, 
da napredka ni moč shraniti kadarkoli, kar ob smrtih 
botruje zoprnemu ponovnemu mletju že preigranega. 
Po prvih dveh stopnjah postane v GTAjevskem slogu 
na voljo celotna insula, kjer moreš po mili volji 
rokovnjačiti in poleg linearno nanizanih glavnih 
zaplavati še v gomilo stranskih kvestičev. Ti kratki 
razgibančki so ob dokaj žaltavem ducaturju osrednjih 
misij pravzaprav zabavnejši del igre. Ekspresno mali- 
canje potapljačev, bungee norcev ali puhastih tjul- 
njev, prevračanje katamaranov in izvohavanje 
odvrženih gum znatno podaljša ter poživi izkušnjo. Tu 
je tudi iskanje neprebavljivih dobrot v obliki avtomo- 
bilskih tablic, konzerv in druge potopljene krame, kar 
skupaj s čim bolj uničeno in okrvavljeno okolico daje 
točke, ki jih po frpjsko porabljaš za bildanje. Zdravje, 
moč, hitrost in slično je moč nezanemarljivo izboljšati, 

Kite ubijalce v naravnem okolju redko uzreš. Navzlic fami je razpara- 
nje njihovega gladkega odevala presenetljivo preprosto. 


navrženih pa je tudi nekaj pretežno neuporabnih 
kombinacijskih specialk. 

Saj igra navzlic plitkosti niti ni zastavljena napačno, a 
dobre namene sfižita dva ogromna gnojna tura: kam- 
era in nadzor. Snemalo se obnaša kot ligenj na amfe- 
taminih in posebej obvlada živčno preskakovanje 
med vodo in zrakom, ko si v bližini gladine. Pa za- 
tikanje Bruca v slepe kote in njega posledičen pogin 
bodisi od strelov, bodisi od ugrizov s hrbta pritihota- 
pljenih sovragov. Ploščka špil morda sploh ne bo ho- 
tel zaznati, dočim je igrati s tipkovnico čista tortura. 
Že gibanje skozi vodo je zanjo prekompleksno in 
preveč eksplozivno, nakar so tu nenatančno šavsan- 


a 
mat 


- "5 nd 


je, zaganjanje, jemanje na 
muho in kup drugih manevrov. 
Migrenjenje zagotovljeno. Am- 
pak če nadzora že niso mogli 
ukrotiti do mere znosnega, bi 
vsaj ne servirali šofersko dlako- 
cepskih in frustrirajočih zadač, 
kot je samomorilsko smukanje 
med minami. ln predvsem 
poskrbeli za količkaj spodobno 
vidljivost, ne da se ponavadi 
motaš po z modro tempero po- 
barvanem skisanem mleku. 
Srečoma je vsaj nabor pod- 
morskega življa res barvit in 
impresiven, od malih pisanih 
jat do meduz, moren, drugih 
morskih psov, tjuljnjev, delfi- 
nov in celo ork. Jedilni list je 
torej bogato založen, kar je do- 
bro, saj se mora mrcina za pre- 
živetje redno zalagati s sočnimi 
grižljaji, podobno kot je moral delfin na površje po 
zrak. Nadalje se zaduši, če predolgo miruje, in ume 
vklopiti poseben 'vid', kjer elektromagnetni receptorji 
lo dobro ujeti, saj se brdavs giba in izgleda jako živl- 
jenjsko - med napadom celo obrne oči. Le na parali- 
zo ob obrnitvi na hrbet se niso spomnili. 

Razuzdano žrelo je tako čuden tič. Morskopesna za- 
misel je slaboritno osvežujoča in zgledovanje po Eccu 
nespregledljivo. Takisto je všečna cepljenost s čefuri- 
jadami (kar protagonist po duši nedvomno je). A 
vmesnik in splošna negracioznost zlasti kampan- 
jskega dela igre sta globoko v Marianskem jarku. Kar 


VEEUORSPEED %, 

SW/PRENEIVI odela 


Kar se prične na mestnih ulicah se zaključi v ka 


je velika škoda, saj podvodščin ni na pretek. In še 
nekaj zbode duha: kjer je bil ribon v izvirnem filmu 
brezkompromisen, a kljub pošastnosti še vedno verje- 
ten in nekako sprejemljiv plenilec, je tu res le brez- 
možganska mesoreznica. 


— Ljudaki so v vodi precej nebogljeni. Toda ko ždi- 
jo v podmornicah ali na kopnem vihtijo nemarno 
močne puške, se vloge hitro obrnejo. 


Jadranska rotvajlerka si mutilirana trup- 
la izmed zob nitka z ladijskimi vrvmi. 


si zloben, lep in nevaren morski 

pes v svobodnjaška zasnova v na- 

ravoslovne podrobnosti v obupen 
nadzor in kamera x zgodba pod kritiko x nenav- 
dušujoča kampanja x omejeno shranjevanje 


Appaloosa Interactive / Majesco Entertainment 


s 


mih in 


podeželju. Need tor Speed Carbon vas znava popelje v svet 
nevarnega dirkanja, v boj zd krepitev dobrega imela med 
dirkači ter sočasnega lepotičenja in nadgrajevanja štiriko- 


lesnikov. 


IRROVJE 


animivo, kako se je Dark Messiah iz množicam 

dokaj obskurnega naslova - odštevši popu- 

larnost, ki mu jo privzeto da molža licence 

Might 8 Magic - hipoma prelevil v kandidata za 
pecejaško igro leta. To se je zgodilo koj zatem, ko so 
francoski razvijalci Arkane, avtorji zelo dobrega in 
precej spregledanega Arx Fatalis (J113, 87), do nič 
dobrega slutečih igričarjev po spletnih pipah razpe- 
čali všečen demo. Ta je igro v najboljši luči najavil 
kot mešanico fantazijskega prvoosebnega tepežkan- 
ja in jakih rpgjskih prvin, dočim sta itak posebno ig- 
ralnost dodatno zaznamovali huda grafika ter fizika 
po najnovejših standardih. Frišen junak množic je bil 
rojen. Toda ali bode preživel krst? 


€ Drugi jaz junaka se 'odklene' prepozno, tedaj, ko je Sareth 


že itak dec in pol. Pika na i-ju, ki piko že ima. 


Arkanovci so za Temnega odrešenika razvili pre- 
prost, a učinkovit in kar globok sistem mečevanja, ki 
nadomesti tradicionalno streljanje iz prvoosebnih pu- 
cačin. Potom levega miškinega uhlja z bridkim rezi- 
lom zamahujemo, če knof zadržimo, pa junak v kom- 
binaciji s smernimi tipkami izvede močnejši napad, 
ki sovraga za par hipov spravi iz ravnotežja ter ga 
pusti ranljivega na nov napad. Desno uho je po dru- 
gi strani namenjeno pariranju, bodisi s palico smrti, 
bodisi s ščitom. Ako ste igrali Oblivion, vam bo me- 
hanika takoj domača. Z opravljanjem mini ciljev po 
stopnjah in pridobivanjem izkušenjskih točk od- 
klepamo nove karafeke, recimo ubijalski zamah čez 
glavo in vrteč napad. Pri mečevanju ima nemajhno 
vlogo tudi merilnik adrenalina, ki se polni s količino 
izvedenih akcij in sčasoma privede do kratkočasne- 
ga ekstatičnega stanja, kjer je lahko za nasprotnika 
smrtonosen vsak zamah. Kulerske animacije usmr- 


titev, ki temu sledijo, denimo ko goblinu 
v upočasnjeni matrixovski tehniki odse- 
kamo betico, to pokažejo dovolj nazorno. 
In vendar je rokovanje s hladnim arzena- 
lom, kamor poleg sabljetin, nožev, sekir 
in palic spadajo različni loki, uživantsko 
predvsem zaradi občutka fizičnosti. Sled- 
nji izvira iz, heh, upoštevanja fizike ter 
posledic, ki jih konstruktu iz kosti in kože 
prizadene srečanje s parkilogramskim 
mečem, puščico, zalučanim predmetom 
(kamni, sodi, vaze ...) ali steno, nastlano 
z jeklenimi bodicami, kamor je trupla 
monstrumov moč poslati z dobro mer- 
jeno brco. Brez heca, elem- 
ent iztegovanja spodnje oko- 
nčine igra poglavitno vlogo in 
nivoji, po katerih se spreha- 
jaš kot čarovniški vajenec 
Sareth, so izdelani s to uni- 
katno priteklino v mislih, saj je prepadov, 
kamor je moč pahniti nepridiprave, do- 
volj. Skorajda preveč. 

Opevani erpegejski inserti se po drugi st- 
rani tikajo čaranja. Urokov se takisto pri- 
vajaš z vlaganjem veščinskih (skill) točk 
v drevesno strukturo, ki se začne z mag- 
ijami tipa ognjeni plamenček za žgečka- 
nje kanalj in se konča pri čarovnijah, ki 
taiste instantno upepelijo. Med pretežno 
napadalnimi in nekaj obrambnimi čirača- 
rami najdemo tudi 
telekinezo, upravlja- 
nje s predmeti na da- 
ljavo, kar obeta uk- 
varjanje s puzlami. Res pa je, da 
je dotični okrasne narave, saj je 
kljub prisotnosti naprednega fizi- 
kalnega pogona premikanje pred- 
metov na razdaljo na precej os- 
novni ravni. Pravih miselno-fizi- 
kalnih zagonetk špil ne pozna, 
kajti pustolovski delež je zreduci- 
ran na pritiskanje stikal. Sicer 
zabavnega sprožanja pasti, ki na 
gnusobe spustijo trop kotalečih 
sodov ali na verigo pripet kol, 
med puzle ne gre šteti. Štamprle 
frpjske naprednosti se tako skri- 
va v paru menijev, kjer nadgraju- 
jemo bojevalne in predvsem me- 
šane spretnosti. Endurance reci- 
mo postopoma zviša maksimal- 


O spremljevalne Leanne se je od določene točke naprej moč 
znebiti na nasilen način. Skušnjava bo velika, verjemite. 


no količino zdravstvenih točk, dočim vitality poveča 
hitrost obnovitve le-teh. Največji vpliv na igranje ima 
izkušenost v skrivanju (stealth), ki iz Saretha skozi tri 
podveščine (zmanjšanje hrupa, ki ga povzroča giba- 
nje; neslišno pobijanje izza hrbta s parom nožev; sk- 
rivanje v sencah ter kraja ključev) naredi tihomorils- 
ki stroj po kopitu Garretta iz Thiefa. Omemba dotič- 
ne legende je vsekakor na mestu, kajti temačno vz- 
dušje na trenutke zelo spomni na ono iz mojstrovine 
preminulega studia Looking Glass. Je pa seveda res, 
da se nabijalska predloga kljub obsežnemu inventar- 


€ Ko se ti zlonamerniki približajo, se začne ples mečev. Ubrani prvi 
udarec, najbližjega napadalca odmakni z brco in seeekaaaj. 

ju, kjer kopičimo hrano, zdravilne in magične napitke 
ter zvitke, oklepe, orožja in podobno navlako, na- 
mesto dolgim šunjačkim vložkom bolj posoja hitre- 
mu napredovanju z besnim zamahovanjem. 

In ravno zdrs v neuravnoteženost je prva tegoba, ki 
naslova stane višje ocene. Poglejmo možnost specia- 
lizacije v magiji. Dobrodošla je - a kaj, ko se čuti le 


podobni nasprotniki dostojno branijo in se v struk- 
turno bogatih sobah ležerno gibajo brez zatikanja in 
podobnih neumnosti. Problem je ta, da smo, če itak 
omejenega raziskovanja skoraj povsem linearne oko- 
lice nismo ravno docela ignorirali, kmalu tako opreml- 
jeni in nabildani, da napade odvračamo med zehan- 
jem ter srkanjem ruma. Po tej plati razočarajo pred- 


ganjih, ki v minutah včasih trajajo dlje, kot je prstov 
na eni roki? Ob crkotih igre tako v eno- kot večigrals- 
kem načinu? Začasnem izginjanju hitro posnetih po- 
ložajev in polminutnem zatikanju zvoka ter slike ob 
včitanju svežega predela neke stopnje? In to so le teh- 
nične nezgode, ki so se pripetile piscu teh vrstic, do- 
čim je poln spisek nevšečnosti po vtisih internetne 


9 Z zmajem na sliki se spopademo le posredno, 
kot kolesce v skriptirani sekvenci. 


kot podaljšek in dopolnilo mečevanju in lokostrel- 
stvu, ne kot enakovredna veja tepežkanja. Dejstvo, da 
sem med magijami daleč največ uporabljal zd- 
ravljenje, nekaj pove. Isto velja za tiholazništvo, za ka- 
terega glede na to, da beštkoti za seboj ne puščajo no- 
benih dobrot razen arzenala, ki ga pobereš samo en- 
krat, nisi nagrajen. Nadalje se pod vprašajem po šes- 
tem od dvanajstih poglavij, katerih mirno preigravan- 
je nas stane kakih petnajst ur, znajde ustreznost te- 
žavnosti. Ne vsled umetne pameti, saj se vsaj človeku 


MESIJA NA LINIJI 


Pred izidom močno opevana nepuščavnost, ki jo je 
ločeno skovala grupa Kuju, je nekaj posebnega. 
Poleg standardnega (timskega) deathmatcha in 
kraje zastave je tu način 'colliseum', kjer se v areni 
s posamezniki pomerimo ob navijanju in buuujan- 
ju ostalih igralcev, zvezda pa je brez dvoma modus 
'križarska vojna'. Tu se med petimi kartami premi- 
kamo naprej in nazaj, odvisno od tega, katera stran 
zmaguje z osvajanjem kritičnih točk na določenem 
zameljevidu. Statistika in med igranjem pridoblje- 
ne veščine se med prehodi ohranjajo, če le ostane- 
mo na istem strežniku. Moč se je priključiti bodisi 
človeški vrsti, bodisi rasi nemrtvih, poklicev pa je 
po pet na stran: lokostrelec, vitez, mag, duhoven in 
ašašin. Tu pridejo prav izkušnje iz načina single 
player, saj je igranje z vsakim poklicem slično one- 
mu iz osamljenosti, ako bi se tam specializirali sa- 
mo za enega. Le da je nabor veščin, ki so nam na 
voljo za 'nakup' takoj, ko si s pobijanjem nabere- 
mo peščico izkušenjskih točk, nekoliko drugačen. 
Lokostrelca lahko opremimo s puščico, ki upočas- 
ni gibanje nesrečnega zadetega, morilec se more 
zamaskirati v barve pripadnika nasprotnega tabo- 
ra, svečenica zna oživljati soborce ... Poklici se le- 
po dopolnjujejo, dasiravno občutek pristnega real- 
nočasnovnega mikastenja, ki zaznamuje puščav- 
ništvo, zaradi laga skorajda skopni. 

C zastrupitve so boleče, ne pa tudi letalne. Antidotov in 


drugih napitkov je dovolj. 


vsem redka šefovska bitja, zakaj v vsej njihovi vizual- 
ni lepoti jih krepamo tako, da izkoristimo njihovo pre- 
očitno hibo. S tem, da nam slednje večinoma ni treba 
iskati, saj nanjo nič kaj prikrito namigne Xana, čuva- 
jska ženska entiteta, ki spremlja Saretha. Nadalje bi 
lahko avtorji več funkcijske pozornosti namenili 
ploščadnim elementom, če so že vključili lok s pušči- 
cami, na katere je pripeta vrv, po kateri dosežemo si- 
cer nedostopne predele. Isto velja za alternativno Sa- 
rethovo obliko (boste videli), od katere prav velike ko- 
risti ni. Ples oblikovalskih spregled(k)ov zaključi švo- 
hotna zgodba o temnem vladarju, ki bi rad s čarobn- 
im artefaktom zavladal svetu. Večine likov si niti za- 
pomniš ne, dočim je joškata Leanna, ki opravlja po- 
dobno funkcijo kot Alyx v Polživotu 2, bleda senca le- 
te. Čez čas se mi je začelo dozdevati, da govoreči Sa- 
reth in oseba, s katero sem se poistovetil, igrava loče- 
ni vlogi! Mimogrede, to ni naključje, saj DM uporablja 
novejšo različico Valvove srčike Source. 

Toda vse to ne seže do komolcev neki drugi zoprniji. 
Boleče očitno je namreč, da je založnik na police me- 
stnih in internetnih štacun (špil domuje na Valvovem 
servisu Steam) nedokončan, katastrofalno hroščat 
Dark Messiah. Kje začeti? Recimo pri pogostih nala- 


O V mrežnem načinu je spričo laga 
pristno tepežkanje oteženo. 


skupnosti neprimerno daljši. Najdejo se 
sicer osebki, ki jim igra teče kot zajec 
pred steklo lisico, vendar jih je malo. Sta- 
nje je moč izboljšati z defragmentacijo dis- 
kovja, namestitvijo oktobrske nadgradnje 
za DireciX 9.0c in preklopom kvalitete 
tekstur z visoke na srednjo. A vendar. Bol- 
je za Ubisoft, da bo bedarije v celoti pobi- 
la zaplata, ki bo do dneva izida farbovite- 
ga magazina morda že na voljo, kajti ta- 
kega polovičarstva si enostavno ne bi 
smeli privoščiti! 

Dark Messiah je igra senc in svetlobe. Z 
dostopnostjo in splošno zabavnostjo ele- 
mentov, kot sta s fiziko podprto pobijanje 
pošastkov ter osnovna frpjskost, bo prijala 
marsikateremu privržencu na-nož akcijad 
ter pomnilcu velikih tovrstnih hitov iz preteklosti, 
kakšna sta bila recimo Heretic in Hexen. Razočarala 
bo pak zahtevnejše, ki so spričo licence pričakovali 
bolj kompleksno fantazijsko epopejo, dobili pa precej 
premočrtno, raziskovalno omejeno zverinico, ki si s 
širnim vesoljem Might 6 Magica ne deli praktično ni- 
česar. In ki je namečkoma sramotno hroščata. Ne ču- 
dite se, da je ne bodeste našli na lestvici najhudejših 
špilov leta 2006. 


Case v globočinah podzemlja s pomočjo dveh 
obdarjenih spremljevalk uprizori peklensko orgi- 


jo. (Orki imajo večjega.) 
j 4 mano v frpjske klice w grafika, 
muzika in zvočni učinki v obetavno 


večigralstvo w neuravnoteženost elementov x 


dobro akcijsko tepežkanje mano a 


slaba zgodba x pretirana linearnost x bedni šefi 
x hrošči, hrošči in še enkrat hrošči x 


Arkane / Ubisoft 


—— Vitimate Alliance 


ecimo bobu bob (preden ga 

treščimo ob steno, ga pohodi- 

mo, zakurimo in iz njega dobi- 

mo 30 EXP ter zlatnik): žanr ak- 
cijskih frpjev stopiclja na mestu. Nak, 
popravek: celo nazaj gre, od hardcore 
publike, ki so jo zadovoljevali Diabli, 
proti neizkušenim špil-mladičem, ki bi 
radi z minimumom truda na zaslonu 
videli kar največ radostne destrukcije, 
obglavljenih sovražnikov, eksplozij. A 
tudi taka enostavnost se nadalje enos- 
tavi - zvrst pa že v štartu ni nek biser, ki 
bi nudil količkaj zapleteno ali napredno 
izkušnjo. Nasprotno, vse temelji na 
tem, da mlatiš po gumbih bodisi miške, 
bodisi joypada, in s tem krepavaš hor- 
do za hordo ubožnih razbojnikov. Ne 
rečem, saj sede, zlasti po izčrpavajo- 
čem dnevu v službi ali šoli. Izklopiš 
možgane in se prepustiš simpl uničevanju. Podaljšek 
tega so spletni frpji tipa World of Warcraft in mrtva 
deca v omarah, tja zaprta, ker si je drznila cmihati 
zaradi lakote in motiti fotra, khm, Janeza the War- 
riorja, Defenderja of the Vale, pri kvestu za ultima- 
tivni oklep --17. Ej, otroke lahko še delamo, tale ok- 
lep je pa edinstven. 


Vsak junak ima življenjsko energijo (rdeča črta) in moč za specialke (modra črta). 
Oboje dobiva iz poražencev, tako da ni več napitkov iz Apokalipse. 


sam potuhneš v kak kot in tam puhaš cigaro, bodo z 
razbojniki slejkoprej opravili tvoji spremljevalci, ka- 
kor včasih bluzijo in kakor relativno švohotni že so. 
Mimogrede, lepo bi bilo, če bi štiri nastavitve njiho- 
vega obnašanja kaj vplivale na njihove akcije, hvala 
lepa, Raven. Za vsak slučaj je moč izvesti superspe- 
cialke, ki obenem sprožijo tovrstne silovitosti še os- 


vložka bistrosti, ker tega smo 
preobjedeni do obisti! 

Dalje. Navadni tolovaji so brez 
trohice umetne pameti, pod- 
šefi znajo biti problematični 
samo, če ne vidiš boleče očit- 
nih šibkih točk, šefi pa niso 
odvisni od tvojih sposobnosti, 
ampak jih odstranjuješ s pri- 
tiskanjem knofov v tistem za- 
poredju, ki je prikazano na za- 
slonu. Odkar so ta sistem ko- 
mercialno uspešno uvedli v 
God of War, ga kopira vse več 
špilov - žal pa v Ultimate Al- 
liance nima pretiranega smis- 
la, saj je reč ipak malo frpja. 
Kaj je hujšega od tega, da bil- 
daš, bildaš in bildaš, nakar 
prideš do šefa, kjer je vseeno, 
koliko si level-upal, ker ga potolčeš s prijemi iz 
Dance Dance Revolutiona? A po drugi strani je frpjs- 
ki pridih lahen kot romantika pri Wolverinu. Veš, da 
je tam, predstavljaš si ga, kako dami (Jean Grey, 
recimo) prinaša rdeče vrtnice in jo pelje v restavraci- 
jo - nakar kelnarja seseklja na priročne kosce za v 
golaž, ker mu je prinesel teran napačnega letnika. 


— Next-gen podoba je z obilnim, realističnim senčenjem ter mehkimi tekstu- 


rami zelo luštna. 


Marvel Ultimate Alliance je tipičen vzorec dodatno 
popreproščene preprostosti. Če je bilo treba v Hudi- 
čevcih in Titan Guestu še tehtati, katero cepanico 
boš uporabil, kaj si boš dal na rit, da te ne bodo po- 
malicali, ter kako boš lik nadgrajeval, tale stripovska 
bum-tresk burleska pomete s takimi 'banalnostmi' 
(ki, hm, žanru v mnogočem dajejo smisel). Z dvema 
gumboma za udarce, ki bi jih znal v kratke kombi- 
nacije vezati pohabljen kljunaš, in tretjim knofom, ki 
sproža specialke, malodane brez kanca truda plužiš 
skozi navaljujoče tolovaje. Lahko blokiraš, ampak v 
petindevetdesetih odstotkih primerov ti ni treba. To- 
likanj manjši problem je vse skupaj, ker si le eden iz 
štiričlanske druščine Marvelovih superjunakov. Če se 


talih članov odprave, da se zaslon ja sprazni. Skrat- 
ka, ni problema in zahteve po količkaj naprednem 
igranju na nobeni težavnostni stopnji, niti na hard, ki 
jo odkleneš po končanju normalne (kar gotovo po- 
bere svojih petnajst, dvajset ur). Goniš knofe in je. 
Rutina. Sicer nerad špilam dizajnerja iz fotelja, ker je 
na ta način vse prelahko biti pameten, ampak kot 
goreč igralec akcijskih frpjev definitivno hočem bolj 
inteligenten pristop, z dinamičnim blokiranjem (ne 
da sem med njim pribit na mesto), prestrezanjem, 
komboti, verigami. Naj se učijo od pretepačin, mis- 
elnic, zaradi mene letalskih simulacij. Samo naj dos- 
tavijo nekaj, kar ne bo vsebovalo dveh ducatov ur 
enega in istega pritiskanja knofov z minimumom 


Y 
Z miško in tipkalom se igra okej, a je bila igra narejena zlasti  ., Z 
za konzole in z joypadom v mislih. 


Nabiranje stopenj je tu zato, da se s 
lahko junaki bleščijo, ko se izpi- h 
še 'leveled up', dočim je v pra- 
ksi efekt EXPja na sposobnosti 
komajda opazen. Isto velja za 
kup predmetov, ki jih dobiš 
od kvazi nevarnejših sov- 
ražnikov. Ej, če mi neka 
stvar nabije striking za 

5 %, je to približno tako 
konsekventno, kot 
ako nakažem za 
krizo v Darfurju 

250 tolarjev. 

Druščina šteje kvartet herojev, 
med katerimi kadarkoli menjavaš. 
Drkalno se razlikujejo, a ne bistveno. 


Rešil sem komaj kaj, vsekakor manj 
kot vse, kot bi se spodobilo. Kajpak se 
jih ne da kombinirati, niti se ne da op- 
remljati posameznih delov telesa, oro- 
žij in tega. Privzeto je vse, kar dobiš. 
Da ne omenjam, da lahko napredo- 
vanje po difoltu pustiš na avtopilotu in 
bo vse skorajda enako. Ter da so nivo- 
ji boleče premočrtni. 

V bistvu je škoda, da so se Raven od- 
ločili za tako trapast pristop, ki je na- 
mečkoma praktično tak kot v Rise of 
the Apocalypse. Na mnogih področjih 
je namreč Ultimate Alliance odličen 
izdelek. Je moker sen za navdušence 
nad Marvelom, saj igraš v koži nič 
manj kot petindvajsetih junakov, od Pajkomoža prek 
Kapitana Amerike do Thora, Elektre, Thinga, Human 
Torcha ... Sestaviš lahko svoje moštvo in ga 
poimenuješ (Joker Cream Fantastic Team ftw!), za 
stripovsko navdihnjene time dobivaš bonusne točke, 
odklepaš nove kostume ter nebroj skrivnih likov, 
odlično narisane skice in slike, dodatne naloge, sh- 
ranjene na simulatorskih ploščkih ... Akcijo spreml- 
jajo simpatične puzlice, ki popestrijo dogajanje in sp- 
reminjajo tempo. Sicer te igra pri tem nenehno vodi 
za rokico, a celo tako malo razmišljanja je sem ter tja 
dobrodošlo. Štorija o dohtarju Doomu je, če se jo od- 
ločiš podrobneje spremljati skozi številne dialoge, in- 


« 
Ma 

— Najbolj smešno je, ko povsod cvetijo ognjeni zublji in se trese leteča lad- 
ja, nakar pogruntaš, da te sovrag skorajda ne more poškodovati. 


trigantna, s številnimi preobrati in prelomnimi trenut- 
ki, ki ne šparajo z moralnimi nauki ter izbirami. Na ne- 
ki točki recimo ti odločiš, kdo od dveh junakov bo 
preživel in kateri bo umrl. Brez popravnega izpita. Kul 
- tako kot različni konci, dobra glasovna podpora in 
izdelane osebnosti v skladu s stripi. Spider-manovo 
zafrkavanje, Thorova napihnjenost in Rosomahovo 
grčanje so poustvarjeni tako, da bodo feni stripov hor- 
mone sreče merili v litrih. Nato impresionira multi- 
player. Podprt je tako enomašinski kot interneten, 
oboje za do štiri sodelujoče in v tekmovalni ali sodelo- 
valni obliki. Malokaj preseže občutek, ko četverica 
živih oseb v rekordnem času prešteje rebra kupu neg- 
ativcev, saj udarci, če jih pravilno tempiraš, pridobi- 
vajo na moči. Niti podoba ni za odmet. Običajna je 
dokaj playstationovska, ampak ni slaba, zlasti ko do- 
jameš, da lahko na prafaktorje razstaviš večino oko- 
lice. Vklop svetlobnih učinkov in frčanja delcev pa zu- 
nanjost dvigne na nivo 
verzije za xbox 360. Ško- 
da le, da za gladkost v 
tem modusu potrebuješ 
nindža abak, saj se opti- 
miziranost. približa oni iz 
TR: Legend. A najbolj 
hvalevreden element je 
razgibanost nivojev in pri- 
stopov. Če se omejim zg- 
olj na prvo polovico špila 
(ne bi rad kvaril užitka tis- 
tim, ki se bodo odločili 
zanjo), se pojaš po zaba- 
viščnem parku, kjer furaš 
avtočke z ringlšpila in sta- 
re arkade (glej okvir), lu- 
taš po peklu, rešuješ vi- 
kinška nebesa, pod mor- 


— Atlantida že zgodaj napove domiš- 
ljijskost okolice, ki kasneje ne pone- 
ha. Skoda, da je špil tako linearen in 
v igralni srži moronsko ajnfoh. 


jem vahtaš prebivalce Atlantide, kung- 
fujaš širom Mandarinove trdnjave ... 
Skupaj vzeto je Ultimativna zveza zato 
bolje sestavljena in zabavnejša od ob- 
eh X-Men Legends, narejenih na taisti 
način. 

Pa vendar je MUA kljub vsem tem od- 
likam v srži plitka, boleče enostavna in 
igralno duhamorna zadevščina, kjer 
brez zadosti izraženega frpjskega pod- 
tona drkaš par gumbov in se čisto rutin- 
sko prebijaš skozi nesposobno drhal. 
Drugače povedano, je tipičen sodoben 
akcijski frp, ki ima lastno poneumlje- 
nost za odliko, bržda zato, ker tako ho- 
čejo milijoni, ki na podoben način nažigajo spletščine. 
Ampak, hm - med drugo svetovno so milijoni Nemcev 
hoteli, da gredo vsi židi v krematorije. So imeli zato, 
ker so to zahtevali tako množično, prav? 


povabi na sestanek v temno čumnato 
Wonder Woman, Elektro in Storm. Ne trkajte! 


raznoliki, zanimivi nivoji ter razgi- 

bani prijemi v dobra štorija v im- 

presivna izvedba v moker sen lju- 
biteljev Marvela v skupinsko večigralstvo v plit- 
ka in duhamorno enostavna x ništrc igralnega na- 
predka » velika premočrtnost 


Raven / Activision 


— Orjaških šefov se navadno odkrižaš s pritiskanjem gumbov v skladu z 
namigi na zaslonu. Fajn za neuke, a trapasto z erpegejske plati. 


IGROVJE 


THE SIMS 2 PETS 


e glede na kvaliteto Ljubljenčkov bo 
N dodatek gotovo šel za med, saj so se 

od vseh sedmih dodatkov za prve Si- 
me najbolje prodajali Unleashed, torej po- 
redne muce, lumpi kužati, tihe ribice in hrčki 
na kofeinu. ln še marsikaj zabavnega, česar 
tokrat nismo deležni. Kje so želve? Dodatnih 
stvari, na primer vrtnarjenja in peterice 
novih karier iz dodatka za prvenec, v Pets 
kratkomalo ni. Imamo pa malenkost izbolj- 
šan vmesnik in novo linijo pohištva, juhej. 
Najpomembnejši del so mačke in psi, ki v 
gospodinjstvu nastopajo kot člani družine, a 
brez neposrednega nadzora nad njimi. Pri 
stvarjenju imaš proste roke, saj lahko ses- 
tavljaš poljubne vzorce dlake, pik in lis v več 
plasteh, spremeniš sleherni detajl smrčka, ušes, nog 
in kožuha ter za konec zakoličiš značajske lastnosti. 
Pameten maček se bo hitreje priučil odlaganja od- 
padkov v peskovnik in igriv kuža bo poskočnejši od 
lenobnega zaspanca. V pomoč pri široki paleti mož- 
nosti so predpripravljene pasme, 72 za male in velike 
pse (buldogi, prinašalci, dalmatinci ...) ter trideset 
mačjih vrst. Poleg ustvarjalne poti do novega štiri- 
nožca so na voljo posvojitev iz zavetišča, 
nakup v trgovini z živalmi ali kar sprejetje 
naključnega potepuškega muca v naš topli 
dom. Zlasti primerna je posvojitev, saj lahko 
dobite mladička, ki ga sami ne morete ust- 
variti razen po običajni biološki poti. Woo- 
hoo med isto vrsto!!! Neznanec, ki je posilil 
ovco - prste proč! 
Vsekakor so Pets neskončno ljubki. Sim- 
patičnost in ljubeznivost tečeta v potokih, ko 
v naročje vzamete nebogljeno mucko ali ko- 
maj donošene kužke. Potem gledaš, kako se 
kobacajo na preveliko blazino, skoraj pade- 
jo v skledo s hrano, lovijo lastni rep in jočejo 
za izgubljeno mamico. V obogatenem kata- 
logu pohištva hitro najdeš vse potrebno za 
njihovo udobno bivanje: košare in blazine za 
spanje, sklede za hranjenje, posode s pes- 
kom za opravljanje potrebe in igrače za gri- 


NETGEAR 


7 notranjih Smart 
anten poveča 
omrežno pokritost 


€ Papigo sem poimenoval Sneti, hrčka pa LordFebo. Ne 
glede na odličen pedigre sta se stegnila od lakote. 


zenje ter praskanje. Vendar jih je treba uporabe vse 
te robe naučiti, saj se v nasprotnem primeru hitro 
zgodi, da bo sranju namenjen parket, brušenju krem- 
pljev pa novi fotelj. To storimo s pohvalo in grajan- 
jem po vsaki opravljeni pasji ali mačji akciji, seveda 
glede na to, v katero smer hočemo spraviti prihodnje 
obnašanje. Zraven teh navad lahko odrasle živali na- 
učimo posebne ukaze, kot so dajanje tačke, igranje 


€ Z neveliko truda sem izgotovil tole skropucalo. Upam, da 
bom pri otrocih imel več sreče, he he. 


RANGEMAX'" BREZŽIČNI USMERJEVALNIK 


WPN824 


mrtveca, prevračanje in lajanje na ukaz. Med zan- 
imive dobrote spadata pošiljanje živali v službo, kar 
lahko bogato doprinese k financam, ter papiga, ki jo 
lahko spustimo iz kletke, da frči po stanovanju, in jo 
celo učimo govoriti. Bolj apn so hrčkoidi in akvarij za 
ribe, kjer velikega veselja ob opazovanju kletke ni. 
Pets nadaljujejo tradicijo fantazijskih stvorov, saj se 
zombijem, vampirjem in robotom od prej pridružijo 
volkodlaki. In to je hkrati vse, kar je omembe vred- 
nega. Ajde, lahko povem še za enciklopedijo, kjer 
prosto beremo namige, na račun odklepabilnih ov- 
ratnic, ki jih lahko menjamo z lastniki Simov za kon- 
zole, pa raje ne bi izgubljal besed (no, bom dve: brez 
zveze). 

The Sims 2 Pets je po kakovosti nekje na spodnji 
meji predhodnih razširitev, skupaj z Univerzo - kar 
pa ne pomeni, da je zanič. Ljubiteljem franšize bo 
povrnila denarce z veseljem ob čohljanju kosmat- 
incev, čeravno ni niti približno tako inovativna kot 
Open for Business ali z dobrotami naphana kot 
Nightlife. Če bi dodali kako novo službo, svež avto- 
mobil ali vremenske pogoje, bi bil verjetno bolj nav- 
dušen. Glej no glej, zadnje so napovedali za peti do- 
datek, Letne čase. Se vidimo na snegu! Retro 
Electronic Arts 6.500 SIT 


GUILD WARS: NIGHTFALL 


ightfall je tretji razširitveni dodatek za nadus- 
hi! pešno nalinijsko frpjko Guild Wars. Če ste prav- 

kar prilezli iz dupleškega pragozda in ne veste, 
o čem teče beseda, si kojci dobodite Joker 144 in 
156 ali pobrskajte po stranki za člankoma 1709 ter 
3120. Preostali vedite, da se ni dosti spremenilo. Me- 
hanika igranja ostaja povsem enaka, torej skupinsko 
ali solo - umetnopametno pomagaško premagovan- 
je instanciranih kvestov ter sproščanje s takojšnjim 
razčefukom v bojnih arenah. Čeravno se recept po 
tolikšnem času zdi malce postan, število igralcev 
nenehno raste. Pri tem ima najbrž precejšnjo vlogo 
dejstvo, da je GW osvobojen mesečnih naročnin. 
Petnajst evrčkov na mesec se morda ne sliši veliko, 
a hitra računica pokaže, da igralci običajnih nalinij- 
ščin za svoje užitke letno plačajo skoraj 60 tisoča- 


Prernaknite svc zžično IZKUŠNJC 


Tehnologija RangeMax Smart 
MIMO omogoča več kot 10-krat 
boljšo brezžično pokritost in hitrost 
kot 802.11g 


7 notranjih anten se dinamično 
prilagodi vašemu domačemu okolju 
in tako zagotovi najbolj optimalno 
delovanje 


Vaši obstoječi 802.11b/g napravi 
zagotovi do 50% boljši domet 


S pomočjo Smart Wizard" bo 
namestitev potekala le nekaj minut 

[MERE] 


€ Mehanika igranja ostaja popolnoma nespremenjena. 
Največja novost so neigralski pomagači, ki jih je moč nad- 


grajevati in opremljati. 


kov, upoštevajoč začetno ceno igre in obvezno letno 
razširitev. Gildne vojne po drugi strani stanejo slabih 
petnajst jurjev, saj toliko koštata dva dodatka; ti iz- 
hajajo s polletnim razmakom. Z razliko si je moč na- 
baviti spodobno grafo, tako da ni ravno trivialna. 
Poglejmo, kaj so Arenanetovci zapekli v Nightfall. 
Seznam novosti praktično ne odstopa od tistega iz 
Factions. Na sporedu je nov kontinent, Eona, v af- 
riško-bližnjevzhodnem slogu. Vizualno mu ni moč 
očitati veliko, saj je peščeno okolje s tipičnimi mes- 
teci zares prijetno. Takisto je simpatična dvojica pri- 
dodanih poklicev. Derviši so hibridni bojevniki na bli- 
zu, ki delajo darmar s kosami. Njihova posebnost so 
enchantmenti, s katerimi si izboljšujejo sposobnosti 
ali zavdajajo nasprotnikom, ponavadi več naenkrat. 
Enchantmente je moč instantno pokuriti s posebnimi 
specialkami, kar nemalo spominja na pristop paladi- 
nov iz WoW. Drugi nova klasa, angelski paragoni, je 
bolj namenjena pomoči sotrpinom. Podobnost z ra- 
nocelskim menihom ni velika, kajti angeli se bolj kot 
na zdravljenje osredotočajo na odstranjevanje nega- 
tivnih efektov, dvigovanje povzročene škode in hit- 
rosti premikanja ter podobno. Povrhu radi poprimejo 
za orožje in znajo biti s svojimi metalnimi kopji pre- 
senetljivo učinkoviti. Kljub temu ne morem reči, da 
bosta novinca nemudoma postala ljubljenca občinst- 
va oziroma da bosta korenito spremenila sestavo 
pvpjerskih timov. Osnovna šesterica poklicev v raz- 
nih kombinacijah ostaja najbolj popularna. 

Kar se vsebinskih novosti tiče, si največjo hvalo za- 
služijo kvesti. Snovalci so si dali duška in s prese- 
netljivimi ter hudomušnimi skriptanimi sekvencami 
močno popravili mlačni vtis, ki ga je v tem pogledu 
pustil Factions. Pomembna tosmerna izboljšava so 
heroji, ki postanejo stalen del skupine in jih lahko v 
polnosti razvijate ter opremljate kot lasten lik. Vsak 
premore ozadno štorijo in razdelano osebnost, kar 
sila popestri dogajanje. Ker lahko naenkrat nadzirate 
do tri heroje plus glavnega avatarja, špil zadobi ne- 
spregledljivo kvaliteto klasičnih enoigralskih skupin- 
skih frpjev v slogu Icewind Dale. Namečkoma je pri- 
ležnike moč popeljati v pvp, kar bo gotovo močno 
vplivalo na topodročne taktike. Ostanek dobrot vk- 
ljučuje izboljšano umetno pamet, zmožnost stvarjen- 
ja veščinskih in opremnih profilov ter še kupček dru- 
gih dobrodošlosti. 

No, skupaj vzeto Nightfall še vedno pušča vtis obrt- 
niškosti. Arenanet so zapadli v udoben ritem razvoja, 
kjer se z dodatki potrudijo ravno toliko, da jih ni 
mogoče označiti za nateg. Zato bi si za prihodnjo 
razširitev, ki bo priletela enkrat spomladi, resnično 
želel česa korenitejšega. Luni 

SAM AND MAX: 
GULTURE SHOCK 


ov na pobeglega jetija širom sprevržene 
L Amerike, ki sta ga Sam in Max uganjala 

pred trinajstimi leti, je ena najfinejših in 
najbolj čislanih pustolovščin v univerzumu. 
In hkrati ena redkih, ki ji niso brzinsko naš- 
tepali podmladka, dasiravno bi občestvo 
zanj prodalo tričetrt vranice. Šele po prelo- 
mu tisočletja je začelo šušteti o nastajajoči 
dvojki, Freelance Police, vendar ji je Luca- 
sova giljotina naredila prerani konec. Zate- 
gadelj se je od mačehe odcepila zdaj že 
uveljavljena skupina veteranov, Telltale Ga- 
mes. Po uspešni splovitvi serije kratkih epi- 
zodnih avantur Bone so pogumneje poprijeli 
za frišne, takisto nadaljevančne dogodivšči- 
ne blagega psa in krvoločnega puhca. Led prebijalno 
smo ravno dočakali in v prvi sezoni jih bo sledilo še 
pet, bojda vsak mesec ena. Dolpoteg posamezne 
epizode velja devet, kompleta vseh šestih pa zelo po- 
pustniških 35 dolarjev. 
Ker so pri špilu sodelovali sami stari mački, kot je 
opičje-lovkasti Dave Grossman, je štorija temu pri- 
merno nora. V soseski, kjer imata pes in zec svoj po- 
licijski biro, začno povisevati propadli otroški zvezd- 
niki in talati sumljive videokasete za fitnes očesnih 
mišic. Razvozlavanje misterija traja tri 
hudimano zabavne ure, ki vključujejo 
nemalo uporabe sile, brskanja po izpri- 
jeni duševnosti in čvekanja z zveriženi- 
mi personami. 
Spričo dolžine seveda ni moč pričako- 
vati prostranega kontinenta z gomilo ab- 
surdnih krajev tipa Veleklobka preje". 
Lokacij je za pest: poleg pisarne sta na 
ulici samopostrežna, ki smo jo v enki 
zrli le od zunaj, in tetovažnica, preure- 
jena v psihiatrično ordinacijo. Ne baš 
divje, drži, zato pa so dogajališča nav- 
zlic manku zguncane odbitosti živahna 
in domišljena. Po njih navigiraš s pre- 
prostim klikanjem in komentarji in 
luštnih podrobnostih komaj čakajo, da 
priskakljajo skozi zvočnike. Ta prijem je 
iz sodobnih avantur zradiran, igre mod- 
re krvi pa ga očitno niso pozabile. 

Za boljšo mobilnost 


IGROVJE 


€ Vdelanega je nekaj neproblematičnega furanja 
in nadlegovanja državljanov. Tudi pištolarskega. 


Puzle so ob neštevilnih in zlahka dobodljivih pred- 
metih enostavne ter premočrtne (uporabi boksarsko 
rokavico s ksihtom), z izjemo ene napredne psiho- 
analitične, kjer je nabor rešitev vsakič drug in vabi k 
ponovnemu preigranju. Res pa je, da je zec nekam 
malo izkoriščen, saj večino reči postori Sam in dol- 
gouhca ne more neposredno zlorabiti. 

Kulturnemu šoku torej še za dlačico manjka do udar- 
nosti legendarnega izvirnika, vendar je vseeno zloš- 
čen špil, vreden slehernega centa in unče žlahtnega 
porekla. Če bodo nadaljevanja žmoht zvarila do kon- 
ca, bomo pa sploh veseli. Navi 


Telltale Games slaba dva jurja 


O Tako obrazna mimika kot zajčje hiperaktivne kretnje so izredno 
zadete in ključne za vzdušje. 


ne zmožnosti 

KONZOLEC 


NBA 2K7 


ako kot 2K Sportsova serija NHL 2K" je tudi 
NBA 2K" žrtev lastnega uspeha. Videti je, da so 
razvijalci bodisi dosegli vse, kar se na konzolah 
trenutne generacije doseči da, bodisi da so vse 
sile vrgli v razvoj inačic za next-gen drkalice. Ali pa so 
preprosto leni. 2K7 je namreč minimalno popiljena 
2K6, v kateri je treba spremembe zunaj obnovljenih 


€ inačica za prvi xbox je nekaj lepša od one za PS2 in trenersko 


okno, ki prekrije pol dogajanja, je kanec manj moteče. 


neti: Mortal Kombat Armageddon! Bo še letos? 
Al bo Kekken zajebuuu? >:D 
Kekken: jooj, kakšen šrot od igre! Še fani jam- 
rajo. Na daleč zgleda kot apgrejd predhodnika, 
ampak ko bi vsaj bil to. Itak sta bila že prejšnja 3D 
MKja malce bedna. Leseno gibanje v prostoru, skoki 
- komedija, dinamika patetična. 
Sneti: hehe, true. Da si ga šel igrat po Soul Caliburju, 
si posral večerjo skozi nos. 
Kekken: ahaha. Ma ne, prava komedija je bila šele, ko 


Večplastne arene so lepe in online igra laufa. A 
brez solidnega sistema to še vedno ni to. 


postav iskati z lupo. Hvalevreden je nabor načinov, ki 
segajo od znova dobrega menedžerskega associationa 
prek sezone ter eden-na-enega na uličnih igriščih do 
robustne nalinijskosti. Toda popravki associationa so 
kozmetični, na seznamu modusov pa neprijetno manj- 
ka 24/7, kjer si prejšnja leta ustvaril lastnega baske- 
taša in ga večinoma skozi tekme na betonskih igriščih 
spremenil v zvezdo. Medtem ko so na xboxu 360 ta 
način poglobili, ga na playstationu 2 in xboxu 1 ni več 
sploh. Urg? 

Morda še močnejši je deja vu na parketu, saj je NBA 
2K7 malodane kopija 2K6. Nekatere reči so spremen- 
jene, recimo malce večja količina animacij pri stikih in 
dostop do kupa trenerskih opcij neposredno med tek- 
mo. Prav tako se zdi, da konzola moštva usmerja (še) 
bolj v skladu z resničnostjo kot lani, saj 
sta na primer tempo in način igranja 
proti Rocketom opazno drugačna kot 
proti Spurom. Nastavitev hitrosti na 
'slow' pripomore k taktičnosti na račun 
divjanja, z drsniki je mogoče nastaviti 
večino reči. Toda vsi popravki niso pozi- 
tivni. Neprosojno okno s trenerskimi 
možnostmi zasede pol zaslona, procenti 
zgrešenih metov in zabijanj so visoki na 
neprijeten in nelogičen način ter zahte- 
vajo daljše ukvarjanje s sliderji. Takisto 
niso izboljšali motečnosti od lani. Ani- 
macij preigravanja znova ni mogoče 
preklicati, igralci tečejo eden v drugega, 
kot bi bil pred njimi zid, uspeh prodorov 
se izračuna že na začetku giba, umetna 
pamet ima težave z izvajanjem metov ob 
izteku časa ... Poleg tega je ostalo dosti 


si se vsega tel lotit malo bolj resno. Dobro, je vsaj 
zgledalo, da se Boon in banda trudijo. In zdaj? Prva 
poteza je bila, da so vključili ama baš vse like. 62 
kosov! 

Sneti: ja, sem videl v Leipzigu. 

Kekken: ampak tam nisi opazil, da so od vseh prejš- 
njih fajterjev odrezali po en borilni slog in ga nalepili 
na nove like. Tako ima zdaj vsak samo en stil  orož- 
je. Pa tolko specialk in animacij se ponavlja pri likih, 
da kar vidiš miško, kako odpira menije in stiska copy 
| paste. Sick. 

Sneti: oof, jao. Ampak vsaj sistem potem so izpilili? 
Slišal sem za preusmeritve, wakeup igro ... 

Kekken: ma ja, fan culo. Vsi ti dodatki sistem izpilijo 
kot Mujo fičota, ko nanj montira spojler. Kaj ti poma- 
ga parry, ko je večina udarcev ranljivih po bloku? Kaj 
brcanje s tal, ko se en sidestep ogne vsem napadom? 
Da ne omenjam neuravnoteženega sranja. V prvih de- 
setih minutah treninga sem odkril neskončni kombo z 
eno samo potezo. Zdaj jih je znanih na desetine. 
Sneti: bah, spet bomo samo fatalityje gledali ... 
Kekken: u wish. Liki sploh več nimajo svojih fatality- 
jev. Raje so lenčine pri Midwayu naredili seznam do- 
brega ducata splošnih poškodovanj in usmrtitev, ki jih 
lahko potem, ko nasprotniku zbiješ energijo na nič, 
delaš zaporedoma - mu odtrgaš eno roko, pa drugo in 
ga nato pokončaš, recimo. 


prek menedžerskega do uličnih. Po tem je serija ved- 
no slovela — a zdi se, da se je letos maltene izpela. 


hroščev in pridružili so se jim novi, kot je uspešno iz- 
vajanje prostih zgolj z oplazenjem desne gobice navz- 
dol. In spregledati ne gre povsem enakega komentar- 
ja in uvodov v srečanja. 

Sama po sebi je 2K7 solidna košarkaščina, močno 
bolj priporočljiva od polomijadnega NBA Liva 07. Je 
brez zajetnih neumnosti in bo trajala vse leto. A frišne- 
ga glede na lansko verzijo je bore malo, način 24/7 
manjka, dočim paket ni izpiljen, saj je hroščev ter ne- 
umnosti kar nekaj. Pozna se, da je pozornost avtorjev 
usmerjena v xbox 360. Ali pa jim je kronični lenitis na- 
posled kritično spodjedel možgane? 


pomisli, zakaj je treba plačati 
za vsak tak polovičarski update. 


7XB Take2 


Cev 


SCORPION 


Misterij je, zakaj Midway klamfa kartovščino, 
medtem ko v osnovnem špilu mrgoli reči, nujno 
potrebnih testiranja in dodelave. 


Sneti: samo čaki, kje so potem sežig, zamrz, ek- 
splozivni poljub? Klasike? 

Kekken: na istem mestu, kamor je šla štorija, ki je bi- 
la mnogim glavni razlog za sledenje seriji - v Boonovi 
sekret školjki. Zaplet je debilen, konci so taki, kot bi 
jih tipkal šimpanz, so pa vdelali en beden karting 
gejm. Vsaj Konguest je manj razvlečen in bolj dina- 
mičen ter urejevalnik likov kar zmogljiv in zabaven. 
Samo kaj mi bo to, ko pa je špil v osnovi tuga? Do- 
bro, saj poka in se blešči in za mimogrede nekoga na 
gobec usekat je okej. Ampak je nazadoval in kot po- 
tomec legende je apn. 


poraženca spremeni v Eda 
Boona. Bahality! 


7 xbox Midway 

Pooblaščeni Playstation zastopnik za Slovenijo: 
Bofex d.o.o., skupina Merkur, Šmartinska 152, Ljubljana 
tel:. 01/ 309 37 00. www.bigbang.si www.bof.si 


COMPUTER 
ENTERTAINMENT 


KONZOLEC 


Zadnja stran šole je domena ledrastih rokabilijev, ki šraufajo avte 


in se imajo za slaboritne. Elvis suxxorz, pusiji! /beži 


ed bananovci in krokodili zahodnjaki sicer 
že lep čas ne prebivamo več, toda vse civi- 
lizacijske pridobitve, kot so srebrn jedilni 
pribor, črnilo za trepalnice in EMule, ne 
morejo zakriti preprostega dejstva: globoko v sebi 
smo še vedno živali. Najsi bomo odeti v izbrane cote, 
hodimo okrog ovešeni s kupi hodimožev in smo pri- 
drobencljali na Luno, naše vedenje v mnogih potezah 
ostaja bestialno. Nagone večinoma drži v šahu razum 
- a dostikrat se zgodi, da jih ta zgolj potencira, kar 
privede do neugodno sociopatskih osebkov. Takih, ki 
so brezprizivno čez les in sodijo vsaj v programe za 
folk s posebnimi potrebami, če ne kar v umobolnico. 
No, in zdi se, da se je večina takih zbasala v najbolj 


POKLON LEGENDI 


Prav dosti simulacij mulčevstva v vsej zgodovini 
igrarstva nismo videli. V South Parkih smo scali 
po snežnih kepah in jih lučali sotrpinom v glave ter 
nagajali učiteljem v avanturah z Beavisom in Butt- 
headom v glavnih vlogah. A legendarna, izvirna in 
arkadna pobalinščina je le ena — Skool Daze. Igra, 
ki je leta 1985 izšla za spectrum in C-64, je spreml- 
jala malopridneža Erica, ki je v pogledu na šolsko 
stavbo od strani pisaril neumnosti po tablah, strel- 
jal šolmoštre s fračo in se trudil dobiti spričevalo 
iz sefa, da ga ne bi videli starši. Nemara zdaj 
fašemo še kako. 


razvpito privatno šolo 
v Čezlužju: akademi- 
jo Bullworth. "Katere 
diplomanti so serijski 
morilci ali odvetniki 
korporacij!" se pridu- 
ša naš lik, tjakaj prav- 
kar dospeli Jimmy 
Hopkins. Petnajstlet- 
nega težavneža, ki so 
ga dotlej ruknili z vs- 
eh šol v državi, v zlo- 
glasno ustanovo pri- 
peljeta skurbana ma- 
ti ("To je njena pri- 
bližno oseminpetde- 
seta poroka!") in njen 
najnovejši priležnik 
ter ga odložita morskim psom, sama pa se medenot- 
edno odpravita na Havaje. Logično, tam je zobatcev 
manj, kajti ne mine deset sekund od prvega obiska 
pri napihnjenem ravnatelju, da jih Džimi-boj dobi po 
nosu od naključnega mimoidočega. Dobrodošel na 
Bullworth, mali. Za fruštek strežemo žlepe, za kosilo 
kajle in za večerjo čelne; ne manjka niti malic, od ka- 
terih bolijo jajca. Džungla je proti temu benigen raj. 


Zabaviščni park je del mesta, kjer je moč zapraviti ure. Tu streljaš 


v tarče za medvedka, obiščeš hišo spak ... 


V ozadju glas napovedovalca na kanalu Discovery: 
"... pridružimo se olivnim pavijanom. Ritualni poz- 
dravi so najbolj pogosta oblika stika med samci. Poz- 
drav se začne, ko se en samec približa drugemu z od- 
sekano hojo, pri čemer strmi vanj, cmoka, prihuli 
ušesa in proti njemu usmeri zadnjico. Ti rituali so vi- 
deti napeti in obotavljivi, vendar rabijo jačanju prevla- 
de v hierarhični strukturi med obdobji miru, kar lahko 
pripelje do manj bojevanja, ko bo šlo za pozicijo ..." 
Toda naš junaček se ne da in iz njegove začetne zme- 
denosti se razvije simpatična čefurijadna pobalinšči- 
na. Vse skupaj temelji na pogonu Grand Theft Auta, 
kar pomeni pogled na Jimmyja od zadaj, podobno 
grafiko kot v San Andreasu in navidezno peskovniško 


Komurkoli, zasledovalcem ali kar tako, moreš pod noge stresti 
frnikule. In žur iz risank Hanne 8 Barbere je tu. 


svobodo. Na začetku se ta zdi okrnjena, saj dogodke 
uokvirja ura, ki je neprestano na zaslonu. Ob osmih 
zjutraj vstaneš in imaš časa do pol desetih, da iz fan- 
tovske drnjohalske zgradbe spraviš rit do osrednje 
stavbe, kjer teče pouk. Tam te čaka prisostvovanje 
enemu od predmetov, kamor sodijo kemija, slikanje, 
telovadba, mehanika, fotografija in angleščina. Vsa- 
kega predstavlja lastna mini igra, kjer moraš tvoriti 
besede iz premešanih črk, pritiskati 
gumbe na joypadu v pravilnem za- 
poredju ali v telovadnici nažigati 
med dvema ognjema. Tlake je konec 
ob pol enajstih, nakar imaš uro in pol 
frej ter drug predmet. Nato po mili 
volji počneš, kar hočeš, tja do ena- 
jstih, ko se začne hora legalis. Uvel- 
javljajo jo vzgojitelji, ki harajo po 
šolskem zemljišču in lovijo prestop- 
nike, špricače ter zamudnike. Če te 
ujamejo, te odvlečejo k pouku ali v 
posteljo. A želja po neumnostih gor 
ali dol, ko je ura dve zjutraj, padeš 
skupaj od utrujenosti. Tako se zdi 
Canis Canem Edit v primerjavi z 
GTAJi, kjer si zunaj misij svoboden 
kot ptica, ograjen. Vendar občutek 
traja le tako dolgo, dokler se ne za- 
veš, da ti ni treba k pouku, če nočeš, 
in da jo lahko vzgojiteljem, ki te začnejo loviti, ka- 
darkoli podurhaš s tiščanjem knofa za tek. To se zgo- 
di nekako tedaj, ko se spoznaš z igralnim sistemom in 
opraviš par nalog oziroma se odpro visoka vrata šole, 
da moreš odhlačati v mesto. V tistem trenutku se špil 
spremeni v nekaj, kar bo znano vsem ljubiteljem Ve- 
like tatvine avtomobila. Na ne pretirano obsežni kar- 
ti, ki je velika kot en sam predel San Andreasa, se 
izrisujejo zvezde. Te simbolizirajo sprožilnike glavnih 
misij, ki potiskajo naprej štorijo, ter številne pos- 
transke naloge. Kot je pri čefurščinah, v navadi, je 
seznam početja dolg: plavaš, rolkaš, dirkaš z gokar- 
tom, grafitiraš, streljaš s puško v zabaviščnem parku, 
se hvataš za odbijače avtomobilov. Počasi dobivaš 

nove snemalno-spalne lokacije, iz garaž jemlješ raz- 
notera BMX-kolesa, preoblačiš se v kup gvantov (šol- 
ska uniforma, bikovska maskota, nindža ...). Velik del 
igre tvori mlatenje, ki je neprimerno bolj dodelano kot 
v GTAjih. Jasno, sistem, ki vključuje blok, kombina- 
cije, prijeme, rušenja, brcanje na tleh ležečih v med- 
nožja, metanje predmetov in nenadzorljive soborce, 
so Rockstar Vancouver vzeli iz The Warriors (J149, 
85) in deluje dobro. Istotako je moč izkoriščati lep 
seznam tipično pobalinskih orožij, od prače do pe- 
tard, katerih metanje in z njimi merjenje sta povečini 
neproblematična. 

Discovery: "... parjenja je več v deževnih obdobjih in 
je promiskuitetno. Samica po šestih mesecih rodi 
mladiča, ki tehta približno kilogram. Spolno zrelost 
doseže v petih do osmih letih." 


Grafika je ena slabših plati igre, pri čemer hrošči in trzanje likov 


nič ne pomagajo. Malo bi morali še polirati. 


Toda najlepše je, da so naloge kljub stičnim točkam 
z Grand Theft Auti večinoma izvirne in da izvirajo iz 
Jimmyjeve starosti ter mulčavosti. Sediš na drevesni 
veji in s kroglicami nažigaš po igralcih ameriškega 
fuzbala na štadionu; kužatu daš žreti pokvarjeno 
meso, nakar drek skidaš v vrečko, jo odvržeš pred 
zbornico ter jo zažgeš, da prfokse od gnilobnega dima 
udari božje; v okostnjaškem kostimu stresaš frnikole, 


GANIS GANEM EDIT - 
BULLY 


V Ameriki se igra imenuje Bully, kar se zdi bolj na- 
raven naslov od latinskega Canis Canem Edit. 
Rockstar je špil preimenoval zaradi dušebrižniških 
izpadov zaskrbljenih staršev, ki so penili vsled 
domnevno sporne tematike. Končno verzijo je pred 
izdajo moral celo pregledati sodnik. Toda našel ni 
ničesar spornega, saj je izdelek daleč od profanos- 
ti in nasilnosti Grand Theft Autov. V vsej igri sko- 
rajda ni kletvic, prestopništvo je na zelo nedolžni 
ravni in vse skupaj je na moč risankasto ter po- 
balinsko namesto kriminalno. In dejansko je CCE 
boljši naziv, saj Jimmy niti ni pretepač, ampak tr- 
mast fant s srcem na pravem mestu, ki se trudi 
šolo zrihtati v nekaj spodobnega. 

Kamen spotike v slogu moda Vroča kava za San 
Andreas pa zna biti dejstvo, da lahko Jimmy poleg 
punc poljubi tipčka, ki ponoči visi ob šolskem zidu. 
Video konkretnega gejevskega zaliza najdete na 
http://gaygamer.net/index.php?id:1609 in čeprav 
je na ovitku označeno, da špil vsebuje namige na 
spolnost ter da je namenjen starejšim od 15 let, bo 
gotovo spet vse letelo v luft. Legebitra je že naro- 
čila poln kamion izvodov. 

da folk pada kot pri norcih; vdiraš v 
omarice in nakradene bonboniere 
ponujaš dekletom v zameno za fran- 
coske poljube; ne kradeš avtomo- 
bilov, saj nimaš izpita, marveč se po- 
jaš z bicikli, skejtom, gokartom, ves- 
po in mini traktorjem; razbijaš robo 
po skladišču; tihotapiš se po spalnic- 
ah češpelj in nabiraš spodnje perilo; 
fotkaš prešuštnike; grafitiraš občin- 
sko zgradbo; boksaš v slogu Punch- 
Outa; zbiraš elastike in karte Grottos 
6 Gremlins; nabijaš avtomate ... Na 
ta način nisi wannabe-mafijec, ki čez 
kup trupel prileze do položaja vladar- 
ja mesta, kar smo izkusili že ničko- 
likokrat, marveč je 
Canis Canem Edit 
prava, izvirna, akcij- 
ska 3D pobalinščina, kakršne ni bilo 
od časov Skool Daze. Škoda, da je 
kamera dostikrat tako debilna, da bi 
najraje zadavil televizor s kablom od 
ploščka; da Jimmy zaradi hroščev 
včasih obtiči med objekti; da je iz- 
kušnja kljub bolj obvladljivi dolžini 
kot v GTAjih (nekako petnajst ur za 
glavni kvest s kako četrtino postran- 
skih nalog, ki jih lahko po koncu 
kompletiraš v 'neskončnem poletju") 
nekam raztegnjena, saj rada ponavl- 
ja pristope; da je grafična podoba 
ostarela, s spranimi teksturami ter 
oglatimi liki; in da je dosti duhamor- 
nega furanja z enega konca mesta na 
drugega. Takisto je igra lahka, saj te 
stalno vodi za rokico in ti vedno s prstom kaže, kaj je 
treba narediti. Umetna pamet pri tepežkanju je enos- 
tavna in če že crkneš, je to navadno posledica zblo- 
jene kamere ali nepredvidenih ele- 
mentov, kot ko zgaziš pešca z bičik- 
leto in te hapsijo policaji. To itak ni- 
ma posledic, tako kot v Grand Theft- 
ih. Kljub temu so v par najdaljših od- 
prav, vdih!, zadegane nadzorne toč- 
ke, kar je za Rockstar nenavadna 
prijaznost. Vse to oceno sicer zniža 
pod 90 - toda pomanjkljivosti hkrati 
v veliki meri nadomesti raznolikost, 
saj igra zmeče na kup že kar težko 
verjetno količino zvrsti. V enostavni, 
a uživantski obliki so prisotne strelj- 
ačina, pretepačina, dirkačina, ploš- 
čadna arkada, tiholazščina in avan- 
tura, kar je zabeljeno z mini podšpil- 
čki ter peskovniško odprtostjo. Celo 
frpjski pristop je tu, saj ti udejstvo- 
vanje pri angleščini veča besedne 
spretnosti, s katerimi se izogneš me- 
tanju črev na plot, kemija prinaša 
izdelovanje petard, likovna vzgoja pa 
zanesljivejše šarmiranje punc. Nabor lastnosti ni tako 
širok kot v San Andreasu, a je čisto funkcionalen. 
Napovedovalčev glas: "... mladi in starejši samci živi- 
jo v skupinah, ki se pogosto spopadejo, neposredno 
ali posredno, za položaj ter dostop do samic. Zato se 
mlajši samci drug do drugega obnašajo napeto, med- 
tem ko starejši oblikujejo koalicije, s katerimi skušajo 
izriniti mlajše samce in jim preprečiti, da bi se parili. 
V skupinah vlada hierarhija, znotraj katere se odvija- 
jo hudi boji za položaj, kjer so poškodbe nekaj običaj- 
nega ..." 

A vendarle najmočnejši adut Canis Canem Edit ni ig- 


KONZOLEC 


Zalizovanje je namenjeno obnavljanju energije, vendar do njega 
pride le, če imaš darilo. Preklete koristoljubke! 


rarska raznolikost, marveč štorijalna poanta. Dolgo 
se pripoved ne premakne nikamor in čas zapolnjuje- 
jo presenetljivo življenjski liki v vmesnih sekvencah, 
tako po gibalni kot čvekalni plati. Zahrbtna kača, ki si 
pravi tvoj prijatelj, ubogi piflo, odurna kuharica, pi- 
janski učitelj, psihopatski snob, repertoar radodajk in 
samovšečnic ... A ravno ko se igra začne vleči, pres- 
tavi navzgor in s finalom upraviči vloženi trud. Jimmy 
namreč vseskozi nabira pike oziroma pada v nemilost 
pri frakcijah, ki se dajejo za prevlado nad šolo: pre- 
tepačih, športnikih, piflarjih, bogatinih, rokabilijih in 
mestnih tolovajčkih. Naklonjenost določenih pomeni, 
da ga ne nadlegujejo, vendar ga imajo zato vedno to- 
likanj bolj v zobeh neki drugi. Bolj kot se Jimmy tru- 
di, da bi ga pustili pri miru, bolj tone v nesnago - 
težave pa se dobro začnejo šele, ko vsem dokaže, da 
je njihov šef, ter je na videz kralj šole. Kajti tedaj po- 
bič spozna, da je številka ena najbolj samotna. Ja, to 
je Amerika, bejbi, kjer "lahko vse podkupimo, če to 
ne vžge, jih bomo pa nalomili!" To je svet, v katerem 


Pretepom se je moč resda izogibati z gobčnim opravičilom, a je 
mlatenje večinoma preveč kul, da bi to počeli. Nove poteze nabiraš pri 
telovadbi in lokalnem pijančku, bivšem soldatu. Škoda le, da se zna 
kamera postavljati ultra debilno. 


pes žre psa (od tod latinski naslov) - okolje, kjer se 
odvija tekma med samci za položaj in samice, kot bi 
gledal pavijane na Discoveryju. Canis Canem Edit 
pove, da živimo v sodobni džungli in da ostajamo ži- 
vali, česar ne morejo prekriti ne izobraževalni sistem, 
ne velike zgradbe, ne elektronska zabava. Še zlasti ne 
slednja. 


z zobmi drži sošolca in se otre- 
sa drugega, ki mu žveči čevelj. 


Rockstar 


omaj se je sonce 27. 

oktobra dvignilo nad 

obzorje, že sem sedel v 

avtu in pičil v 80 kilo- 

metrov oddaljen kraj. Čemu? So 
li tam nudili zastonjsko liposuk- 
cijo? Tržili vudu lutko Lunija, Kral- 
ja zamujenih rokov ("Looney, King 
of Missed Deadlines")? Ne, nič 
takega. Dobili so namreč na dan 
. izida Pro Evolution 
— Soccer 6 za xbox 
, 360. V trenutku, 


Količina čudnih situacij je zmanjšana — kar pa še ne pomeni, da je 
izdelek docela brez njih. Noreli boste še vedno. 


ko sem to izvedel, mi je dol viselo, da bom špil plačal 
kot zasebnik, saj bi ga kot opisovalec itak dobil zas- 
tonj. Zum zum sem bil na poti ponj. Ja, tak je vpliv 
PESA, kultne simulacije žogobrca, na PESjane. 

A četudi sem za Pro Evo pripravljen kuriti cekin, ben- 
cin ter polnočno olje, to ne pomeni, da ne opazim nje- 
govih pomanjkljivosti. To zlasti velja za PES6 na 
xboxu 360, ki je dovolj drugačen kot na PCju, da si 
zasluži ločen opis. Po eni strani je igra sicer odlična. 
Na igrišču deluje tako, kot bi Konami porihtal večino 
najbolj tečnih napak in iz stare osnove naredil nekaj, 
kar bi igra od nekdaj mo- 
rala biti. Žoga je težja in 
skorajda ni podvržena fli- 
peraškemu učinku odbi- 
janja med igralci ter ok- 
virjem vrat. Umetno pa- 
met so zrihtali na števil- 
nih področjih, tako da so 
redka odskakovanja ob- 
rambnežev in njih tupa 
prekrivanja ter nepredvi- 
deni izleti napadalcev v 
ofsajd. Sposobnosti špor- 
tnikov so dokaj v skladu z 
resničnostjo, uvedli so no- 
ve vratarske parade, v 
slogu PES6 za računala 
je dosti manj prekrškov 
pri presingu. Istočasno ta 


Evolution 


Evo nima nekaterih motečnosti iz 
taiste verzije, kot je brzinsko predi- 
ranje obrambe brez velikega truda. 
Največja razlika med dotičnim in 
PESi drugod je tempo, saj je odvi- 
janje tekme jako zložno, od poto- 
vanja žoge do teka fuzbalerjev, ter 
taktično. Pro Evo 6 za 360ico za- 
hteva več načrtovanja, oprezanja, 
podajanja za ustvarjanje položaja 
in iskanja lukenj kot kadarkoli. Več 
časa je za možganjenje, napadalci 
kljub boljšemu postavljanju teže 
pobegnejo 
obrambi. in 
če priložnost 
ni čista, bo 
šel strel težko noter. Gol je za- 
jebano dati in ko ga prejmeš, 
natanko veš, čemu se je to pri- 
petilo - vsled razumljivega, do- 
delanega notranjega mehaniz- 
ma, ki upošteva tako znanje 
kot srečo. Vse to pomeni, da je 
dotični PES do začetnikov in 
tistih, ki bi radi nemudoma 
zadovoljujočo izkušnjo, neprija- 
zen, med drugim zavoljo umet- 
ne pameti, ki z nižjih nivojev 
ostro preskoči v neusmiljenost. 
Hja, je pač za nogometne sla- 
dokusce. 

Toda PES6 za xbox 360 kljub frišnemu občutku ni nič 
drugega kot update Pro Eva 5. Drugačen kot na PCju, 
a vendarle. O pravem next-gen motorju ne duha, ne 
sluha; celo več, igra v ogromno pogledih ne vsebuje 
niti trohice izboljšav in izvirnosti, od zastarelih enajst- 
metrovk do občutka, da je vse skupaj na tračnicah, ko 
streli letijo mimo gola na venomer enake načine. Tak- 
isto prihaja do enako tumpastih situacij kot na PCju, 
sodniki pa še vedno ne znajo kaznovati grdobij na sre- 
dini. Podobo tvorita v HD prestavljena stara grafika, ki 
ji luštno večja količina animacij ne pomaga k nad- 


Ja, vem, vse slike so z ene tekme. Pripišite to Konamiju, ki je slično ohrn z 
novinarskim materialom kot z izboljšavami svoje fuzbalske serije. 


Grafika je sicer v HD, vendar močno izdaja staro poreklo. Malo večja 
količina animacij in ostrejše teksture dotičnega prav nič ne skrijejo. 


moči, in dobrodošla, toda samoumevna nativna pod- 
pora širokozaslonskosti. Komentar je taisti, ki so ga 
posneli pred, oh, ne vem, petintridesetimi leti, navi- 
janje takisto, le da se zdaj sliši napotke s trenerske 
klopi. Meniji ter uvod so enaki kot v PES6 za PC, s 
smešno muziko vred, tako da po izvedbeni plati FIFA 
07 za X360 dobesedno pomete s Konamijevim izdel- 
kom. Načinov je malo: igranje na enem teveju za do 
četverico; puščavništvo v obliki klasične Master Le- 
ague s komaj kako spremembo, posamezne lige, po- 
kala in urjenja; ter multiplayer po Livu. Ta deluje skozi 
ancienten vmesnik, ki ne pozna čvekalnice in nudi le 
rangirane ali neragirane tekme eden na enega. Nič 2 
vs 2, lig, turnirjev. Na srečo je spletna koda solidna in 
srečanja so na običajnem ADSLu 1024/256 tekla 
gladko ne glede na to, ali sem igral s Slovenci, Nem- 
ci oziroma Britanci. Manjka International Challenge, ni 
štacune PES-Shop, štadionov je celih osem, ni moč 
shraniti posnetkov golov, achievementi so žaljivo lah- 
ki. Licenčna plat je zadovoljiva, a vnovič nepopolna: 
izrezali so vso Bundesligo razen Bayerna, Chelsea so 
London FC ... Kljub temu lahko editiraš le imena fuz- 
balerjev, pri čemer na 360ici nimaš možnosti, da bi 
namestil fanovske zaplate. 

Pro Evo 6 za xbox 360 je igra dveh polovic, ee, pol- 
časov. Ko na zelenici vse deluje, kot bi moralo, kot re- 
sen e-fuzbaler ceniš taktičen tempo, študiraš nianse in 
uživaš v globini. Umetna pamet ni za odmet, a če 
imaš rednega, sposobnega soigralca v živo oziroma 
se rad udejstvuješ čez Live, je tole v mnogo pogledih 
najboljši Pro Evo za katerikoli sistem. Nakar te zbode 
temna plat: 60 EUR si odštel za update, ki nima dosti 
zveze z naslednjo igrarsko in konzolno generacijo; ni- 
vo napredka je sramotno nizek; manjkajo številne do- 
brote iz verzije za PC; orenk zaplata bo potrebna, da 
bo zadeva blizu spodobne zloščenosti ... Tedaj te pri- 
me, da bi Konami od zadaj podrl z drsečim štartom, 
mu 'po nesreči' pohodil mednožje in se delal nedolž- 
nega. Da bi torej storil isto, kar so oni tebi in kar moč- 
no skeli - čeprav se potem tekma veselo nadaljuje. 


Sneti preklinja Konami, a še vedno 
ne neha igrati. PESi seldžuški! 


xbox 360 OO Konami 360 


[| vee 


Konami 

pe, kot je Ajax, izredno zanimivo drugo nemško in ita- 
lijansko ligo (Juve se je znašel med posebnimi 
moštvi) ... Kar je licenčno vdelano, je občudovanja 
vredno zmodelirano in simulirano, minus frisi, ki so 
včasih hecni. Toda razlika v vsebini glede na običajno 
Fifo je pretresljiva, celo če upoštevamo čas in trud, ki 
sta šla v stvarjenje modernejše inačice. Od načinov so 
tu takojšnja tekma; simpatičen, a lahek in tipičen me- 
nedžerski modus (res pa je, da ni enak kot v 07 za 
računala); dokaj ponesrečen poskus salona (lounge) 
za do osmerico kolegov za eno konzolo, ki omogoča 
navzkrižne tekme, vendar je slabo nadomestilo za 
manjkajoče klasične turnirje ter lige; in nalinijskost. 

Ta podpira rangirane ter nerangirane 


s lO srcu tele Fife, ki je dejansko 
| | | | pravi next-gen žogobrc in je | 
Y '] krepko drugačna od PESu | 

WW podobne verzije za PC ter | 
playstation 2 (J159, 83), je čisto na 
novo ustvarjen sistem animacije 
igralcev in fizike žoge. Namesto da 
bi vzeli stari pogonski motor, ga 
zadegali v HD-grafiko in ga malo 
pošraufali, so naredili povsem friš- 
nega. Nesmiselno je naštevati, ko- 
liko gibov so vanj stlačili, a dejstvo 
je, da je videti prekleto realističen, 
tako kar se tiče gibanja nogometa- 
šev, preigravanj, streljanj in prekrš- | 


posamezne spopade vrste eden na enega in 
dva na dva, če dvojica v istem moštvu sedi 
pred eno samo konzolo. V temelju je za 
spletnost sicer poskrbljeno izvrstno, z dobro 
internetno kodo, ki je v desetinah tekem 
pripeljala do enega samega resnejšega za- 
mika, kaznimi za prekinjevalce, dosti rangi, 
mailanjem rezultatov v resnični e-poštni 
predal ter buljenjem ESPNovih novic 8 izi- 
dov v pasici (tickerju). O elegantnih meni- 
| jih v spremstvu licenčne glasbe seveda ne 

gre izgubljati tinte. A kaj, ko ni interaktivnih 
lig, se pravi podpiranja svojega kluba; ni 
spletnih lig ali turnirjev; ni tickerja med tek- 
mami. Najhuje pa je, da internetne tekme 


kov kot gibanja okroglega usnja. — 
Ravno med najhujšo vročico igranja 
sem zrl nekaj tekem Lige prvakov in 
ko sem preklapljal med TV-signa- 
lom ter sliko z xboxa, sem zgolj zijal, kakšen podvig je 
uspel EAju. Eksplozivno gibanje Christiana Ronalda, 
samba zobatca Ronaldinha, bombe Lamparda ... Do- 
dajmo čudovito travno površino, tribune, naphane z 
razposajenimi gledalci, in odlično zvočno podlago, od 
solidnega komentarja do razgibanega navijanja z gov- 
orom napovedovalca na štadionu, pa dobimo res im- 
presivno zunanjost. 

Grafika gre s stopalom ob stopalu z igranjem, saj na- 
tančnejša animacija športnikov pomeni opazno spre- 
menjeno dinamiko. Da se fuzbaler po teku ustavi, sp- 
remeni smer, obvlada žogo v šprintu ali jo brcne, dri- 
bla, zdrsne v drseči štart in kar je količkaj zahtevnejših 
manevrov, zahteva toliko in toliko (beri: veliko) sličic 
animacije. Občutek je čisto drugačen kot v Pro Evo- 
lutionu ter dosedanjih Fifah in razumljivo je, da se je 
demo (glede na katerega je igra občutno izboljšana) 
številnim zdel apn. Tudi meni. A ko sem vztrajal in 
prodiral globlje v Fifine skrivnosti, mi je način igranja 
zmerom bolj priraščal k srcu. Čeprav je v nekaterih 
pogledih FIFA 07 za xbox 360 arkada, je na splošno 
vzeto občutek v njej jako 


€ Na prvi pogled ni velike razlike med tem prizorom in verzijo s PCja ter PS2. A 
verjemite, da sta igri v akciji kot noč in dan. 


fo. Sistem ima vrsto zoprnih pomanjkljivosti: medse- 
bojno trkanje nogometašev, ki botruje motečemu za- 
tikanju in odbijanju enega športnika od drugega; nein- 
teligentno ročno preklapljanje med igralci, ki upošte- 
va zgolj položaj žoge; po eni strani preveč vratarskih 
napak in po drugi njih pre- 
tirano lahkotna pobiranja 
žog, ki so namenjena v ko- 
te; izkoriščanje zelo učin- 
kovitih globinskih podaj po 
zraku osamljenemu na- 
sikaj se najde, kar te raz- 
kuri. Nadalje je FIFA 07 
vsebinsko revna. Namesto 
sedemindvajsetih lig jih je 
vdelanih le šest (!), kar 
pomeni 117 klubov, ter 37 
reprezentanc. Zaman bos- 
te iskali Slovenijo in Nizo- 
zemsko, mnoge znane eki- 


ne poznajo taktičnih nastavitev. Če lahko v 
single playerju kot v Pro Evu naposled 
spreminjaš položaje igralcev znotraj forma- 
cij ter jim s puščicami zapoveduješ, kam 
naj tečejo, je vse to na liniji zaprto. Izbiraš lahko for- 
macijo s seznama vnaprej določenih (nič custom for- 
macij), menjavaš igralce, lepiš zopet omejen seznam 
taktik na digitalni križec - in to je v veliki meri to. 

Malo, premalo je vsega skupaj za 60 evrov, kolikor 


vsako potezo je treba na- 
črtovati in spretno izvesti, 
podajanje in streljanje v 
tri krasne ne obrodita sa- 
dov sploh, natančni streli 
so umetnost in so odvisni 
tako od ducatov statistik 
kot lastne spretnosti. Pa, 
jasno, sreče. Takisto zelo 
sede upoštevanje utru- 
jenosti, katere merilnik 
obsega dve črti, in mošt- 
vene kemije. 

Ampak bolj kot sem ig- 
ral, bolj sem hkrati doje- 
mal, da je to šele nasta- 
vek za pravo next-gen Fi- 


simulacijski. Dobesedno. F — 

O za kondicijo je poskrbljeno izvirno: en merilnik kaže splošno, drugi pa trenut- 
no izčrpanost. Pretiravanje pri drugi jako vpliva na prvo. 


CO Za razliko od PES6 za 360ico, ki je grafično prak- 
tično le v višjo ločljivost zadegana verzija za ostale 
platforme, so Fifo 07 na Microsoftovi bež konzoli 
naredili čisto na novo. Po eni strani je to kul — po dru- 
gi pa ne, saj jim je zmanjkalo časa. 


zahtevajo za Fifo 07 na xboxu 360. Toda kljub vsem 
tem napakam je nekaj gotovo: igra ima orjaški poten- 
cial. Motor naslednje generacije je čudovit, občutek 
igranja pa gre v hvalevredno smer, ki poudarja real- 
izem in taktiko. Če se bodo EA naslednje leto 
potrudili, PES pa bo znova čemel na lovorikah, se bo 
Konamijev prvak znašel v resnih težavah! 


Fifelka (FIFA 4 Pepelka) čaka na | 
princa, da jo zbudi. Je li to Sneti? 


— xbox 360. 


Elecironic Aris | 


adaljevanje čisto fine mešanice 
N med skakavščino in puzlo nekoli- 

ko predrugači staro zasnovo z 
GBAja. Namesto Maria imamo na grbi 
eskadriljo njegovih maskotic, po kater- 
ih je poredni opičjak spet stegnil prste. 
V vsakem od s strani gledanih nivojev 
jih moramo do izhoda pripeljati kar na- 
jveč, kar je pravzaprav predšefovska ig- 
ra iz enke, ki je vzbrstela v lasten špil. 
Mini vodovodarčki se obnašajo zelo po- 
dobno lemingom, se pravi, da so pov- 
sem brez možganov in nagnjeni k umi- 
ranju na ustvarjalne načine. Crkot ni 
posebna težava, saj stopnjo zaključimo 
že z enim samim otetim junačkom, ven- 
dar je pravi smisel v stremenju k pikam. 


Ako četico zaključi zlati bučman, 
bodo točke najvišje. 


Hvala Kongu za peresce. Podpre 
veke ob takihle provizoričnih šefih. 


Te prinašata tako število in verižno 
nizanje rešenih brkačev kot hitrost, po- 
brani kovanci ter bonusne kartice. 

No, dasiravno jih je že predhodnica sli- 
šala zaradi manka izziva, to dvojke ni 
pretirano zasekiralo. Skozi vseh 71 so- 
ban je moč brez metanja na trepalnice 
prižvižgati v štirih urah, in to z večinoma 
srebrnimi odličji. Zbiranje pildkov za 
odklep nenavdušujoče kloniranih podi- 
ger takisto ni nobena umetnost, občas- 
no demoliranje šefovske gorile še manj. 
Ko predpripravljenosti zmanjka, pride 
do izraza urejevalnik lastnih stopenj, ki 
si jih lahko z drugimi igralci izmenjuje- 
mo tudi po Nintendovem spletišču. 

Dogajanje usmerjamo s perescem: ig- 
rače capljajo v smeri potegov, s tap- 
kanjem zapovemo skakanje in naokrog 
prekladamo bloke. Odzivnost in preciz- 
nost nista najboljši, najbolj zoprna je pak 
navada Mariov, da ob zaletu v drugo 


lutko sprožijo dominasto 
katastrofo beganja vse- 
vprek, ki jo je težko ob- 
vladati. Tudi zaradi tega 
je treba za zlate kolajne 
mozeg in prste precej 
natelovaditi. A zakaj bi, 
ko pa skoraj vse, kar špil 
ponuja, odklenemo brez 
posebnega truda? 
Simpatičen March of the 
Minis resda je, vendar bo 
za normalneža prelahek, 
za kompletista pa pre- 
enoličen in premalo nagrajujoč, da bi se 
bilo nad njim moč diviti. 65 Navi 


Nintendo DS 


vščina zombakljev Infected ni sla- 

ba zadeva. Lasti si zanimiv smisel 
za humor, ki tu meji na straniščnega in 
tam na satiro, akcijo pa spremlja bru- 
talen metal spod prstov grup, kot sta 
Slipknot in Chamaira. Tudi akcija je 
sprva všečna. Nastopaš kot policist, ki 
mora očistiti mesto krvoločnih zombi- 
jev: to stori tako, da jih 
strelja z običajnim orož- 
jem in jih, ko pordečijo, 
raztrešči z virusno puš- 
ketino. Ker ta vpliva na 
nepoškodovane zombi- 
je v bližini, je moč z na- 
tančnim merjenjem de- 
lati verižne kombinaci- 
je, ki botrujejo gejzirjem 
krvi. Ob žganju metala 
je to prav zabavno opa- 
zovati, zlasti vsled dob- 
rega nadzora z zakle- 


hi! a prvi pogled tretjeosebna pobija- 


Višek naprednosti je ta, da kanalje zaporedoma 
označuješ z rdečo in jih pokaš v verižnih zaporedjih. 


panjem nasprotnikov. Hvalevredno za- 
misel so avtorji, Planet Moon (Armed 6 
Dangerous, Citizen Kabuto), imeli glede 
večigralstva na blizu ali po spletu. Ko v 
dvoboju poraziš nasprotnika, ta faše 
navidezni virus, ki se ga znebi z zmaga- 
mi bodisi v puščavništvu, bodisi proti 
živim nasprotnikom. 

Toda kaj, ko Infected hitro razvodeni! 
Rutinska enoigralska kampanja je s 
svojimi petimi, šestimi urami kratka in 
je le serija omejenih misijic v par slogih 
(pobij vse zombije, reši civile). Naloge 
se duhamorno ponavljajo, težavnost pa 
ustvarjajo z neumornim navalom mo- 
derno hitrih zombakljev (stil filma 28 
Days Later), kar slog igranja naredi sli- 


Ročne drkalice so kot nalašč, da lahko založniki 
nanje trpajo takale igralna jetra, kot je Infected. 


Paketi 


Download 


Ponudba velja, kjer obstajajo tehnične matnosti prikloga. ./X "revma? urarpanare krn okac je či 


Upload Cena (sit/E) 


Cena prve 3 mesece (sit/€) 

Razlika med revijo, ki jo listate in internetom je tudi ta, da je revija omejena in vsebuje omejeno količino informacij, internet pa ne. Internet je skoraj 
brezmejen. Pri tem je zelo pomembno, da je povezava z njim hitra in zanesljiva, saj vam bo samo tako koristil kot neskončen vir informacij o vsem kar 
vas zanima. In pozor. Najboljše pri vsem skupaj je, da imate hiter Telemachov kabelski intemet najverjetneje že doma, samo priklopiti ga morate. 

čen besnim masovnim nažigačinam. 
Kljub dobrim kontrolam to postane pre- 
več za ubogi PSP in večina smrti se pri- 
peti zaradi nezmožnosti zadosti hitrega 
obračanja in reagiranja, ko se zombiji 
približajo. Vedeti, da crkuješ zato, ker ti 
igra ne omogoča dovolj učinkovitega 
igranja glede na probleme, ki ti jih pos- 
tavlja na pot, je nazarensko zoprno. In- 
ternetno večigralstvo pa je mrtvo, saj 
na spletu nisem našel niti enega nas- 
protnika. 

Naposled Infected izpade kot še ena 
povprečna akcijada s par zanimivimi 
elementki, ki jih zatrejo neposrečenosti 
in slab dizajn. Kakega mulčka bodo s 
pisano škatlo in bombastičnimi napisi 
že nategnili, a potrudite se, da ne boste 
tak zombijast potrošnik! 51 Sneti 
Majesco PSP 


w 

eprav smo videli marsikako igro s 
C pokersko tematiko, tale pade v 

oči zaradi imena. World Series of 
Poker je namreč eden najbolj prestižnih 
pokerskih turnirjev (vzporednica bi bil 
Wimbledon pri tenisu), za nameček pa 
lahko prevzamemo vlogo Chrisa Fergu- 
sona, legende sodobnega pokra. 


PRIR 


"HESOHA | 


SHOHDOMNI 


Pri najvišji težavnosti ti ne bodo 
pomagali niti dobronamerni nasveti 
Fergusona. 


Temelj je seveda način texas hold'em, 
kjer na začetku vsak od sodelujočih pre- 
jme dve karti in skuša nato s kombi- 
nacijo petih kart, ki si jih delijo vsi 
udeleženci, sestaviti najboljšo kombi- 
nacijo. Na izbiro imamo dva načina, 
guick play in solo. Pri prvem gre za hitro 
igro, ko ni časa za epsko zgodbo o us- 
pehu mladega hazarderja, torej brez 
napredovanja in višanja ranga. Zan- 
imivejši je solo play, kjer si lahko ustva- 
rimo lasten lik oziroma igramo v imenu 
Fergusona ali drugih, manj znanih haz- 
arderjev. Skozi turnir napredujemo tako 
kot v resnici in če so začetne igre enos- 

tavne, je treba proti 
močnejšim nasprot- 
nikom pokazati več. 
Umetna pamet je 
dobro uravnotežena 
in omogoča zanimi- 
vo igro tako začet- 
nikom kot izkuše- 
nejšim (za prve so 
vključili tudi dobro- 
došlo pomoč pri od- 


SHUFFLE UP AND DEAL! 


4500 


Poker je 10 % sreče in 85 % blefi- 
ranja. Ostalo? Družba, pivo in debela 
denarnica. 


ločitvah). Drugače zadeva vsebuje še 
modus za igranje po internetu, vendar 
ga Mobitel ne podpira. 

Skratka, solidno. 76 Jurec 


java Glu 


stranhodeče 2D pretepačine so 
iy eden legendarnih, a izumrlih žan- 

rov, ki jih je kao povozila nadmoč 
3D gibanja, čeprav bi se dalo koncept 
plemenititi tako, kot se je dogajalo s 
shoot'em upi. Če 
so Robotroni in Sa- 
lamanderji danes 
Mutant Stromi in 
Ikaruge, ni vrag, da 
ne bi mogli Double 
Dragoni in Final 
Fighti postati nekaj 
veličastnega brez 
prehoda v 3D. Gu- 
ilty Gear Judgment 
sicer poskuša v tej 
smeri, a mu ne us- 
pe najbolj. 
Zasnova je vzeta iz 
podigre v GG Isuka 
za PS2 (J136, 82): izberemo si lik iz 
Guilty Gear XX, nakar uletimo na ulico 
ter mlatimo trume sovragov. Kot v iz- 
virniku je podoba živopisana in borci le- 
po animirani. Kontrole so za tak način 
malce predrugačene, saj imamo sedaj 
gumb za skok, lik pa se obrača v smer, 


Ob slikah tako destrukcije toliko 
bolj boli misel, da bi lahko špil pokal, 
ako bi avtorji le uskladili moč in spo- 
sobnosti nas ter CPU-golazni. 


kamor tiščimo. Nadzor je odziven in na- 
bor potez bogat ter podoben onemu iz 
običajne pretepačine. Toda potem se 
začno težave. Namesto da bi nas zlikov- 
ci vsaj malo spodbujali in predstavljali 
spodoben izziv, so neumni kot noč, 
omejeni na dva napada in švohotni. Iz 
žongliranj se pa itak ne znajo reševati. 
Ja, tudi zadnji šef. Do njega pelje šest 
dokaj mučnih svetov rutinskega pon- 
avljanja ene kombinacije, občasno celo 
le ene specialke. Če smo mahnjeni na 
štorijo v GGXX, bomo s kar dvajsetimi 
liki prebrali mnogo dialogov, a igralno 
nam bo Judgment preprosto moral do- 
jaditi že pri drugi seriji nenavdihnjenih 
sovragov. Totalnega manka izziva ne us- 
peta zapolniti niti način survival in po- 
vezovalno sodelovanje. 

Ima pa plošček svetlo točko, kajti z 
Judgmentom je na istem uemdeju per- 
fektna konverzija tepežkarice Guilty 
Gear XX YReload za PC, xbox in play- 
station 2 (J134, 90). Ta v samostojni 
obliki za PSP že obstaja, vendar ne mo- 
re škoditi, če zopet povem, da je pre- 
delava izvrstna v vnašanju kontrol, saj 
so težave s križcem manjše kot v ka- 
teremkoli sorodnem naslovu. A žal je 
tudi to svojevrsten nateg: medtem ko 
japonska verzija Judgmenta vsebuje 
zadnjo različico /Slash, gaidžini dobimo 
stari HR. 


Podoba je za tako zvrst impresivna, a Guardian He- 
roes s saturna še čakajo na vrednega naslednika. 


Če GG HReloada še nimate in si želite 
dobre, glede nadzora funkcionalne 2D 
pretepačine za PSP, je Judgment odlič- 
na izbira. Škoda le, da je temeljni del 
paketa, torej naprej hodeča pretepalka, 
podpovprečen. 78 Kekken 

Vsebino lahko kupite tudi preko 
SMS-sporočila, 

Po£ljite SMS z vsebino I SMS KODA 
(npr. TLEMM) na številko 1919. Prejeli 
boste SMS-sporočilo s hitro povezavo, ki 
vam bo omogočila nakup in prenos sgre 


poma pod iona Lina ore veter hodov € Pognevih 
pie So »t 


TESTISI 


iti inovator je največkrat tvegano. Če gre 


vse po sreči in rulja 


novitete, slava ter finančni uspeh ne 
uideta. A dosti pogosteje se zgodi, da 
potrošniki zadevo spregledajo ali se jim v 


spozna vrednost 


Četvorni procesor 


Intelov produkcijski stroj besno melje naprej. 
Skupnost in konkurenca si še nista dobro 
opomogli od prihoda core 2 duo, ko je že na 


danem trenutku ne zdi pretirano uporabna. Zgodov- 
ina je polna takih primerov - če se omejimo na ra- 
čunalniško industrijo, je eden najbolj legendarnih 
Applov newton. Očeta dlančnikov so prodali v neka- 
ko sedmih primerkih, dočim so malce pozneje zvesti 
posnemovalci, kakršen je bil palm, zaslužili bajne 


voljo njega štirijedrna različica. Luni je kakopak 
srečen, samo da ima venomer nove igračke. 


vsote. Gledano s poslovnega stališča je tako 
nemara najbolj modro nastopati zadr- 


žano, se pravi bljuvati kakovostne, 


že preizkušene izdelke. No, če bi 
se tega držali vsi, bi se še vedno 
vozili s konjskimi vpregami, jedli 
krompir in zelje ter se zabavali z 
nabijanjem usnjene okrogline. 
Nekdo si pač mora upati, tvega- 
ti in gnati napredek! 

Tokrat si častno omembo na ta 
račun zasluži Intel, kajti velikan 
je z izdajo procesorja core 2 ext- 
reme 0X6700 nemalo presene- 
til. Čeprav po imenu tega ni mo- 
goče sklepati, se pod pokrovom 
čipka skriva precej več kot pov- 
ršna posodobitev obstoječega 
ekstremnega šampiona, core 2 
extreme X6800. Procesorju niso 
le navili delovnega takta, povišali 
zunanje frekvence na 1333 MHz 
ali izvedli kake podobne površne 


Zresnite: 


a 


intel, 


Core"2 
Ouad 


€ Kvad je izdelek pred svojim časom, to je 
jasno. Velik delež softvera izkorišča le čet- 
rtino njegove zmogljivosti. A precej kmalu 
se obetajo boljši časi. 


se! 


spremembe. Namesto te- 
ga so se odločili za velik 
korak in splovili prvo do- 
mačim uporabnikom na- 
menjeno srčiko s štirimi 
jedri. Jep, OX6700 je po- 
tomec štiriglavega kents- 
fielda, o katerem smo v 
oznanilnem oddelku že 
obširno poročali. Čeprav 
smo prehod na multijedr- 
nike pričakovali šele pri- 
hodnje leto, se je Intel 
odločil pohiteti. In čemu 
je to tvegano? Ker kljub 
trudu AMDja, Intela, Mic- 
rosofta in kompanije več- 
nitnost v svetu pecejev še 
zdaleč ni zakoreninjena. 
Okna večglavost sicer pri- 
doma izkoriščajo že ne- 


kaj časa, kar se lepo pozna pri hkratnem zaganjanju 
več programov. A ogromna večina aplikacij, kamor 
je treba šteti tudi igre, trmari z izkoriščanjem le enega 
jedra. In v takem okolju 0X6700 le stežka pokaže vse 
kar zmore. Jemljite ga torej kot kos prihodnosti, ki se 
je pomotoma znašel v današnjiku; dragocen vpogled 
v tisto, kar prihaja. 


Procesorska hidra 


Intel se kakopak naddobro zaveda, da čas štirijedrni- 
kov še ni napočil. Zato niso prenovili vse družine pro- 
cesorjev core 2 (kar bi bilo tako kmalu po njihovi 
predstavitvi vsekakor sila nenavadno), temveč so iz- 
dali osamljen model v tržnem segmentu, kjer se pro- 
da najmanj kosov. Da core 2 guad ni čisto zrel za ma- 
sovni nastop, kaže tudi način izdelave. OX6700 ar- 
hitekturno precej spominja na neslavne pentiume D. 
Štirica sredic ni združena 'pravilno', torej tako, da bi 
imela vsaka neposredno povezavo z vsemi sosedi, 
temveč gre za ločena dvojca. Vsako jedro dostopa le 


Vsak mesec več kot 1000 pametnih 
uporabnikov v Sloveniji zaščiti svoje 


računalnike z najučinkovitejšimi rešitvami: 
Outpost Firewall, Cloudmark Antispam 
in ESET NOD32 Antivirus. 

do štirih od skupno osmih megabajtov drugonivo- 
jskega predpomnilnika in si pipo do rama deli s sose- 
dom. Tak pristop nedvomno ima svoje prednosti. Je 
preprostejši in s tem hitrejši za zasnovo, proces izde- 
lave in lepljenja dveh majhnih jeder pa je neprimerno 
lažji od produciranja enega silicijskega velikana. Ti 
kompromisi so zaslužni, da smo 0X6700 dobili sedaj 
in ne denimo marca prihodnje leto. Vendar za v pri- 
hodnje upam, da bo Intel štirijedrnike izpeljal temelji- 
to, magari če take proce vidimo šele dva tisoč os- 
mega. 

0X6700 torej ni nič drugega kot skupek dveh core 2 
duo E6700. Tehnične lastnosti so do pičice enake: 
65-nanometrski proizvodni proces, delovni takt 2,66 
GHz s 1066-megaherčnim zunanjim vodilom, pod- 
nožje LGA 775 ... Edini razliki sta število računskih 
sredic in skupna količina drugonivojskega predpom- 
nilnika. Korenitih sprememb ne razkrije niti podrob- 
nejše stikanje pod pokrovom, saj so štiriglavnikova 
jedra nezmotljivo zasnovana na arhitekturi core 2. In- 
tel je z dotično zadel v polno in brez dlake na tipkov- 
nici lahko zapišem, da gre za trenutno najbolj napred- 
no in učinkovito ter najhitrejšo procesorsko arhitek- 
turo. Kljub temu, da je od predstavitve minilo že nekaj 
mesecev, AMD še ni uspel izpljuniti konkurenčnega 
tiktakala. Poglavitni razlog za uspeh je peterica ključ- 
nih tehnologij: wide dynamic execution, smart me- 
mory access, advanced smart cache, advanced digi- 
tal media boost in inteligenten power capability. O 
vseh sem podrobneje razglabljal v testu core 2 duo 
(Joker 156 oziroma strankin članek 3117), tako da 
se ne bom ponavljal. 


0 Remedy je sprejel odločitev, da Alan Wake ne bo deloval na enojedrnih procesorjih. To jih bo stalo 
dobršnega dela morebitnih kupcev, vendar bo zato špil tehnološka poslastica. 

6 core 2 
guad ni povsem 

novo jedro. Nastalo je 

z združitvijo dveh core 2 

duov, tako kot so pred časom 
spekli dva pentiuma 4 v pentium D. 


Najbolj izpostavljanja vredna edinstvena 
lastnost 0X6700 je tako njegova termal- 
na ovojnica ali, s tujko, TDP. Gre za pred- 
videno maksimalno količino oddane top- 
lote med delovanjem, ki znaša 130 W. 
Številka je malodane alarmantno visoka 
in obuja spomine na grozno prevroče 
pentiume 4 prescott. Toda jemati jo gre z 
rezervo, ker si Intel pri procih z oznako 
extreme pusti veliko manevrirnega pros- 
tora, saj so med drugim namenjeni navi- 
janju. Četvoroglavec to dokazuje s pov- 
sem odklenjenimi množilniki, ki omogo- 
čajo igračkanje z zelo visokimi frekven- 
cami zunanjega vodila. Dasiravno se no- 
vinec v praksi greje bolj kot sorodniki - | 
kar je glede na dvakratno količino silicija razumljivo - 
je še vedno ugodno hladen. S priloženim hladilnikom 
mi ga niti med najhujšo obremenitvijo ni uspelo seg- 
reti nad 65 stopinj Celzija. S kakim zajetnim toplotno- 
pipičnim kosom bakra lahko mirne duše pričakujete 
50 stopinj, med pisarniško rabo pa dobrih 30. 


Razgibavanje sredic 


Ena najlepših lastnosti novinca je popolna združljivost m 
z obstoječo tehnologijo. Procesor je skorajda čudno v 

neproblematičen: lepo deluje z veliko večino plat, ki h 
podpirajo core 2 duo (torej čipovja 975X, 965 in nfor- 
ce 680i), ter ni izbirčen glede ramov ali napajala. Ako 
posedujete sodoben intelaški sistem, je verjetno vse, 
kar potrebujete, posodobitev biosa. Med preverjan- 
jem je žrebiček zadovoljno brnel v treh različnih pla- 
tah, stari Intelovi badaxe D975XBX, Asusovi P5B de- 
luxe in povsem novi, baje štirijedrniku posebej na- 
menjeni badaxe2. Vsekakor prijetna osvežitev glede 
na dosedanje izkušnje z novimi generacijami proce- 
sorjev, ko je bilo treba zamenjati domala vse, od ohiš- 
ja naprej. Testni sistem zato ni doživel niti ene spre- 
membe. GX6700 sem poveznil v plato D975XBX, mu - 


di 


vericin 


pridodal dve 512-megabajtni paličici Corsairovega š ARNIK di 

pomnilnika DDR2-800 in menažo začinil z geforcem H 

7950 GX2. Tople vode nisem izumljal niti s softver- ž 

om, katerega nabor sem tako ali tako prevetril nedav- či 

no. Špile sta zastopala F.E.A.R. in X3, 'resne' aplika- H 

cije pa Cinebench, Photoshop ter kodirnik Divx. Za 1 

splošni vtis sem pognal še 3D Mark 2006 in PC Mark H 

Glede na to, da preizkusni programi niso po vrsti pri- 
lagojeni večnitnosti, so izidi pričakovani. V igrah se je 
6X6700 odrezal identično modelu core 2 duo E6700. 
Ker špila v obeh procih vidita le po eno 2,66-gigaher- 
čno jedro s 4 MB L2, je to popolnoma logično. Divx 
je nekje vmes: sicer prepozna večjedrnost, a ga števi- 
lo sredic očitno malce zmede (to je moč videti tudi po 
njih neenakomerni zasedenosti). V kodiranju je 
četvornik zato prehitel svojega enako navitega brat- 
ca, vendar ni snedel krone modelu X6800 pri 2,93 
GHz. Povsem drugačno sliko pa kažeta Cinebench in 
Photoshop. Oba že od nekdaj podpirata večnitnost in 
optimiziranost se jako pozna. 0X6700 pokaže skoraj- 
da neverjetne pospeške - za skoraj petdeset odstot- 
kov urnejše izvrševanje filtra v primerjavi z že tako ur- 
nebesno navitim X6800 je nič manj, kot fantastično. 
To se ujema z Intelovimi napovedmi o povprečno 70- 
odstotni pohitritvi v večnitju prilagojenem programju. 
Če si s slikovnimi mahinacijami in modeliranjem slu- 
žite kruh, je četveroglavec zategadelj precej smotrna 
naložba. 

Vpričo prejšnjemesečnega članka o navijanju core 2 
duo si nisem mogel pomagati, da ne bi na enak preiz- 
kus postavil OX6700. Pričakoval sem ubožne rezulta- 
te, saj število jeder povečuje možnost napak in nesta- 
bilnosti, toda bil sem presenečen. Čeprav se nisem 
pretirano trudil in sem žrebička priganjal kar z os- 
novnim hladilom, sem brez večjih težav dosegel sta- 
bilno delovanje pri 3,5 GHz (350 MHz x 10). Debelih 
800 MHz iz škatle ni kar tako! Z boljšim hlajenjem, 
nekaj čaranja z voltažami in predvsem preizkušanjem 
z različnimi množilniki bi proc nedvomno iztisnil še 
dosti več. To zgolj kaže, koliko rezerve se skriva v 
arhitekturi core 2. Še enkrat vas pozivam, da to kar 
najbolje izkoristite! 


Zmogljivost v igrah 


a FEAR, 3X3 

Divx Converter 


Prihodnost je svetla 


Akoravno GX6700 bolj kot na zaresen izdelek spo- 
minja na domači projekt nekega inženirja, ne morem 
reči, da razočara. Procesor v tem trenutku seveda ni 
priporočen nakup, razen če ste čarovnik v večpred- 
stavnosti oziroma 3D modeliranju. Zajetnih 250.000 
SIT pač ne gre vložiti v tehnološko igračo s tako ome- 
jeno uporabnostjo. 

Toda določene aplikacije nespregledljivo demonstri- 
rajo, kako bo paralelno procesiranje v bližnji prihod- 
nosti spremenilo računalništvo. Dovolj je le pogled na 
rezultate v Photoshopu in vsakomur je jasno, da pet- 
je hvale večnitnosti ni modna muha. V to so takisto 
prepričani vsi pomembni igralci industrije. Microsoft 
je v Visto zadegal dodatne optimizacije za večje- 
drnost, AMD namerava počasi upokojiti enosredične 
athlone 64 in pridno oglašuje platformo 4x4, dočim 
Intel trdi, da bo že koncem 2007 več kot devetdeset 
odstotkov njihovih procesorjev večglavih. Softverske 
hiše kljub svoji pregovorni lenobi ne morejo ignorirati 
tako očitnega trenda in če bo kak program sredi pri- 
hodnjega leta enoniten, bo to pomenilo, da je zasta- 
rel. Na področju iger ni nič drugače, saj Intel plodno 
sodeluje z mnogimi pomembnimi založniki. Ta hip 
tega še ni zaznati, a prihajajoča generacija špilov bo 
nedvomno izkoriščala večjedrnost. Kot veste, je Rem- 
edy kot enega od pogojev za poganjanje Alana Waka 
določil vsaj dvojedrni procesor. In to ne iz inata, saj 
kani špil uvesti ogromna področja brez vmesnega na- 
laganja (oziroma se bo to vršilo v eni izmed ozadnih 
niti), realistično fiziko brez pomoči physixa ali gra- 
fikulje, sprotno ustvarjanje terena ... Da, v takem 
okolju bodo GX6700 in njega nasledniki blesteli kot 
prvi pentiumi napram štiriosemšestkam! 


Photoshop CS2 

b predstavitvi svežih grafičnih čipov ATI 
in Nvidia venomer poudarjata, da gre za 
njih 'novo generacijo'. A čeprav se no- 
vopečeni modeli praviloma odrežejo ze- 
lo dobro, če ne drugače, vsaj hitrostno, 
je v hvalisanju o velikih korakih naprej bolj malo res- 
nice. S stališča arhitekture grafičnega cevovoda, to- 
rej načina obdelave podatkov in izmeta pik na zas- 
lon, se v zadnjem ducatu let ni spremenilo kaj dosti. 
Današnji modeli so resda več stokrat hitrejši od voo- 
doojev in ostalih pionirjev 3D pospeševanja, vendar 
se tlake se na najbolj osnovni stopnji lotevajo nad- 
vse podobno. Nemara največji krivec za to je Micro- 
soft s standardom DirectX. Ta je industriji prinesel 
nemalo dobrega, saj je v veliki meri odpravil težave 

z združljivostjo inje programerjem močno olajšal de- 
lo. Toda hkrati je omejil svobodo tako slednjih kot 
izdelovalcev graf. Če hočejo špili in kartice užiti tržni 
uspeh, se kratkomalo morajo pokoriti strogim do- 
ločilom Neposredne neznanke (ali, v manjši meri, 
OpenGLa). In njen razvoj je od vedno zelo usmerjen, 
povrhu pa zadnja leta še precej počasen. Kar pomis- 
lite, koliko zaresnih novosti je grafično področje fa- 
salo v dogledni preteklosti. Še največja prelomnica 
je bil senčilni model druge generacije, katerega izida 
se najbrž sploh ne spomnite več. Ni čudno, ko pa sta 
že od predstavitve tretjegeneracijskega modela, ki je 
bil sam po sebi le funkcijska nadgradnja, minili dve 
leti. To pomeni, da nečesa zares novega nismo ug- 
ledali nekako od geforcev FX in radeonov 9xxx. Pra- 
zgodovina! 


prihodnost je tu! 


Tako pomembne prelomnice, kakršna je prihod 
geforca 8800 GTX, se zgodijo redko. Luni raz- 
kriva, kako se počutiš, ko stojiš na robu future. 


Tolikanj bolj osvežujoče je torej, da pravkar prihru- 
mela geforca 8800 GTX in 8800 GTS nista le hitrejši 
izpeljanki svoje sedmogeneracijske brače, po možno- 
sti obogateni s kakim novim načinom mehčanja ro- 
bov. Nop, poganja ju čip G80, ki je popolnoma samo- 
svoja beštija z le malo sorodnosti v primerjavi z do- 


6 Osmogeneracijski geforci videzno 
sumljivo spominjajo na neslavne modele 


FX, vendar imajo na srečo z njimi le malo skupnega. Čip, ki jih poganja, je hiter in učinkovit ter v 
tem trenutku tehnološko daleč spredaj. Povrhu nimajo težav s hrupom in pregrevanjem. 


sedanjimi GPUji. Je prva tranzistorska potica, osno- 
vana na načelu tako imenovanih združenih senčil- 
nikov (unified shader), s polno podporo v Visti priha- 
jajočemu DirectXu 10. Mali mehki se je odločil, da je 
izid novega operacijskega sistema treba počastiti s 
temeljito prevetritvijo tride-grafičnega področja, in je 
izdelovalcem dal razpreti krila. Rezultat je nekaj fan- 
tastičnega. 


Univerzalni pikslopljuvi 


Da bi bolje razumeli prednosti nove arhitekture, je na 
mestu grob šnelkurs sestave grafičnega čipa. Kot na- 
jbrž veste, srca GPUjev tradicionalno tvorijo cevovo- 
di. Ne gre za dejanske pipe, temveč za fiksna zapo- 
redja izvršilnih enot z natanko določenimi nalogami. 


Ta zaporedja so zelo toga - najprej so na vrsti senčil- 
niki oglišč (vertex shaders), ki premeljejo in priredijo 
s strani procesorja poslane informacije o ogliščih v 
prostoru. Podatkovni tok se nadaljuje v namestitveni 
del (setup), kjer se oglišča združijo v primitivne geo- 
metrijske oblike: trikotnike, črte in pike. Sledi rasteri- 
zacija, ki primitive pretvori v nekaj podobnega pik- 
slom oziroma dvodimenzionalnim točkam, ki tvorijo 
sliko na zaslonu. To nalogo opravlja senčilnik pik ali 
po domače pixel shader. Ime je nekoliko napačno, saj 
piksli tedaj še niso celoviti in se imenujejo okrhki 
(fragments). Pixel shader bi se zato moral imenovati 
fragment shader, toda originalni naziv se je pač prijel 
in ga nima smisla spreminjati na silo. Okrhki so lahko 
obdelani po večkrat, odvisno od efektov, ki jih pro- 
gram želi prikazati. Predzadnji korak so rasterizacijski 
pogoni, s tujko ROP (Raster Operation). Ti preverijo 
globinsko vrednost prizora in določijo, če je okrhek 
sploh viden in se ga splača pošiljati naprej ali pa ga 
je bolje na mestu ugonobiti. ROPi takisto skrbijo za 
prosojnost in v končni fazi še za prirejanje po algorit- 
mu za mehčanje robov. Ko je vsega konec, se fragm- 
ent zapiše v pomnilnik (frame buffer), kjer dokončno 
postane piksel in počaka na izstrelitev v monitor. 

Nemara se sliši zapleteno, a v resnici gre za zelo pre- 
prosto zasnovo, ki se ni koreniteje spremenila že 
(pre) dolgo. Pristop ima prednosti, saj je hiter in v ide- 
alnih pogojih zelo učinkovit. Toda zagotavljanje opti- 
malnih pogojev ni ravno preprosto. Sodobni špili so 
pestri in videzno izjemno razgibani, zato je praktično 
nemogoče enakomerno izkoristiti ves čip. Težava je v 
fiksni namembnosti izvršilnih enot. Za primer vzemi- 
mo geforce 7900 GTX. Njegov procesor premore 24 
senčilnikov pik in osem senčilnikov oglišč. Nesoraz- 
mernost je posledica trendov v 3D grafiki, ki postaja 
vse bogatejša z najrazličnejšimi teksturnimi in svet- 
lobnimi učinki. Rasterske operacije so zategadelj po- 
gostejše in proizvajalci se temu prilagajajo s pove- 
čevanjem števila pixel shaderjev. Največkrat se jim to 
obrestuje, toda v določenih scenah je še vedno treba 
obdelati ogromne količine ogliščnega podatkovja. 
Takrat se čipu zatakne, čeprav ima 24 enot, ki si med- 

tem trebijo zobe in gledajo v luft. Ali obratno - v ka- 
kih prizorih z veliko vode težaški švic potijo točkovni 
senčilniki, medtem ko ogliščni razpredajo o izidih 
včerajšnjih tekem kamniške kriket lige. Rezultat je 
procesor s skupno 32 izvršilnimi sredicami, ki nikoli 
niso povsem zasedene. 

Oba proizvajalca se take potrate skušata rešiti z razn- 
imi arhitekturnimi triki ter predvidevalnimi in organi- 
zacijskimi tehnologijami. Toda v končni fazi gre za 
lajšanje posledic in ne za odpravljanje težave. Napor 
v tej smeri smo ugledali šele zdaj, 
ko so uletele gesile osme gene- 
racije. Kot omenjeno, se njihov 
GPU s kodnim imenom G80 po- 
naša z združenimi senčilniki (uni- 
fied shaders). Že iz imena je moč 
sklepati, da gre za računske eno- 
te, ki nimajo težav s prilagajan- 
jem trenutni nalogi. V bistvu gre 
za docela univerzalne procesorč- 
ke za računanje s plavajočo veji- 
co, ki jih sploh ne zanima nam- 
embnost operacij. Ko je treba os- 
vetliti določeno teksturo, brez- 
skrbno poprimejo za delo, četudi 
morajo takoj nato premleti žični 
model nekega tanka. G80 torej 
odpravlja klasično razdeljenost na 
senčilnike pik in oglišče ter s tem 
velik del togosti cevovodne arhi- 
tekture. S tem je močno izboljšana 
učinkovitost vsega čipa, povrhu 
pa bo delo grafičnih programerjev odtihmal mnogo 
lajše. Namesto da razmišljajo o uravnoteženosti med 
geometrijsko postavitvijo prizora in učinki, lahko do- 
več: pogončki v G80 so čisto programibilni in jih je 
moč ponucati še za kaj drugega kot le za premeta- 
vanje geometrije in tekstur. Unified shaderji nimajo 
težav z računanjem fizike, opravljanjem matematič- 
nih simulacij, obdelovanjem videa ... Grafična kartica 
s prehodom na novi tip arhitekture zatorej postane 
pravi računalnik znotraj računalnika! 


Veličastno železje 


Okej, dovolj teoretiziranja, zanimajo vas konkretne 
številke. G80 je v neokrnjeni inačici sestavljen iz vrto- 
glavih sto osemindvajsetih univerzalnih procesorjev. 
Pogončki brzijo pri 1350 megahercih (!!!), dočim pre- 
ostanek jedra, torej krmilniki, vodila, predpomnilnik 
in ostala šara, delujejo s 575 MHz. Mimogrede, na 
predstavitveni konferenci v Parizu so Nvidijini pred- 
stavniki obljubili, da bodo gonilniki kmalu podpirali 
povsem neodvisno spreminjanje obeh frekvenc. Raj 
za navijalce! Enote so organizirane v osem sklopov, 
od katerih ima vsaka svoje teksturirne enote in pred- 
pomnilnik. Združuje jih skup- 
no notranje vodilo, na ka- 
terem čemi zadeva z ime- 
nom thread execution ma- 
nager. Gre za del Nvidijine 
tehnologije gigathread, ka- 
tere namen je zagotoviti 
enakomerno zasedenost 
jedra in pravilno določanje 
nalog posameznih proce- 
sorčkov. Predstavljajte si jo 
kot šefeta, ki delavcem 
ukazuje, katero njivo naj 
kopljejo in s kakšnim orod- 
jem. Procesorski sklopi so 
priheftani na pomnilniški 


GPU 

št. tranzistorjev 
podpora DX 
senčilniki točk 
senčilniki oglišč 


univerzalni senčilniki 
enote ROP 

takt jedra 

takt rama 

količina rama 
pomnilniški vmesnik 
vodilo 

krmilnik, ki upravlja z ogromno, 384-bitno ramniško 
pipo. Zaradi boljše izkoriščenosti je ta razdeljena na 
šest 64-bitnih delov. Ugibanja, da gre za spojek 256- 
in 128-bitnega vodila, od katerega je eno primarno in 
eno sekundarno, so se izkazala za napačna. Katerako- 
li krmilniška particija lahko dostopa do poljubnega ko- 
sa pomnilnika. Tega je za 768 megabajtov in je vrste 
GDDR3. Nvidia zagotavlja, da kontroler podpira 
GDDR4, toda zaenkrat se jim uporaba slednjega ne 
splača. Glede na to, da je ram navit na 1800 MHz, pre- 


CO To je uradna Microsoftova slika, ki prikazuje razlike med DX9 in 
DX10 v FSX. Zal nima nobene zveze z realnostjo. 


pustnost ob upoštevanju širše pipe znaša prostor-čas 
zvijajočih 86,4 GB/s. Doslej topodročno najbolj zmog- 
ljivi radeon X1950 XTX s svojimi 64 GB/s ob tem iz- 
pade dokaj ubogo. 

Naštete cifre držijo za geforce 8800 GTX, kaj pa ma- 
njši bratec? Izvedenka GTS je kirurško prirezana za 
skupek procesorjev in jih zato premore 96. Inženirji so 
pristrigli tudi število rasterizacijskih pogonov s 24 na 
20 in odškrnili particijo pomnilniškega krmilnika. Ta- 
kisto so nižji delovni takti: 500 MHz za jedro, 1200 
MHz za združene senčilnike in 1,6 GHz za pomnilnik. 
Nenazadnje je skromnejša količina slednjega, 'ubo- 
gih' 640 MB. A celo v tako okleščeni postavi je GTS 
na papirju še vedno pred vsemi ostalimi karticami da- 
našnjika, z izjemo geforca 7950 GX2, ki pa z dvojno 
zasnovo malce goljufa. 


Masaža zrkel 


Samo od sebe se kajpak postavlja vprašanje, kako bo 
vso to silno mišičevje izkoriščeno oziroma kako bo 
vplivalo na podobo iger. Hudičevo potratno bi bilo, če 
bi se iz vsega skupaj izcimile le dodatne sličice na 
sekundo! Nvidia je razmišljala podobno, zato sta ge- 
forca 8800 konkretno pridobila na kakovosti slike in 


geforce geforce geforce radeon 
7900 GTX 8800 GTS 8800 GTX  X1950 XTX 
G71 G80 G80 R580 

278 mil. 681 mil. 681 mil. 384 mil. 
DX9c DX10 DX10 DX9c 

24 - - 48 

8 - - 8 

- 96 128 - 

16 20 24 16 

650 MHz 500 MHz 575 MHz 650 MHz 

512 MB 640 MB 768 MB 512 MB 

Crysis je špil, ki bo grafiko na računalih dvignil na novo raven. Količina očesnega sladkorja je nenad- 
kriljiva. Tekel bo tudi na DX9, tako da ne gre pričakovati, da bo pod DX10 radikalno drugačen. 


naboru zmožnosti. Na prvem mestu je nedvomno po- 
polna usklajenost z DirectX 10. V tem trenutku to ne 
pomeni dosti, saj bo deseta Neznanka splovljena šele 
čez dva meseca, skupaj z Visto. In še takrat jo bo 
podpirala le peščica špilov. A navsezadnje gre za 
standard, ki bo za videzne prelestnosti lačne založnike 
hitro postal edini pravi. Kaj vse bo prinesel, prečitajte 
v okvirčku, tu se osredotočimo na senčilni model če- 
trte generacije. Največja novost dotičnega je tako 
imenovano geometrijsko senčenje. Gre za pomem- 
ben korak naprej, saj velik delež bremena osrednjega 
procesorja prelaga na GPU. Slednji odslej ne bo več 
omejen na pretvarjanje oglišč v piksle, temveč se bo 
lahko loteval celih primitivov. Posamezni združeni 
senčilnik zmore trikotnike in črte obdelati do zaključ- 
ne faze in jih posredovati v ROP ali pa delno končano 
pošiljko poslati sosednji izvršilni enoti. Poenostavlje- 
no rečeno bo pod DX10 grafična srčika od procesor- 
ja prejemala zgolj osnovne geometrijske podatke o 
prizoru, nakar bo vse mahinacije opravljala samo- 
stojno. To omogoča celo vrsto stvari, med drugim iz- 
delavo precej podrobnejših modelov, realistično si- 
muliranje las in kocinovja, hitro teselacijo (teselacija 
je razbijanje trikotnikov na večje število drobnih ses- 
tavnih delov, kar se uporablja za glajenje poligonov, 
izdelavo bolj naravnega terena ter vode in podobno), 
vrhunsko animiranje likov, doslej nevideno uničevan- 
je okolja ... 

Še ena slastna dobrota desetega DirectXa je izboljša- 
no instanciranje. Ako se spomnite, sem o tem pojmu 
razglabljal že ob predstavitvi geforcev 6. Instanciran- 
je je množenje že obdelanih modelov po sceni, ki ga 
v celoti izvaja grafična kartica. Namesto da bi se v 
gozdnem okolju kartica mučila z vsako travno bilko 
posebej, pripravi le eno, nakar jo tisočkrat pomnoži in 
jo skopira na predpripravljena mesta. Elegantna 
rešitev za izdelavo bogatejših in pristnejših okolij. Na- 
jvečja težava dosedanjega instanciranja je nezmož- 
nost spreminjanja kopiranega predmeta, zaradi česar 
se je hitro moč ujeti v zanko neprepričljivosti. Ko se 
sprehajate skozi šumo, vsako drevo pač ni enako so- 
sednjemu, kajne? Tu nastopi DX10, ki grafični omo- 
goča manipulacijo z množenim predmetom. Odslej 
ne bo treba, da bosta dva vojačka v masovni armadi 
enaka, saj bosta lahko uporabljala različne teksture in 
celo senčilne učinke. Mimogrede, da ne bo skrbi in 
hude krvi: čeprav DX10 ni združljiv z DX9, G80 od- 
lično podpira oba. Univerzalni procesorji, bejbi! 


A dovolj bodi o DirectXu, Nvidia je v nove geforce za- 
pekla še nemalo drugih slastnosti. Zelo so se potrudili 
na področju kakovosti prikaza, kjer so njihovi izdelki 
doslej vedno šepali za radeoni. Osma generacija je 
končno izničila prednost konkurenčnega tabora in v 
nekaterih pogledih celo prevzela vodstvo. Pod ime- 
nom lumenex je združenih več mehanizmov za izbolj- 
šanje prikaza. Najzanimivejši je novi algoritem za me- 
hčanje robov, CSAA (Coverage Sampling Anti-Alia- 
sing). Njegova glavna prednost je mnogo hitrejše iz- 
vrševanje od klasičnega algoritma MSAA. Slednji je 
zasnovan preprosto, a precej 
zahtevno: kartica ob mehčanju 
vsakega robnega piksla pregle- 
da vrednosti sosednjih (število 
njih določa stopnja glajenja, pri 
4x se recimo upoštevajo štirje), 
kar zahteva veliko branja in 
pisanja v pomnilnik. CSAA po 
drugi strani uporablja pameten 
pristop, ki piksle odčitava le, ko 
je to res potrebno. Rezultat je 
šesnajststopenjsko glajenje, ki 
kartico obremeni le malenkost 
bolj od navadnega 4x MSAA. Z 
drugimi besedami: na 8800 
lahko vklopite 16x antialiasing 
in mirne duše pozabite nanj. 
Nadalje so geforci končno do- 
bili zmožnost mehčanja robov 
tudi, ko je v uporabi osvetlje- 
vanje HDR, kar je bila doslej 
domena radeonov. To je posle- 
dica močno izboljšanega algo- 
ritma za HDR, ki zmore 128-bit- 
no natančnost oziroma 32 bitov 
po barvi (rdeča, zelena, modra in transparence). Slike 
in demoti, ki kažejo 128-bitni HDR v akciji, so never- 
jetne, vendar vsled zahtevnosti še ne gre pričakovati 
masovne rabe v špilih. Tamkaj bo še nekaj časa vla- 
dal 64-bitni. In nenazadnje, geforci se z rdečimi kon- 
kurenti končno kosajo po sposobnosti anizotropič- 
nega filtriranja tekstur. Radeoni so bili edini, ki so pre- 
mogli od kota večidel neodvisni algoritem za AF. To 
pomeni, da je kartica teksture ostrila ne glede na nag- 
ib površine, dočim so geforci obdelovali le vodoravne 
in navpične ploskve. A nič več, zakaj G80 se ponaša 
s ta hip najbolj naprednim filtrirnim algoritmom, ki v 


vsaki situaciji daje skoraj perfektne rezultate. Povrhu 
je to privzeta možnost delovanja in je ni treba na- 
mensko vklapljati v gonilnikih kot pri Atiju. Za konec 
so vse skupaj začinili z 10-bitno prikazno pipo, s 
čimer se je doslej hvalil le Matrox. Geforci 8 podpira- 
jo prikaz desetih bitov informacij za vsako primarno 
barvo, kar največje število odtenkov z 16,7 milijona 
dvigne na več kot milijardo. Je pa res, da to nima 
neke praktične vrednosti, saj je modele 10-bitnih za- 
slonov moč prešteti na prste invalidsko upokojenega 
upravljalca cirkularke. 


Matematika in fizika 


Brez skrbi, ne kanim razpredati o Lorentzovih trans- 
formacijah in trojnih integralih. Kot omenjeno, G80 
zahvaljujoč programibilnim izvršilnim enotam zmore 
opravljati še kaj drugega kot grafično tlako. To dejst- 
vo je izkoriščeno s tehnologijo guantum effects, ki bo 
pospeševala fiziko. Jep, po dolgem napovedovanju in 
grajenju napetosti grafikulje končno vstopajo na po- 
dročje, ki ga obvladuje Ageia s physixom. Geforcev 
tovrstni potencial je resnično gromozanski: proc zmo- 
re simulirati desetine tisoč objektov, lutkasto fiziko 
teles, delčne učinke, kot so eksplozije, tekočino, dla- 
ko, oblačila ... Zadevščina je strojno povsem dovrše- 
na, vendar programska podpora zaostaja. Ustavi se 
že pri gonilnikih, za katere Nvidia zatrjuje, da bodo na 
voljo v začetku 2007. Upajmo, da res, kajti s pospe- 
ševanjem fizike skozi grafe se dejansko odpirajo vra- 
ta interaktivnim in realističnim igram. Te se pač niso 
mogle zanašati na tisto peščico zanesenjakov, ki so 
pljunili težke denarce za physix. 

Vsesplošno uporabnost združene arhitekture dokazu- 
je tudi CUDA ali Compute Unified Device Architec- 
ture. Pobuda za izkoristitev GPUjev v matematično- 

Superiorno podrobni žabec je zvezda enega od Nvidijinih demov za 
prikaz sposobnosti G80. Njega glavna privlačnost je deformabilnost. Z 


ega telesa, med čimer švicajo senčilniki geometrije. 


simulacijske namene ni nič novega, navsezadnje smo 
poročali o poganjanju klienta FoldingeHome na ra- 
deonih. CUDA je namenjena ravno tovrstnemu izko- 
riščanju osmogeneracijskih geforcev in se odraža 
skozi standardiziran SDK (Software Developer Kit). 
Nvidia upa, da bo z namenskim prevajalnikom C pri- 
vabila mnoge programerje in tako postavila industri- 
jski standard. Potencial je ogromen, saj je G80 v viso- 
ko paralelnem računanju več kot stokrat hitrejši od 
najbolj naspidiranih osrednjih procesorjev. Če se bo 
CUDA prijela, bodo geforci postali zanimivi tudi za 
znanstvenike in analitike. 

DIREGTX 10 


Izkušeni Jokeraši se gotovo spomnite začetkov 3D 
grafike na osebnem abakovju. Situacija je bila v pr- 
vih letih res kaotična in nikoli nisi mogel biti gotov, 
da bo določen špil deloval s tvojim pospeševalni- 
kom. Razlog je bil v manku univerzalnega program- 
skega vmesnika, zaradi česar so morali snovalci špi- 
lov na roko dodajati podporo za vsako grafo pose- 
bej. In za sleherno zvočno kartico, volan, igralno pa- 
lico ... Nato pa je prišel Microsoftov DirectX, ki se je 
namenil odpraviti prav te pomanjkljivosti. Zamislili 
so si ga kot univerzalni vmesnik API (Application 
Programming Interface), ki bi programerjem močno 
olajšal delo. Zgolj vdelali bi podporo DXUu in rešili bi 
se problema komunikacije s stotnijo različnih kom- 
ponent. DirectXu sprva ni šlo najbolje, saj je bil 
hroščat, nezanesljiv in predvsem počasen. Če je igra 
ponujala možnost OpenGLa ali Glida, torej dveh dru- 
gih sličnih vmesnikov, si definitivno izbral njiju. To- 
da Microsoftovi programerji so tekom let standard 
izboljševali, nadgrajevali ter polirali, dokler niso 
prišli do današnje stopnje, ko praktično ni več špila 
za Winse, ki ne bi kot privzete možnosti nucal prav 
DireciXa. 

Pojav nove različice univerzalnega standarda je zato 
velik dogodek. Do izida desete zapovrstne Neznanke 
(po šušljanju o imenih DirectX Next, Windows 
Graphic Foundation in podobno se je obdržal tradi- 
cionalistični DirectX 10) nas ločita le še dva meseca 
in dobro je vedeti, kaj vse si lahko obetamo. Ze na 
začetku je treba izpostaviti, da bo DX10 neločljivo 
vezan na Visto in da Microsoft ne namerava izdati 
inačice za druga Okna. Za podporo starejšemu hard- 
veru pod novim operacijskim sistemom bo skrbel 
malce prenovljeni DirectX 9L, iz česar je jasno 
razvidno, da vmesnika nista združljiva. Razlog za to 
ni Microsoftova muha, temveč popolna prenova 
vseh funkcij APlja. Med drugim bo ta neločljivo 
vezan na Vistin gonilniški sistem WDDM. Gonilnik 
za grafo bo razbit na dva dela, uporabniški in sis- 
temski. Ker bosta docela ločena, bo uporabniškega 
mogoče sesuti brez vpliva na stabilnost sistema. Z 
drugimi besedami: če se bo grafa med nažiganjem 
obesila, za seboj ne bo potegnila še vsega računala, 
kot je to v navadi danes. 

S stališča grafičnih novosti DX10 ni tako revolu- 
cionaren, kot je bil denimo DX8 s prvimi programi- 
bilnimi senčilniki. Ceprav desetica prinaša veliko no- 
vosti, v paketu ni ničesar takega, česar ne bi bilo 
mogoče izvesti s tretjegeneracijskim senčilnim mo- 
delom v DX9. Poglavitni prednosti novega standar- 
da sta optimiziranost in hitrost, ki bosta vzrokovali 
videzno pestrejšim špilom. V tem pogledu prednjači 
združena arhitektura, ki pa ni obvezna. Deseta nez- 
nanka proizvajalcem ne zapoveduje, da GPU mora 
vsebovati združene senčilnike. Fabrike lahko komot 


Testis 


Preizkušanje tako inovativne zverine, kot je geforce 
8800 GTX, je hudimano nehvaležno opravilo. Čitavci 
pričakujete pošteno in jasno oceno že ob izidu, dočim 
je tehnologija namenjena prihodnosti. Tako sem nale- 
tel na enako težavo kot pri vrednotenju Intelovega šti- 
rijedrnika: manko primernega orodja. Vso današnje 
igrovje in testne aplikacije so zasnovane za DX9, med- 
tem ko bo G80 pravi obraz pokazal šele pod DX10. Iz- 
jema bi bil lahko pravkar izdani Flight Simulator X, 
vendar se špil z nazivom DX10 kiti precej neupraviče- 
no. Kot prvogeneracijski naslov ne premore ravno 
obilice naprednih učinkov, kaj šele prilagojenosti za 


izpljunejo grafo s povsem rigidnim cevovodom, ki 
bo še vedno perfektno združljiva z novim vmes- 
nikom. Bi pa to bilo neumno, tako zaradi mnogo 
boljše učinkovitosti združenih senčilnikov kot dejst- 
va, da bi morali v cevovod podturiti dodatno stopn- 
jo, tako imenovane senčilnike geometrije (geometry 
shaders). O teh več preberite v glavnini članka. Itak 
se desetice bržda najbolj veselijo prav programerji 
iger. Microsoft je tekom razvoja z njimi tesno sode- 
loval, kar se odraža v zanimivih funkcijah. Carmack 
je uspešno lobiral za virtualizacijo pomnilnika oziro- 
ma zmožnost hranjenja drobnejših in dejansko 
potrebnih podatkov v glavnem sistemskem pomnil- 
niku. Doslej je grafa tja lahko pošiljala le cele teks- 
ture in druge objekte, kar zaradi prepustniške za- 
htevnosti ni bilo ravno uporabno. Še ena kul mož- 
nost je sposobnost multitaskanja — grafična večiz- 
vršilnost. GPUje bodo nadzorovali enaki urejevalniki 
(schedulerji) kot osrednje procesorje, kar bo omo- 
gočalo hkratno gonjenje več 3D aplikacij, inštaliran- 
je grafičnih gonilnikov brez resetiranja sistema, 
izolirano preobutje grafične kartice ... Toda največje 
posledice bo imela reorganizacija načina delovanja 
grafičnega APlja. Igre sedaj sledijo zelo striktni poti 
komunikacije. Nek objekt najprej morajo poslati 
DXu, ta ga posreduje gonilniku in šele slednji grafi. 
Vsi ti koraki zahtevajo določen del sistemskih sred- 
stev, kar nepotrebno obremeni procesor in postavi 
mejo hkratnega števila objektov v prizoru na kakih 
petsto. DX10 odpravlja večji del teh zamud, zaradi 
česar je v komunikaciji šest- do osemkrat hitrejši od 
DX9. V igrah se bo to odražalo v obliki mnogo bo- 
gatejših prizorišč. 

No, na seznamu novosti je gora drugih funkcij in z 
razglabljanjem o njih bi komot napolnil preostanek 
revije. Omembo si zaslužijo vsaj še boljša podpora 
osvetljevanju HDR, izboljšave v DirectSoundu, 
stream output oziroma zmožnost ponovne rabe in 
dodatne obdelave podatkov znotraj GPUja, podpora 
večjim teksturam, XInput ali združljivost s periferijo 
za xbox 360 ... A morda bo bolje, če pregled za- 
ključim z eno ne tako svetlih strani. Ena od lastnos- 
ti DX10 je namreč odpravljanje 'koščkov združljivo- 
sti' ali postavk, s katerimi je neka aplikacija ugotavl- 
jala, česa vse je zmožen hardver. Desetka bo stan- 
dardizirala minimum, ki se ga bo morala držati vsa 
združljiva železnina, in špili poslej o tem ne bodo več 
spraševali dejanskih komponent, temveč API. To 
prinaša boljšo združljivost, vendar hkrati pomeni, da 
proizvajalci grafičnih kartic ne bodo več lastnoročno 
inovirali s funkcijami. Vse grafe bodo morale biti po 
naboru zmožnosti povsem enake in Microsoft bo 
tisti, ki bo določal, kaj naj podpira naslednjegen- 
eracijski hardver. Tako je bilo sicer posredno že do- 
slej, s prihodom DX10 pa ne bo več nikakršnih dvo- 
mov, kdo usmerja razvoj 3D grafike. Ne Nvidia, ne 
ATI, marveč Microsoft. 


geometrijsko senčenje. Z veseljem bi vam ponudil 
številke iz Crysis, Unreal Tournamenta 2007 in Alana 
Waka, pa primerjave hitrosti med Okni XP ter Visto. A 
ker založniki niso pokazali niti trohice interesa za so- 
delovanje, se boste zaenkrat morali zadovoljiti z rezul- 
tati iz znanega nabora: četrte Kvake, FEARAa, X3 in 3D 
Marka 2006. Saj ne, da bi se kartica v njih odrezala 
slabo. Geforce je univerzalnost dokazal s trdno prvim 
mestom, saj je v vseh aplikacijah razen v X3 prehitel 
celo navezo dveh radeonov X1950 XTX. Če ob tem 
upoštevate še vrhunsko kakovost prikaza in dodatne 
bonbončke, je jasno, da je 8800 GTX daleč najboljše, 
kar lahko dobite za denar. 

Takisto ni treba, da vas skrbita glasnost in napovedo- 

vana neverjetna poraba energije. GTX je resda fizično 
velikanski in je opremljen z nič manj kot gigantskim 
dvoventilatorskega 7950 GX2. Vetrnice mi celo med 
večurno obremenitvijo ni uspelo spraviti do sukanja 
pri za ušesa neprijetni hitrosti. Morda bi za to potrebo- 
val poletnih 35 stopinj ... Kar se napajanja tiče, Nvidia 
zapoveduje vsaj 450 W usmernik z dvema priključko- 
ma za grafe (jep, to pomeni da bosta geforca v SLlju 
potrebovala štiri napajalne kable - taka napajala šele 
prihajajo), vendar je to minimum. Če kanite zraven 
goniti še dva giga rama, zmogljiv procesor, diskovno 
polje RAID in kopico ostale periferije, vsekakor plju- 
nite keš za šeststovatno pošast. Še vedno bolje kot 
nakup namenskega usmernika za grafe, o katerem se 
je šušljalo sprva. 


Futura danes 


Tisti, ki vas zanima gola hitrost, lahko geforce 8800 
GTX mirno jemljete kot navadno grafo najvišjega raz- 
reda. V tem pogledu izpolnjuje vsa pričakovanja - 
stane okoli 150 jurjev, podpira vse današnje standar- 
de in je hitrostno daleč prva. O tem, koliko se tovrsten 
nakup splača, pač ne gre razpravljati. Nekaterim ni 


Prikaz prepričljivega človeškega obraza je še 
vedno sveti gral 3D grafike. Z geforcem G80 in DX- 
10 je cilj bližji kot kadarkoli poprej. 

težko dati ogromno denarja za vrhunske igričarske 
užitke, povrhu pa potrebujejo nekaj za izkoristitev 
svojega 24- oziroma 30-inčnega elcedeja. A škoda bi 
bilo spregledati, da je geforce 8800 toliko več od le 
še enega zmogljivostnega prvaka, saj je čip G80 pra- 
vi tehnološki biser. Žal pa bo zaživel šele sredi pri- 
hodnjega leta, ko se bodo začeli množiti naslovi s 
podporo DX10. Zna se celo zgoditi, da bo do konca 
izkoriščen šele enkrat 2008, ko programerjev ne bo 
več toliko skrbela združljivost s predhodnimi DirectXi 
in si bodo začeli dajati duška z geometrijskimi senčil- 

niki. Nič kaj kmalu ne gre pričakovati niti zaprega 
tehnologije guantum effects. Nvidia se sicer hvali z 
dolgim seznamom sodelujočih partnerjev, a preden 
bo fizika v igrah postala kaj drugega kot par dodat- 
nih naokoli letečih papirčkov ali ceglov, bo treba po- 
čakati na razširjeno bazo odjemalcev z ustrezno 
železnino. 

Da se z nakupom splača malce počakati, veli tudi tis- 
ta poslednja trezna celica v možganih, ki je tehnološ- 
ka odličnost ni zaslepila. 8800 gonilniško še ni dore- 
čen, manjkajo napovedane možnosti za navijanje, 

povezava v SLI sploh ne deluje, prav tako ni podpore 
'kvantnim efektom'. Sicer ne gre dvomiti, da bodo te 
funkcionalnosti dodali sproti, a vseeno paket zaenk- 
rat ni celovit. Prav tako ne pozabite, da spomladi pri- 
hajajo širši javnosti namenjene, oskubljene inačice 
G80. Najbrž bodo šele 8800 GT, 8600 GT in podob- 
ni tisti pravi prodajni hiti, ki bodo ponujali najboljše 
razmerje med zmogljivostjo in ceno. In nenazadnje je 
tukaj še ATI. Vse kaže, da bo DX10karski RG0O za- 
mudil, vendar nova arhitektura rdečega tabora oblju- 
blja ogromno. 

"Explorerjeva popolna integriranost v sistem je posta- 
la raj za pisce najrazličnejših virusov, črvov in trojan- 
skih konjev, ki se širijo po internetu. In kaj stori Mi- 
crosoft? Javno izjavi, da nove različice Explorerja ne 
bo. Da ga ni več mogoče izboljšati in da lahko, ker je 
neločljiv del sistema, nov brskalnik pričakujete le v 
novih Oknih. Ni čudno, da je ta izjava močno 
razburkala javnost, ki se je šele sedaj zavedla, kaj 
pomeni, da si nekdo lasti devetdesetodstotni delež 
nečesa." 

-Velike bitke: Brskalniki, Joker 121 


olgo, čisto predolgo je trajalo. Eni pravi- 

jo, premalo in prepozno, drugi z olajšan- 

jem izdahnejo: končno! Spet tretji se 

smejijo, ker so več kot zadovoljni z al- 

ternativo. A dejstvo ostaja. Trajalo je še 
tri leta, da je fantičem iz Mozilla Foundation uspelo 
dovolj načeti vseprisotnost Internet Explorerja, si 
odgrizniti zadosten kos pogače (kar trenutno znaša 
lepih 12 odstotkov) in spremeniti mišljenje, da sta 
internet ter ikona modrega E sopomenki. Vendar us- 
peh ne prišedši sam od sebe. Ni bilo dovolj, da so 
napravili mnogo boljši brskalnik, tehtnico je počasi, 
res počasi začelo prevešati šele napadalno oglaše- 
vanje. Celostranski oglasi v New York Timesu, pasi- 
ce, slike, filmčki, ki so preplavili splet, akcije prosto- 
voljcev, vigilantsko nameščanje brskalnika na raču- 
nalnike prijateljev - torej lastnosti, ki jih ponavadi 
pripisujemo virusom. Ja, tujini se takim kampanjam 
lepo reče viral marketing. In končno je vžgalo, saj je 
Microsoft vse skupaj naposled vzel resno ter ugoto- 
vil, da bi nemara le kazalo spackati nov spletni brs- 
kalnik. 


Internet Explorer 7 


Ves čas, ko se igram z novimi brkljalniki, razmišljam, 
ali je sedma različica Spletnega raziskovalca revolu- 
cionarna. Odgovor je naposled enostaven: ne, Exp- 
lorer tako prevratnega skoka ne izvede, saj gre razli- 
ka v kakovosti predvsem na račun gobavosti šestice 
in ne toliko na čare ter lepote, ki bi prinašali nekaj 
bistveno novega. Kar pa ne pomeni, da novosti ni na 
pretek. 

Vse očitke, ki so leteli na Explorer, lahko strnemo v 
tri kratke zahteve: naj ga napravijo bolj varnega; se 
znebijo komponent ActiveX; in, predvsem to, naj 
končno opravijo z razvpito neločljivostjo od operacij- 
skega sistema. Microsoft bi ne bil Microsoft, če ne bi 
na na vsa usta oglaševal: "Slišali smo vas!" - in ob 
tem spet poudaril, da je to nemogoče. IE je namreč 
po njihovo del operacijskega sistema, in tako bo tudi 
ostalo. Ne glede na to, da so jim na sodišču dokazali 
nasprotno. Prav tako so nuja kontrolniki ActiveX, 
sicer ljudje ne bi mogli gledati vseh čarov in lepot 
spleta, recimo animacij v Flashu. Varnost? O ja, to pa 


RIKA KKA KKA KKS 


[ovi Nabukadnezarji 


Guattro se prepriča, da je konkurenca gonilo 
napredka, ko se po dolgih treh letih znova odlo- 
ča, s čim bo brskal po svetovnem spletu. 


je področje, ki ga lahko izboljšamo. Ampak, veste, če 
hočete RES pravo varnost, je v Oknih XP ne moremo 
zagotoviti. Počakajte na Visto! Tam bo za varnost po- 
skrbljeno kot še nikoli doslej! Brskalnik in vse njegove 
kontrole bodo tekle v zaščitenem okolju, ki ne bo do- 
voljevalo poseganja v operacijski sistem! In vse bo 
lepše! Boljše! Varnejše! Jep, to so uradne besede iz 
Redmonda, ne le moja zagrenjenost. 

Pustimo sarkazem in si oglejmo, katerih novosti smo 
res deležni. Prva in najbolj očitna so zavihki - MS jim 
na svoji slovenski strani pravi jezički! - za katere smo 
morali prej naložiti dodatek tipa AvantBrowser ali Ma- 
xathon. Skupaj z njimi pa Microsoft ponuja na novo 
izumljen uporabniški vmesnik (poglejte sliko!). Ne, 
niso se zgledovali po razvpitem traku iz Pisarne 2007. 

Dom bova 


Postavitev sicer ni nelogična, je pa nevajenemu očesu 
malce čudna. Privzeti iskalnik, ki zaključuje vrhnjo 
vrstico, je Windows Live Search (jasno), a ga brez te- 
žav nadomestimo s kakim drugim, recimo Googlom. 
Slovenskih iskalnikov zaenkrat še ni, vendar jih lahko 
dodajamo ročno. Ostalo gumbovje je stlačeno v isto 
vrstico kot zavihki. No ja. Velja pa omeniti še eno kul 
zadevico: čisto prvi zavihek rabi kot predogled vseh 
strani, ki so odprte. 

Temeljite prenove je bil deležen upravitelj zgodovine 
in priljubljenih povezav. Tu so programerji zares op- 
ravili dobro delo: dodali so upravljanje z RSSom (Re- 
ally Simple Syndication, po naše Zares simpl povzet- 
ki) in pametne filtre, s katerimi je iskanje strani po 
zgodovini dosti lažje. Nasploh se velik del Explorerja 

O 1 - Explorer zdaj na standardnem mestu za navigacijo nudi samo gumba nazaj in naprej. 2 - Zavihki! 
Končno zavihki! 3 - Gumba 'pojdi' in 'osveži' sta se sparila. 4 - Posnemanje konkurence tudi z vdelanim 
iskalnikom. 5 - Gumbek za hiter predogled vseh zavihkov pokaže to sliko. Ni slaba ideja. 6 - Zgodovina, 
RSS in priljubljene pagine na enem mestu. 7 - Dr. House na avdiciji za dr. Freemana. 7 - Napredne nas- 
tavitve se ponašajo z novima jako uporabnima gumboma, ki IE povrneta v stanje takoj po namestitvi. 

6 Branje povzetkov RSS je v Explorerju 7 izvedeno vrhunsko. Naslov- 


ne strani Slashdota osebno sploh ne gledam več. 


vrti okoli RSSa, ki so ga očitno sprejeli kot najbolj kul 
stvar po narezanem kruhu. Explorer, ki je svoj čas 
prikazoval le kodo XML, se zdaj obnaša kot pravi či- 
talnik teh novičk in z lahkoto ne le konkurira namen- 
skim programom, temveč jih celo presega. Hkrati so 
programerji RSS uporabili kot izgovor, da so se kon- 
čno znebili kode, ki je upravljala s kanali (če se kdo 
še sploh spominja te grozote, ki so si jo izmislili nek- 


BOJ SE DANAJCEV 


Ena najbolj markantnih potez, ki je pred slabim de- 
setletjem zaznamovala vojno brskalnikov, je ve- 
likanski Explorerjev logotip, ki so ga pijani Mi- 
crosoftovci s helikopterjem odvrgli na Netscapovo 
trato po zabavi ob izidu štirice. V tistem trenutku je 
Netscape obvladoval skoraj štiri petine osebnih ra- 
čunalnikov. V borem letu dni se je številka domala 
obrnila. 

No, ob splovitvi Firefoxa so bili fantje iz Redmon- 
da dosti prijaznejši. Ekipa, ki je le nekaj dni pred 
tem splovila Explorer 7, je na sedež fundacije 
Mozilla poslala čokoladno torto s čestitkami ob izi- 
du. Po besedah avtorjev Firefoxa sladica ni bila za- 
strupljena in jim je nadpovprečno teknila. Zal jim je 
bilo le, da niso zraven dobili recepta, čeprav ga ni- 
ti niso pričakovali. Microsoft svoje izvorne kode 
pač ne bo kazal naokoli, ne? 

velja omeniti izboljšano podporo 
CSSUu, zaradi katere je preklinjalo 
nebroj spletnih razvijalcev, dasi- 
ravno ta še vedno ni na nivoju 
konkurenčnih brskalnikov. Micro- 
softovci so celo uradno izjavili, da 
jim na kraj pameti ne pade, da bi 
IE prestal znani test Acid2. In ne- 
nazadnje so končno podprli pro- 
sojne slike PNG. 

Kaj pa varnost in zasebnost, rak 
rani predhodnika? Truda na ta ro- 
vaš jim ne gre oporekati. Ena od 
novosti, ki jih predstavlja prav IE7, 
je obarvana vrstica za spletni nas- 
lov, ki prikazuje status strani. Če je 
ta zaščitena z visokim šifriranjem, se vrstica obarva 
zeleno, pri straneh z neveljavnim certifikatom pa rde- 
če. Še pomembnejša je zaščita pred krajo osebnih 
podatkov (phishing). Microsoft vodi bazo strani, ki so 
postavljene z namenom kraje le-teh, in ob prihodu na 
eno od njih izpiše opozorilo ter jo zatemni. Če uporab- 
nik naleti na novo podobno stran, jo lahko prijavi in 
po preverjanju se bo znašla na seznamu. No, filter bo 
potreboval še kako prijavo, saj sem preizkusil kar ne- 
kaj lopovskih pagin, ki jih Explorer ni prepoznal, 
medtem ko je Firefox že bil plat zvona. In zasebnost? 
Končno z enim samim klikom istočasno pobrišemo 
začasne datoteke, zgodovino in piškotke. 
Tudi pojavna okna so padla v nemilost, za- 
man pa boste iskali možnost blokiranja slik 
ali nadležnih flashevskih animacij, ki pre- 
vladujejo med oglasi. Še nekaj, kar konku- 
renca opravlja resno bolje, medtem ko bo 
Explorer za to potreboval namenski prog- 
ram. 

Dalje. Ste tak bedak, da kliknete 'Da' za 
vsako ponujeno opravilno vrstico in druge 
nebodijihtreba ter s tem iz brskalnika delate 
pošast? Temu je namenjen gumbek za re- 
set spletnih nastavitev na privzeto stanje, ki 
deluje presenetljivo dobro. Če imate s ka- 
kim od teh prijateljčkov hude težave, je 
moč program zagnati z onemogočenimi 
kontrolami in dodatki, ki jih nato odstrani- 
mo ročno. Prav tako mu lahko zaukažemo, 
naj ob vsakem zagonu preverja, če so se 
nastavitve spremenile. Zadnja 'varnostna' 
zaplata je preprečevanje izvajanja javascrip- 
ta na prazni strani, torej neposredno iz vrsti- 
ce za URL. Pri mili volji se ne morem spomniti dobre- 
ga razloga, zakaj je tako, razen najbolj očitnega: pre- 
prečiti zlobnim piratom obiti Windows Genuine Ad- 
vantage. Slednja najeda že ob namestitvi, a ne boste 
verjeli, zlobni hekerji so že ugotovili, kako jo ubiti. Za- 
ključimo s tem, da velikost namestitvenega paketa 
tokrat znaša slabih 15 MB, kar je krepko manj kot 
prej (tudi na račun Outlooka Express, ki ga zdaj ni in 
ga ne bo sploh), a še vedno mnogo več od konku- 
rence. 

Microsoft je z Internet Explorerjem 7 napravil dober 
brskalnik, ki lahko drži korak s tekmeci. Toda vseeno 
najdemo motečnosti: polno funkcionalnost šele v 
Visti, še vedno premajhno podporo uveljavljenim sp- 
letnim standardom in nasploh občutek, da je zadeva 
napravljena na hitro, ker so jo morali narediti. Če bo 
IE7 med nami toliko let kot njegov ata, se zna zgodi- 
ti dvoje - mnogo ljudem bo zadostoval, zato bo ob- 
držal nečloveško visok delež, hkrati pa bo ostal cok- 
la razvoja vsemreže. Misliti da tudi dejstvo, da se je 
prva kritična varnostna luknja na spletu znašla prak- 


tično hkrati z izidom brskalnika. Upajmo, da je vmes- 
no obdobje redmondske veseljake izučilo in da ne bo- 
do odlašali z nadaljnjim razvojem. 


Firefox 2.0 


Spletni zanesenjaki smo vedno polagali upe v Net- 
scape, da bo znal odgovoriti na prevlado Billovega 
podjetja. A to ni uspelo ne starosti, ne njegovi hčerki, 
Mozilli. Šele vnuk, ki je prijokal na svet pred skoraj 
točno dvema letoma, je stopil na pota stare slave. 
Dvanajst odstotkov, kolikor naj bi znašal njegov tržni 
delež, se sicer sliši malo (kotiček za samohvalo: v 
Evropi je ta delež bistveno višji, Slovenci naj bi bili 
sploh v svetovnem vrhu). A ne pozabimo, da nastopa 
proti dobesedno povsod navzočemu nasprotniku. 

Če smo za Explorer rekli, da je glede na predhodnika 
malodane revolucionaren, gre pri rdečem pandi bolj 
za počasno, a vztrajno evolucijo. Pač v skladu s filo- 
zofijo glavnega programerja Blakea Rossa, ki je 
nekoč odcepil kodo iz skupnega projekta in dejal, da 
se brskalnika ne da napraviti s konsenzom, potrebna 
bo diktatura. Njegov cilj je bil jasen; majhen, hiter 
brskalnik, v katerem bo le najnujnejše. Vse ostalo, 
kar bi rulja hotela imeti, naj si naprogramira sama. In 
rulja je rekla: no, si pa bomo. Tako se je rodil sistem 
dodatkov, ki ga danes poznajo vsi trije veliki (ja, po 
novem tudi IE). Za razliko od vtičnikov - pluginov, ki 
so z nami že od drugega Netscapa in le dodajo 
možnost prikazovanja ali predvajanja določenih da- 

6$ Takole vas opozorita Firefox in Explorer, ko zajadrate 
nekam, kjer vam želijo ukrasti osebne podatke, denar ali 
ritno devištvo. Opera tega začuda še ne pozna. 


totek znotraj brskalnika, dodatki - add-oni spreminja- 
jo namembnost brskalnika, mu dodajajo nove funkci- 
je ali celo gradijo nove programe na njegovem ogrod- 
ju. Morda bo kdo porekel, da je Microsoft pred leti 
imel slično filozofijo s kontrolniki ActiveX in dina- 
mičnim HTMLjem. Vendar gre tu za popolnoma dru- 
go žival. Dodatki Firefox recimo spremenijo v FTP- 
odjemalnik ali ga uporabijo za igralno platformo. Pa 
bo menda res držala tista legendarna "Brskalnik je 
operacijski sistem!" 

Kaj je potem v Firefoxu 2 zares novega? Pravzaprav 
ne kaj dosti. Vedeti je treba, da je večino stvari, ki jih 
IE ponuja danes, lisička imela že pred dvema letoma. 
Zavihki? Da. Blokiranje pojavnih oken in oglasov? 
Jasno. Iskalno vrstico, preoblačenje, majhnost, hit- 
rost, ločenost od sistema? Da, da in da (nehaj že naš- 
tevati, madonal). In kje so kul stvari ter prihodnost 
brskanja? Bojda v tretji različici, ki bo temeljila na no- 
vem srčku. Prav anekdotni so bili primeri, ko so av- 
torji praktično vsako novost, ki se je znašla v izvorni 
kodi, 'prihranili' za futuro. Zakaj bi uporabnik Firefoxa 

O 1 - Firefox je v zadnjem trenutku dodal podoben filter za zgodovino, kot ga ima IE. Kdo zdaj kopira ko- 
ga? 2 - Moj brskalnik je lahko pravi FTP-odjemalnik! Dodatki in razširitve ognjeno lisico spremenijo v 
transseksualca. 3 - Živi zaznamki so fina stvar, a RSS omogoča dosti več kot le krajo naslovov. Explorer 
tu nesporno zmaga. 4 - Vse razširitve najdemo v upravitelju, ki zna sam vohljati za posodobitvami. Na- 
gajive razširitve in dodatke tu zlahka onemogočimo. 5 - Velika posebnost Firefoxa je sprotno iskanje med 
tipkanjem. Le kdo še potrebuje bližnjico CTRL-F? 6 - V iskalniku lisička skuša ugibati, kaj iščemo. 


Uporabno ali moteče? Presojo prepuščam vam. 


potemtakem sploh posegel po nadgradnji? 

Verjetno najpomembnejša novost je obnovitev seje. 
Prevečkrat se je komu zgodilo, da je brkljalnik ali le 
zavihek zaprl po pomoti, da je zmanjkalo elektrike ali 
da si je preprosto želel nadaljevati od tam, kjer je 
prejšnji dan nehal z branjem. Slednje se je nekako da- 
lo reševati s skupinskimi zaznamki, a to ni bilo to, 
medtem ko so ustrezni dodatki vse skupaj dostikrat 
zašuštrali. Firefox ume zdaj obnoviti celotno sejo ozi- 
roma posamezne po pomoti zaprte zavihke. Prav tako 
je vsak zavihek dobil svoj gumb za krepot. Osebno 
menim, da gre za potrato prostora, tudi zato, ker so 
širino zavihka zdaj fiksno določili. Oboje se da od- 
praviti v naprednih nastavitvah, a malce je le zoprno. 
Privzeto Firefox nima predogleda zavihkov, kot ga 
imata Opera in IE, kar je čudno, saj ga pozna celo 
njegova mama, Seamonkey. Imamo pa zato kup do- 
datkov, ki ga omogočijo. 

Druga znatna novost je črkovalnik. Polpismeni Čez- 
lužci so zanj prosili dobesedno od prve različice in 
končno so bili uslišani. Da, na razpolago je tudi slo- 
venski, za katerega upam, da bo vsaj malo popravil 
vaše besedne izlive na forumih. Slovenska različica je 
enaka tisti, ki jo prejmete z Open Officom in temelji 
na Amebisovem prostem črkovalniku. Nič vas ne ovi- 
ra, da si ne namestite še drugih jezikov, povezavo na- 
jdete v okvirju. 

Med druge novitete spada izboljšano iskanje, ki med 
tipkanjem ponuja različne iskalne nize, in nekoliko 
izboljšano ravnanje z RSSom, ki pa je daleč od upo- 
rabnosti Explorerja. Live Bookmarks, ki izkoriščajo 
RSS, poznamo že iz prejšnje različice, in to je hkrati 
skoraj vse, kar zna Firefox početi s tem uporabnim 
skupkom kode. Naprednejšo rabo prepušča dodat- 
kom in samostojnim aplikacijam, tako lokalnim kot 
spletnim. Ne, lažem. Še ena novost so živi naslovi, za 
katere pa bomo morali še počakati, da jih spletni obli- 
kovalci pograbijo. Princip je preprost. Na straneh, 


kjer se podatki redno spreminjajo, recimo cena izdel- 
ka na Ebayu ali sprememba delnice na borzi, lahko ta 
podatek skozi RSS vključijo v naslov pagine. Bomo 
videli, če se bo prijelo. 

Glede varnosti so Blake in druščina kar veselo skopi- 
rali IE. Tako Firefox pri varnih straneh vrstico obarva 
rumeno, strani z neveljavnim potrdilom rdeče in upo- 
rablja skoraj do pičice enak sistem za varovanje os- 
ebnih podatkov, le da v njihovem primeru za bazo 
znanih goljufivih strani skrbijo pri Googlu. Za zločes- 
to kodo ActiveX jim ni treba skrbeti, so se pa že po- 
javil prvi paketki XPI (namestitveni format Firefoxa in 
ostale druščine, ki temelji na Mozilli), ki bi vam radi 
namestili kakega trojanskega konja ali črva. Brskal- 
nik samodejne namestitve sploh ne dovoli, zahteva 
neposredno uporabnikovo potrditev in mu da celo 
čas za premislek. Pred lastno bedastočo vas obvaro- 
vati nikoli ne bo mogel, vam pa da čas, da si premis- 
lite. 

Čar Firefoxa 2 ostajajo dodatki. Prvi opisi so 
mu očitali, da jih veliko z novo različico ne 
deluje. V resnici gre za še en varnostni ven- 
til, s katerim želijo avtorje navaditi, da svo- 
je naveske v najnovejši različici preizkusijo 
in podpišejo. V času nastajanja tega bese- 
dila so praktično vsi popularni dodatki že 
dosegljivi. Izboljšan je njih upravitelj, ki je 
nekoliko bolj intuitiven in zna ob zagonu 
sam preveriti, ali obstajajo posodobitve, ter 
selektivno omogočati njihovo delovanje. Po 
novem lahko z njim upravljamo tudi kožice. 
Skratka, na hitro bi lahko rekli, da novi Fire- 
fox ne ponuja dosti novega. V isti sapi je 
resda treba zatrditi, da je to dovolj, da ga 
lahko imamo še vedno za vsaj tako dober, 
če ne boljši brskalnik od Explorerja. Se pa 
človek počuti malo nategnjenega. Predstavl- 
jene novosti si ne zaslužijo številke 2, kveč- 

jemu 1.8. kar seveda ni oviralo ljudi, da ne bi v prvih 
štiriindvajsetih urah napravili kar dveh milijonov dol- 
potegov. IE je za tako številko potreboval kar tri dni. 
In še nekaj je kopiral Firefox: prva velika varnostna 
luknja se je, tako kot pri Explorerju, pojavila nemu- 
doma po izidu. Ajd, omogoča le crkot brskalnika in 
ne vdora v sistem, a vseeno je to plohica na parado 
ob izidu. 


Opera 9 


Skandinavski možje in žene, ki packajo Opero, velja- 
jo za nesporne inovatorje. Velika večina novosti, ki jih 
povzemajo drugi brskalniki, prihaja iz njihovih hlevov: 
zavihki, vdelan iskalnik, gibi z miško, povečava splet- 
ne strani, res uporaben upravitelj gesel in osebnih po- 
datkov. Hej, Opera je prva znala shranjevati seje - in 
to še vedno počne najbolje od vseh. Prav tako so že 
pred časom v majhen paket uspeli stlačiti odjemalnik 
e-pošte in irca. Da bi si zagotovili večji tržni delež, so 
osmo različico ponudili zastonj in brez reklam. To le- 
po gesto so ohranili ob izidu devetke, ki je od opisa- 
nih brskalnikov dostopna najdlje. Nič več majhna ni, 
saj se je namestitvena datoteka razpihnila na skoraj 7 
MB, zato pa še vedno ponuja daleč največ možnosti, 
funkcij in prilagoditev. Ste vedeli, da lahko Opero kr- 
milite z glasom? Z njo pripravljate spletne predstavit- 
ve? Ne nazadnje, da lahko igrate nogomet? ln ne poz- 
abimo, v današnji dobi visokoločljivostnih zaslonov je 
Opera s sistemom podoken edina, ki lahko znotraj 
brskalnika prikaže več spletnih strani drugo ob drugi. 
Dasiravno smo se računalničarji tega malce odvadili, 
ima sistem več oken znotraj ene aplikacije še vedno 
kaj ponuditi. 

Pisati o novostih je nehvaležno. Vedno jih je toliko, da 
opisovalec kaj hitro kako spregleda in jo pripiše novi 
različici, nakar ga zagrizenci linčajo. Pa vendar. Na- 
jbolj vidna je odjemalnik torrentov. Ni še popoln in na 
marsikateri strani, ki jih bralci radi obiskujete, njega 
rabo odsvetujejo, če ne kar prepovedujejo. Vendar je 
tu. Potem so tu nastavitve videza za vsako stran po- 
sebej. Sliši se neuporabno, a ob poplavi samozvanih 
oblikovalcev, ki na račun lepote zanemarjajo berlji- 
vost, koristi, če moremo zahtevati drugačen stil črk 
ali drugo ozadje zgolj za določeno stran, medtem ko 
lahko ostale občudujemo v njihovi neokrnjeni lepoti. 
Mimogrede, Opera te nastavitve shrani, tako da nam 
ob vrnitvi na isto stran ni treba spet šariti po njih. Še 
eno področje, kjer so lovili konkurenco iz Mozilline 
garaže, je blokiranje vsebin. Nalogo so opravili več 
kot dobro in deluje tako, kot mora. Skupaj z bloki- 
ranjem pojavnih oken Opera ne potrebuje več na- 
menskih programov, ki bi čistili spletne strani. Začu- 


6 Opera gleda tudi po drugih trgih, recimo sobnih konzo- 
lah. Prvega pol leta po izidu wiija jo boste lahko dobili za- 
stonj, potem pa bo plačljiva. 

O 1 - Zavihke vidimo tudi, če okna postavimo drugo ob drugo. 2 - Ko kurzor zapeljemo na zavihek, bomo 
videli predogled spletne strani. Hudo uporabno, ko se jih nabere kup. 3 - Stranska vrstica s hitrim 
dostopom do določenih funkcij je že rahlo zastarela reč, toda avtorji nečesa, kar je uporabno, nikoli ne 
bodo zavrgli. 4 - Upravitelj prenosov zna po novem ravnati s torrenti. Uporabniki to možnost pozdravlja- 
jo, upravitelji ustreznih portalov pa zaenkrat niso navdušeni. 5 - Princip več podoken znotraj glavnega 
brskalnikovega okna je star. Zdaj, ko imamo velike zaslone, ga lahko končno pošteno izkoristimo. Na- 
idite pet razlik med spletnima stranema Opere in Firefoxa! 6 - Iskalno okno so prvi uvedli prav Skandi- 
navci. 8 - Gumb za skok na naslednjo stran foruma ali galerije je v teoriji odlična zamisel. Toda v praksi 
se brskalnik pogosto zmede in nam servira vse kaj drugega. 9 - Widget — mala elektronska aplikacija, s 


katero je dosti heca. 


da še vedno nimajo zaščite proti kraji osebnih po- 
datkov, s katero se hvalita Firefox 2 in IE7. Toda pro- 
gramerji so zelo odzivni na glasove iz skupnosti in 
dvomim, da ga ne bomo ugledali kaj kmalu. 

Glavna novost Opere 9 so dodatki, ki so jih poimen- 
ovali widgets. To so programčki, ki podobno kot pri 
Lisici brskalniku dajo novo funkcionalnost. Večinoma 
gre za uporabne nucničke, recimo vremenske podat- 
ke, slovarčke in podobno. Najdejo pa se tudi bolj ne- 
resne stvari, na primer tolikokrat omenjeni nogomet. 
Widgeti so zaenkrat vsi zastonjski, kar IE7, ki edini 
ponuja plačljive dodatke (www.ieaddons.com), pos- 
tavi v slabo luč. No, MS kani to spremeniti, saj spod- 
buja posameznike, da dodatke pišejo sami, medtem 
ko plačljivi dodatki večinoma spadajo v domeno pod- 
jetij, ki svojih izdelkov niti nimajo za dodatke, bolj za 
samostojne aplikacije, ki kot podlago pač uporablja- 
jo IE. Widgete najdete na http://widgets.opera.com. 
Opera za razliko od obeh konkurentov nikoli ni skri- 
vala, da je namenjena zlasti naprednim uporabnikom. 
V osnovni namestitvi je sicer dovolj enostavna, da 
lahko z njo dela vsak, vendar se bo povprečnež izgu- 
bil v poplavi nastavitev. Prav tako ji je treba šteti v 
obilen plus, da se najbolj striktno drži spletnih stan- 
dardov, sploh kar se tiče CSSa (Opera je edina od 
vseh treh, ki z odliko opravi test Acid2). Spletni razvi- 
jalci bodo znali ceniti neposredno povezavo do nalin- 
ijskega preverjanja pravilnosti strani, naprednega 


REŠITEV SMO NAŠLI V NARAVI. 


urejanja znotraj brskalnika samega in drugih dobrot, 
namenjenih profijem. Vendar to naj ne odvrne navad- 
nega uporabnika, ker mu takisto ponudi obilo. 
Morda se sprašujete, kako ustvarjalci Opere sploh 
živijo, če zdaj svoj glavni produkt ponujajo zastonj? 
Našli so si drugo tržno nišo. Opera je vodilni brskalnik 
na mobilnikih, prav tako so dobili lepe denarčke od 
Nintenda, kjer so se po pozitivni izkušnji z DSom taisti 
brskalnik odločili uporabiti v wiiju. Morda je Operin 
tržni delež na trgu osebnih računalnikov zanemarljiv, 
je pa zato tolikanj bolj suverena drugod. 


Kateri brskalnik, potem- 
takem? 


Če ste od pričujočega besedila pričakovali grafe o 
porabi pomnilnika, hitrosti pomikanja med spletnimi 
stranmi, odstotkom spletnih mest, ki se prikazujejo 
napačno, in številom sesutij na kvadratno pleskavico, 
vas moram razočarati. Dejstvo je namreč, da so si br- 
skalniki zadnje generacije med sabo neverjetno podo- 
bni tako po zmogljivostih kot porabi pomnilnika, sta- 
bilnosti in dodatni opremi. Nihče od njih bistveno ne 
odstopa; nekje je v prednosti eden, drugod drug. Če 
bi moral izpostaviti njihove najboljše lastnosti, je pri 
IE to zagotovo upravljanje z RSSom, pri Firefoxu ne- 
pregledno število dodatkov, pri Operi pa izjemna pri- 


KUL DODATKI 


Ena osnovnih filozofij lisičkarjev je nuditi zgolj nu- 
jno funkcionalnost, za vse ostalo pa naj bi poskr- 
beli avtorji dodatkov ter razširitev. Razlog za 
tovrstno odločitev so bili verjetno nezadovoljneži, 
ki so Mozilli očitali, da je vanjo natlačeno vse razen 
pomivalnega korita (pa tudi za to obstaja dodatek: 
https://addons.mozilla.org/extensions/moreinfo.p 
hp?id-776). Čeprav se Firefox po zmogljivostih iz 
meseca v mesec napihuje, boste za tiste res kul 
zadeve morali poiskati dodatek. In teh mrgoli. 
Opozorilo: če je le mogoče, vlecite dodatke z 
uradne strani http://addons.mozilla.org, da ne 
boste fasali kake zločeste kode. 


Slovenski črkovalnik 
https://addons.mozilla.org/firefox/3046/ 

Le-ta je v slovenski namestitvi Firefoxa že vključen, 
a vem, da obstaja kup ljudi, ki prisegajo na an- 
gleške različice programov. Ob vsesplošnem blo- 
ganju, forumskem udejstvovanju, komentiranju 
novic in ostali pisariji, ki jo ljudstvo izvaja na sple- 
tu, raba spellcheckerja ni samo zaželena, ampak 
nujna. S črkovalnikom se je moja pismenost 
povečala za 41 % in koze zdaj dajejo več mleka! 


Chatzilla 
https://addons.mozilla.org/firefox/16/ 


Chatzilla je le nekaj sto kilobajtov velik IRC-odje- 
malnik, ki je med slovensko populacijo še vedno 
popularen. Ni tako zmogljiv kot samostojni pro- 
grami, vendar zadošča za neobvezno čvekanje. 


FireFTP 

https://addons.mozilla.org/firefox/684/ 

Za vse, ki občasno potrebujejo FTP-odjemalo, a se 
jim ne da inštalirati namenskega programa. Obvla- 
da skoraj vse, kar obvladajo veliki, žal pa (še) ne 
podpira protokola FXP. Avtor, ki živi v Portlandu, 
izvira iz Bosne in vse donacije za program so na- 
menjene sarajevskim sirotam. 


Mouse Gestures 
https://addons.mozilla.org/firefox/39/ 

Mišji gibi so se pred leti v Operi zdeli smešen način 
nadzora nad brskalnikom, vendar so se kar dobro 
prijeli. Pametno je preizkusiti alternativo, brez 
katere nekaterim več živeti ni. 


Preoblekice 
https://addons.mozilla.org/firefox/themes/ 
Neverjetno je, koliko kritik je skozi razvoj Firefox 
požel na račun videza. Privzeto temo so zamenjali 
vsaj štirikrat, znova ob izidu dvojke. No, frišnih 
kožic je več kot zadosti, zategadelj bodo na svoj 
račun prišli še tako izbirčni okusi. 


lagodljivost naravnost iz škatle. Katerega uporabljate, 
zato ni pomembno - važna je zavest, da moramo oh- 
raniti vse tri, če želimo, da naša spletna izkušnja na- 
preduje. Tri leta so bila potrebna, da smo Microsoftu 
z nič kaj nežnim suvanjem v mehko meso nekaj us- 
peli dopovedati. Ne pustimo mu, da znova zadrnjoha 
na večinskem tržnem deležu. 


100% naravna pomoč pri 


premagovanju stresa 


stres kontrol udih 

filmska 
ozimnica 


o se dnevi sfrknejo kot suho listje in je 
moč v iznenada britvičnih jutrih opaziti 
beganje prvih, še boječih snežinčic, pos- 
tanemo poleg kostanja ter mladega vina 
željni tudi zgodb. Najraje takih z mast- 
nimi posebnimi učinki in kot novoletna jelka utripa- 
jočim igralskim moštvom. Runkeljsko svojat, ki si 
večere v javnih ogledovalnicah filmov dodatno krajša 
z urejanjem pokovke v fraktalne vzorce, je pač treba 
odmisliti. 
Največji bum letošnje jeseni je gotovo frišna epizoda 
Jamesa Bonda, ki udari 23. novembra. In to s svežim 
obrazom, saj bo priljubljenega Pierca Brosnana po 
štirih filmih in enajstih letih nadomestil relativno nez- 
nani Daniel Craig, ki smo ga nazadnje videli v Spiel- 
bergovem Minchnu. Podpisal 
je tudi že pogodbo za nasled- 
njo bondovščino, dočim v teh 
dneh upodablja lorda Asriela 
v filmizaciji Severnega sija, 
prve od treh po knjigah Nje- 
gova temna tvar. 
Določitev Craiga za novega 
Bonda je sicer vzbudila precej 
hude krvi, saj tip ni le bogok- 
letno svetlolas, marveč je pra- 
voverne oboževalce razjarilo 
vse mogoče, od njegovih izs- 
topajočih uhljev do višinske iz- 
zvanosti. Natolcevalo se je ce- 
lo o glumačevi domnevni hid- 
rofobiji in mržnji do orožja, 
predvsem pa naj bi bil za vlo- 
go Bonda neprimeren zaradi 
tršatosti in manka prefinjene 
elegance. A prav ta groba ne- 
obdelanost se zdi konec konc- 
ev zelo premišljena, saj se bo 
enaindvajseti del po zgledu Batmana vrnil na sam za- 
četek. Casino Royale je namreč posnet po prvi Fle- 
mingovi bukvi o slavnem špijonu in bodoči 007 v nj- 
em ravno začne svojo kariero. Ko umetelno pospravi 
dva tolovaja, prejme razvpito dovoljenje za ubijanje in 
prvo veliko ribo, Francoza Le Chiffreja, zakladnika te- 
roristične mreže. Štrene mu nadalje meša lepa in skri- 
vnostna sovohunka Vesper Lynd, tako da vpogled v 
mlajša ter manj uglajena Blondova leta zopet obeta 
okusen koktejl. 


Jesen je na višku in z njo 


ponudba sočnega plo- 
dovja. 


prihodnje mesece. 


O Film se nekoliko razlikuje od knjižne predloge, saj je Casino Royale 
namesto v Francijo postavljen v bolj eksotično Črno Goro. A bejbačica je 
še vedno dovolj prefrigana, da ji Bond ne bo zlahka prišel do kraja. 


Feniksi iz naftalina 


A kjer najfinejši doberman njenega visočanstva nav- 
zlic častitljivi starosti uspe ostati svež in zlikan kot ne- 
deljski gvant, gre nesmrtovanje večini ostalih filmskih 
nizov malo manj glamurozno od rok. Sploh če na- 
mesto nujnih pomladitev igralske zasedbe trmasto lif- 
tajo preizkušene stare face. Tako Harrison Ford kot 
Sylvester Stallone sta pri šestdesetih že precej v letih 


odškrne duri v 
špajzo holivudskih mogot- 
cev in potipa, s čim nas 
bodo v kinohale mamili 


za vratolomno telovadbo, ali vseeno bomo prvega čez 
dve leti videli v četrtem Indiana Jonesu, dočim je dru- 
gi znova načel kar dve zaprašeni ikoni: Ramba in 
Rockyja. Slaboritni vietnamski veteran je najavljen 
enkrat vštric z Indyjem, boksar pa zdaj zdaj - Ameri 
ga bodo zrli že konec decembra. Nekoliko uveli šam- 
pion se bo predvidljivo vrnil v ring, da bi sebi in met- 
roseksualcem dandanašnjika dokazal, da še ni zrel za 
odpad. Filmu so namesto šestice pripopali borčev 
priimek, tako da je naslov Rocky Balboa. Detajl daje 
slutiti, da bo izdelek po okrcani petici zasnovan neko- 
liko bolj poduhovljeno, s poudarkom na junakovi psi- 
hi namesto pesteh. 


€0 Rockyja bo nazaj med elastike spravila računal- 
niška simulacija boja z aktualnim prvakom, po ka- 
teri bi ga navzlic letom gladko namahal. 


november 2006 


Deležni bomo kajpak ob- 
veznega odmerka vse- 
sortnih stripovskih nadbi- 
tij, ki so vsled spektaku- 
larnosti in razvejane mi- 
tologije hvaležna snov za 
filmske upodobitve. Spo- 
mladi jih privrši kar nekaj, 
vendar natančni datumi 
prihoda k nam še niso 
znani. Spiderman bo tudi 
v tretje Tobey Maguire in 
poleg bremena slave se 
ga bo polastila zlohotna 
zajedalska entiteta, ki bo 
izkrivljala njegovo veden- 
je. Novinec na velikih plat- 
nih bo Ghost Rider, kjer 
bo motociklistični kaska- 
der Johnny Blaze (Nicolas Cage) po neuspeli kupčiji 
z zlodejem jel okrog rohneti v obliki bajkerske mašče- 
valne prikazni z gorečo lobanjo namesto glave. Potem 
pa bosta na platna zalomastila še dva odvrtka, ki zna- 
ta posebej dogajati mlajšim (po letih ali srcu): Trans- 
formers in TMNT. lnicialke označujejo četrti film o 
nindža kornjačah, ki so mulčad v zadnjem času nes- 
luteno obnorele. Docela računalniško scimprane žel- 
vake bodo pri krotenju novega hočem-zavzeti-svet 
negativca ovirali ohlajeni odnosi in manko moštvene- 
ga duha. Transformers po drugi strani obujajo v naših 
logih manj znano linijo igrač (gre za legendarne, v vo- 


€ Mutirane želve bodo zgodbo namesto po tretjem 
filmu nadaljevale od bolj pohvaljene dvojke. Sliči- 
ce bi šle za med v vsakem primeru. 


zila spremenljive robotke), okrog katerih se je potom 
risank in stripov napletla kar nabrekla štorija. Zeml- 
jani se bodo znašli v navzkrižnem ognju večne vojne 
med dobrimi Autoboti in zlimi Decepticoni z robotje- 
ga planeta Cybertrona. Da bodo štacune police na- 
polnile s frišnimi dvoživkastimi figurica- 
mi, ni treba dvakrat reči. 


Tanko narezane 
deliketese 


Lani je bila adventna fantazijska bera v 
znamenju pričakovano slastnega Ogn- 
jenega keliha ter takisto več kot spodob- 
nega Leva, čarovnice 6 omare. Ker peti 
Harry Potter privrši julija in naslednja na- 
za njim, si bomo letošnji smrekomor za- 
pomnili po drugi uplateni knjižni uspešni- 
ci: Eragonu. V prvi od trojice zgodb (Ch- 
ristopher Paolini je že spisal drugi del, na- 
slovljen Eldest, a ga še nimamo v slo- 

CE Številne mladinske fantazijade so Eragonu udobno utrle 
pot, vendar bo moral paziti, da se ne zagozdi v kolesnicah. 


venščini) o pobu, zmajevki in pokva- 
rjenem vladarju pravljične dežele bo- 
sta od znanih imen nastopila John 
Malkovich in Jeremy Irons. 

Kar se tiče ostale ZF- in fantazijske 
robe, bera ni najkvantitetnejša, a se 
nekaj dobrot vseeno najde. Zdaj zdaj, 
to je 16. novembra, pride v kina Par- 
fum po izjemni knjigi Patricka Sus- 
kinda. Šlo bo za mladeniča s hudo 
razvitim vohom, ki ga bo strast za iz- 
branimi dišavami zanesla predaleč in 
bo jel pobijati sladko dehteče mla- 
denke. Po Parfumovem osemnajstem 
stoletju nas bo Children of Men Al- 
fonsa Cuarona 7. decembra izstrelil v 
leto 2027. Tesnobna bodočnost, raztrgana od neneh- 
nih vojn, bo izmozgano človeštvo soočila z realno mož- 
nostjo izumrtja. Poslednjega otroka so namreč povili 
pred osemnajstimi leti in odtihmal so vse ženske ne- 
plodne, tovarne prezervativov pa so šle na boben. Za 
9. marec je pak v ZDA napovedana nova mojstrovina 
striparja Franka Millerja, 
enostavno poimenovani 
300, ki so jo na filmski 
trak prenesli prav tako 
verno, kader za kadrom, 
kot lani Sin City. Fanta- 
zijski zgodovinski spek- 
takel o špartanskem kra- 
lju Leonidu, ki se neus- 
trašno zoperstavi mnogo 
premočnim  perzijskim 
zavojevalcem, zna zate- 
gadelj hudimano navdu- 
šiti. 


€O Ker smo fejst, bodemo Otroke človeštva predvajali zadnjo 
novembrsko soboto na peestrojki, divinoznem Jokerjevem do- 
godku. Ima, da pridete in vidite! 


Podgane in pingvini 

Pri animirankah je že leta opaziti interesantno nepri- 
liko pojavljanja podobnih tem in junakov v parih kon- 
kurenčnih projektov. Spomnimo se Življenja žuželk in 
Mravljinca Z, Nema ter Kraljestva morskega psa, pa 
pred kratkim Madagaskarja in Divjine. Kakšne pod- 
talne metode in marketinške finte stoje za fenome- 
nom, še ni razjasnjeno, a trend kljub nerganju priseb- 
nih kar noče jenjati. Zdaj so recimo na jedilnem listu 
pingvini in podgane; nam drugo leto postrežejo s svi- 
njami bradavičarkami in ihtiozavri? Kakorkoli, vodni 
ptiči bodo v Happy Feet jodlali in plesali (step) od 21. 
decembra, v poletnem Surf's Up pa, em, strastno 
deskali na valovih. Nobena od pingvinščin ne obeta 


€ Nadvse upamo, da bodo surferske žverce bolj podobne agent- 
om iz Madagaskarja kot pa očiglednim prismodam iz Happy Feet. 


kaj prida zgodbe, a morebiti nas surferji vseeno pre- 
senetijo. Pri glodalcih je stanje z enim bližnjim ter en- 
im poletnim izidom podobno, dasiravno štoriji obeta- 
ta malce več. 30. novembra se je k nam povabil Flus- 
hed Away, kjer bo finoritni in razvajeni hišni miškolin 
Roddy padel v školjko in od tam naravnost v london- 


€ Četudi prezrete vse prikolice, ne izpustite nad- 
vzburljive za 300. Tudi na naših ploščkih. 


sko podganje podzemlje. Prepoznavni slog takoj 
povežeš s Chicken Runom in Wallacom 8 Gromitom, 
le da so namesto z lutkami animiranko v celoti ust- 
varili računalniško. Pixar ima po drugi strani že lep 
čas v ognju Ratatouille, koder se uhati sladokusec 
Remy šunja po francoski restavraciji z naivno željo 
postati podganji Jamie Oliver. 

Dreamworks poleg Odplaknjenega gizdalina kuje še 
izrisanko Shrek the Third, ki bo predzadnja od napo- 
vedanih štirih epizod o zelenem ogru. Za devetimi go- 
rami bo njegov kraljevski tast zbolel in mu hotel na 
vsak način predati krono. Ker Shreku vladanje ne bo 
dišalo, se bo vrgel v iskanje zakonitega prestolonas- 
lednika in ga našel v obliki upornega princa Artieja, ki 


CC Roddyja bo v kanalizacijsko podmestje, polno 
žmohtne golazni, zvabil podjetni Sid. 


ga bo oglasilčil nihče drug kot kodrčkasti Justin Tim- 
berlake. Njegova baje-še-družica Cameron Diaz bo 
kot ponavadi stala za princeso Fiono in skupaj s ko- 
legicami iz pravljic z visokimi petami nagarbala puča 
željnega Sanjskega princa. 

Po kresni noči bode splovljena še ena in od vseh ver- 
jetno najzanimivejša animiranka: The Simpsons Mo- 
vie. Krožile so sicer govorice, da bodo člane razvpite 
familije upodobili živi igralci, a se je ta nezaslišanost 
izkazala za iz trte izvito. Celovečerna zabava z rumenč- 


€ Borilnih veščin se brhke prinčipese očitno naučijo v pake- 


tu z vezenjem, petjem in igranjem na harfo. 


ki bo torej tradicionalno risana, vendar glede štorije 
še ni znanega nič zanesljivega. Homer bo bojda ones- 
nažil reko z odplakami iz jedrske elektrarne, zavoljo 
česar bodo Springfield morali evakuirati. A ker so us- 
tvarjalci namignili, da bo v javnost namenoma izcur- 
ljalo nekaj lažnih zgodb, se na to verzijo nemara ne 
gre zanašati. 


€ Dražilnični Homer v pretesni mikici je domala 
vse, kar je o Simpsonovih filmu zaenkrat znanega. 


Izgubljeno na 
carini 


Dasiravno naši kinoidni multipleksi 
kar solidno skrbijo za ažurno in raz- 
novrstno bero večerne kokične zaba- 
ve (če že za vzgojo svojih obiskoval- 
cev ne), kak filmski biser ali neustav- 
ljivo zanimiva koralda pač vedno za- 
luta pod predpražnično rešetko. Sre- 
čoma se to ni zgodilo z Boratom, kjer 
genialni Sacha Baron Cohen (prej Ali 
G) v vlogi hilarioznega kazahstanske- 
ga novinarja odpihne vse pred sabo. 


€ Po Boratu čaka filmizacija še Bruna, 
avstrijskega metro geja. Komaj čakamo! 


Ob nakupu vstopnice bi morale biljeterke 
talati še priročne kahle ali vsaj vilede, kaj- 
ti sfinktri ob nenehnem krohotanju hudo 
garajo. Ni pa naših platen ugledal istotako 
emtivijevski Jackass Number Two, vrato- 
lomni ringlšpil skečev, skotenih iz posebej 
patološkega uma. Poleg ustvarjalnih raz- 
telešanj poklicnih norcev (spust po bregu 
nizdol v traktorskih gumah) reč kar buhti 
od zabavnih straniščnih izprijenosti. Dov- 
olj bodi zgolj omemba klistiranja s pivom, 
inhaliranja tihomirov in degustacije (konj- 
skih) fig 6 drugih izločkov. Necmerav 
želodec in odprtost duha sta ob ogledu ob- 
vezna oprema. Z nekolikanj drugačno na- 
gnusnostjo maha po bukvarski predlogi 
narejeni Fast Food Nation, ki želi na krilih podobnega 
igranega dokumentarca Super Size Me zavest sleher- 
nika razobličiti z antihitrožerno propagando in razkrit- 
jem podpasnih trikov, s katerimi hamburgerski gi- 
ganti izpodjedajo družbo ter njene koronarke. Saj ves- 
te, pobiranje plesk s tal, ravnanje z mesninami, ko so 
še zadnje trenutke v mukajoči obliki, in podobne jav- 


€ Med drugimi oslujejo veteran Knoxville, hecni Wee 
Man, Steve-0O dominastih zob in vsa familija Margera. 


€ znabiti vam po Fast Food Nationu res ne bo do či- 
zov in nagcev, a motnja apetita bo gotovo le začasna. 


ne tajne. Fama takih pogromov je pravilo- 
ma bolj kot ne hripavo bevskanje psov v 
slonjo karavano, ampak z nekaj rezerve zna 
biti pogled na drugo plat bigmeka čisto za- 
nimiva izkušnja. 

Je pa po krivem prezrtih ostalo tudi nekaj 
manj odklonskih projektov, ki se čez mejo 
že vrtijo. The Science of Sleep je po Eternal 
Sunshine of the Spotless Mind druga preta- 
njena psihedeličnost pisca in režiserja Mic- 
hela Gondryja. Znova je tu na pretanjen način 
grozljivo, zamegljeno (ne)ločevanje med sa- 
njami ter resničnostjo. Namesto Jima Car- 


CO Renesančna estetika in slepeči kontrasti v stri- 
povskem animirancu, prvenstveno namenjenem 
odraslim. Čudovito in redko postreženo. 


reyja je zmeden Gael Garcia Bernal, ki je pet let tega 
hopacupal v Jaz pa tebi mamo. Naslednji zapeljivi 
čokolatin je The Prestige, viktorijanska čarodejščina 
s smetanasto zasedbo Christiana Bala in Michaela 
Caina iz Šišmišmoža: na začetku, plus Hugha Jack- 
mana ter Scarlett Johansson. Štorija o dveh zagrizenih 
iluzionistih, ki na prelomu prejšnjega stoletja furata kr- 
vavo resno rivalstvo, obiluje z intrigami, preobrati iz 
zasede in pri tovrstnem nastopaštvu nepogrešljivim 
podtalnim srhom. Pa še en francosko zveneči naslov 
se je izmuznil podalpskim platnom: The Renaissan- 
ce. Preporod je neobičajen v tem, da klasično 
ZF-zasnovo temačne, distopične prihodnosti 
namesto v igrani film odene v linije premišlje- 
ne, realistične animacije izjemno dodelanega 
videza. V črno-belem Parizu prihodnosti je ser- 
virana zgodba o čustvenem hladu, lovkah pre- 
računljivih korporacij in srčnem policaju, ki je 
na lovu za mlado ugrabljeno genetičarko. Že 
gledamo. 

Po nekajmesečnem zategovanju pasov se je 
kino spored na jesen torej spet malce odebelil, 
kar je razveseljivo navzlic hudemu zanašanju 
na nadaljevanja in preizkušene prijeme. Ako si 
boste poleg od naših distributerjev požegnanih 
odločili obzorja razširiti tudi s katero od ravno 
naštetih samosvojih lepot, toliko bolje. Samo 
kokic ne pozabite pospraviti za sabo. 

etos pa ne vem, če bi šel. 
Moj cimer je na steno vpraskal 'Noben pes ni 
starejši od mene' in vsakič, ko vidi, da gledam ta 
napis, se mi zareži s škrbastimi usti. 
»Letos pa ne vem, če bi šel,« sem mu rekel. 

»To si rekel že lani,« mi je odgovoril in se pognal pokonci. 


kk 


Mlad fant je boleče izstopal iz množice. Cimer se je samo 
nasmehnil, pljunil skozi škrbino in se priključil dolgi vrsti, 
ki se je vila proti zbirališču. 

»Pridi, ti bom družbo delal,« sem rekel fantu in mu ponudil 
roko. Sedel je na tleh in lile so mu solze, zemlja pod njim 
je bila razmočena. Glavo je ritmično obračal levo in des- 
no, gor in dol. 

»Kje je strop?« je vprašal. S prsti je pobrskal po zemlji, 
nato pa se je podrgnil po čelu. 

»Umazal si se,« sem mu rekel, še vedno moleč roko. Kon- 
čno me je pogledal in sprejel mojo dlan. Dvignil sem ga 
in naredila sva nekaj hitrih korakov, da sva ujela rep 
neskončne kolone. 


koki 


»Kako ti je ime, mali?« je vprašal cimer in ga pogledal iz- 
pod košatih obrvi. 

»Koliko časa si tu?« sem ga hitro pobaral in s komolcem 
sunil cimra v rebra, da je javsknil od bolečine. Moj cimer 
je prava svinja. Vedno sprašuje to, kar ve, da najbolj boli. 
Ni mi uspelo. Fant je obstal in strmel vame. Začel se je 
tresti. 

»Kaj me je vprašal?« je zašepetal. »Kako mi je ime?« 
»Poglej,« sem ga miril. »Vsi pozabimo svoje ime. To je 
normalno. Ne skrbi. Navadil se boš. Koliko časa si tu?« 
Videl sem, da ga je preveč zadelo. Še vedno je stal tam 
in kolona je počasi izginjala v temo pred nama. 
»Nikamor ne grem!« je zakričal. »Nikamor ne grem, dok- 
ler ne izvem, kaj kurca se tu dogaja!« 

Prijel sem ga za roko, mu jo zvil in ga pritisnil ob steno. 
Zemlja se je ob udarcu okrušila in koščki vlažne prsti so 
mi padli na lase. 

»Ne ... kompliciraj,« sem mu zasikal v uho. »Kot sem re- 
kel - navadil se boš. Zdaj pa za trenutek pozabi na vse in 
lepo pridno hodi za mano, sicer te pustim tukaj do nas- 
lednjega leta. Verjemi, da ti ne bo prijetno. A ti je jasno?« 
Nekaj časa se je upiral in trzal, ampak jaz sem ga kar tiš- 
čal, tako da je že malce težko dihal in momljal »Zemlja mi 
gre v nos, nehaj, nehaj no ...« Končno se je umiril in spu- 
stil sem ga. Potrepljal sem ga po ramenu. 

»Ujeti morava kolono. Če se tu izgubiš, je jeba.« 


kk 


»Kmalu bo,« sem rekel fantu. Upal sem, da govorim res- 
nico. Po občutku se mi je zdelo, da ni več daleč. Lahko 

Praznik 


pa, da nismo niti na polovici poti. Tu čas 
sploh nima pomena in vse dojemaš drugače. 
Gledal sem fanta, ki te sreče še nima. Zanj je 
bila to nova izkušnja in ljudje smo navajeni, 
da si izkušnje razlagamo. Se z njimi spopada- 
mo. A s to se nima smisla spopasti. Le nisem 
mu hotel krasti veselja. Se bo že navadil. Vsi 
smo se. 

»Ko pridemo na cilj,« sem rekel, »se postavi 
čim bolj mirno in zapri oči.« 

»Kaj bo pa potem?« je vprašal. Glavo je vrtel 
sem ter tja kot preganjana žival, vsak malo 
glasnejši zvok ga je splašil, da je trznil in se 
pomaknil bliže k meni. Po svoje mi je laskalo, 
da me ima za zaščitnika. Saj bo kmalu ugo- 
tovil, da tu ni prijateljstev. In zavezništev. Po- 
gledal sem cimra, ki je hlačal ob meni in se 
stalno nekaj režal. Skupaj sva v sobi že od sa- 
mega začetka, kar naprej se nekaj pogovarja- 
va. Toda besede so brez teže. Stavki so nes- 
miselni. Po svoje mi gre cimer na živce, malo 
pa ga imam tudi rad. Ampak ne vem, če še 
poznam razliko med čustvi. Cimer je pač ci- 
mer. Tu je in nikamor ne bo šel. Kot ta fant. 
Samo da tega še ne ve. Se bo že navadil. 

Vsi smo se. 


koki 


Prišli smo do črnine. Fant se je najprej us- 
trašil, da mu je zmanjkalo tal pod nogami, in 
padel bi, če ga jaz ne bi ujel. 

»Zdaj,« sem rekel. 
»Samo zapri oči. Pa 
ne paničari, prosim 
te.« 

Cimer se je začel ta- 
ko smejati, da je pa- 
del v kašelj, ampak 
to ga ni motilo. Sme- 
jal se je in smejal in 
malo kašljal, malo 
sline, malo krvi. Na- 
to me je objel čez ra- 
mena: »Prosiš ga. Ka- 
ko si smešen.« 
Pogledal sem fanta. 
Prste je tako trdo ovil 
v pest, da je postala 
čisto bela. Oči je dr- 
žal na silo sklenjene, 
kot da gleda v moč- 
no svetlobo. 

Saj se bo navadil. Vsi 
smo se. 

Zaprl sem oči. 


ŠTORIJA 


kokok 


Zdolgočaseni so. Vsako leto bolj. 

Vnukinja je že prava ženska in zraven ima fanta, ki ga ne 
poznam. Držita se za roke in brezbrižno zreta vame. Še 
dobro, da vidita samo zemljo, rože in nagrobnik. Najbrž 
nisem ravno prijeten na pogled. Poleg njiju je njuna ma- 
ma, moja hčerka. Gleda v vrečko, če ima dovolj svečk. 
Na vozičku zraven nje je moja žena. Vsako leto je bolj 
stara. Edino v njej vidim nekaj, kar bi lahko označil kot 
zanimanje. Kot ... da me pogreša. Ampak v očeh se ji 
zaiskri le za trenutek, nato pa gleda prazno, bolj prazno od 
njenih vnukov. Kar naj me pozabi. Zanjo je tako najbolje. 
»A gremo?« reče vnukinja. »Petra zebe.« 

Fant se skloni čisto do nje in ji šepne v uho: »Ne izgovar- 
jaj se name.« 

Moja hčerka pokima in vsi se počasi obrnejo in gredo. 
Čez nekaj minut nazaj priteče tisti fant, ki sem mu prej 
slišal ime, pa sem ga pozabil, in odpelje še mojo ženo. 
Dosti za danes. Dosti za letos. 


koki 


Prva stvar, ki sem jo videl, je bil moj cimer. Režal se je še 
bolj kot prej. Naenkrat pa se je vame zarezal predirljiv 
krik. Fant je ležal na tleh, divje opletal z rokami in kričal 
z visokim glasom, ki mu je občasno počil. Ampak on je 
samo zajel zrak in kričal dalje. Pobral sem ga ter mu pris- 
olil nekaj klofut. Počasi se je umiril, samo dihal je še ved- 
no plitko in hitro. 

»Nič nisem videl,« je šepnil. »Samo tema. In potem nisem 
znal priti ven. Zapiral in odpiral sem oči, pa ni šlo. In dušil 
sem se, bil sem brez zraka, ampak ... Ampak kar nisem 
se mogel zadušiti.« 

»Najbrž si še v vreči,« je rekel cimer. »Jeben dan si izbral, 
mali. Ajde, gremo.« Kolona se je začela obračati. Zdaj 
smo bili mi spredaj. Prijel sem fanta za roko in ga peljal 
tik ob sebi. 

»Naslednje leto bo bolje,« sem mu rekel. »Nato pa vsako 
leto slabše. Ampak vsaj vidiš jih. Da laže zdržiš, dokler ne 
pridejo.« 

»Naslednje leto ne grem,« je trmasto rekel. 

»Vsi to pravijo,« je odgovoril cimer. 

Nekaj časa smo hodili v tišini. 

»Kam pa zdaj?« je vprašal fant. 

»Na pijačo, kam pal« se je zarežal cimer. »Za ta praznik je 
tu dol vedno dober žur.« 


Kontejnerus 


Zdravi z naravo! 


V prodajalnah DM, Interspar, Mercator, 
Sanolabor, Lepota in zdravje in v lekarnah. 

"Siznirakt ste se Izkazali. 'e nam Iz S s a- Domen Rusjan Iz Ljubljane Fo Larbo! lereda ptnosi 
jajočo besedo, napisano na kartonsko glasovnico. Miha Dragoš iz Kopra (Scarface) naj ostanejo skrite. 

V svetovnem merilu in tudi na 
našem koncu so Guild Wars edini 
špil, ki se lahko po produciranju 
krvavookih odvisnežev primerja z 
WoW. In ker je bil ravnokar 
deležen drugega vsebinskega do- 
datka, peščeno mističnega Night- 
fall, se spodobi, da mu posvetimo 
nagradnico. Vaša in naša najljubša 
špilavna trgovina Igabiba je tona- 
mensko prispevala zajetno malho 
gudijev. Med prehodom skozi našo 
pisarno je ta sicer malce shujšala 
(krive so čistilke, res!), a po zad- 
njem štetju je v njej še vedno osta- 
lo dosti bonbončkov. Trije srečneži 
bodo dobili celoten špil Guild 
Wars: Nightfall, naslednja trojica 
bo svoje vampe prekrivala z isto- 
tematskimi majicami, nekje v glo- 
bočninah vreče pa smo našli še tri 
nightfallovske kape. Najbrž bodo 
kar primerne za prekrivanje pleš, 


EAjeve športne dobrine so si pribrcali: 


Rešitev je bila FAVL. 


Kakor po eni strani poletje 2003 ni tako 
daleč, se zdi pogled na napovedane na- 
slove prazgodovinski. Tedaj smo se re- 
cimo navduševali nad prvim Call of Du- 
ty in Undergroundom, pa nad Prince of 
Persia: Sands of Time, The Sims 2, 
Commandos 3, Soul Caliburjem 2, Un- 
real Tournamentom 2004 in podobnimi 
ancientnimi igricami. Prav tako so bili 
to časi, ko je LucasArts še smelo pred- 
stavljal Full Throttle 2 in Sama 6 Maxa 
2. Obe pustolovščini so par mesecev 

ki igralcem spletščin medicinsko 
dokazano poganjajo prej kot pre- 
ostalim špilavcem. Kako do robe, 
veste: z ognjem in mečem se 
prebijte do naše pisarne in tamkaj 
čemečega zmaja karseda 
prestrašite. Če se ognjeno polula, 
je nagrada po izbiri vaša. Za manj 
junaške tipe je prava pot cajtungu 
priložena dopisnica, kamor 
zapišite iz črk pravilnih odgovorov 
dobljeno geslo. Birokracija, pač. 


I. Kateremu založniku so ušli 
možje, ki so potem ustanovili Are- 
nanet? 

e) Originu 

g) Sierri 

h) Blizzardu 

I) lon Stormu 


2. V katero (pod)zvrst stvaritelji 
uvrščajo Guild Wars? 

ž) MMORPG 

a) CORPG 

u) MMOFPS 

w) MMOLOL 


3. Kateri ceh je zmagal na zad- 


njem gildvarovskem svetovnem 
prvenstvu? 

u) The Last Pride 

b) Pink People 

d) War Machine 

v) Lamers Ultimate Majority 


4. Bojevnik v GW premore 
veščino, ki je poklon kultnemu 
reku All Your Base ... Kako se 
imenuje? 

m) What happen? 

f) For great justice! 


k) Somebody set up us the bomb. 


d) It's you! 


5. Kako so po izidu prvega dodatka 


podnaslovili izvirni Guild Wars? 
š) Renaissance 

i) Factions 

t) Beginnings 

n) Prophecies 


KVIZNIK 


vava1t a DA 


Babe'" 


Tak je bil naslov raporta z E3ja dvati- 
sočtretjega, takrat, ko je bil ta losan- 
geleški sejem še na joškarsko-spek- 
takularnem vrhuncu. V barvah šova je 
bil dobršen del izdelka: uvodnjak je 
dvostransko razglabljal o naših pogle- 
dih na Čezlužje, reportaža je štela nič 
manj kot 29 strani, namečkoma pa 


smo reviji priložili dodaten DVD z videoporo- 
čilom in raznoterimi napovednimi filmčki. Med 
slednjimi je caroval Half-Life 2, ki so ga tedaj 
premierno predstavili in ga samozavestno napo- 
vedali za 30. september istega leta. Čeprav je bil 
naslov za čisto vse obiskovalce de facto špil 
sejma, smo bili do obljubljenega datuma skep- 
tični . Nejevera se je izkazala za utemeljeno, saj 
je Half-Life 2 namesto jeseni 2003 izšel dobro 
leto kasneje, decembra 2004. Vmes so jim ga še 
- baje - ukradli in ga izdali na Ruskem. Dotična 
odtujitev kode ostaja nepojasnjena in sumljiva. 
Mogoče so bili na delu isti zlikovci, ki so 
(samo)ugrabili majorja Troho. 


zatem škripnili. 

A nismo se tedaj le slinili ob 
prihajajočem špilovju, marveč 
smo se pošteno naigrali obstoječega. 
Kar tri ocene najvišjega razreda smo 
podelili: 92 je fasal čefur v Miamiju ozi- 
roma po domače Vice City (PC - članek 
633 na stranki), 90 pa sta dobila Mo- 
toGP2 za PC in Wario Ware Inc. za ga- 
meboy advance. Od večjih naslovov 
velja omeniti Rise of Nations (86), En- 
ter the Matrix (60), Bloodrayne (79), 
Enemy Territory in International Super- 
star Soccer 3 (73), dočim so razni 
Ghost Masterji (59), Harbingerji (62) in 


Robocopi (12) prej v kloakah kot 
v analih. 

Hardversko področje je bilo 'ak- 
tualne' narave, kar pomeni, da 
danes posebej ne vleče k branju. 
Testirali smo na primer AMDjev 
opteron in Atijev radeon 9600 
pro ter popisali vse tedanje na- 
bore veznega čipovja. Ampak ta- 
ko pač je in tudi poleti 2010 nam 
bo 'revolucionarni' geforce 8800 
pomenil kaj malo. Ajde, ugibaj- 
mo. Bomo tedaj imeli osemjedr- 
nike in 12. generacijo Nvidijine 
grafike? 

SIMOBIL, MOBITEL in DEBITEL uporabniki! Pošlji SMS z besedilom: 


PRIMER: PIMP 10794 na 6161 


A. ANAVOZIJSIPRAVEMMOKAUE - 
NAG UASBOJZADNJIHIHITOV! iš 


OP odtuji — ŠE j Ji 
BUTTONS 15307 5 


KARMA 

UNFAITHFUL 

MAS UUE NADA O 

NINE MILLION BICYCLES | 
vy 


SOMEDAY 

LON nis p. 
THE E [J 

RUDEBOX 45197 


TELL ME BABY 
SINCE U BEEN GONE 

BOOTS ARE MADE FOR WALKING 
FEEL GOOD INC. 

BEHIND THESE HAZEL EYES 
SATISFACTION L 

VERTIGO 

PHOTOGRAPH 

WE ARE THE CHAMPIONS "Oča 
WHEN SEPTEMBER ENDS ) 


(VVE HAD) THE TIME OF MY LIFE TE 
I WILL ALWAYS LOVE YOU OGUKSIS DOJENČEK 
SCOOBY DOO SEF] OBROJUTRO MDO. 2: v - NICEATJA 
WHEN YOU SAY NOTHING AT ALL URE ii 

TAKE MY BREATH AWAY 

MUPPET SHOW 

FRESH PRINCE FROM BELL AIR 

SHOW ME HEAVEN O 

UP WHERE WE BEL 

BIG GIRLS DONT CRY 


Mibšni miri 
k če 


PRIVOSENSVONEMUNEDEGONUJPOVSEMJNOVAZGUEDIZJENIM 
ZPEHJIMENITNIHIBARVNIH[OZADIJ! 

Z uporabo storitve potrjujete, da se strinjate s splošnimi pogoji objavljenimi na www.) Zmedia si, Pri naročilu real soumda ali barvne slikice, animacije ali videa dobite zaznamek, preko katerega lahko proneseto 
naročen motiv, Cena je 400 SIT | 1,67€ / motiv, Kompatibilnost: BARVNE SLIKE (IN ANIMACIJE: za vse telefons z barvnim zasto VIDEO: za telefone s podporo IGPP. PRAVA GLASBA: za tulofone s podporo AMR/ 
MP3/RMF/WAY, FUNTONES, YUGOTONES, CRAZYTONES: za telefone s podporo AMR/MPI. Znane osebnosti sarno interpretiramo! Člani pimgy kluba enkrat tedonsko prejmejo okskluzivno zabavno vsebino po cem 
200 sit [0,83 vira). Za odjavo iz kluba pošljite PIMP STOP na 5151, laformacij« in želju na support 12medla,si. " KV - različice originalnih pesmi. izvajalec storitve ja TIimodia d. o, o. , Savska ulica 3, Ljubljana 


NOV AKCIJSKI KATALOG! 


l 


v času akcije odprto tudi v soboto 


Pokličite 01/ 5 800 800 ali obiščite www.anni.si AKCIJA (D 


149 998 sit 229 998 sit 179.998 sit 


625.98 eur 


959,74 eur 751,89 eur 


Core 2 Duo T5500 1.66GHz 


Ci) ; 
pArRo sta spa ze stru Pi 99 sit 


Vrenalcro ANTIVIRUS progyrwn 
DeskBox či ati za shrabjrvene rredjev 563.38 pPUr 


Vod Ce mo iPormmitienoso vsebujejo DOV Zo preruči zaves valut uti uparablju certeolni podat tečaj 1 EVROSLJS BA sa. Via Corti vsebujejo gotovneki pOpIM 


predhodnega očveztia. Vytr sika so umbolčre. Za morebtre uskarske z oblikovalske napake seč 


166.B8 vur 


17.998 sit nemy 
75.87 vur ) Mi — | 
12.998 sir ič 


34,21 eur 


t. Podržunitno bi prevco do upremurbe k BOJ VI ČO brie 


no koriti 
Oprračujema Delovna Časi od pontrdelka do petka od B. do 1B vra. v česu bkoje odorto bude v sobota 111.mn 1811 od H do TJ.ure 


LI 


